
Z 


/ /Cu£oÜy ' 




J» 


A JELLEM ÚTJA 

AZ ÖNNEVELÉS KÉZIKÖNYVE 

12-17 ÉVES FIUK ÉS lÁNVOk SZÁMÁRA 


IRTA 

SZUSZAI ANTAL 


Fáij D. rajzaival 



BUDAPEST 

STEPHANEUM NYOMDA R. T. 


1908. 



Nihil obstat. 


T)r, Carolus Kiss 

censor. 


Nr. 6885. 


Imprimatur. 


Strignnii, die 10. Nov. 1908. 


Ludovicus Rajnei 

epkcopus, Yicarius gén 


Mit akar ez a könyv? 


A narancstermő Olaszországban van Karrara városa, 
hol a világ leghíresebb fehér márványát bányásszák. Egy 
nap megjelent ott egy szobrász s a márvány tömbök között 
járkálva, vizsgáló szemmel keresett valamit. «Mit keres az 
úr?» — kérdi tőle egy munkás. ((Szentet keresek)) — 
mondotta a szobrász. «Szentet-e? Akkor menjen az úr a 
templomba: ott bőviben talál szentet.)) «A szentnek, kit 
én keresek, itt kell lennie» — válaszolta a szobrász s 
tovább kutatott. Végre megáll s jókora márványtömbre 
mutatva, így szól: «Itt van a szent!» «Hol?» — kérdik 
csodálkozva a bányászok. «Itt rejlik a márványtömbben; 
csak ki kell faragni!)) 

A szobrász megvásárolta a nagy márványdarabot, 
Rómába vitette a műhelyébe s pár hónap alatt kifaragta 
belőle a szentet, ki bármely nagytemplom főoltárának is 
diszére vált volna. 

Kedves olvasóm! Lelked mélyébe bele nem nézhetek, 
hisz nem is ismerlek. Azt se tudom, fiú vagy-e vagy lány. 
De egyet biztosan tudok rólad. Megsujgam-e? Oly biztos, 
amily biztos, hogy kétszerkettő négy s nem három, se nem 
öt — hogy te művésznek s pedig szobrásznak vagy teremtve. 
«Eszem ágában sincs a művészi pálya* — gondolod tán 
magadban. Én azonban megmaradok állításom mellett: te 
művésznek vagy teremtve! Régi, nagyon régi szentkönyv¬ 
ben olvastam rólad, hogy te művésznemzedékből való vagy. 
Ez az ősrégi szentkönyv a Szentírás; ott olvasom rólad s 
összes "pajtásaidról: Legyetek tökéletesek, mint a ti mennyei 
Atyátok is tökéletes . (Máté 5. 48.) 

Micsoda ez a szó: ((Legyetek tökéletesek?)) Jó tanács-e? 

Szó sincs róla! Itt törvényről, szigorú törvényről, paran¬ 
csolatról van szó s pedig isteni parancsolatról, nem kisebb, 
mint maga az Úr Jézus, az örök Istennek egyszülött Fia 
írja lelkünk elé e törvényt: ((Legyetek tökéletesek®. 

Kinek szól ez az isteni törvény? Mindenkinek, kinek 
ember a neve: téged is köt e törvény s minden pajtásodat. 
Isten szent s neked is szentnek kell lenned . Az, ki téged 
teremtett, csak tudja, minek teremtett. Akár útkaparó leszel, 



akár az ország sorsát irányító miniszter, életednek fő¬ 
teendője, életednek fő napszáma, hogy művész légy, ki 
szentet farag magából. E főfoglalkozásoddal szemben még 
az aranycsinálás mestersége is kicsinységgé törpíil. Mű¬ 
vésznek s pedig szobrásznak kell lenned; de neked nem 
holt márványból, hanem húsból, csontból, vérből, idegből s 
lélekből, szóval önmagadból kell szentet faragnod. 

Szent ember! Szinte látom ijedtségedet; mely e szóra 
kiül az arcodra. Én amondó vagyok: a babonás félelem 
nem illik a XX. század gyermekéhez. Aztán tudod-e, mi¬ 


csoda a szent ember? Ember az Isten gondolata szerint, 
ember, ki az igazságból él, ki nagy gondolatokra tör — 
ez a szent ember, vagy világi nyelven szólva a jellem. 

Mi akarsz hát lenni: jellemes vagy jellemtelen ember? 
Ha a jellemet választod, a szent embert választottad, mert 
jellem és szent ember egy és ugyanaz. 

A szobrász római szentje előbb művészeti kiállításra ke¬ 
rült, aztán oltárra tették, hol a szenteknek illő helyük vagyon. 
A te művészi munkád'eredménye nem a párisi vagy buda¬ 
pesti kiállításra kerül, a te szentedet Isten egyenest a 
mennyei kiállításra szánta*. Isten maga angyalaival együtt 
akar gyönyörködni művészi remekedben. 

De előbb a te művészi munkád itt a földön is világkiállí¬ 
tásra kerül, mint akár a hires mesterek remekei. Halljad 
az Űr szavát: «Úgy világoskodjék a ti világosságtok az 
emberek előtt, hogy lássák jócselekedeteiteket és dicsőítsék 
Atyátokat, ki a mennyekben van». (Máté 5. 16.) 

A gyertyát nem rejtik véka alá, hanem gyertyatartóra 
teszik, hogy fénye világítson a házban levőknek. Á te ren¬ 
deltetésed is, hogy világító gyertya légy embertársaid szá¬ 
mára. Hogyan éred el a rendeltetésedet? 

Ha kialakítod magadban a jellemet, az embert az Isten 
gondolata szerint, Isten szelleme sugárzik ki életedből; a 
szépség, az igazság, az erény varázsfényét terjeszted ma¬ 
gad körül. Ha soha oktató szó nem jő a szájadból, szép 
életed fenséges lecke embertársaid számára: erényes életed 
művészkönyv, melyből még az is tanul, ki az abc-t se 
ismeri. Ha egy szót sem szólsz soha a jóról, az erényről, 
mégis apostol vagy, a példa hatalmas apostola. S ha paj¬ 
tásaid látják szép példádat, ők is kedvet kapnak a szép, 
a jellemes életre s ily módon mennyei Atyád becsületet 
vall veled az emberek előtt. 

Amint egy égő gyertyával százat is lehet meggyújtani, 
a te példád világossága is százaknak, sőt ezreknek szivét 
is lángra gyulasztja s szép éltetekkel valamennyien dicsőíti¬ 
tek az Atyát, ki mennyekben vagyon. 

Egy Petőfi remek verseivel gazdagította szellemi kin¬ 
csünket, nemzeti irodalmunkat; egy Munkácsy hires képei¬ 
vel, egy Fadrusz remek szobormüveivel emelte művésze¬ 
tünket, de mindegyiknél különbet ad nemzetének a nagy 

jellem: a nagy jellem a remekek-remeke, ennél nagyobbat 
ember már nem alkothat A jellemes ember embertársai¬ 
nak legnagyobb jótevője. 

A példa nemes apostolsága szent kötelességed. Bármi 
leszel is életedben, első s főhivatásod nemes példáddal 
világítani embertársaid előtt. A példa apostolsága minden¬ 
kinek élethivatása, de elsősorban a tanult, művelt emberek 
kötelessége. Az iskolázott, a tanult emberek vezetik az 
emberi társadalmat s mivel a kevésbbé tanultak folyton 
rájuk néznek, épen nekik kell az erény fáklyájával világos- 
kodniok. Jaj nekik, ha nem teszik, ha életükből a bűn 
ragadós betegsége terjed környezetükre; az a kegyes, az 
a jóságos Jézus azt mondja, hogy jobb volna, ha ilyenek 
nyakára malomkövet kötnének s a tenger mélységes fene¬ 
kére sülyesztenék őket. 

Az emberiség fele még most is pogány. Tudod-e miért? 
Mert sokan, nagyon sokan nem az Űr Jézus apostolai 
életük nemes példájával, hanem e helyett az ördög apos¬ 
tolai életük gonosz példájával: a rossz keresztények akaszt¬ 
ják meg a világ gyors megtérését. Ha mindenki, ki a 
keresztény szép nevét viseli, vérbeli igaz keresztény volna, 
nemes példájuk varázsa már réges-rég meghódította volna 
a világot. 

Kinek apostola akarsz te lenni ?... 

Mit is mondott a római szobrász a márványtömbről ? 
Azt mondta: «Itt benne rejlik a szent a márványtömbben, 
csak ki kell faragni belőle!» Te neked van tested, van 
lelked. Hozzá lelkedbe már a keresztségben megkaptad a 
megszentelő malasztot. Te már kicsi korodban szent, igazi 
szent voltál. Most csak faragnod-csiszolnod kell a szentet 
magadban, hogy mennél tökéletesebb legyen. Könyvem e 
művészi munka kézikönyve. Nem a magam találmányát 
adom eléd. Van egy művészi iskola a világon, melyben 
maga az Isten a tanítómester: azt adom eléd, amit e 
magas iskolában, Krisztus iskolájában tanultam. 

De jól nézd meg e könyv címét! így szól e cím: 
«A jellem útja». E könyv leírja az utal, mely a jellemhez 
vezet, amolyan útmutató kalauz; de a megmutatott utat 
neked kell bejárnod. 

Az úti kalauz hajszálnyi pontossággal mondhatja meg 


neked, hogyan juthatsz Budapestről Rómába; de ha ki 
nem mégy a vasúthoz, ha meg nem váltod a jegyet, bele 
nem ülsz a vasúti kupéba, aztán Fiúméban hajóra nem 
szállsz stb., soha sem látod meg Róma színét. Én is nap¬ 
nál világosabban eléd adhatom a jellem művészetének 
mesterfogásait, ha te el nem tanulod e fogásokat s meg 
nem csinálod jómagadon, sohasem lesz jellem belőled. Itt 
nem a tudás, hanem a gyakorlat teszi a mestert. Aki nem 
veszi kezébe a tollat, nem tanul meg írni; aki nem fog 
(^esetet, vésőt a kezébe, sohasem fog képet festeni, szobrot 
kifaragni. A művészet gyakorlat: a jellem művészete sok¬ 
sok tett, fúrás-faragás eredménye. Kőből-fából akárki fia 
faraghat szobrot, ha érti a módját; de tebelőled nem 
akárki fia faraghatja ki a jellem remek szobrát. Ezt csak 
egy, egyetlen egy ember teheti: jómagad. Eddig jó szüleid, 
hitoktatód, tanítód neveltek téged; de a legnagyobbat nem 
tudták veled elérni: nem tudtak belőled jellemet faragni. 
Ezt csak te tudod megtenni: a jellem nem a nevelés, 
hanem az önnevelés drága termébe. A jellemet a lélekből 
kell megalkotni s lelkedhez más nem férkőzhetik, csak 
jómagad. 

Hogyan lesz a csecsemőből gyermek, a gyermekből 
ember? A gyermek táplálkozik, azért nő. Magába veszi az 
ételt, gyomra földolgozza, vérré változtatja az ételt s ez a 
vér élteti s növeszti a gyermeket. 

Aki nézi, hogyan eszik más, attól maga jól nem lakik. 
Aki üvegen át nézi az ételt, attól szintén meg nem hízik. 
Többet mondok: a beteg gyermek ehetik s még sem növek¬ 
szik, mert a gyenge, beteg gyermek gyomra nem tudja az 
ételt vérré változtatni. Csak az az étel táplálja az embert, 
melyet megeszik, megemészt és vérré változtat. 

Hogyan lesz a gyermek jellemmé? 

Én eléd adom az igazságot. Ez az igazság lelked táp¬ 
láléka. De e táplálék csak úgy lesz igazán lelked vérévé, 
ha az igazságot lelkedbe fogadod, vagy is eszeddel föl¬ 
dolgozod: megérted s emlékezetedbe vésed. Sőt még ez 
sem elég: az igazság csak akkor lelked éltető vére, ha 
akaratod is megragadja az igazságot, szóval, ha az igazság 
szerint cselekszel. Amint más jól nem lakhatik helyetted: 
úgy jellemet sem faraghat belőled. A jellem művésze te vagy. 

A kenyér, a tej a világ legjobb tápláléka. Ám a sok 
a jóból is megárt: a sok kenyér megfekszi a gyomrot, a 
sok tej német bajt okoz. A kenyeret, a tejet is csak mér¬ 
tékkel szabad enni. Az igazságot is mértékkel kell lelkűnkbe 
venni, hogy a lélek az igazságot megemészthesse. 

E könyv porciókban tálalja eléd az igazságot. Minden 
fejezet egy-egy porció. Ez elég egy napra, sőt több napra is. 

Legokosabban teszel, ha egy-egy fejezetet addig olvas¬ 
gatsz, míg töviről-hegyire még nem érted, míg lelked azt 
nem mondja: ez az igazság az én igazságom , így akarok 
én tenni! Aztán erre a tevésre, a gyakorlatra hagysz pár 
napot s csak aztán mégy tovább. De az előbbi fejezet 
gyakorlatait aztán is folytatnod kell. A jellemen csak a 
halál gyertyájának fényénél tesszük az utolsó metszést. 

Előbb elmondok neked pár fejezetet az emberiség 
történetéből. Ezekből megtudod, mit tett a nagy Isten éret¬ 
ted, megérted saját méltóságodat. 

Aztán jő a jellem előiskolája, melyből megtanulod a 
szent szabadság harcának szabályait, mert csak szabad 
ember lehet jellemes ember. 

Végül eléd adom a jellemalkotás művészetének főbb 
mesterfogásait. 

íme, ezt akarja ez a könyv. Föl hát barátom az arany¬ 
szabadság szent harcára, föl a gyünyörűséges művészi 
munkára! 




,,És teremté Isten az embert az 5 képére 
Isten képére teremté öt,“ 

/. \lóz . í, 27 . 


1. Nemesi leveled. 

Felsőbb parancsra írta az Úr nagy szolgája, 
kinek neve Mózes. 



I. Rész. Pár fejezet az emberiség tör¬ 
ténetébő]. 

Nemrég beteghez siettem plébániám egyik fiókegy¬ 
házába. «Esőt kapunk» — mondtam a kocsisomnak. Áz 
égen sötét felhők tornyosultak. Egyszerre elsötétül előttünk 
minden s úgy látszott, hogy nagy sötét felhőbe megyünk. 
Villámlott s dörgött; a faluban bizonyára nemcsak az 
ablakok, de a szivek is remegtek. Ebben az Ítéletidőben 
egyszerre a fejünk fölött gyűlt ki egy villám s egy pillanatra 
úgy tetszett, mintha tűztenger közepette járnánk; rá iszonyú 
bömbölés következett. Ekkor kocsisom a zuhogó esőben 
nagy tisztelettel levette a kalapját, mintha királlyal talál¬ 
kozott volna. Nem szólt semmit; de én megértettem kö¬ 
szönését: kocsisom megértette a zivatar fönséges beszédét 
s a nagyszerű viharban köszöntötte — a nagy Istent ! 

Jer velem lélekben kis barátom, a legfönségesebb 
viharnál is különb dolgot akarok most elédbe tárni. Messzire, 
nagyon messzire megyünk. Fegyverkezzünk föl a tudomány 
szemüvegével s a hit messzelátójával. Üljünk föl az emlé¬ 
kezet szárnyas lovára és szálljunk el a régmúlt időbe, a 
világ legelejére. Még nem ragyog a nap az égen, a nap 
pajtásai, a kedves csillagok sincsenek még helyükön, a 
földnek még semmi nyoma. Nagy sötét folt, nagy semmi 
van a világ helyén. Még semmi sincs, csak az Isten, ki 

mindig volt. Üljünk le a nihil, a semmi szélére s nézzük, mit 
csinál az Isten! Mindentudó elméjében már kigondolta Isten 
a világ tervét; most előveszi hatalmát és ide teremti a 
szép világot. «Kezdetben teremté Isten a mennyet és földet.» 

«Szólt és az égi testek lettek; parancsolt és elő termettek®. 
(148. Zs. 5.) «Mondá Isten: legyen világosság. És lön vilá¬ 
gosság.)) Rengeteg világító gáztömeg a világ csirája. 

Isten parancsából egyszerre forgásnak indul a rengeteg 
gáztömeg. Mikor a gyermekek összefogózkodva körben sza¬ 
ladnak, az ki elereszti szomszédja kezét, kirepül a körből, 
tán földhöz is vágódik. így a forgás erejénél fogva le-le- 
szakad egy-egy darab a forgó gáztömegből. Ezekből lesznek a 
bolygók. Végül rákerül a sor földünkre. Ez is leválik a 
forgó gáztömegből, de azért tovább forog a nagy gáztömeg 
körül, melyből a nap alakul. A föld gáztömegéből is lesza¬ 
kad egy foszlány. Ebből a hold alakul, mely a föld körül 
kering, miként a hűséges gyermek anyja körül forgolódik. 

A föld tehát megvan, de micsoda a képe! Láttál 
már folyó vasat, ahogy sisteregve kifut a kohóból? Ilyen 
tüzes és folyékony volt az egész föld. Fűnek-fának, állat¬ 
nak, embernek még semmi nyoma rajta. Egy pillanat alatt 
elégett volna a roppant tűzben minden élő irmagostul... 
Akkor még tüzes vasaseső hullott a felhőkből! Lassankint 
kihűl a föld. Mái’ vizpárák csapódnak le rá. Ekkor mondá 
Isten: ((Gyűljenek egybe a vizek, melyek az ég alatt van¬ 
nak, egy helyre és tűnjék ki a száraz. És úgy lőn)>. És 
ismét mondá Isten: ((Teremjen a föld zöldellő és maghozó 
füvet és gyümölcsöző fát. És terme a föld zöldellő és mag- 
hozó füvet és gyümölcsöző fát)). Közben ritkábbak lesznek 
a föld felhői s a nap világossága eljut a földre. Majd 
mondá Isten: «Hozzanak elé a vizek csúszó-mászó élő 
lényeket és szárnyasokat a föld fölött». Végül parancsolá 
Isten: «Hozzon elé a föld barmokat és földi vadakat fajaik 
szerint. És úgy lőn». (I. Móz. 1. fej.) 

A föld tehát megvan már, sőt fűvel-fával is föl van 
ékesítve, halak, madarak és mindenfajta állatok is élnek 
rajta. De hol van a föld gazdája? Ha fiú vagy, most vedd 
le a kalapodat fejedről, mert nagyszerű dolgot fogsz olvasni! 

Hogyan is lett az ég és föld és minden, ami van az 
égen és a földön? «Parancsolt és előtermettek.» ((Szólt és 

lettek». így dolgozott az Isten, a nagy és hatalmas Isten! 
Most pedig mondá Isten: ((Alkossunk embert a mi képünkre 
és hasonlatosságunkra)). 

A Teremtő végignéz a nagy világon, melyet hatalma 
előhívott a semmiből és munkájára fölteszi a koronát. 
Mivel fogja a világot megkoronázni? Isten magára néz és 
magáról veszi a mintát. Csillag, kő, növény, állat kevés 
volna mintának: Isten remekeket akar alkotni és meg¬ 
teremti az embert «a maga képére és hasonlatosságára)). 
Testét a föld anyagából formálja. Ez a test is különb 
minden állat testénél. Aztán lelket teremt a maga képére 
és beleleheli a testbe s meg van a látható világ remeke, 
meg van az ember! Hogyan érezhette magát Ádám, mikor 
először körülnézett Isten szép világában? Én azt hiszem, 
Ádám leborult és imádta Teremtőjét. 

«És teremté Isten az embert az ő képére.)) így olva¬ 
som e szavakat az Isten könyvében. (I. Móz. 1. 27.) 

Ha az apostoli király sajátkezűleg irna neked levelet, 
nem egyszer, de százszor is elolvasnád. Nos e rövidke, de 
roppant fontos levelet: «És teremté Isten az embert a 
maga képére» maga a mennyei király, a fölséges nagy 
Isten Íratta számunkra az ő íródeákja, Mózes által; úgy 
járja tehát, hogy töviről-hegyire megértsük, mit üzent 
nekünk Isten az ő szolgája által. 

Nem is közönséges levélről van itt szó, hanem nemesi 
levélről, az én, a te, édes mindnyájunk nemesi leveléről. 

Azt olvastam egy régi könyvben: «Mikoron IV. Béla 
király a vad tatárok elől Dalmáciába futa, egyik szolgája, 
kinek Bubek (vagy Bebek) vala a neve, több ízben saját 
életének veszélyeztetésével megvédelmezte ura életét a 
rablók ellen. Mikor aztán visszatért a király, megjutalmazta 
hűséges szolgáját: nemessé tette és a csetneki uradalmat 
ajándékozta neki, melyhez két város és tizennyolc falu 
tartozott. 

A nemes résztvett a törvények hozatalában, saját 
földbirtoka volt, jobbágy pörbe nem idézhette, a nemes 
szóval úr, nagy úr volt a jobbággyal szemben. Azért a 
kutyabőrre írt nemesi oklevél nagy kincs volt annak, ki 
vitézsége jutalmául megkapta királyától. 

Ilyetén isteni nemesi oklevelet jelentenek e szavak 








«És teremté Isten az embert a maga képére*. Kutasd ki 
a világ minden zegét-zugát: se a ragyogó csillag, se la, se 
állat nem képmása az Istennek. «Ember, te saját képmá¬ 
som vagy — mondja nekünk Teremtőnk te különb vagy 
a látható világ minden teremtményénél! Minden, mi van 



az égen és a földön test, anyag ép azért múlandó: a te 
lelked szellem, miként én is szellem vagyok s élni fog 
mindörökre, miként én is örökké élek.* Szent Isten! Mily 
nagy dolog halhatatlan lélek birtokosának lenni! De hall¬ 
gassuk tovább az Isten nemesi levelének értelmét ! 

«Az ég és föld tudásomról, hatalmamról, jóságomról 

Ítészéi, a világ nagy könyv, melyet isteni ujjam írt meg. 
De senkisem olvas e könyvben, csak te ember, mert neked 
észt adtam, eszed mindentudó értelmemnek a kicsi mássa. 
Éa mindent tudok, te nem ugyan mindent, de sokat fogsz 
tudni. Te vagy az egyedüli teremtmény a látható világon, 
ki engem, Urát-Teremtőjét megismerni tud*. 

Égy lányka gyönyörű nagy bábut kapott Párisból. 
A lányka nagyon megörült bábujának; szépen maga elé 
ültette és így szólt: «Hogy hívnak?* Semmi válasz. «Ki 
teremtett téged ?» A bábu kukkot se felelt. Ekkor a lányka 
elszomorodott és így szólt: «Nekem nem kell a bábu, hisz 
nem tud beszélni, nincs neki lelke!» 

Kedves gyermekem! Kérdezd meg a követ, mely 
lábaidnál hever: «Ki teremtett téged?* — s a kő nem 
felel kérdésedre. Menj a kert fájához s tudakold tőle: 
«Ó szép almafa, mondd meg nekem: ki alkotott téged?* —- 
s a fa meg se érti kérdésedet. Szólítsd a kert, a rét gyö¬ 
nyörű gyermekeit: (‘Mondjátok csak szépséges virágok, ki 
ruházott föl titeket nagy szépségtekkel?* — s a virágok 
rád mosolyognak, de felelni kukkot se felelnek. Menj a 
a vizek vigan úszó lakóihoz s mondd: «Szép halacska, 
mondd meg nekem, ki teremtett téged?* — s a hal néma 
marad, tovább úszik, rá se hederít kérdésedre. Fordulj az 
erdő zenészeihez, vagy a szép kanáridhoz a kalitkában s 
kérdezd: «Kedves madárkám! Ki alkotott téged, ki tanított 
szép csicsergő dalodra?* — s a madárka kedvesen rád 
pislant s tovább csicsereg, ő nem érti beszédedet. Állj este 
a házatok elé, nézz föl a csillagos égre s kérdezd: «Ó ra¬ 
gyogó csillagai az égnek: mondjátok meg legalább ti, kinek 
keze alkotott titeket?* — s a csillagok rád mosolyognak, 
mint a jólelkű néma ember, ki nem érti embertársa beszé¬ 
dét, de felelni nem tudnak. Most menj hatéves testvér¬ 
kédhez s kérdezd tőle: «Ferike! Mondd csak, ki teremtett 
téged ?» — s a Ferike felel, ő már ismeri Teremtőjét, neki 
van értelmes lelke! Ó mily nagy az ember! — De mélyed- 
jünk el tovább nemesi levelünk tartalmába! 

«Én Úr vagyok — mondja a Teremtő — mindent meg¬ 
tehetek, amit csak akarok. Ha nekem tetszik, száz új 
világot alkotok. Te ember velem szemben szolga vagy. 
mert én teremtettelek, de a világgal szemben úrrá teszlek. 

Képmásom vagy s azért az egész földet minden kincsével 
együtt nemesi birtokul adom neked.» írásban is adta az 
Úr e birtokadományozást! így olvasom az Isten könyvében: 
«Hajtsátok a földet birodalmatok alá és uralkodjatok a 
tenger halain és az égi madarakon és minden állatokon, 
melyek mozognak a földön®. (I. Móz. 1. 28.) 

Szentséges Teremtő! De micsoda fegyverrel hódítsa 
meg az ember a földet? «Szabad akaratot adtam neked, 
mely mindenható akaratomnak kicsi mássa; az ész által 
vezetett akarat lesz fegyvered a föld elfoglalására!® Van-e 
még valami nemesi oklevelünkben? Régente a nagy urak 
is csak térdenállva beszélhettek a királyukkal; ami most 
következik, azt térdenállva kellene meghallgatnod, oly nagy 
isteni kegyelem nyilatkozik meg benne. 

«Én szent vagyok — mondja az Úr — s mivel téged, 
ember, képmásommá tettelek, téged is szentlé teszlek meg¬ 
szentelő malasztom által. Ha mindenkor hűséges szolgám 
maradsz, e megszentelő malaszt belépő dijad lesz mennyei 
p aradicsomo mb a.» 

S az ember, a teremtmény, a szolga az isteni termé¬ 
szet részese lett, fölemelkedett magának a fölséges Isten¬ 
nek a családjába, az Istennek rokona, az Istennek gyermeke 
lett. A királyi nemesítés úrrá tette a jobbágyot, de a nemes 
ember maradt: emberi mivoltát a nemesi levél meg nem 
másította. Az isteni nemesítés a megszentelő malaszt által 
az embert fölemelte, átistenítette. 

Ha Isten holt kőbe emberi életet öntene, a kő nem 
emelkednék annyit, mint amennyit az ember a megszentelő 
malaszt által emelkedik. A megszentelő malaszt isteni 
életelem s birtokosa Istennek vérrokona. Az ember szinte 
elszédül e nemesítés hallatára. 


2. Az emberiség sötét nagy átka. 

«Először aranykor virágzott; akkoriban fenyítőbiró s 
törvény nélkül, önként tisztelték a hűséget és azt, ami 
helyes. Nem volt sem büntetés, sem félelem. Örökös tavasz 
virult, a langyos melegben kedves szellők csókolgatták a 
mag nélkül született virágokat. A föld szaporán, szántás 

nélkül hozott terményeket.® llyformán énekelt az ókor 
pogány költője, Ovidiusz az elvesztett aranykorról (aurea 
aetas). Ezt az aranykort siratják az összes ókori népek 
mondái. Mi vetett véget e boldog országnak? A régi per¬ 
zsák szent könyve (Zend-Avesta) szerint az első emberek 
(Meschia és Meschiane) kezdetben ártatlanok voltak, szót- 
fogadtak Teremtőjüknek. Ahriman azonban, a gonosz-isten, 
megirigyelte sorsukat: kígyó képében gyümölcsöt kínált 
nekik s azt mondta, hogy ő a világ teremtője. Az emberek 
hittek neki s így Ahriman lett úrrá az emberiség fölött. 

Mi ez? A paradicsom és a bűnbeesés történetének 
eltorzított hagyománya. Mi jobban tudjuk a dolgot a Szent- 
írásból, de e régi mondákban is megcsillannak az igazság 
aranyszemcséi. A bűn taszította nyomorba és szenvedésbe 
az emberiséget, ez a régi és újabb népek öntudata. A régi 
görögök és rómaiak Prometheusz-mondája szinte ujjal 
mutat rá az első emberek bűnének fajtájára: Prométheusz 
nagymerészen fölhágott az istenekhez és el akarta lopni a 
szent-tüzet, mely az embernek mindentudást és örökéletet 
biztosított volna, azért az istenek és emberek atyja, Zeusz 
(Jupiter) odaláncolta a merész Prométheuszt a Kaukázus 
egyik sziklájához, hol mindennap megjelenik a sas, mely 
fölszakítja testét és megeszi máját. De mája mindennap 
újra megnő. 

Mikor a Prometheusz-monda szent-tüzéről olvasasz, 
nem jut-e eszedbe a paradicsomi csábító szava: ((Semmi¬ 
képen nem haltok meg halállal (ha t. i. esztek a tiltott 
gyümölcsből). Amely napon esztek arról, megnyílnak sze¬ 
meitek és lesztek, mint az istenek, jót és gonoszát tudók.® 
(I. Móz. 3. 4—5.) 

Az első emberpárnak a paradicsomi gyöngyéletben 
fejébe szállt a jómód, az első emberek föllázadtak gőg¬ 
jükben Uruk, Teremtőjük ellen — s megtörtént a nagy 
világkatasztrófa: az első bűn tengernyi bűn forrása lett s 
az egész emberiséget nyomorba, szenvedésbe döntötte. 
Nézd a csurgót! Éjjel-nappal, megszakítás nélkül folyik 
belőle a víz: így az első bűn keserűforrás, melyből szünet 
nélkül bűn, nyomor, szenvedés árad az emberiségre. 

Mondd csak, gyermekem: rendjén való-e, hogy a gyer¬ 
mek szüleihez alkalmazkodjék, nekik szót fogadjon ? A szü- 



lök okosabbak, tapasztaltabbak a gyermekeknél, aztán csak 
a gyermekek javát akarják, hozzá tömérdek jóval halmoz¬ 
zák el gyermekeiket: azért a gyermek saját java ellen vét, 
mikor ujjat húz szülőivel. De még sokkal-sokkal nagyobb 
könnyelműségre vall, ha az ember, Isten kezének alkotása, 
szembe száll saját Teremtőjével, ki őt a semmiből létre¬ 
hozta. Isten nagy szeretetében gyönyörű sorsot szánt az 
embernek. Ha az ember Teremtőjéhez alkalmazkodik, szen¬ 
tül megtartja az Isten parancsolatját: ne egyél a tiltott 
gyümölcsből! — a földi paradicsomból egyenest a mennyei 
paradicsomba került volna az ember. Ámde az Isten gyö¬ 
nyörű tervét keresztül húzta az ember gonoszsága s a 
paradicsomból fájdalom országa lett. 

Azt olvasom az Isten könyvében: «Aki mi által vét¬ 
kezik, azáltal biintettetik». (Bölcs. 11. 17.) Az ember föl¬ 
lázadt Istene ellen s büntetésül a test lázadóvá lett az 
ember lelke ellen. A bűn megrontotta az emberi temésze- 
tet. Ádám és Éva az egész emberiség ősszülei s azért az 
egész emberiség öröké a megrontott emberi természet. 

Igaz, hogy az ember csupán a testet örökli szüleitől, 
a lelket mindenkor Isten teremti; de amilyen a fa, olyan 
a gyümölcse: lázadásra hajló testtől lázongó test születik 
s mivel test és lélek szorosan egy természetté egyesül az 
emberben, a test rendetlensége a lélekre is áthat. 

Azok, kiknek éles volt a szemük, kik mélyen bele¬ 
néztek az emberi szívbe, már régesrég észrevették az 
emberi természet e sötét, átkos oldalát. Arisztotelész az 
ókor legnagyobb gondolkodója s e nagy bölcselő kereken 
kimondja: az emberi természet nem isteni, vagyis nem 
úgy van, miként a Teremtő kezéből kikerült, — az emberi 
természet démoni, vagyis ördögi. A római költő pedig így 
énekel: Videó meliora proboque, deteriora sequor, — látom 
a jót, helyeslem is, de szivem a rosszhoz húz. 

A görög Heziodosz ebből azt hozza ki: a bűn küz- 
ködés nélkül, magától születik, az erénynek izzadás az ára. 

Szóval miden ember a bűntől megrontott emberi ter¬ 
mészet birtokosa. Jómagad is oly testet örököltél, mely 
lelked ellen ágaskodik. Ez a természettudományos tény 
pedig — a helyes nevelés és önnevelés egyik alaptör¬ 
vénye. 

Furcsának találod ezen állításomat? Légy kissé türe¬ 
lemmel s mindjárt rendjénvalónak találod. 

Száz év előtt még nem mindenki itta azt a szürke 
italt, melyet kávénak neveznek. Egy molnárné már hallott 
róla, de még nem kóstolt belőle. Egyszer már én is meg- 
i/Jelem — gondolta magában és megvett pár krajcár ára 
nyers kávét. Másnap megkérdezi tőle a szomszédasszony: 
«Nos, molnárné asszonyom, hogyan Ízlett az új módi ital ?» 
((Undorító portéka!)) — felelte haragosan a molnárné. 
A szomszédasszony mindjárt sejtette, hol a hiba s meg¬ 
kérdezte: ((Hát hogyan is főzte meg a kávéját?)) «Hát 
vízben rátettem a tűzre, sokáig főtt, de kemény maradt. 
Aztán cukrot tettem beléje és jó finom tejet kevertem 
hozzá. De azért nem volt se ize, se bűze.» «Jaj, lelkem, 
mondta nevetve a szomszédasszony, így nem csoda, hogy 
kávéjának nem volt se ize, se bűze. A kávét előbb meg 
kell pörkölni a tűzön, aztán megőrölni. Csak így főzheti 
ki a kávé illatos tartalmát.)) 

Mit tanulunk e furcsa történetből? Minden dologgal 
saját természete szerint kell elbánni, különben pórul járunk. 
Ez a furcsa történet tanulsága. Molnárnénk nem tudta, 
hogy a pörkölés váltja ki a kávé finom olajos tartalmát s 
azért nem tudott a kávé izéhez férkőzni. 

A festő művész, a szobrász is művész. De vájjon egy¬ 
formán dolgozik-e a festő és a szobrász? Az egyik fes¬ 
tékkel, ecsettel, vászonnal dolgozik, a másik meg kővel, 
kalapáccsal meg vésővel működik. Próbálj csak ecsettel 
szobrot faragni, vésővel meg képet festeni. Sőt szobrász 
és szobrász között is nagy a különbség. A fából késsel 
faragja ki a szobrot a művész, kőből meg vésővel. Ha meg 
ércszobrot akar alkotni, előbb agyagból mintázza ki a 
szobrot s az agyagminta után már nem a szobrász, hanem 
az ércöntő készíti el a szobrot. A művésznek mindenkor 
a műremek anyagához kell alkalmazkodnia, máskülönben 
nem művész, hanem kontár lesz belőle. 

Ez a könyv az önnevelés kézikönyve, ez a könyv 
utat mutat neked, hogyan formálhatsz ki magadból művészi 
remeket. Itt is a műremek anyaga dönti el, vájjon puha 
ecsettel, vagy éles s kemény késsel s vésővel kell-e dol¬ 
goznod. 


Szuszai: A jellem útja. 

Százötven év előtt élt egy francia ember, Rousseau 
(Russzó) volt a neve. Ez az ember nem hitt a Szentírás¬ 
nak, nem hitt a nagy gondolkodóknak, hogy az ember ter¬ 
mészetét megrontotta a bűn. 0 azt mondta: az ember 
jó, az embernek szabadon ki kell fejlődnie s műremek 
lesz belőle. Millió meg millió ember hitt a franciának 
és — pórul jártak. Ha a kertész meg nem nemesíti a vad 
almacsemetét, sohasem eszik finom, nemes gyümölcsöt 
fáiról. Hiába vigasztalódik azzal: én szabadon engedem 
nőni a fácskát: neki nemes vesszővel javítania kellett 
volna a csemetét. Ha a zöldségtermelő azt mondaná: én 
szabadon engedem nőni a kikelt magot, hasonlóan pórul 
járna: neki a giz-gazt ki kell gyomlálnia a palántás ágyak¬ 
ból, különben a giz-gaz elhatalmasodik és elnyomja a 
palántákat. Aki Rousseau hívének csap föl s azt mondja: 
az embernek csak szabadon kell fejlődnie, az úgy jár, mint 
a kertész, ki nem akart nemesíteni, nem akart gyomlálni: 
az ilyen emberben kifejlődnek s elhatalmasodnak a gonosz 
hajlamok s nem nemes jellem, hanem gonosz ember lesz 
a szabad fejlődés terméke. 

Nézd a kis emberkét, kit épen hazahoztak a kereszt- 
ségről! Az Úr Jézus irgalma megváltotta az embert a 
bűntől. Az Úr szentsége: a keresztség eltörli az ősbűnt, a 
megszentelés malasztját önti a lélekbe. Ez a kis emberke 
igazi szent. Ha meg találna halni, az angyalok egyenest a 
mennyországba vinnék. Benne még alszik a lélek, még 
nem tud dolgozni, azért neki Isten ingyen adja a menny¬ 
országot. 

Valamikor te is ilyen apró szent voltál, benned is 
aludt a lélek. De benned már régesrég fölébredt a lélek. 
Mikor először mosolyogtál anyádra, akkor kezdett benned 
ébredezni a lélek. Állat sohasem mosolyog, az állatnak 
nincs értelmes lelke. Az ébredés második foka volt, mikoi 
kimondtad te e szót: mama, szóval, amikor beszélni kezd¬ 
ték Az állat nem beszél, mert nincs mondani valója, nincs 

gondolata. . 

Igaz, eleinte furcsán beszéltél, azt mondtad: a Jancsi 
(a Mariska) enni akar. Aztán úgy négy-öt éves korodban 
egyszerre nagy fölfedezést tettél, azt mondtad: «én» enni 
akarok. S ezzel teljesen fölébredt a lelked, ekkor fölfedez- 

li-il a lelket magadban. Állal még sohasem mondta ki e 
szócskát: «én», föl nem fedezhette magában az értelmes 
lelket, mikor nincs neki értelmes lelke. 

Mikor egészen fölébredt a lelked, akkor már azt is 
tudtad, hogy hazudni, lopni stb. nem szabad, de egyben 
észrevetted, hogy valami bensődben noszogat: ne mondd 
meg az igazat, különben kikapsz, végy az almából, mit 
télire tett el a mama a pincébe. Ez a sötét valami a 
gonosz hajlam, az eredet bűnének a maradéka s bünte¬ 
sse. S ez a gonosz hajlam szabja meg önnevelésed útját, 

módját. , 

Ez a gonosz hajlani csak küzdelemmel, harccal fékez¬ 
hető meg. Régesrég megmondta az ószövetség nagy szentje, 
;i béketürő Jób: «Küzdelem az ember élete a földön, és 
az ő napjai, mint a béres napjain. (71.) 

Neked Isten nem adja ingyen a mennyországot, neked 
dolgoznod kell, mint a béresnek. 

Te talán neheztelsz ezért ősszüleinkre: Adámra es 
Évára, kik meg nem állották a próbát s ettek a tiltott 
gyümölcsből s bűnbe, nyomorba döntötték magukat s összes 
utódaikat. Soh’se neheztelj rájuk! A te életed is próba: 
IJrad-Istened látni akarja, kire hallgatsz: a gonosz haj¬ 
lamra-e, mely lefelé húz, avagy Istenedre-e, ki fölfelé hív. 
Azon fordul meg sorsod a földön s az örökkévalóságban, 
hogy kire hallgatsz. Sorsodat nem Ádám és Éva döntötte 
el: te vagy a magad boldogságának, vagy boldogtalansá¬ 
gának a kovácsa. 

„Úgy szerette Isten e világot, hogy az ö 
egyszülött Fiát adá, hogy minden, a ki benne 
hisz, el ne vesszen, hanem örök élete legyen,“ 

Jón. 1í, 16. 


3. A nemesi levél 

második, javított kiadása, isteni hitelesítőpecséttel 
ellátva. Kiállította a Szentlélek íródeákja, kinek 
neve : János. 


Megtörtént a nagy katasztrófa: az emberi család atyja 
a hűtlenség bűnébe esett. 

Ha a régi időben egy nemes ember az ellenséggel 
cimboráit, hűtlenségi pert kapott: elvesztette nemességét, 
jószágait. Jó volt, ha puszta életét megmenthette. Ádám 
is a felséges nagy Isten ellenségével, az ördöggel cim¬ 
boráit, hűtlenségbe esett s azért elvesztette kiváltságait a 
maga és összes gyermekei számára. 

A legnemesebb vonás volt lelkén az isteni malaszt 
birtoka. E vonást kitörülte a bűn s oda volt a belépődíj 
a mennyeknek országába. 

A bűnös ember nem tudott többé engedelmeskedni a 
világ felséges Urának: az Isten kiváltságos nemese a bűn 
s az ördög rabszolgája lett. 

Van-e még menekülés számára?... 

Ha trombitám volna, melynek szava elhat a világ 
mind a négy tájékára: északra, délre, keletre, nyugatra — 
kezembe ragadnám ezt a trombitát s belefújnék teljes 
tüdőmből, hogy minden ember meghallja : «Ügy szerette 
Isten a világot, hogy az ő egyszülött Fiát adá, hogy min¬ 
den, aki őbenne hisz, el ne vesszen, hanem örök élete 
legven». Nagy volt az ember bűne, de nagyobb volt az 
Isten irgalma, szeretete. Ez az isteni szeretet csodát mű¬ 
velt, melybe ég és föld beleremegett. 

((Hasonló mennyeknek országa a kereskedő ember¬ 

hez, ki jó gyöngyöket keres. Találván pedig egy drága¬ 
gyöngyöt, elméne és eladá minden vagyonát és megvevé 
uzt.» (Máté 13. 45. 46.) 

Halljad, mit tett a mennyei kereskedő, kinek neve 
Jézus, hogy a megszentelő malaszt drága kincsét a hűtlen 
embernek visszaszerezze. 

((Elméne és eladá minden vagyonát.))... 

Egy nap a mennyei kereskedő alkudozni kezdett isteni 
Atyjával. «Nézd, Atyám, mondá, nézd a bűn sártengeré¬ 
ben fetrengő embereket! Nem ismernek Téged az emberek, 
nem tudnak többé engedelmeskedni Neked Mind ellened 
fordultak. Ha egy szálig a pokolra veted a hűtlen lázadó¬ 
kat, igazságosan cselekszel... 

De nekem fáj, Atyám, hogy a Te képed másai, az 
emberi lelkek elkárhoznak. Tudod mit, Atyám! Én le¬ 
megyek a földre, magam is emberré leszek; megtanítom 
az embereket arra, hogy Téged megismerjenek, megmon¬ 
dom nekik, hogyan szolgáljanak Neked... Aztán végig¬ 
járom a szenvedések Kálváriáját, oda fekszem a kereszt 
oltárára — és meghalok az emberekért. Csak irgalmazz a 
bűnös embereknek s nyisd meg számukra a mennyeknek 
országát!» 

Az Isten Fiának könyörgő beszéde a mennyei Atya 
szivébe nyilallott. «Fiam — feleié a mennyei Atya — az 
emberek bűnei nagyok, a szenvedéseid is szörnyű nagyok 
lesznek)). 

«Ó Atyám, mondá az Isten Fia, én kiiszom a szen¬ 
vedések keiyhét az utolsó csöppig; odaadom utolsó csöpp 
véremet, csak irgalmazz a hűtlen, a bűnös emberiségnek. 
Az emberek engedetlenek voltak Neked, én engedelmes 
leszek mindhalálig, a keresztnek csúfos haláláig... Ezért 
csak egyet kérek: irgalmat a bűnös emberiségnek.)) 

És a mennyei Atya meghallgatta az irgalom könyör¬ 
gését és elhatározta a nagy tervet, mely a világ teremté¬ 
sét is homályba borítja. Megszületett a megváltás isteni 
terve. «És az Ige testté lön és mi köztünk lakozék»: az 
örök Isten örök egyszülött Fia emberré lön. S megtörtént 
az első nagy lépés az emberiség megváltására: a mennyei 
kereskedő lefizette az első nagy pénzt a malaszt drága 
kincséért, 











Aztán eljegyezte magának az alázatot és szegénysé¬ 
get és megkezdte a nagy munkát az emberiség megvál¬ 
tására ... 

Az istálló barmok lakóhelye, a legalacsonyabb hely. 
Itt kezdte meg harminchárom éves nagy munkáját. S még 
ez az istálló sem volt az övé. Ha még alacsonyabb hely 
volna a világon, ott kezdte volna, mert az alázat és a 
szegénység voltak testvérei. A madaraknak vannak fész¬ 
keik, a rókáknak vannak lyukaik, az ember Fiának nincs 
helye, hová fejét lehajtsa... «Az emberek gőgösek vol¬ 
tak® — mondotta a mennyei kereskedő — azért én alá¬ 
zatos leszek; az embereket a test kívánsága vitte bűnre, 
azért én 33 évig böjtötök.® 

Aztán elkezdte tanítását a mennyei Atyáról és az 
Isten országáról. És tanított, amint emberi száj sohasem 
tanított. És imádsággal, az izzadság cseppjeivei, könnyel 
és temérdek munkával termékenyítette tanítását. Ó, hány¬ 
szor vérzettek azok az isteni lábak az elvesztett juhok, a 
bűnös lelkek keresésében!... íme a második nagy pénz, 
melyet a mennyei kereskedő Atyja kezébe fizetett! 

Végül megjött a Kalváriajárás ideje. A vérrel való 
izzadás volt a bevezetés, az ostorozás és a tövissel való 
koronázás volt a folytatás. Utoljára vállaira veszi a gya¬ 
lázat fáját az isteni hős és nekiindul utolsó útjára. 
Nyomja, iszonyúan nyomja a gyalázat fája, háromszor is 
lerogy alatta, de ismét fölkel, — csak vánszorog már — 
de följut az isteni leszámolás helyére. Ráfekszik a kereszt 
oltárára. Oly megrendítő e látvány, hogy a nap eltakarja 
arcát, nem tudja nézni az isteni irgalom véres munkáját. 

Ott áll immár a kereszt, rajta az áldozat! Életében 
elmondták csalónak, ördöggel cimborálónak, most a latrok, 
a gonosztevők fejének tüntetik föl, mert két lator közé 
állítják keresztjét... S ő odaadja becsületét, amint oda¬ 
adta ruháit a bakónak. Mije maradt még meg? Puszta 
élete. Ezt is odaadja. De eiőbb megkóstolja a keserű epét, 
iszik a gúny és gyalázat kelyhéből. Végül megkóstolja a 
pokol kínját... «En Istenem, én Istenem, miért hagytál el 
engem?® Ez a pokoli csepp tengernyi kínjában az elhagya- 
tottság az Istentől, emberi lelke Ízlelte meg e mindennél 
keserűbb cseppet... 


Ezzel oda tette a harmadik nagy pénzt mennyei Atyja 
lábaihoz s kimondhatta a megváltás nagy szavát: «Be- 
l'ejeztetett.® A föld belerendült, a sziklák megrepedeztek e 
nagy szóra. 

«Elméne és odaadá minden vagyonát.® De hátha még 
hálramaradt pár csepp vér abban a szívben, mely úgy 
tudott szeretni? Bár meghalt már, megnyíttatja oldalát, 
átdöfeti szivét. Hadd folyjon ki vére, az utolsó esöppig. 
Kiitta a szenvedések kelyhét, odaadta utolsó csöpp vérét 
s ime megnyílt a mennyek országa, széttépetett az 
emberiség adósságlevele s megvolt az ember nemesi levele 
második, javított kiadásban. 

«Úgy szerette Isten a világot, hogy az ő egyszülött 
Fiát adá, hogy minden, aki őbenne hisz, el ne vesszen, 
hanem örök élete legyen.)) Ennél különb adománylevelet 
még nem Írtak se égen, se földön. Az isteni szeretet írta 
e levelet: az Isten Fiának vére a tintája, szent sebei 
a betűi. 

Gondolj most vissza kirándulásunkra a világ elejére... 

Nem tudom, megértetted-e a teremtés beszédét. Ott 
az Isten tudása és hatalma beszél az emberhez: a kereszt¬ 
fán az Isten irgalma és szeretete beszél. Ez még világo¬ 
sabb beszéd. Az Úr három évig tanított, végül a kereszt 
prédikáló székére hágott, hogy mindenki lássa, mindenki 
értse a tanítását. Állj lélekben a keresztfa tövébe, emeld 
föl szemedet a világ nagy bűnbánójához s kérdezd meg 
kiért s miért fizetett oly roppant árat? 

«Eljöttem keresni-, ami elveszett® — mondja Meg¬ 
váltód: «Én vagyok a jó pásztor, ki életét adja juhaiért®. 

A nagypéntek fizetés napja volt. A mennyei Atya 
mérleget vett a kezébe. Az egyik serpenyőbe emberi lel¬ 
ket tett. A másikba odatette a három nagy pénzt, az ő 
szerelmes Fiának emberré levését, 33 éves munkáját és 
keserves halálát — és a mérleg egyensúlyba jött: a lélek 
ára le volt fizetve. 

Kiért fizette az Úr e rengeteg árat? Értem, érted és 
minden emberért. Ó gyermekem! Bár mindenről megfeled¬ 
keznél e világon, csak a nagypéntek isteni leckéjéről ne 
feledkeznél meg soha életedben: Oly drága a te lelked, 
mint az Isten Fiának kiontott vére. «Mit használ tehát az 

embernek, ha az egész világot megnyeri is, de lelkének 
kárát vallja? 

«Eljöttem keresni, ami elveszett.)) Mi erre feleleted? 
Legokosabb felelet a világon ez a szó: ((Elmegyek én is 



keresni, ami elveszett; addig nem nyugszom, niig telke¬ 
met meg nem találom s — a lélekkel az Istent». 

A szeretet beszédére csak szeretet a méltó visszhang. 
A kétéves Erzsiké szívdobogással lépett karácsony estéjén 
a ragyogó karácsonyfa elébe. A karácsonyfa szépsége, 


ténye szinte elkábította. Ez a fény jóságról és szeretetről 
beszélt neki s a kis Erzsiké egyszerre kitárja karjait, szü¬ 
lei felé szalad és sírva-zokogva az ő sajátos nyelvén 
kiáltja: ((Apa. mama! Elzsi soha többé rossz lenni!» 

A te igazi karácsonyiad ott áll a Kálvárián. Nézd 
rajta az isteni ajándékot, a te ajándékodat! Mivel fogod 
viszonozni? Legokosabban teszesz, ha követed a kis Erzsiké 
példáját s azt mondod: Uram Jézusom! Lelkemet, melyért 
akkora árat fizettél, megmentem minden áron, — soha, 
soha, súlyos bűnnel elveszíteni nem akarom! 


4. A lélek Lelke. 

Egy német tudós sokat törte az eszét azon, vájjon 
megismeri-e az ember az Istent, ha senki sem beszél neki 
az Istenről. Hogy végére járjon a dolognak, elhatározta, 
hogy próbára teszi saját fiacskáját. Azért teljesen elzárta 
gyermekét az emberektől s egymaga foglalkozott vele és — 
soha egy kukkot se szólt neki az Istenről. 

Mikor a fiúcska már tízéves volt, a tudós német 
észrevette, hogy gyermeke korán reggel titokban a kertbe 
oson. Egy nap csendben utána sompolygott és csodálatos 
dolgot látott: a fiúcska ott térdelt a kertben a fölkelő nap 
felé fordulva s összetett kézzel imádkozott a naphoz! 
A napot Istennek nézte. 

Jaj’, de ostoba volt ez a fiú, — gondolod tán magad¬ 
ban. Hát a dolog nem úgy áll: én, ellenkezőleg, amondó 
vagyok, hogy ez a fiúcska nagyon is okos volt. Hogy a 
napot, a teremtményt összetévesztette a Teremtővel, arról 
szegény nem tehetett. Bizony veled is megeshetnék, hogy 
a szolgálót összetéveszted a királynővel, ha előbb senki 
meg nem mutatta neked a királynőt s ha a szolgáló nagyon 
fényes ruhát visel. 

Micsoda nekünk a nap? Ezt legjobban akkor értenők, 
ha nem volna többé napunk. Hát tegyük föl, hogy valami 
gonosz hatalom lelopja az égről a napot s a nap soha 
többé föl nem kel számunkra. Mi volna akkor? Hát örök 
éjtszaka borulna a földre. A föld melege pár nap alatt a 
világűrbe iramodnék s akkora hideg állana be, minőt még 

Kamcsatkában vagy az északi sarkon se ismernek; fenékig 
fagynának a folyók, a tavak, a tengerek, csonttá fagyna 
jög, a fa s minden, ami él a földön. Az emberek rövid 
ideig még küzködnének az örökös éjtszaka és rettentő 
hideg ellen, de utoljára ők is megfagynának: a hideg és 
éhség együttesen ölné meg őket. Egy év alatt a föld nagy 



temető volna, melyre a halál csendje és örökös éjtszaka 
borul. íme, ez volna a föld sorsa a nap nélkül. 

Azokat az adományokat, melyeket a természet asz¬ 
taláról kapunk, kilencvenkilenc százalékban a naptól kap¬ 
juk: a nap világossága s melege nélkül nincs élet a földön. 
Ha csak ferdén néz ránk a nap, már is beáll a tél s 
örökös tél maradna, ha magasabbra fejünk fölé nem emel¬ 
kednék. Ha meg épenséggel sehogyse nézne ránk a nap, 

nyomban temetésre készülhetnénk. Mindezt már régesrég 
észrevették az emberek s így esett meg, hogy egész népek 
a látható napot Istennek nézték. Istenként imádták. Nem 
csoda azért, ha ama német tudós fiacskája ugyanabba a 
hibába esett. 

Az Istent szemünkkel nem láthatjuk. Miként a művészt 
munkáiból, az Istent is műveiből ismerjük meg. S a világ- 
egyetem összes művei között épen a nap az, melyből 
legjobban ismerjük meg az Istent, sőt azt mondhatjuk, 
hogy amennyiben ész nélkül való dolog az élő Istennek 
képmása lehet, a nap az a teremtmény, mely legjobban 
hasonlít az Istenhez: minden jó Istentől jön s a föld szá¬ 
mára minden jó a nap útján jő, a nap az áldáshintés 
eszköze az Isten kezében. Már most: ami a nap a termé¬ 
szetben, ugyanaz az Isten a lelkek világában; a nap a 
növények, állatok és emberek éltetője s Isten a lelkek 
éltető napja. 

Magasnak látszik neked e dolog? Várj kissé, mindjárt 
megérted. 

Az Úr Jézus már elvégezte földi napszámát, vissza¬ 
szerezte a lelkek életét, már csak pár napot tölt a földön 
látható emberi alakban. A negyvenedik napon föltámadása 
után tanítványainak szemeláttára az Olajfák hegyéről, hol 
kínszenvedése kezdődött, visszatér a mennyekbe. De mielőtt 
elmegy, így szól tanítványaihoz: «Én kérem az Atyát s 
más Vigasztalót ád nektek, hogy örökké veletek maradjon, 
az igazság Lelkét, az megtanít titeket mindenre és eszetekbe 
juttat mindent, amiket nektek mondottam.» Ján. 14., 16., 26. 

Azért az apostolok az Úr mennybemenetele után nem 
szélednek el, Jeruzsálemben maradnak. Mindennap össze¬ 
jönnek az utolsó vacsora termében és várnak. Mire vár¬ 
nak? A Szentlélek eljövetelére. 

Végül rájuk virrad a tizedik nap, a pünkösd napja. 
Egyszerre nagy zúgás támad. Ez intő jel: most nagy dolog 
fog történni. Majd tüzes nyelvek szállnak alá s az apostolok 
feje fölé ereszkednek. «Es heteiének mindnyájan Szent¬ 
lélekkel)). 

Mi volt ez ? Második teremtés, oly teremtés, mint aminő 
a világteremtés hatodik napján történt, mikor Isten az ember¬ 
nek «orcájára lehellé az élet lehelletét». 





























Kik voltak ott első pünkösd napján? Szűz Mária, az 
apostolok, a tanítványok, a jámbor asszonyok, mindössze 
százhuszan várták a Szentlélek eljövetelét. Ez a százhúsz 
ember volt Krisztus Egyháza, azaz ez még csak az Egyház 
leste volt: pünkösd napján leszállt a testbe az elevenítő 
Lélek és az Egyház élt, miként Ádám élt, mikor Isten 
orcájára lehellé az élet lehelletét. 

Levegő és lélegzés az élet kelléke: enélkül negyed¬ 
óráig se élhetünk. A levegő zúgása első pünkösd napján 
jelezte, hogy itt élet támadt. 

Tüzes nyelvek alakjában szállt le a Szentlélek az Egy¬ 
házba. A nyelvek azt jelezték, hogy az apostolok megkap¬ 
ták a nyelvek adományát, hogy az Úr tanítását minden 
nyelven prédikálhassák. A fő azonban a tűz. Mit csinál a 
tűz? Világít és melegít ópúgy, mint a nap az égen. A Szent¬ 
lélek is világított és melegített az apostolok lelkében: a 
Szentlélek világosságot gyújtott az apostolok fejében s 
meleget, erőt adott az apostolok szivébe. Bár három évig 
jártak az apostolok az Úr Jézus iskolájába, sokat nem 
érteitek, mást elfelejtettek. Pünkösd napján világosság lett 
az apostolok fejében, miként világosság lesz a sötét szobá¬ 
ban, mikor édesanyád égő lámpát hoz a szobába. Az apos¬ 
tolok egyszerre mindenre emlékeztek, mindent, töviről- 
hegyire megértettek, mit az Úr Jézustól hallottak s láttak. 

Előbb az apostolok félénk báránykák voltak. Mikor az 
Ur Jézust elfogták, ijedten szétrebbentek, mint mikor farkas 
tör a nyájra. Péter háromszor is megtagadta isteni Mesterét — 
egy szolgáló szavára. (Később sok könnyel és hősi vértanú- 
halállal tette jóvá gyávaságát.) Mikor az isteni Mestert 
keresztre feszítették, az apostolok elbújtak félelmükben; 
csak János merészkedett a Kálváriára, ö nem bánta, ha 
mindjárt öt is keresztre feszítik. 

Most lejött a Szentlélek s a félénk bárányokból bátor 
oroszlánok lettek. Péter már nem ismer félelmet, nyomban 
prédikál az összegyülekezett nagy zsidótömegnek. Az Isten¬ 
gyilkosság rettentő vádját vágja arcukba. Sokan voltak ott, 
kik nagypénteken azt kiáltották: feszítsd meg, feszítsd meg! 
Most mellüket verik s azt kérdezik: Mit tegyünk? S Péter 
azt. mondja: Tartsatok bűnbánatot s keresztelkedjetek meg! 
S nyomban megkeresztelkedett háromezer zsidó férfiú. 


Másnap már magában a zsidó templomban hirdeti Péter 
a keresztre feszített Krisztust ; pár nap múlva már a tör¬ 
vényszék előtt, a Krisztusgyilkos főpapoknak hirdeti Krisz¬ 
tust. S másnap kétezren keresztelkedtek meg s aztán nap¬ 
nap mellett szaporodott a hívek száma. Az élő fácska, az 
élő állat, ember nő: az Egyház is növekedésnek indult, 
mert már benne volt az elevenítő Szentlélek. 

Hát aztán tán eltávozott a Szentlélek az Egyházból? 

I la eltávozott volna, az Egyház meghalt volna, miként 
minden élő meghalna, ha a nap többé föl nem kelne. 

Az Úr Jézus lehozta számunkra az igazságot és kegyel¬ 
met: a Szentlélek őrzi és osztogatja ezt az igazságot és 
kegyelmet a lelkek számára. 

Az Ur Jézus Péterre s többi apostolaira bizta igaz¬ 
ságát. Ők meg utódaiknak: a pápának s a püspököknek 
adták át az igazságot. Ámde a pápa s a püspökök emberek, 
bár tudós emberek. De a legtudósabb ember is tévedhet. 
Már most, ha a pápa a püspökökkel együtt téved, oda van 
az Űr Jézus igazsága s mi nem tudhatjuk többé az utat 
a mennyországba. Ennek nem szabad megtörténnie, s ép 
azért maga a Szentlélek óvja a pápát a püspökök karával 
egyetemben, hogy el ne tévedjenek, hogy hajszálnyira el 
ne térjenek a krisztusi igazságtól. Kinek köszönjük tehát 
az isteni igazságot? A Szentlélek-Istennek: Ő az Egyház¬ 
nak védője, tanítója. S ugyancsak a Szentlélek a kegyelem, 
a malaszt osztogatója. 

Az Űr Jézus hét kegyelemforrást fakasztott lelkűnk 
számára, hét szentséget adott nekünk s mind a hét szent¬ 
ségben a Szentlélek a Krisztustól kiérdemelt kegyelem 
közvetítője. A pap keresztel, ámde a Szentlélek az, ki a 
lelket megtisztítja a bűntől s a megszentelő malasztot az 
örökélet csiráját önti a lelkekbe. A püspök bérmál; ámde 
a Szentlélek az, ki a bérmálkozót Krisztus katonájává avatja 
s a harcra megerősíti. A pap misézik ; ámde a pap csak 
szolga, az Űr, az igazi pap maga az Űr Jézus, ki a Szent¬ 
lélek által változtatja át a kenyeret és a bort a maga 
testé vé-vérévé. A bűnös megbánja, meg vallj a bűneit, a pap 
föloldozást ad; ámde a Szentlélek az az isteni művész, ki 
a bűnös lelket meggyógyítja és megszenteli. A pap meg¬ 
keni a beteget s a Szentlélek teljes búcsút ad a betegnek 

s megerősíti öt utolsó nagy útjára. S így van ez a többi 
szentségben. Minden kegyelem az Úr Jézus áldott kezének 
adománya s minden kegyelmet a Szentlélek közvetít a 
lélekkel. Azért nevezzük megszentelőnek. Szóval, a Szent¬ 
lélek a lélek lelke, éltetője, miként a lélek a test lelke, 
éltetője. Ha eltávozik a lélek a testből, az ember halott; 
ha eltávozik a Szentlélek a lélektől, a lélek holt Isten és 
a mennyország számára. Aki öngyilkossá lesz, erőszak¬ 
kal kettévágja a test és lélek kötelékét; aki súlyos 
bűnbe rohan, szétvágja a köteléket, mely lelke és a 
Szentlélek között vagyon! — a súlyos bűn lelki öngyil¬ 
kosság. 

A Szentlélek legnagyobb adománya a megszentelő 
malaszt. Ez a lélek élete. A megszentelő malasztból lesz a 
más világon az örök világosság, melyben az Istent szinről- 
szinre látjuk majd. A megszentelő malaszt tehát a lélek 
örök élete. Mikor azt kívánjuk kedves halottunknak, hogy 
«az örök világosság lenyeskedjék neki», az Isten látását, 
az örök boldogságot kívánjuk számára, 

Térjünk most oda, ahonnan kiindultunk. Mivel élteti 
a nap a föld teremtményeit ? Világosságával és melegével. 
Mivel élteti a Szentlélek a lelket? Az igazság világosságával 
és a malaszt melegével, erejével. Az igazság megmutatja a 
léleknek az utat az Istenhez, a malaszt erőt ad a léleknek, 
hogy az igazság útján haladhasson. A Szentlélek eszerint 
a lelkek éltető napja. 

Szép s tanulságos az emberiség története, de száz¬ 
szorta szebb és tanulságosabb az Isten tetteinek a tör¬ 
ténete. 

E történet dióhéjban így szól: Isten nagy szereteté- 
ben megteremtette a maga földi képmását, az embert s 
mindjárt kezdetben leikébe rejtette az örök élet csiráját, 
a megszentelő malasztot. Az ember gőgjében s ostobaságá¬ 
ban föllázadt Istene ellen s bűne által elvesztette az örök 
élet csiráját, megrontotta magában az isteni képmást. Amit 
az ember gonoszsága elrontott, azt végtelen irgalmával 
jóvátette az emberré lett Isten Fia s maga a Szentlélek- 
Isten siet az ember segítségére, hogy a bűnokozta romlást 
megszüntesse. Mily nagy az ember, kivel az imádandó 
Szentháromság ennyire törődik.)) 




Az ember oly nagy, hogy Isten és ember dolgozik 
nevelésén. 

Eddig röviden elmondtam, mit tett és tesz az Isten 
nevelésed dolgában; most elmondom, mit kell neked ten¬ 
ned saját nevelésed dolgában. 

A bűn nemcsak Istennek adott munkát, a bűnokozta 
romlás rád is tömérdek munkát ró. 

Isten testet-lelket, igazságot és kegyelmet ád neked 
s az ő részén soha sincs hiba és fogyatkozás; a te dolgod, 
hogy testedet s lelkedet kimiveljed, hogy az örök élet 
csiráját a lélekben, a megszentelő malasztot a) megvédjed, 
b) gyarapítsad. Igazság és kegyelem által nő a lélek, igaz¬ 
iig és kegyelem tökéletesíti benned az isteni képmást. 

A németek hires költője nem jellembeli mintakép, de 
nagy esze sokszor épen fején találta a szeget; így Göthe 
nagy igazságot mondott, mikor azt írta: «Két dolgot kel¬ 
lene kérnünk az Istentől: tiszta szivet és nagy gondo¬ 
latokat)). 

A nagy gondolatokat megadja a krisztusi hit; ámde 
a liit igazsága és kegyelme csak tiszta, rendetlen szenve¬ 
délytől szabad lélekbe tér be; s a lélek szabadságát csak 
tervszerű, hosszá és kemény harc árán szerezheted meg. 
/\ szabadság drága kincse senkinek se hull ingyen az 
ölébe. Más szóval, a jellem nagy kincséhez csak a szabad- 
ság harcának győzedelmes megvívása után jutsz el: a lélek 
zent szahadságharca a jellem előiskolája. 


II. Rész. A szent szabadságharc. A jel¬ 
lem előiskolája. 

5. Ki lecjyen az ár a te házadban? 

A világ egyik nagy fölfedezője a híres Kolumbusz. 
Egy régi szerzetes, Bakó Rogeriusz irataiban olvasta, 
hogy a föld gömb s azért Spanyolországtól nyugati irány¬ 
ban is el lehet jutni Indiába. «Én fölfedezem ezt a nyugati 
utat Indiába», mondotta magában Kolumbusz. Az emberek 
kinevették, azt mondták: «Ha a föld gombiakkor Kolum¬ 
busz embereivel együtt le fog potyogni a gömb széléről)). 
Kolumbusz hagyta nevetni, az embereket és — fölfedezte 
Amerikát. 

Még Kolumbusznál is nagyobb fölfedező Kopernikusz, 
a Irauenburgi kanonok. 

A XVI. századig az emberek azt hitték, hogy a told 
nyugodtan áll s a nap minden 24 órában megkerüli a 
földet. Tényleg úgy látjuk, bogy a nap reggelenkint keleten 
fölkel, végigsétál az égboltján és este nyugaton lenyugszik. 

Az emberek már évezredeken át nézegették a csillagos 
eget s Kopernikuszig mind azt látták, amit mi is naponkint 
látunk. Kopernikusz esze meglátta azt, amit előtte ember 
még meg nem látott. Egész életén át vizsgálta a csillagos 
eget, csak halálos ágyán fejezie be számításait s kimondta 
a legnagyobb fölfedezést, melyet ember tett: «Nem a nap 
kering a föld körül, hanem ellenkezőleg, a föld s a többi 
bolygó kering a nap körül». Ám, én még Kopernikusznál 
is nagyobb fölfedezőt ismerek; a nevét te is tudod. E leges- 
legnagyobb fölfedező neve: Jézus Krisztus. Az Ur Jézus 


33 


föl led te a lelket, a lélek végtelen értékét, föltárta a lélek 
nagyságát s méltóságát. Mikor kimondta a nagy szót: 

«Isten országa bennetek vagyon», egy világ tárult föl az 
emberiség szeme előtt, a lélek csodás világa. 

Jól értsd meg a dolgot. Az Ür Jézus eljöveteléig is 
Indiák az emberek, hogy az embernek lelke van, mely a 
halál után is él, de nem tudták, hogy ez a lélek a) az 
egész világnál nagyobb kincs, hogy ez a lélek b) maga 
egy ország s minden embernek királynak kell lennie ebben 
az országban, s hogy c) ez a lelki királyság maga a meny¬ 
ország. 

Emlékszel még, mit mondott Isten az első emberpár¬ 
nak, mikor őket Isten a földre helyezte? A Teremtő 
parancsa az emberhez így szólt: ((Hajtsátok a földet biro¬ 
dalmatok alá és uralkodjatok a tenger halain és az égi 
madarakon és minden állatokon, melyek mozognak aföldön». 
(I. Móz. 1., 28.) Mintha csak azt mondta volna az Isten: 
"Ember! előtted van a föld hegyeivel, tengereivel, állatai¬ 
val s minden fajta titkos erőivel. Menj és foglald el a földet 
a magad számára. Légy királya a földnek, miként én, Ura, 
királya vagyok az egész világnak!)) 

Hogyan? Ez az Ádám, kinek még ruhája sincs, ez 
szálljon szembe a természet rengeteg erőivel, a rengeteg 
szörnyű állataival, ez a gyenge ember hódítsa meg a ten¬ 
gereket? «Úgy van — mondja az Űr — foglald el a földet, 
mert te erősebb vagy a rengeteg állatainál, erősebb a ten¬ 
ger, az őserdő állatainál, te erősebb vagy a természet 
szörnyű erőinél». Csodás beszéd, szinte hihetetlenül hang¬ 
zik. Ám szedd össze magadat, hátha magadtól is rájösz, 
hogy ez az isteni beszéd szinarany igazság. 

Ugyan micsada a legnagyobb erő a világon ? 

Ha két gyermek tudni akarja, melyik az erősebb, 
próbára, bírókra kelnek. S ugyan melyik az erősebb? 
Nemde az, ki a másikat a földre fekteti, vagyis az, ki a 
másikat legyőzi. Melyik erő lesz tehát a legnagyobb erő 
a földön? En úgy tartom, hogy azt kell a legnagyobbnak 
Ítélnünk, mely a többi erőt mind legyőzi. Melyik hát ez 
az erő? 

Erős-e a szél? Erős bizony; ha nekivadul, háztetőket 
visz el, nagy fákat gyökerestül kitép, a tenger hullámait 


Szuszai: A jellem útja. 

toronymagasságra korbácsolja s a szélkorbácsolta hullámok 
karvastagságú vasrúdat úgy törnek ketté, mint a gyermek 
a szalmaszálat. 

Erős-e a gőz ? Nézd a hosszú kocsisort, mellyel a gőz¬ 
masina a széllel versenyezve száguld a sínpáron, melyet 
vasútnak nevezünk. Hát még a gőzhajó, az az úszó város, 
hogy szalad egyik világrészből a másikba, a tenger hul¬ 
lámait hasogatva! S micsoda erő hajtja az úszó vá¬ 
rost? A. gőz ereje. Bizony roppant erő van a sistergő 
gőzben. 

Erős-e a villám? Ha ott cikkázik a felhőkben, ember, 
állat reszket, bömbölésére a föld is beleremeg, s ha lecsap, 
óriási fák pozdorjává lesznek. Félelmetes erő a cikkázó 
v illám. 

Most mondd meg, gyermekem, melyik az erősebb' a 
szél-e, a gőz-e vagy a cikkázó villám? 

Vagy tán más erő is van, mely e háromnál is erősebb ? 

Ne feledd, hogy az a nagyobbik erő, mely a többit 

legyőzi! .. 

Az ember esze azt mondja: szél uram, jöjj csak ide, 
ne fújj hiába, hajtsd szépen a szélmalmot, melyet neked 
építettem. Jöjj és dagaszd fel hajóim vitorláit és told szé¬ 
pen az egyik vüágrészből a másikba. 

Az ész azt mondja a sistergő gőznek: jöjj, engedel¬ 
mes szolgám leszel: hajtsd gépeimet, cipeld vonataimat s 
gőzhajóimat! 

Az ész lecsalja az ég rettentő villámait s azt mondja: 
különb dolgot is tudtok ti a pusztításnál, hajtsátok gépei¬ 
met, világítsátok szép csendes fénnyel az utcákat s há¬ 
zakat. 

No, most mondd meg, melyik a legnagyobb erő a vi¬ 
lágon! . 

Az ész az, mely a szelet, a gőzt, a villámot legyőzi 
s az ember szolgálatára kényszeríti. Az ész az embernek 
Istenadta fegyvere, mellyel meghódítja a világot. 

Az ember felszántja, feltúrja a rögöt s a rög már 
évezredek óta kenyeret terem az embernek. Az ember 
belenyomul a föld mélyébe s kényszeríti a földet, hogy 
adja elő rejtett kincseit. Az ember leteríti a rengeteg vad¬ 
jait, legyőzi a tenger szörnyeit. Az ember megnyergeli a 


villámot is s mint engedelmes szolgát az egyik világrész¬ 
ből a másikba küldözgeti; nemcsak a terheket cipeli a 
világon keresztül, de még az ember gondolatait is a maga 
villámgyorsaságával világgá röpíti. Zeppelin gróf immár a 
lúg urává is lett: odamegy léghajójával, ahová akar. Va¬ 
lóban az ember a föld ura — királya. S mivel lett úrrá 
az ember? Az eszével. 

Az ész fölhatol a csillagokig, kilesi még a csillagok 
titkait is. 

Az ember testből és lélekből áll. A test a földből 
való s legalább egy időre megint a földbe kerül. A lélek 
egyenest Istentől való és soha meg nem semmisül. Schil¬ 
ler német költő azt mondta: Az ember angyalból és állat¬ 
ból van összetapasztva. Az angyal a lélek, az állat a test. 

Most azt kérdem tőled: ki legyen az úr a te házad¬ 
ban? A buta állat, a test parancsoljon a te házadban, 
vagy az eszes lélek? 

Szinte látom, hogy lelkesedés ül arcodra s örömmel 
mondod: az eszes lélek lesz az úr az én házamban! He¬ 
lyes, ezt vártam tőled. 

Mikor az ember az Isten kezéből kikerült, tényleg az 
ész volt az úr az emberben: a test még moccanni sem 
mert a lélek ellen. Amit a lélek parancsolt, azt szépen 
megtette a test, a lélek szolgája. Az ember bűne megzavarta 
a rendet, a bűnbeesés óta a test nem engedelmes szolga, 
hanem lázadó forradalmár s magának az Isten fiának kel¬ 
lett a földre fáradnia, hogy visszaállítsa a régi rendet, 
bogy a lelket ismét úrrá tegye a test felett. 

((Isten országa bennetek vagyon» mondja az Úr. Ám 
de ezt az országot el kell foglalni. És e hódításnak harc 
és küzdelem az ára. Maga az Üdvözítő mondja: «A mennyek 
országa erőszakot szenved s csak az erőszakosak ragadják 
magukhoz». Aki bátran talpra áll, hősi elhatározással neki 
megy a harcnak, küzdelemnek s legyőzi a testet, az lelké¬ 
nek birtokába jut. S a ki lelkét birja, a mennyországot 
bírja. Abban a lélekben, mely úrrá lett a test felett, az 
Isten lakozik az ő malasztjával, s akiben az Isten lakozik, 
abban a mennyország lakozik. Az ember egyetlen egyet 
nem tud legyőzni: a halált. Erre Isten nem adott erőt az 
embernek, mert a halál legyőzése elkapatná az embert. 

De viszont a halál, ki megöli a testet, nem tud győzedel¬ 
meskedni a lelken. A halál kiszakítja a lelket a testből, de 
meg nem ölheti, a halál kiszakítja a lelket a világból, de 
nem szakíthatja el az Istentől: a mely lélek itt a földön 
egyesült Istenével az egész örökkévalóságon át egyesülve 
marad Istenével. Ez a mennyország, mely bennünk, lelkűnk¬ 
ben vagyon! Aki elfoglalja ezt az Isten országát, a leg¬ 
nagyobb hős a világon. 

Nagy Sándor, Cézár, Hannibál, Napóleon a világ leg- 
bámultabb hadvezérei, igazi világhódítók. 

Mikor Nagy Sándor serdülő ifjú volt, egy nap különös 
jelenetnek volt a szemtanúja. Atyja Fülöp, Macedónia ki¬ 
rálya volt, megint elővezettette lovát a Bucefaluszt s orszá¬ 
gának legügyesebb lovasai sorban megpróbálkoztak, hogy 
megüljék a Bucefaluszt. Ám, alig kerültek a híres lovasok 
a ló hátára, szépen a földre is hasaltak: a vad ló senkit 
sem tűrt meg a hátán. 

Ezt látja a serdülő királyfi s így szól: Apa, én meg¬ 
ülöm a Bucefaluszt! s egy ugrással a ló hátán termett. 
A Bucefalusz hol elülső, hol hátulsó lábára ágaskodott, 
ám ez egyszer emberére akadt, s Sándor úgy ült a ló 
hátán, mintha odaöntötték volna s nemsokára a Bucefalusz 
szót fogadott, mint a kezes bárány. 

Mikor Fülöp király ezt látta, büszkeséggel telt el apai 
szive s lelkesedve így kiáltott fel: «Fiam, Sándor: Macedó¬ 
nia kicsi neked; keress magadnak más országot!» És Sán¬ 
dor kis, de hős hadsereggel neki indult a világnak s ifjú 
kora dacára elfoglalta az egész Keletet minden országaival 
együtt. S mikor India határán azt monták neki: ezentúl 
nincs ország, Sándor sírva fakadt, hogy immár nincs fog¬ 
lalni való ország a világon. Valóban hős volt Nagy Sándor. 
És még sem volt a legnagyobb hős. Megfékezte a vadálla¬ 
tot, elfoglalta a világot, de‘ nem tudta megfékezni a maga 
testét, lelke nem volt ura a saját házának. Nagy Sándor, 
ki eleinte irtózott a szesztől, később rákapott a borra. Egy 
lakoma alkalmával a szesz úrrá lett a világverő hős fölött; 
a bor legyőzte N. Sándort. Mámorában szörnyű haragra 
kelt a harag is úrrá lett a hős felett s haragjában leszúrta 
legkedvesebb barátját, Kleitoszt, ki egy csatában saját életé¬ 
nek kockáztatásával mentette megN. Sándort a haláltól. Mikor 

Sándor király kijózanodott s látta, mit tett, úgy restelte 
gyengeségét, hogy öngyilkossá akart lenni s csak nagyne- 
hezen tudták visszatartani barátai a gyáva öngyilkosságtól. 

Aki legyőzi testét, aki úrrá teszi lelkét a teste felett, 
az a hősök-hőse még a világverő N. Sándornál is nagyobb 
hős. Fel hát a szent harcra a test leigázására. Aki nem 
Iart velünk e szent harcban, gyáva lélek, ki teljes életében 
szolga marad: a test engedelmes szolgája. 

Mit gondolsz, ki van parancsolásra teremtve: a kocsis-e, 
vagy a lova? Ugyan mit mondanál, ha egy szép napon 
az utcára lépve látnád, hogy a ló a kocsira telepedik és 
a kocsi elé fogott kocsist hajtja? Ez bizony felfordult vi¬ 
lágot jelentene. Te ily fölfordult világot teremtesz magad¬ 
nak, ha nem indulsz harcba tested leigázására. 




<>. A szent szabadságharc fegyvere. 

A csatában rámutat kardjával a vezénylő tiszt az 
ellenségre s azt kiáltja: fiúk előre! Mi is katonák vagyunk. 
Krisztus katonái. Akár fiú, akár lány vagy, katona, harcos 
vagy. Mi egy országot akarunk elfoglalni: az Isten orszá¬ 
gát. Tudjuk már hol van az Isten országa, tudjuk, hogy 
bennünk van. Én is, mint a vezénylő tiszt a csatában azt 
mondom: fiúk, lányok, Krisztus vitézei előre. A cél az 
Isten országa! 

Ám de micsoda fegyverrel induljunk az Isten orszá¬ 
gának elfoglalására ? Puskával, karddal, ágyúval, lovon 
vagy gyalogszerrel szálljunk-e csatába? A lelked várába 
se lovasság, se gyalogság be nem ronthat: itt nem hasz¬ 
nál se kard, se puska, se ágyú: lelked várába csak egy 
tud benyomulni — tenakaratod — és akaratod fegyvere 
az önmegtagadás. Ez a szent szabadságharc egyedüli fegy¬ 
vere; aki ügyesen és szorgalmasan forgatja, szabadságra 
jut, aki nem ragadja meg a fegyvert, vagy ügyetlenül 
bánik vele, mindenkorra szolgaságban marad. 

Amint Isten úr, az ember, az Isten képmása is ura¬ 
ságra van teremtve: az embernek el kell foglalni a földet 
és a lélek várát. Mit érne nekünk, ha a szelet szolgála¬ 
tunkba szegődtetjük, ha a gőzt engedelmes vonóállatunkká 
tesszük, ha a rettentő villámot megnyergeljük, ha a vad 
oroszlánt megszelídítjük, mondom mit használna mindez 
nekünk, ha nem vagyunk urak saját házunkban, ha nem 
parancsolunk ama erőknek, melyek belsőnkben forrom 
ganak? 

Micsoda erők azok? Gondolatok, hajlamok, kívánságok, 
melyek rendetlen forradalmi népség módjára a test párt- 
jíim állanak, s mint valami gonosz összeesküvők, pártot ütnek 
ii lélek ellen. A lélek csak úgy boldogul e rendetlen fene¬ 
gyerekekkel szemben, ha medtagadja rendetlen kivánságai- 
Iml, szóval a lélek fegyvere uralmának biztosítására — az 
ön megtagadás. Figyelj ide gyermekem, magas hadi iskolába 
vezetlek, magának az Úr Jézusnak iskolájába. Ö a szabad¬ 
iig Istene, ki 33 évig dolgozott, küzdött, hogy minket 
szabadokká tegyen s utoljára drága vérét ontotta a kereszt 
oltárán, hogy illő árt fizessen szent szabadságunkért. 
0 mondd meg hát lelkünk királya, mit tegyünk, hogy szabad¬ 
ágra. jussunk! S az Úr megnyitja ajkait s azt mondja 
nekünk: «Aki utánnam akar jönni — tagadja meg önma¬ 
gát» ! (Máté 16. 24.) A hadvazérek kurtán beszélnek. Lel¬ 
künk királya is röviden beszél, de rövid szavában egy 
életre szóló teendő foglaltatik. Én vagyok a szabadság 
Istene, mondja legfőbb hadvezérünk. Én emberré lettem, 
hogy megmutassam az embereknek a szabadság útját. Én- 
83 éven át az emberek elé éltem a szabad ember életét. 
Aki engem követni akar, aki utánam’akar jönni, aki maga is sza¬ 
badságra vágyódik s rólam a szabad ember képét akarja lemá¬ 
solni, tagadja meg önmagát, szálljon szembe minden rendetlen 
hajlammal, mely a testtől származik:; mert csak így lesz 
a lélek a test urává, csak így lesz a lélek az úr a saját 
házában s engem csak szabad lelkek tudnak követni; csak 
a szabad lélek tudja igazságomat, kegyelmemet befogadni, csak 
a szabad lélek tud művészi remekké, képmásommá fejlődni. 

Minden fegyver sebez és öl; Kard, puska ágyú — 
mind sebet okoz, életet olt. Az önmegtagadás fegyvere 
< letet véd, sőt életet teremt. 

Nézd a magvetőt! Előbb felszántja a földet, sírt készít 
az elvetendő mag számára. Aztán betemeti a magot a 
rögök sírjába. A mag rothadásnak indul, mintegy meghal. 
De a halálból élet fakad. Nemsokára a mag gyökeret hajt 
és szárat és a mag bő gyümölcsöt terem. «Hacsak a földbe 
esett gabonaszem meg nem hal, egyedül marad: ha pedig 
meghal, sok termést hoz». (Ján. 12. 24 —25). Akár ezer évig 
is tarthatod a magot a padláson, ott ki nem kel, új 
magot nem terem. 

Az Úr Jézus életet hozott számunkra, bőséges életet. 
Ó maga az emberiség nemes ojtó vesszeje, melyből új, 
isteni élet árad az emberiségbe. 

Egy éjjel egy Nikodcmusz nevű előkelő zsidó jött az 
Űr Jézushoz. Nagy dolgot akart megtudni az Úrtól, az örök 
élet titkát. 

Gyerünk mi is lélekben Nikodémusszal az Ür Jézushoz, 
hallgassuk meg az élet titkát! 

Az Űr mondá Nikodémusznak: «Bizony, bizony mondom 
neked, ha ki újonnan nem születik, nem láthatja az Isten 
országát®. 

Mondá néki Nikodémusz: «Mi módon szedethetik az 
ember, ha már vén?» Felele Jézus: « Bizony, bizony mon¬ 
dom neked, ha ki újonnan nem születik vízből és Szent¬ 
iélekből, nem mehet be az Isten országába)). (Ján. 3. 3—5.) 

íme, az isteni élet titka! 

Te kedves gyermekem, mindjárt születésed után újonnan 
részesültél «vízből és Szentiélekből)) a keresztség szent¬ 
ségében. A víz és a keresztség szavai — szóval a kereszt¬ 
séig szentsége volt a csatorna, melyen át a Szentlélek az 
új, az isteni életet, a megszentelő rnalasztot lelkedbe 
öntötte. Az az élet került lelkedbe, melyet Üdvözítőd a 
keresztfán vásárolt számodra. 

Ámde megszentelt, isteni életre keltett telkedben ott 
voltak a rendetlen hajlamok csirái. Még aludtak e csirák, 
miként a mag egyideig alszik a földben! Utóbb kikeltek e 
csirák, miként a dudva kiüti fejét tavasszal a földből. 

Mit kell már most tenned, hogy a dudva, a gyom, a 
vadhajtás el ne nyomja lelked életét? 

Ugyan mit tesz a kertész a gyommal, dudvával. a 
vadhajtással? Előveszi a gyomláló szerszámot s kímélet 
nélkül kiemeli a földből a dudvát palántái mellől. Előveszi 
éles kését és irgalom nélkül levágja a vadhajtásokat cse¬ 
metéiről. 

A kertész öl, hogy nemes életet védjen. Teneked 
is kezedbe kell venned az önmegtagadás gyomláló szer¬ 
számát s éles kertészkését s irgalom nélkül irtogatnod kell 
lelked dudvait, a rendetlen hajlamokat, vagdosnod kell 
lelked vadhajtásait, a rendetlen vágyakat. Ily módon meg¬ 
ölöd magadban a bűnös embert, hogy életre keljen benned 

11 szent ember. Az önmegtagadás, a nemes élet védő- 
Ingyvere. 

Egy májusi napon a Jancsi gyerek kíváncsian nézte, 
mit csinál az apa a gyümölcsös-kertben. Több vadalma¬ 
ié cska állott az apa előtt. Az apa egyszerre fogja kis kerti 
fiirészét és — lefürészeli az egyik fácska egész törzsét a 
Koronával együtt. «Jaj, be kár» — mondja a Jancsi gyerek. 

• Dehogy kár, te kis bohó» — mondja az apa. «Mi hasz¬ 
nunk volna a vadcsemetékből, legföljebb savanyú vadalma 
teremne rajtuk. Neked is ki kell vágnod telkedből a nem¬ 
telen hajlamokat, hogy lelked az erények nemes gyümöl¬ 
cseit teremhesse.)) 

íme az önmegtagadás lelki fegyvere, mely nem öl, 
hanem nemes életet teremt. 

Nézd a szobrászt művészi munkájában! Lelkében ott 
él már a művészi kép, de hogyan alakítja ki e képet a 
nyers, alaktalan márványtömbön ? Ha hozzá nem nyúl a 
márványtömbhöz, ha azt mondja: ne bántsuk a természet 
müvét, sohasem lesz művészi szobor a nyers alaktalan 
márványból. A szobrász kalapácsot, vésőt ragad s úgy 
megdolgozza a márványtömböt, hogy szinte szikrázik és 
csak úgy repülnek a márvány szilánkok. 

Te is szobrász vagy s művészi remeket akarsz magad¬ 
ból formálni. Ám, ha kezedbe nem ragadod az önmeg- 
tagadás vésőjét, akár holtod napjáig is vad ember lesz 
belőled. 

Azzal végzünk, amivel kezdtünk. A lélek uraságra van 
leremtve. Ámde, aki úrrá akar lenni, annak erősnek kell 
lennie: gyönge urat senki se tűr maga fölött. Ülj vad 
csikóra s nyomban meggyőződül ezen igazságról. Ha erős 
kézzel nem fogod a gyeplőt, ha biztosan meg nem ütöd a 
hátát: úgy lekerülsz róla, hogy lepedőben viszik haza a 
gyönge legényt, ki lovagolni akart. 

De hogyan lesz erőssé az akaratod ? Hát hogyan lesz 
(Jessé az eszed? Tanulás, gyakorlás által. Számolással, 
nyelvtannal és sok mindenfélével gyakorlód az eszedet. 

Hogyan erősödnek testednek izmai? Játék, munka, 
tornázás, szóval gyakorlás által lesznek acélossá izmaid. 
Ugyancsak a gyakorlat az, mi akaratodat erőssé, acélossá 
leszi. Ha nap-nap mellett megtagadod tested egyik-másik 



42 


kívánságát és lelked akaratát érvényesíted, az akarat meg¬ 
erősödik, uraságra érik; a test pedig megtanulja — hogy 
urának, az észtől vezetett akaratnak szépen szót fogadjon. 

Szép dolog a természet erőinek, a szélnek, gőznek, 
villámnak parancsolni, nagyszerű dolog, ha az ember a 
puszták királyát, a vérszomjas oroszlánt annyira megszelí¬ 
díti, úgy hogy fejét a vad szájába dughatja; de legszebb dolog 
a saját testünket megszelídíteni. A legnagyobb úr az, ki 
maga-magának tud parancsolni. 

Nézzük most részletesen, hogyan lesz a lélek úrrá a 
fölött! 


7. Uralom a gyomor fölött. 

Némely nyulíárkú mondásban több tudomány van, 
mint egész könyvtárban. Ilyen bölcs mondás pompázott a 
görögöknek ősrégi szentélye homlokzatán Delfiben. Ott 
olvasta minden kis és nagy görög: «Ismerd meg magadat!» 
Többet ér e mondás tíz véka aranynál. Jó lesz, ha te is 
megőrződ emlékezeted tárházában. 

A mindenség kulcsa az Isten. De Isten után legmél¬ 
tóbb a megismerésre maga az ember. Aki önmagát nem 
ismeri, semmit sem tud. Aki önmagát nem ismeri, ha¬ 
sonló ama emberhez, ki jól ismeri Afrika hegyeit, a 
Zahara karaván utait, de nem tudja az utat saját falu¬ 
jának templomához. Többet mondok; ki önmagát nem 
ismeri, az Istent sem ismeri; hisz az ember fotográfiája, 
képmása az Istennek, azért önmagáról kell ellesnie, milyen 
az Isten. Ész s akarat, mi az ember lelkében kicsinyben 
van meg, az Istenben végtelen nagyságban van meg... 

Fogadjunk szót a bölcs görögnek, ki ezt a mondást a 
templom homlokára Íratta s gyerünk — önmagunk fölfe¬ 
dezésére ! 

Mit is mondott Schiller, a németek nagy költője? 
Azt mondta : «Az ember angyalból és állatból van össze¬ 
tapasztva)). Az angyal a lélek s az állat a test. 

Nem szállók pörbe a nagy költővel; de ha arra gon¬ 
dolok, hogy testünk nyelvével vesszük magunkhoz az Űr 
szentséges testét, ha eszembe jut, hogy a Teremtő paran¬ 
csára testünk föltámad a föld porából s Isten akarata 

szerint a szép mennyország a lakóhelye — kissé kemény¬ 
nek találom a költő mondását. De viszont a költőnek is 
igaza van, hogy testünk hasonló az állatok testéhez s 
bizony sokszor állati vágyak lakoznak benne. 

A testnek öt érzéke vagyon: látás, hallás, szaglás, 
ízlés s tapintás. Ez a testnek öt ablaka a világba s még 
a lélek is ezeken az ablakakon át érintkezik a világgal. 

A legfelsőbb érzék a szem, a látás. Már az elhelyezése 
is azt mutatja, hogy a szem vezéri rangban van az érzékek 
birodalmában. A legalsóbb érzékek az Ízlés és tapintás. 
Vannak állatok, melyeknek csak Ízlésük és tapintásuk van; 
ilyen pl. a giliszta. Ezeket alsóbbrendű állatoknak nevez¬ 
zük. Tényleg nagy különbség van a földevő giliszta és a 
sas között, ki a felhőben s napsugárban fürdik. Nézzük 
meg közelebbről a két utolsó érzéket, mert sajátságos, 
hogy e két érzék alsó rangja dacára uraságra tör — az 
egész ember fölött. 

Ezúttal csak az ízléssel foglalkozunk. Az ízlés szék¬ 
helye a nyelv s az egész száj. Voltakép még a szaglásra 
rendelt orr is idetartozik. Ez az őre az Ízlésnek, azért ül 
a száj fölött. Ha kellemes szag üti meg az orrot, rögtön 
megtelegrafálja ezt az Ízlésnek s a szájnak szinte fut a 
nyála a friss kalács vagy pecsenye szagára. Viszont, ha 
kellemetlen szag üti meg az orrot, ezt is rögtön megizeni az 
ízlésnek, mintha azt mondaná: vigyázz — ez rossz szagú 
romlott hús, belebetegszel, ha eszel belőle! A száj azonban 
csak kezdete, ajtaja az ízlésnek, beljebb folytatása is van 
a nyelőcsőben és — a gyomorban. 

Ez utóbbi jó mélyen a mellcsontod alatt fekszik hosz*. 
szán elnyujtózva, mint egy bezárkózott kényúr, ki nem 
mutatja magát a világnak, de szolgái útján mindenkin 
zsarnokoskodik. 

Micsoda a gyomor? Egy hosszúkás húsos bőrzacskó. 
A munkája az étel-ital földolgozása. S meg kell adni neki, 
hogy szorgalmasan dolgozik. Ha kifogyott a munkából, 
megcsipdesi az embert, néha morog is. Ez a gyomor nyel¬ 
vén azt jelenti: hallod-e, nincs munkám, tégy hát róla, 
hogy legyen mit dolgoznom! 

Munkájának eredménye fehéres pépszerű folyadék: a 
fehér vér, mely a szivén át a tüdőbe jut s itt piros vérré 

lesz. Munkájának e gyümölcsét a gyomor csak nagyon 
kicsi részben követeli magának, a javát a szív útján oda¬ 
adja az egész testnek. Ö táplálja a testnek minden tagját, 
porcikáját. Nélküle még a haj s köröm is elpusztulna. 
Többet mondok: a szorgalmas gyomor az egész embert is 
munkára hajtja. 

Nemcsak a néger rest a munkára, azt mondják, hogy 
az európaiak, főleg a gyermekek között is sokan akadnak, 

kik szeretik a lustálkodást. 

Ám, ott van a korgó gyomor, 
ki keményen rászól a lustálko- 
dókra: munkára takarodjatok ám, 
különben velem együtt elpusztultok. 

Látnivaló tehát, hogy a gyo¬ 
mor nagyon hasznos — szolgá¬ 
nak. Ha a gyomor beéri a szolga¬ 
szereppel, melyet a Teremtő szánt 
neki, nem lehet ellene panaszt 
emelni; sőt azt kell mondanunk: 
a gyomor az embernek nagyon 
kitűnő szolgálatot tesz. Ám a. gyo¬ 
mor nagyon gyakran nem éri be 
a szolgaszereppel, e buta, vak és 
süket bőrzacskóban kényúri hajla¬ 
mok lakoznak. A gyomor azzal a 
merész követeléssel lép íöl: hal¬ 
lod-e ember, ne legyen más gondod, 
mint engem kiszolgálni. Ezért lóss- 
fuss, még az eszedet is csak arra használd, hogy szá¬ 
momra kellemes ételt-italt szerezz. Én vagyok a te paran¬ 
csoló urad; én vagyok a te istened! 

No már ennek fele se tréfa! Ha már úrról van szó, 
mondd csak gyermekem, kit vallj unk úrnak: azt-e, ki buta, 
mint az éjszaka, ki háromig se tud olvasni, ki olyan mű¬ 
veletlen, hogy még mások jelenlétében is morog, vagy az 
legyen az úr, ki okos s azért valóban ért a parancsolás¬ 
hoz? Más szóval: a látó ész legyen az ember ura, paran- 
csolója. avagy a buta gyomor? Nézz ide, itt a követelődző, 
zsarnok képe s most azt kérdezem • ez legyen a te urad 
istened ? 



Tudod-e, mi szándékkal van a gyomor veled szemben ? 
Én kimélet nélkül leleplezem az ostoba zsarnokot: a gyomor 
téged egyszerűen az állatok sorába akar lerántani. 

Nézd sorjában az állatokat! Micsoda a hal, mely vígan 
úszkál a vízben ? Tán azért úszkál ott, hogy téged mulat¬ 
tasson, avagy a társainak szolgálatot tegyen? Szó sincs 
róla! A hal azért úszkál a vízben, hogy olyast keressen, 
mit elnyelhet. A hal úszó gyomor. 

Nézd a sast ott a felhők szomszédságában! Miért írja 
le ringó repüléssel köreit a légben? Tán bizony neked 
akarja bemutatni a magas repülés mesterségét? Ne hidd, 
a sas éles szemeivel prédát keres, mit lecsapva elnyelhet. 

A sas repülő gyomor. Hát a tehén, a juh, az őz, a 
nyúl az erdőben mit keresnek ? Egyedüli gondjuk a gyomor 
megtöltése. A négylábú állat mászó gyomor. Az állat reg- 
geltől-estig egyébbel sem törődik, mint a gyomor megtöl¬ 
tésével. Ha ezt elérte, ha kedvére evett, ivott, akkor 
bevégezte napszámát, nyugalomra tér, hogy másnap ismét 
megkezdje a gyomor kiszolgálását. Szóval a gyomor az 
állatok ura, parancsolója. S ez egészen rendjén van az 
állatoknál, hisz nekik nincs értelmes lelkűk, ők azért be¬ 
érhetik az ilyen ostoba úrral s parancsolóval. De az ellen 
már tiltakoznunk kell, hogy a gyomor az Isten képére 
teremtett eszes embernek is parancsoló ui*a legyen; hisz 
akkor az ember is nem volna egyéb, mint mászó gyomor 
és oktalan állat. 

A régiek azt tartották: «Nem azért élünk, hogy együnk, 
hanem azért eszünk, hogy éljíink». Az evés célja az élet 
íöntartása, de az életnek nem az evés a célja. Aki csak 
azért él, hogy egyék-igyék, legföljebb még játsszék, az nem 
ember-, hanem állatként él. Sőt a gyomor urasága még 
valami mással is fenyegeti az embert a iegcsunyább bálvány¬ 
imádással. 

Nem hallottál-e valamit a fétisimádókról? Ezek sze¬ 
gény pogány emberek Ázsiában és a sötét Afrikában, kik 
követ, fát, imádnak istenként. Szegény emberek! gondolod 
tán magadban. Hát valóban sajnálatra méltó szegény em¬ 
berek, kik holt követ-fát az élő Istennel cserélnek föl. De 
lám, Európában, a fölvilágosodott Európában is akadnak 
fétisimádók. Kik azok? Már sz. Pál apostol sírva beszélt 

emberekről, akiknek a has az istenük)). Lám, ezek a has 
engedelmes szolgái állanak egy sorban a szegény fétis¬ 
imádókkal. Vagy tán különb dolog egy bőrzacskót legfőbb 
úrnak vallani, mint holt fát vagy követ? 

Mi már most a teendő? Aki jogtalan uralomra tör, 
az zsarnok s a szabadság barátja harcra kel a zsarnok ellen. 

Szabad ember akarsz-e lenni, vagy rabszolga? Ha 
szabadságra vágyik a lelked, állj talpra és vedd föl a 
harcot a zsarnok ellen. 

Micsoda a szabadság fegyvere ? E fegyvert már jól isme¬ 
red, a neve: önmegtagadás. «Aki utánam akar jönni, tagadja 
meg önmagát)), ez a szabadság útja. Szólítsd gyomrodat 
a királyi ész itélőszéke elé s add tudtára egyszer s min¬ 
denkorra : «Te vak és siket meg ostoba vagy, azt se tudod, 
mi válik saját hasznodra vagy károdra, azért kötelességed 
legyen én rám, a látó, okos észre hallgatni. Én parancsolok 
s te szót fogadsz; én vagyok az úr, te meg a szolga. Amire 
szükséged lesz, azt megkapod, de aztán hallgass, ne merj 
morogni s követelődzni. Sőt, hogy lássam, tudsz-e szót- 
fogadni, néha napján, a hasznos dolgokat is elvonom tőled!» 
így kell szólnod az ostoba gyomorhoz. De ne gondold, 
hogy ily neveletlen kölyök egyetlen oktatásra engedelmes 
szolgáddá leszen, itt türelmes szoktatás kell, mert szolgád 
buta és rakoncátlanságra hajló. Hogy jómagad is el ne 
felejtsd, miképen kell a gyomrot becsületre tanítani, egy 
pár szabályt ideírok a gyomor nevelésére 

Napi parancs a gyomor számára. 

Először is tudd meg, hogy miattad nem fogok lopásra 
vetemedni. Akárhogy is fut a nyálad a szomszéd szép 
piros almája után, abból ugyan nem eszel. Másodszor, vedd 
tudomásul, hogy miattad nem fogok perelni a testvéreim¬ 
mel. Ha a nagyobb kenyér-, csokoládédarab, ha szebb 
körte vagy alma is jut nekik, teneked hallgatnod kell. Sőt 
előre megmondom neked, hogy az uzsonna felét néha oly 
pajtásom kapja, kinek nincs uzsonnája. Harmadszor s ezt 
keményen parancsolom: pénteken nem eszel se húst, se 
szalonnát. Pénteken halt meg az Űr Jézus érettem. Ö sza¬ 
badságra hív engem, te pedig szolgaságba akarsz ejteni 

Azért pénteken, a szabadság napján, bőjtölni fogsz, hogy 
megtanulj engedelmeskedni. A szabadság mindennél előbbre 
való. De ismételve figyelmeztetlek: a gyomor szép szóból 
nem ért. 

Hogyan nevelik az állatot? Dresszurával,, szoktatás¬ 
sal. Hogyan neveli mamád kis testvéredet, kiben még 
alszik a lélek s aki azért még nem érti az okos beszédet? 
itt is a szoktatás a nevelés eszköze. Nos, ez a gyomrodnak 
is egyedüli nevelőeszköze. Ha bármi okból késik a reggeli 
vagy ebéd, ne sírj mindjárt a korgó gyomrod miatt: tanul¬ 
jon meg várakozni. Félórai várakozásba csak bele nem 
halsz? Ha végre megjön az ebéd, ne essél neki, mint az 
udvar röfögő lakói. Ülj keresztény módon az asztalhoz, 
vagyis imádkozzál. De aztán se egyél mohón, a jó rágás 
fél emésztés. A jó rágás megkönnyíti a gyomor munkáját, 
a mohó evés, mire a gyomor vágyik, megfekszi, beteggé 
teszi a mohó gyomrot. Ha kedves ételed kerül az asztalra, 
ez pompás alkalom a gyomor gyakorlására. Bárhogy is kívánja 
a gyomor, hogy másodszor is kérj belőle, tagadd meg 
kívánságát. 

Itt válik el, úr-e vagy szolga a gyomrod. Ha egy- 
szer-másszor kozmás az étel, ne morogj, nehogy meg- 
szomorítsad anyádat, kit a gond hajszol. Edd jóizűen, 
mintha a legizletesebb volna. Ez pompás győzelem. Épen- 
séggel remekelsz pedig az önmegtagadásban, ha zseb¬ 
pénzedből még jócskán van zsebedben s te cukrászbolt 
előtt mégy el, hol úgy csalogat a Dobos-torta és krérnes 
sütemény. Ha nem térsz be a boltba, hanem inkább jó 
könyvre hagyod pénzedet remek győzelmet arattál a 
gyomor fölött. 

Mindez kicsiség, gondolod tán magadban. Hát tudd 
meg, gyermekem, hogy a nagy élet is csupa kicsiségből 
épül. Aztán próbáld meg és meglátod, hogy nem kicsiség, 
hanem nehéz és nagy dolog úrrá lenni a gyomor fölött. 
Ha mégis győztes leszesz, lelki szabadságra jutsz: amily 
mértékben parancsolsz testednek, oly mértékben erősödik 
a lelked. Minden egyes győzelem a gyomor fölött egy-egv 
lépés a szabadság aranyos hegye felé. 

8. A szolgaság varázsitala. 

Előbb elmondok valamit egy híres király gyermekkorából. 

Az ókori Perzsiának leghatalmasabb királya volt a 
híres Cirusz. Gyermekkorában egy ideig nagyatyja, Asztiágesz 
udvarában élt, ki Média királya volt. 

Az asztalnál Cirusz mindig királyi nagyatyja oldalán 
ült. Az okos királyfi s nagy atyja között egy nap érdekes 
párbeszéd fejlődött ki. A fiatal Cirusz ámult-bámult a 
tömérdek tálon, mik az asztalra kerültek. «Ejnye, de nagy 
munkába kerül neked a jóllakás, nagyapó, ha mindenből 
kell enned! — szólt az eszes fiú. — A nagyapa nevetve 
mondá: «llgy-e, jobb itt lenni, mint Perzsiában ?» Cirusz 
teleié: «Nem tudom, hol jobb, de annyit tudok, hogy nálunk 
sokkal hamarabb és könnyebben laknak jól az emberek; 
nektek ugyancsak izzadnotok kell, míg jóllaktok». Cirusz 
az ebéd végén nagyatyja engedelmével a szolgák között 
osztotta ki a maradékételt, csak Szakasz, a király kedves 
pohárnoka maradt üres kézzel. Asztiágesz nevetve kérdé: 
«Hát ez miért nem kap semmit, hisz oly ügyesen töltögeti 
a poharakat?)) Cirusz feleié; «Ó, azt én is megtudom csi¬ 
nálni s előbb nem iszom meg a felét, mint Szakasza. A fiú 
erre megtöltötte a király borospoharát s kecses ügyesség¬ 
gel nyújtotta oda neki. Asztiágesz mondá: «Nem kóstolsz-e 
belöle?» — «Nem én, feleié a fiú, mert méreg vagyon 
benne. Ezt jól megfigyeltem a múltkor lakomátok alkalmá¬ 
val. Hej, micsoda lárma volt akkor! Hogy kiabáltatok s 
nevettetek össze-vissza! Az énekesek majd megpukkadtak 
a nagy erőlködéstől és mégsem lehetett szavukat haliam. 
Míg üitetek, azzal dicsekedtetek, mily erős hősök vagytok 
s mikor fölkeltetek az asztaltól, nem tudtatok a lábatokon 
megállani. egyik a másik lábába botlott s a padlóra estetek. 
Valamennyien nem tudtátok, kicsodák, micsodák vagytok, 
te nem tudtad, hogy király vagy, embereid pedig nem tud¬ 
ták, hogy alattvalóid)). — «Hát apád sohase részegedik 
le?» — kérdé Asztiágesz. — «Soha! — feleié a fiú ha 
iszik, elmúlik a szomjúsága s ezzel beéri.» 

Mily megkapóan mutatja be e párbeszéd azt a varázs¬ 
italt, melyet szesznek neveznek! 

Hazánkban több, mint ezer millió koronát csal ki egy 
évben ez a varázsital az emberek zsebéből; csupán a 
pálinka ördöge ötszáz millió koronát követel adóba. Aztán 
a szesz az, mely megtölti a nyomorúság nagy házait: a 
kórházakat, a fegyházakat, a bolondok házait. Végül a szesz 
az a megrontó ördög, ki mindenfajta bűnbe lovalja az 
embereket s egy évben több százezer embert taszít a korai 
sírba s a pokol tüzébe. Úgy járja tehát, hogy kissé meg¬ 
ismerkedjünk az emberiség e nagy megrontójával. 

Mi a szesz? Színtelen, erősszagú, maró folyadék, az 
ölő mérgek egyik legerősebbike. Mindenből főzhető, mi 
rothad, még a rothadó szalmából is. Magában spiritusz, 
vagy arabul alkohol a neve; vízzel s egyéb anyagokkal 
keverve bornak, sörnek, pálinkának hívják. Ez utóbbiban 
egyharmadrész a szesz, azért a pálinka ötszörte erősebb 
a bornál, hat-hétszerte erősebb a sörnél, mert a borban 
csak 6—7, a sörben 4—5 rész szesz van. Aki azonban 
sok bort vagy sört iszik, szintén nagymennyiségű mérget 
vesz magába. 

A spiritusz, a tiszta szesz ölő méreg. Ha a virágot 
öntözzük meg vele, a virág elfonnyad, elpusztul. Ha kutyá¬ 
nak adunk be egy deci szeszt, a kutya szintén elpusztul 
tőle. Két-három éves gyermek is meghal egy deci tiszta 
szesztől. 

Pár év előtt Dobsina városában, építkezés alkalmával, 
az ácsok a kemence szájába rejtették a pálinkás-bütyköst. 
Egy hatéves fiúcska megtalálta a bütyköst s nagy diadallal 
mondá társainak: «No, most iszunk». A pajtásai csak meg¬ 
kóstolták, de az ujjongó fölfedező jót húzott a bütykösből. 

Ez délután történt. A fiúcska nyomban görcsöket kapott. 
Bár két orvost is hívtak hozzá, estére halott volt. 

A szesz nem mindig öl, de nagy mértékű szesz a fel¬ 
nőtt embernek is mindig árt, a gyermeknek pedig minden 
csöppje ártalmas. 

Áz előbbi fejezetben olvastad, hogy a gyomor készíti 
a vért, mely a test éltető nedve. A szesz elrontja a gyo¬ 
mor munkáját, megmérgezi a test éltető nedvét. 

A szív, mint valami szivattyú, szétlöveli a vért a test 
összes tagjaiba. A test tagjaiban elhasznált, elgyengült vér 
aztán visszatér a szívbe. Nézd meg karod belső oldalán 

Szuszai: A jellem útja. 

a kék ereket! Ezek az elgyengült vért szállítják vissza a 
szívbe. A jó, a piros vér ereit, melyek az éltető nedvet 
szállítják a testbe, nem láthatjuk, de verésüket érezzük. 
Ez az ülés a vér hullámzásából származik, melyet a szív 
lökései okoznak. 

A test télen-nyáron meleg. Ahol pedig meleg van, ott 
tűznek, égésnek kell lenni. A test melege tényleg a vér¬ 
nek láng nélkül való csendes elégéséből származik. Mi ég 
el a vérből? Az éleny; ez eltűnik az elhasznált vérből s 
helyébe szénsav kerül. Ez a szénsavas vér a kék vér. 
Hogyan lesz e mérges vérből ismét jó vér? — Miért léleg¬ 
zik az ember éjjel-nappal minden megszakítás nélkül? 
A romlott kék vér a szívből a javító*műhelybe megy. Ez 
a javító-műhely a tüdő. Itt a romlott vérből eltávozik a 
szénsav, melyet a tüdő kilehel s a szénsav helyébe, a 
tüdőbe lehelt levegőből éltető éleny jut a vérbe. A romlott 
vér ismét piros, jó vérré lett s visszakerül a szívbe, hon¬ 
nan ismét éltető körútra indul a testbe. íme, belsődnek 
Isten alkotta csodás gépezete. 

Most halljad, mit csinál a szesz a testben! A szájból 
a nyelőcsövön át a gyomorba kerül a szesz s innen csak¬ 
hamar kiárad az egész testbe s gonosz manóként min¬ 
denütt megrontja a test éltető nedvét, a jó piros vért. 
E gonosz szesz magához ragadja az élenyt a vérből s 
gyorsan elégeti, a helyébe pedig szénsavval telíti meg a 
vért, szóval a szesz megmérgezi a test vérét. 

Hol érezni legelőbb a szeszt? Úgy-e bár, a fejben? 
Miért? Azért, mert ott van a test legfinomabb része, az 
agyvelő, melyet a lélek szerszámul használ működésében. 
A szesz a fejbe jutva, megmérgezi az agyvelő vérét, meg¬ 
bénítja az agyvelőt. Innen van a mámor, a részegség. 
A részegség tehát az agyvelő megmérgezéséből s meg¬ 
bénításából származik. A szesz egyébként egyéb testrészeket 
is megbénít: a részeg nyelve nem forog, a lába is meg¬ 
tagadja a szolgálatot. 

A szív, a tüdő stb. serényen dolgoznak, hogy kilökjék 
a Rontó Pált a testből, de hát e nagy munka csak lassan 
megy, néha 24 óráig is eltart. Ha már most valaki minden 
nap nagymennyiségű szeszt iszik, a vére állandóan rom¬ 
lott; s ha részeges ember tífuszt, tüdőgyulladást, kolerát 

kap, rendszerint bele is pusztul a betegségbe. A rettentő 
tüdő vészt hatszorta gyakrabban kapják meg a részegesek, 
mint a szesztől tartózkodók. Hozzá a szesz megrontja a 
gyomrot, a részeges emberek nem tudnak jó étvággyal 
enni; a szesz beteggé teszi a májat, a vesét, a szivet. 
Szóval a szesz tölti meg a kórházakat. Száz beteg közül 
hetven jóbarátjának, a szesznek köszöni betegségét. 

Hát még a lélekkel mit nem csinál a gonosz manó! 

A régi görögök regéje szerint Kirke istenasszony varázs¬ 
italt adott a hős Odisszeusz embereinek s a vitézek nyom¬ 
ban röfögő malacokká lettek és Kirke a malacólba zárta 
őket. Ez csak mese, gondolod magadban. Valóban az s 
még se mese; tényleg van varázsital, mely ellopja az 
ember eszét s az embert állattá teszi. E varázsitalt úgy 
hívják: bor, sör, pálinka, egyszóval pedig szesznek nevezik. 

Az ember büszkesége, kiváltsága az esze. Most menj 
és keresd meg a királyi észt a részeg emberben! Ott 
fetreng az utca sarában, mint ama bizonyos állat. Szeme 
üveges, úgy néz, mint akiből elköltözött az ész. A nyelve 
csak úgy dadog, hiába vársz tőle értelmes beszédet. Ha 
kérdezed: férfi-e vagy asszony, még arra se tud felelni. 
Lába fölmondja a szolgálatot, legföljebb négykézláb mászik, 
mint az oktalan állat. Szent Isten! Ez ember, Isten képére 
teremtett ember? Akár nagyítóval, akár górcsővel köze¬ 
ledel feléje, nem találod meg benne az embert: se gon¬ 
dolkodni, se beszélni nem tud, mint az értelmes ember! 
Külső formája szerint embernek kellene lennie, de tényleg 
oktalan állat, sőt az állatnál is alávalóbb, mert állat a 
maga jószántából soha le nem részegs'zik. 

Ha ama szomorú házba mégy, melynek kapuja fölött 
ez a fölirás olvasható: «Örültek háza» — s megkérdezed 
e siralmas ház igazgatójától: hogyan jutottak e szerencsét¬ 
lenek a józan ész e temetőjébe — az emberiség siralom- 
házának igazgatója azt fogja neked mondani: a felének a 
szesz rabolta el a józan eszét, a többit más bajok vagy 
bűnök hozták a józan ész temetőjébe. 

A szesz bolondot vagy legalább félbolondot csinál az 
emberből s «bolond lyukból bolond szél fúj», zavaros fej¬ 
jel ostoba s gonosz dolgokat mível az ember. Ha éktelen 
káromkodást hallasz, hogy szinte beleremeg a lelked, akkor 

tudhatod, hogy a szesz ugat valamely emberi állatból; ha 
késelésről értesülsz, tudhatod, hogy a szesz ördöge ösztö¬ 
kélte a késelőket, ha iszonyatos gyilkosságról vagy öngyil¬ 
kosságról hallasz, mindjárt tudhatod, hogy a szesz ördöge 



is közreműködött a gonoszságban. A szesz mámorossá teszi 
a lelkiismeretet s a lelkiísmeret nélkül szűkölködő ember 
mindenre képes. A szesz a fegyháznak s a pokolnak leg¬ 
jobb szállítója. 

Érted-e már most, miért beszélt «sírva» az apostol 

azokról, «kiknek a has az istenök?* A gyomor összeeskü¬ 
szik a nyelőcsővel s a nyelvvel, meg az egész szájjal s 
azt mondja: «Kapassuk rá az embert a szeszre, csiklan- 
dozás keli nekünk* s ha a gyomor terve sikerül, a lélek 
s az egész ember rabszolgaságba kerül. S az ember addig 
kínlódik a szesz rabszolgaságában, míg bele nem pusztul: 
a részegség szolgaságából ritka a szabadulás. 

«Én, Istennek hála, nem vagyok a szesz szolgája* — 
gondolod magadban. Szívesen elhiszem gondolatodat s 
mégis azt mondom, vigyázz! 

A szesz rabszolgái is valamikor szabad fiúk és lányok 
voltak, mint jómagad. Mikor először kóstolták meg a szeszt, 
úgy érezték magukat, mint a fiú, ki első ízben cigarettázik 
s mint a cigaretta hősének, nekik is félre kellett menniük, 
mert valami kiszökni készült kavargó gyomrukból. 

Ez a természet tiltakozása volt a méreg ellen. Ámde 
később elfelejtették a leckét. Megkínálták őket s ők ittak. 
Később a maguk pénzéért is ittak. Látták, hogy a többiek 
isznak, hát az gondolták: én se leszek rosszabb másoknál! 
Megfeledkeztek a közmondásról, mely azt mondja: «Add 
oda a kisujjadat az ördögnek s elvisz szőröstül-bőröstül*. 
Úgy jártak, mint az oktalan gyermek, ki a Dunába vagy 
a Tiszába megy fürödni. A part mentében sekély a víz, 
ott vigan lehet lubickolni. Ám, aki beljebb merészkedik, 
elkapja a víz sodra s akkor sokszor az úszniludás se 
segít a merész fiún vagy lányon: az ár magával ragadja 
őket. 

Megszokták a szeszt s nem tudtak többé szabadulni 
tőle: a szesz ördögének rabszolgái lettek. 

Micsoda a szabadság útja? Hogy is mondja lelkünk 
királya? «Aki utánam akar jönni, tagadja meg önmagát.* 
Ha száz évig is töröd az eszedet, nem találsz más utat a 
szabadságra. Idézd a gyomrot társaival együtt az ész királyi 
széke elé s kérdezd meg tőle: «Inni akarsz? Helyes. Na¬ 
ponként egy serdülő fiú vagy leány testének 1—l 1 /* liter 
vízre van szüksége. Hallod-e vízié s nem borra, sörre vagy 
pálinkára van a testnek szüksége. Ezt a szükséges vizet 
a kávéban, tejben, levesben mindennap megkapod. Ami 
még hiányzik, azt üdítő friss víz alakjában kapod. Ez az 
Istenadta ital a világ legjobb itala, mely pénzembe se kerül. 

Csak egyre figyelmeztetlek: ne idd mohón a friss vizet, ha 
a test izzad; ivás után pedig hiába vágyódol pihenésre, 
mozognod kell. Szeszre nincs szükséged s azért szeszből 
nem iszol, akárhogy is kívánod)). Ilyformán beszél a királyi 
ész az ostoba gyomorhoz. 

Erős akarsz lenni? Ne igyál szeszt! Amily mértékben 
iszik az ifjúság, oly mértékben fogy a katonának való 
legény. Erős lelket kívánsz magadnak? Ne igyál szeszt! 
Mi nehezebb: inni vagy nem inni ? Lerészegedni vagy jó¬ 
zannak maradni? Inni, lerészegedni, azt minden jött-ment 
lump meg tudja tenni. Az erős megáll a lábán: a gyöngét 
földhöz vágja a szesz. Akit holta napjáig soha le nem 
vett a lábáról a szesz, az erős, az szabad, az hős, ki előtt 
kalapot emelek. 

Ha felnősz, vig társaságba is kerülsz. Akkor mutasd 
meg, hogy ember vagy a talpadon. «Igyál!)) — mondják 
majd cimboráid. Ha nem iszol, majd szemedbe vágják: 
«Gyáva, aki nem tart velünk!» Akkor elválik, gyönge, gyáva 
legény vagy-e, ki másnak füttyére táncol, a ki szire-szóra 
megjuhászodik s gyáván a többiek után kullog, avagy ember, 
szabad, erős ember, ki azt mondja: énbelőlem senki 
se csinál bolondot! 


9. A szokjaság kötele. 

Az érzékek utolsója s a legalsóbbika a tapintás. Ez 
is hasznos érzék: tudtunkra adja, hideg van-e vagy meleg, 
figyelmeztet minket az éles, hegyes dolgokra stb. De rop¬ 
pant hajlama van a kényességre; hogy fölszisszen a tapintás, 
ha pl. valakinek a tyúkszemére hágnak! Nem láttál még 
gyermeket, kinek rosszalkodása miatt kiporolták a ruháját, 
de úgy, hogy a gyermek is benne volt? Mi ordított úgy 
abból a gyermekből? A kényes tapintás. Ügy beszélik, hogy 
sok fiút és lányt a hideg lel ki, ha a meleg ágyból kikelve 
friss vizet látnak. Itt is a tapintás a gyávaság szülőanyja. 
Ez az érzék nemcsak maga a gyáva, de még a lelket is 
gyávaságra ösztönzi. Ha egy gyermek rossz fát tett a tűzre, 
rögtön előáll a gyáva tapintás s azt mondja a léleknek: 
Úgy-e félsz, hogy kikapunk? Hát tagadd el, amit tettél. 

S bizony sok-sok esetben hazugságba rántja a lelket a 
gyáva tapintás. 

Ami egy jól rendezett városban a szennycsatorna, 
ugyanaz a testnél a kiválasztás szerve. A kanálison, a 
szennycsatornán át folyik el minden piszok, mely a levegőt 
megrontaná s az embereket betegekké tenné: a kiválasztás 
szervén át megy el a testből minden elhasznált, mér¬ 
ges dolog, mely a vért megrontaná s a testet beteggé 
tenné, sőt megölné. Ha a kiválasztás szerve csak három 
napig fölmondja a szolgálatot, az ember meghal vérmér¬ 
gezés következtében. S lám a tapintás érzéke nem egyszer 
arra ösztönzi a gyermeket, hogy könnyelműen játszók a 
kiválasztás szervével. S az orvosok tanúsága szerint már 
nem egy gyermek beteggé lett egész életére. Valóban 
drága játék az, mit az egészséggel kell megfizetni ! 

A kiválasztás szerve a legalsóbbrendű állati szerv, 
épen azért az ember mindenkor ruhával födi be s a jól 
nevelt gyermek nem is gondol rá, miként a szennycsator¬ 
nával nem foglalkozik a lelkében, annál kevésbbé engedi 
magát arra csábítani, hogy a tapintás kedvéért csúnya s 
bűnös játékra vetemedjék, mert ez az út a legrútabb szol¬ 
gaságba, ez a pokol útja. 

Szolgaság és szolgaság között is nagy a különbség. 
Ha az parancsol, ki jog és igazság szerint uralkodásra van 
hivatva, ez nem szolgaság, hanem a szabadság állapota. 
Ha az emberben az ész parancsol, ez rendjén való dolog, 
mert az ész a legfőbb az emberben s vezérkedésre, ural¬ 
kodásra van teremtve. 

Ámde, ha a test keveredik az ész fölé, ha a test akar 
parancsolni, akkor vége a szabadságnak s ha épenséggel 
a test legalsóbb érzéke tolakodik elő s ő akar parancsolni: 
megszületik a szolgaság legrútabb fajtája, melynél rútabbat 
meggondolni se lehet. 

Gondolj csak egy úszó várra, egy modern hadihajóra! 
Igazi vár az, erősebb, mint bármely kőből épült erősség s 
hozzá mozog. Majdnem ezer ember van rajta s mindegyik¬ 
nek megvan a maga dolga. A matrózok között van 50 60 

liszt. Ezek parancsolnak a hajó különböző részeiben. 
A legénység között vannak tüzérek, kik az ágyúk körül 
foglalatoskodnak, gépészek, fűtők, kik a gépeket tartják 

működésben, aztán szakácsok, kik az egész legénységet 
élelmezik stb. Végül vannak mosogatók, tisztogatók. 

Az egész hajó kiskirálya a kapitány vagy hajóparancs¬ 
nok, ki a parancsnoki magas hidról telefon útján küldi 
parancsait a hajó minden fajtájú tisztjének s legénysé¬ 
gének. 

Mi történnék, ha egy tiszt letaszítaná a parancsnokot 
a. parancsnoki hidról s maga akarna parancsolni ? Ez láza¬ 
dás volna, mely fejvesztéssel jár. Hátha a hajó személy¬ 
zetének legalsóbbrendű személyzete, ha a tisztogatók lázad¬ 
nának föl s azt mondanák, hogy ők parancsolnak a hajón? 
Ha tervük sikerülne, a hajó személyzete s az egész hajó 
a legrútabb szolgaságba esnék. 

Az ember olyan, mint a vár, olyan, mint egy kis 
királyság. Az érzékek s a test különféle tagjai alkotják e 
kis királyság személyzetét. Mindegyik érzéknek, mindegyik 
testrésznek más és más a dolga. Hát a király kicsoda 
ebben az országban ? Ott székel a magas parancsnoki 
erősségben, a fejben. A neve ész, ki karjával, önakarattal 
kormányozza az egész kiskirályságot. Ha tényleg az ész 
az úr, ez a szabadság állapota. De rögtön vége van a 
szabadságnak, ha a test föllázad ez ellen s ő akar paran¬ 
csolni. Hátha a test legalsóbb érzéke: a tapintás a tisz¬ 
togató személyzettel összeesküdve akar parancsolni ? Akkor 
az ember a legrútabb szolgaságba esik. Mennél durvább, 
mennél műveletlenebb az ellenség, annál szörnyűbb dolog 
az ő kezébe esni s nincs durvább, nincs műveletlenebb s 
kegyetlenebb kényúr a legalsóbb érzéknél; mert a kény¬ 
úrnak roppant vad s veszedelmes segítőtársa van. Tudod-e, 
kicsoda az? 

A franciák a vadállatot béte-nek (mondd: bél) nevezik, 
de micsoda jelzőt tesznek e szóhoz, ha a legvadabb, leg¬ 
kegyetlenebb állatról beszélnek? Halljad és bámulj! — a 
franciák a legvadabb állatot emberi vadállatnak — bele 
humaine-nek (mondd: bét hűmén) nevezik! 

Micsoda ez? Afrikai vagy ausztráliai emberevő kanni¬ 
bál? Nem a, ez a vadállat benne rejlik minden európai 
emberben is. Nem tudom, ki vagy, azt se tudom fiú vagy 
lány vagy-e, de azt tudom, hogy ez a vadállat tebenned 
is rejtőzik. Ez az első bűn okozta rendetlen hajlam: ha 

erőre kap, szenvedéllyé fokozódik, az ember a vadállatnál 
is vadabbá lesz. 

Pár év előtt egy hajó törést szenvedett az Atlanti- 
Óceánon. A matrózok egészen megvadultak; nem hallgat¬ 
lak a parancsnok szavára, nőt, gyermeket letiporva, csak 
a maguk bőrének megmentésére gondoltak. Egy csapatnak 
sikerült egy mentőcsónakban elhelyezkedni. Egyszerre egy 
fuldokló ember karja kapaszkodott a mentőcsónakba. Ekkor 



egy matróz nagyot ütött az evezőjével a kapaszkodó karra 
s a szegény ember törött karjával visszahanyatlott a sós 
hullámokba. íme a vadállat az emberben! 

Ha az embert legyőzi a gyomor rendetlen kívánsága 
s részeggé teszi magát, sokszor egészen megvadul; tör, 
zúz, Istenét káromoíja, saját hitvestársát, gyermekét is 
megöli. íme a vadállat az emberben! 

E vadállat zsarnok uralma alá kerül mindaz, kiben a 
tapintás a rendetlen hajlammal szövetkezve lesz úrrá az 
ember fölött. Jaj annak a gyermeknek, ki e zsarnok hatal¬ 
mába esik! 

Hogyan győzték le a liliputi törpék az óriást, ki e 
törpék országába tévedt? A törpék közeledni se mertek 
az óriáshoz, mert ha közéjük ütött volna, egy csapásra 
százat is agyonütött volna köz ülök. Mit tettek hát a ravasz 
törpék? Bevárták, még az óriás elalszik, aztán tömérdek 
cérnaszállal fonták körül — és az óriás moccanni se tudott 
többé. íme, így győzték le a törpék a hatalmas óriást! 

De hisz ez csak mese, gondolod magadban. Valóban 
mese, de nagyon tanulságos mese, mely beválik okos 
példabeszédnek is. 

Hogyan lesz úrrá a legalsóbb érzék az erős lélek 
fölött, ki a természet vaderőit is legyőzi, ki az oroszlánt, 
az elefántot, a szörnyű bálnát is leteríti ? Hát úgy, hogy 
összeesküvést sző a királyi lélek ellen. A tapintás mintegy 
azt mondja: én éhes vagyok, csiklandozásra áhitozom: jer 
hát te rendetlen hajlam, (vadállat az emberben) jer te 
kíváncsiság, jertek ti érzékek s ejtsük hatalmunkba a királyi 
észt és az egész embert! S mivel ejti hatalmába a királyi 
lelket? Azzal, amivel a törpék győztek: sok-sok bűnszál¬ 
ból fonja meg a szolgaság kötelét a lélek s az egész ember 
számára. 

Nagyon okos nevelő irta: 

«Vess el vágyat — s cselekedetet aratsz. 

Vess el tettet — és szokást fogsz aratni». 

íme az egyes tett cérnaszál, sok-sok tett a szokás 
erős kötele. 

A kényelemre vágyó érzéki ember azt mondja: «Mit 
töröd magad, mit dolgozol? Heverj le és pihenj». És a 
restség minden egyes ténye a szolgaság egyik cérnaszála. 

A vadállat az emberben rászól a szemre: ((Keress 
prédát számomra, nézz képek után, melyek engem izgat¬ 
nak, olvass olyanokat, mik engem hizlalnak! 

Az éhes állat ráparancsol a fülre: nem tudsz csúnya 
szavakat, beszédeket, tréfákat számomra elkapdosni? Szol¬ 
gálj ki engem izgató újságokkal! Hát te nyelv! — mondja 
tovább — légy te is cselédem s rákényszeríti a nyelvet, 
azt a nyelvet, mely az Űr testét veszi magához, hogy a 
piszokban, szennyben turkáljon. A kezet is hatalmába ejti 
s rákényszeríti a legundorítóbb játékra. 

Még ezzel se éri be: betör a lélek várába s szolgá¬ 


ra 


latába ejti a képzeletet, kényszeríti, hogy nap-nap mellett 
csúnya képek körül ólálkodjék. Minden egyes bűnös tekintet, 
minden bűnös szó, gondolat, érintés egy-egy cérnaszál, 
melyekből a szolgaság kötele fonódik. A lélek végül rabbá 
lesz és azt mondja: nem tudok szabadulni a bűntől! 
Undorodom magamtól s még se tudom szétszaggatni a 
szolgaság kötelét! 

íme, így rántja a rendetlen hajlam a lelket s az 
egész embert a bűn sarába, így dönti a legrútabb szol¬ 
gaságba. 

Szent Isten! mily szomorú látvány a sárban fetrengő 
isteni képmás! 

Ha az utcán sárba taposott feszületet látnál, szived 
mélyéig elszomorodva mondanád: ((Micsoda gonoszság az 
Úr Jézus szentséges képét a sárba taposni!» De sokkal- 
sokkal szomorúbb látvány a bűn sarában fetrengő élő 
isteni képmás, a paráznaságba esett ember! Ha az angyalok 
sírni tudnának, tán véres könyeket hullatnának ily szív¬ 
facsaró látvány fölött. 

Ha kegyetlen zsarnok a legsötétebb börtönbe vetne 
léged, ha odaláncolná testedet a börtön falához s azt 
követelné tőled: tagadd meg hitedet, tagadd meg hazádat! — 
te mégis azt mondhatnád neki: életemet elveheted, de 
katholikus hitemet, magyar hazámat meg nem tagadom — 
lelked börtönben, láncokban is szabad. 

De amit el nem érhet a legkegyetlenebb zsarnok, azt 
eléri az éhes érzékiség, rabságba ejti lelkedet, úgyhogy 
moccanni se tud. 

Láttál már táncoló medvét? Bizony csúnya látvány, 
mikor az oláhcigány ezt az erős állatot karikára fűzi, a 
láncon utcáról-utcára cipeli s dobolására táncoltatja. Ez a 
szolgaság képe. 

De mit mondanál, ha azt látnád, hogy a medve az 
ember orrába fűz karikát s az ember a medve dobolására 
táncol s csörgeti láncát? Ez volna még csak igazi képe a 
szolgaságnak. Pedig e kép nem álom, ez a kép szomorú 
valóság: a vadállat dobolására táncol minden gyermek, ki 
e paráznaság szolgakötelére van fűzve. 

A török pasák, kik 150 éven át cipelték a magyart 
csúnya rabszolgaságba, csak a testet tudták rabszíjra fűzni: 

az éhes vadállattá lett bűnös test a királyi lelket kötözi 
meg s ejti rabságába... 

Van-e szabadulás a rút szolgaságból ? Halljad az öröm¬ 
hírt e szomorú fejezet végén: van szabadulás számodra, 
ha már évek óta rab volna a lelked. Csak akarnod kell és 
szétszaggatod a csúnya szolgaság kötelét. 


10. A szolgaság kötelének szétszaggatása. 

Micsoda a szabadság útja? 

Te már jól ismered ezt a királyi utat; az Úr Jézus 
igy írta le: «Aki utánam akar jönni, tagadja meg önmagát)). 
A szabadság útja egyben a szabadulás útja. 

Hogyan törte össze a magyar a 150 éves török igát? 
Hát úgy, hogy fölvette a harcot a török ellen: a hős Pálfv 
fölszabadította Győr városát, aztán következett Esztergom, 
Buda visszafoglalása, végül a zentai nagy győzelem s a 
törököt kiverték az országból. Nem egy csapásra szabadult 
meg az ország a töröktől, a győzedelmek egész sorozata 
kellett az ország fölszabadításához: hasonlóan a szem, a 
fül, a nyelv, a kéz, a képzelet megfékezése biztosítja a 
lélek szabadulását a testiség rút szolgaságából. 

Egy király összetartásra ösztönözte hét fiát. Egyenkint 
maga elé hivatta mind a hetet s mindegyiknek botot adott 
a kezébe: «törd el», mondotta a király s mindegyik könnyű¬ 
szerrel kettétörte a botot. Most behivatta mind a hetet s 
ugyanolyan hét botot egybekötve adott át a fiainak: «tör¬ 
jétek el!» Hiába erőlködtek, egy se tudta eltörni. «Ha 
összetartotok, mondotta a haldokló király, legyőzhetetlenek 
vagytok: egyenkint könnyűszerrel legyőz titeket az ellenség)). 

Bontsd meg az érzékek és tagok összetartását, győzd 
le őket egyenkint s úrrá lettél az egész test fölött. 

A vastag kötelet tíz ökör se tudja szétszaggatni. 
Azonban a legvastagabb kötél is csak vékony szálakból 
van fonva s a vékony szálat a gyermek is szétszaggatja. 

Divide et impera, így szólt a rómaiak harci szabálya: 
«0szd meg az ellenséget és erőt veszesz rajta)). 

a) A restség legyőzése. 

A test kívánsága enni-inni, aludni és semmit se dol¬ 

gozni. Tagadd meg főleg az utóbbit a testtől: kényszerítsd 
a fürgeségre. Mikor reggel fölébredsz, a test nem egyszer 
okként bölcselkedik: «Mily jó meleg az ágy, a szoba meg 
hideg, heverjünk még egy félórácskát;)) Döntsd halomra a 
lest okoskodását s mondd neki: «Talpra, rest barátom!)) 

A pihent állat mindig veszedelmes. Aki fölébredés után az 
ágyban hever, azt bűnbe rántja a teste. Azért mondotta 
rgy bölcs francia: «Mondd meg nekem, hány órakor kelsz 
s én megmondom neked, vájjon tisztaéletű vagy-e». (Payot.) 

b) A szem megfékezése. 

A szem és a kíváncsiság ikertestvérek: azért mind 
a kettővel egyszerre kell végezni. A szem mindent látni 
akar, azt is, ami illetlen. Tagadd meg nagy kíváncsiságát: 
mihelyt illetlen kép kerül szemed elé, rögtön fordulj el 
tőle. A gyakorlat teszi a mestert; ép azért, ha fölharsan 
a, katonazene az utcán s a kíváncsiság szinte erővel az 
ablakhoz húz, néha-néha mondd meg a kíváncsiságnak: ez 
egyszer semmit sem fogsz látni, nem megyek az ablakhoz. 
Ha levelet kaptál otthonról s úgy szeretnéd tudni, mi hir 
jön kedvesidtől, egyszer-másszor tedd le a levelet az asz¬ 
talra, vagy dugd zsebre s csak 5—10 perc múlva olvasd el. 

Ha érdekes könyvet olvasasz, néha ott, hol a legérde¬ 
kesebb, zárd be s mondd: ezt majd holnap fogom elol¬ 
vasni. Lám, ilyfélék az előgyakorlatok a szem és a kíván¬ 
csiság megfékezéséhez. 

Ha hit- vagy erkölcsellenes könyvről vagy újságról 
van szó, föltétlenül s habozás nélkül meg kell tagadnod a 
szem kíváncsiságát: nem szabad tűrnöd, hogy a hitetlen¬ 
ség vagy paráznaság ördöge a szem ablakán át bejuthas¬ 
son lelkedbe. 

c) A fül megfékezése. 

Hogyan kapja meg az ember a tífuszt, a kolerát s 
más fertőző betegséget? Úgy, hogy szemmel nem is lát¬ 
ható apró bacillusok kerülnek a testbe. A csúnya szavak, 
beszédek a romlás, a bűn bacillusai, azért verd vissza 
őket s ne engedd, hogy a fül kapuján át lelkedet meg- 
i nételyezzék. 

Ha valamely pajtásod környékez meg téged s a szenny 
és romlás bacillusait akarja lelkedbe csempészni, mondd 
bátran a szenny hordozójának: «Barátom, büdös lesz a 

szád, ha szennyet hordasz benne». Ha felnőtt embertől 
.jönnek a romlás bacillusai, kit rendre nem utasíthatsz, 
távozzál el tőle s ha nem távozhatol, legalább ne figyelj 
a bűnös beszédre. 

A jó öreg Homérosz meséli, hogy a szirének egy szi¬ 
geten laktak. Ha hajót láttak a tengeren, gyönyörűen 
énekeltek, úgy hogy az ének szinte elkábította a hajó em¬ 
bereit: mindig közelebb s közelebb mentek a szigethez s 
ott — szörnyű örvénybe kerültek, melyből nem volt sza¬ 
badulás. 

Mit csinált azért Homérosz hőse, a ravasz Odisszeusz ? 
Mikor a szirének szigetéhez közeledett, társainak viasszal 
betömte a füleit, magát pedig a hajó árbocához kötöztette 
s meghagyta, hogy a legnagyobb rimánkodásra se oldják 
el kötelékeit. Odisszeusz társai nem hallották a szirének 
csábító énekét, maga Odisszeusz ugyan hallotta, de oda 
volt kötözve az árbochoz s ekként valamennyien kikerülték 
a rettentő örvényt. 

Akár a szem ablakán, akár a fül kapuján át közeledik 
feléd a bűn csábító képe, tégy úgy, mint a ravasz és hős 
Odisszeusz tett: kötözd magadat az erény árbocához s 
tömd be füledet viasszal, azaz mondd szivedben: az erény¬ 
től nem tágítok, a bűn képeit pedig megvetem, rájuk nem 
figyelek. Amire nem figyelsz, az oly távol van tőled, mint a 
hold a földtől, amire nem figyelsz, az olyan rád nézve, mintha 
viasz volna fíiiedben. Amire nem figyelsz, az nincs rád 
nézve; ha száz bűnös csábító kép ólálkodik lelked körül, 
de egyikkel se állsz szóba, valamennyi együttvéve se árt¬ 
hat neked. 

Egy fiú vagy leány komoly hallgatása bűnös fecsegés 
közepette néha egész társaságnak betömi a száját, a komoly 
hallgatás megszégyeníti a könnyelmű fecsegőket. 

d) A nyelv megzabolázása. 

Ki legyen az úr: a nagy fiú, a nagy leány, avagy az 
a kis húsdarab, melyet nyelvnek nevezünk? Én azt tartom, 
mindig csúnya dolog, ha a kis nyelvecske parancsol a 
nagy fiúnak, nagy leánynak. Előbb elmondok, egy nyelv- 
gyakorlatot a fiúk, aztán egyet a leányok számára. 

A pajtásod követ vágott beléd, avagy a sértés kövét 
vágta a fejedhez ? Mi fog már most történni ? Egyszerre 


harag kél szivedben. A harag szétfut az egész testbe: a 
lábba, a kézbe s úgy érzed magad, hogy meg kell puk¬ 
kadnod a nagy haragtól. A véred forr, az arcod lángol, 
oda is kiül a harag pírja. A düh körülszalad a testben és 
kiutat keres. Hol fog kitörni? Bizonyára a nyelven: a leg¬ 
többször káromkodásban sül ki a harag villamossága. No, 
barátom, te ugyancsak sajnálatraméltó legény vagy: a sér¬ 
tést azzal tetézed, hogy káromlással terheled lelkedet. Hol 
itt az ész, hol itt az okosság? 

Szorítsd össze a fogadat, fogd pórázra nyelvedet s 
ne engedd, hogy a harag kitörjön fogaid sövényén. Ha 
a sértésre, bántalomra hősies hallgatással felelsz, szégyen¬ 
nel telik el a sértegető, mert érzi: ez különb legény, mint 
te. A nyelvedet megfékezni, mikor harag izgatja az erő 
hősies megnyilatkozása s aki haragjában fékezi nyelvét, 
akkor is győzni tud, mikor ez a nyelv szennyben akar 
kotorászni. Jaj, de csúnya ízlésed van, nyelvecském, 
mondja ilyenkor a nyelv gazdája. Hagyd a malacoknak a 
keverést a sárban! 

Nehogy leány olvasóim megnehezteljenek, hogy a fiúk¬ 
kal külön foglalkozom, nekik is külön nyelvgyakorlattal 
kedveskedem. 

Egy hires nevelő bácsi a nyelveket három osztályba 
sorozza; szerinte van ökörnyelv, sertésnyelv és csacska 
nyelv. 

A rossz világ meg azt beszéli, hogy a csacska nyelv 
a leányok birtoka szokott lenni. Tényleg lehet valami a 
dologban. «Emma, te legjobb barátném vagy, neked hát 
megmondom, amit a Sári bizalmasan súgott meg nekem; 
de egyet kikötök, senkinek se szabad szólnod», így szól 
az Erzsi. S délután ott terem az Emma a szomszéd Kati¬ 
nál; nincs nyugta, a hir fúrja az oldalát s így szól a 
szomszédjához: «Másnak meg nem mondanám, de te leg¬ 
bizalmasabb barátném vagy, neked hát elárulom, csak 
egyet kötök ki: ne mondd meg senkinek...)) S másnapra 
a hir egész körutat végez, de mindig ezzel a toldalékkal: 
«Ne mondd meg senkinek® s ezzel a biztatással: «Bennem 
megbízhatsz, én hallgatni tudok, mint a sír». 

Hát tedd valóvá a biztatást, temesd el a megszóló, 
rágalmazó hirt szived kamrájában. Ez erőt ad lelked- 

nek a nyelved fölött. S ha csúnya szó kívánkozik ki 
nyelved hegyén, akkor is erőd lesz a kis ördög meg¬ 
fékezésére. 

Fiatra volna még a képzelet megfékezése. Ez azonban 
oly fontos, hogy külön fejezetre kell hagynunk. 

Principiis obsta, mondották a régiek; állj ellen az első 
kisértésnek a rosszra. Ha nem szövődik a tett cérnaszála, 
létre nem jöhet a szokás kötele. Aki visszaveri az egyes 
támadásokat, megőrzi lelkének szabadságát. 

A tapasztalatlan gyermek azzal vigasztalódik: hisz 
csak egyszer vétkeztem! Furcsa vigasztalás. Hát a meg- 
haláshoz nem elég egy betegség? 

Egyetlenegy lépés a bűnbe is megzavarja a lélek 
egyensúlyát. 

Évenkint számos hegymászó jár szerencsétlenül. Hogyan 
jutnak romlásra? A lejtő tetején megcsúszik a lábuk, el¬ 
vesztik az egyensúlyt s akkor végük van. A test súlya 
taszítja őket, eleinte még a lábukon mennek le a lejtőn, 
aztán már gurulnak s végül összezúzott tagokkal holtan 
hevernek a lejtő útján. A meredek lejtőn nincs megállás. 
Ne ámítsd magadat: csak egyszer teszem a bűnt. A ben¬ 
ned lakó vadállat, a rendetlen hajlam, kielégíthetetlen. 
Az egy bűn ingerli az étvágyat a több bűnre. Az egy bűn 
megzavarja lelked egyensúlyát s nyomban utána követ¬ 
kezik a második, a harmadik lépés a lejtőn le a bűnbe s 
végül belerohansz a szolgaságba, a romlásba. Azért állj 
ellen az első kisértésnek — és szabad maradsz. 


11. Élet-halálliarc a lélek várában. 

Tiszta levegő, tiszta víz, tiszta étel, tiszta ruha, tiszta 
lakás — szükséges az egészség megőrzéséhez. A szenny¬ 
ből, piszokból romlás és halál fakad a test számára. Egy¬ 
szóval: a tisztaság az élet kelléke. 

Gondolat, vágy, akarat a lélek élete, s itt is a tisztaság 
az élet titka. Mivel pedig a gondolat a lelki élet gyökere, 
mivel a gondolatból születik a vágy, a vágyból az akarat 
s az akaratból a tett: a tiszta gondolatok az egész lelki 
életet tisztává, a tisztátalan gondolatok az egész lelki 


életet tisztátalanná teszik. Akinek a gondolatai tiszták, 
annak egész lelke tiszta. 

Akinek tiszta a lelke, örökké él. Maga az élet szer¬ 
zője mondja: ((Boldogok a tiszta szivüek, mert ők meg¬ 
látják az Istent®. (Máté 5., 8.) A tiszta szem jól lát, a 
tiszta lélek is jól lát: itt a földön meglátja, megismeri az 
isteni igazságot, a túlvilágon szinről-szinre látja az Istent. 
S ez az örökélet. Ha nem volna betegség, nem volna 
halál; ha a keresztségben megszentelt lelket nem éri a 
bűn betegsége: akkor örökké él. A halál csak a testtől 
választja el a lelket, de nem bántja a lélek életét. Ezt csak 
a súlyos bűn olthatja ki. 

De, ha csak a tiszta szivűek látják majd az Istent: 
akkor világos, hogy a tisztátalan szivűek sohasem látják 
meg az Istent, vagyis elkárhoznak. Mivel pedig a lélek 
tisztaságának forrása a tiszta gondolat, azt kell monda¬ 
nunk: a tiszta gondolat az örökélet forrása. íme, a gon¬ 
dolat végtelen fontossága! 

Tifusz, vörheny (sarlach), difteritisz, tüdővész, veszett¬ 
ség, kolera — az emberek rémei. Fertőző betegségeknek 
nevezi őket az orvosi tudomány, mert e betegségek át¬ 
mehetnek az egyik emberről a másikra, vagyis egy beteg 
sok embert megfertőzhet. 

Hogyan történik a fertőzés? 

Hallottál már a bacillusokról, baktériumokról? Ezek 
apró, roppant apró lények. Oly kicsinyek ezek a lények, 
hogy a górcső (a nagyítóüveg) föltalálásáig sohasem kerül¬ 
tek az ember szeme elé. Vájjon gombák-e s így a növé¬ 
nyekhez tartoznak-e, avagy tán állatok, azt maguk a tudósok 
se tudják még. De egyet tudnak róluk, azt, hogy amily kicsinyek 
e bacillusok, oly veszedelmesek, igazi rablógyilkosok, kik 
évenkint millió meg millió embert gyilkolnak meg. 

E gonosz gyilkosok a levegőben, vízben milliószámra 
repülnek s a lélegzés útján, a vízzel, vagy ételhez tapadva 
jutnak a testbe; a veszettség bacillusa meg marás útján 
jön a vérbe. Szóval a bacillusok a levegőt, a vizet, az ételt 
fertőzik meg s ezek útján az embert. 

Most hallgass ide, mi történik, ha ilyen gonosz gyil¬ 
kosok hatolnak be a testbe. Ez roppant érdekes. 

A vérben fehér vértestecskék is vannak. Ezek is apró 

legények. Jókora vízcsöppbe pár millió fér el belőlük. Ezek 
a fehérvértestecskék a test egészségügyi rendőrei: keresztül- 
kasul száguldnak a testen és — bacillusokra vadásznak. 
Ha ilyen egészségügyi rendőr ráakad egy gyilkos bacillusra: 
élet-halál harc támad a kettő között. A rendőr megragadja 
a gyilkost s nem engedi el, míg meg nem öli s ki nem 
dobja a testből. Ezen élet-halál harcban segítője is van 
a fehér vértestecskének, ez a vér savója, mely szintén 
bacillusölő erővel bir. 

Ezen élet-halálharcról rendszerint semmit sem tud az 
ember. Lehetséges, hogy gyilkos kolera, vagy más bacilusok 
jutottak a testbe, de az ember nem lesz beteggé, mert az 
egészségügyi rendőrök ott benn rövidesen végeznek a gyil¬ 
kosokkal. De mi történik, ha a fertőzés bacillusai életben 
maradnak, mert a rendőrök nem akadtak rájuk vagy gyen¬ 
gék voltak s nem tudtak megbirkózni a gyilkosokkal? Ez 
esetben a gonosz gyilkosok két-három nap alatt millió- 
számra szaporodnak s most már ők támadják meg a 
vértesteeskéket. Az ember beteggé lesz, lázat kap. Ez a láz 
annak a jele, hogy a gyilkosok már munkában vannak. És 
sajnos, sok esetben az apró gyilkosok megölik a nagy 
embert. 

Mindez orvostudományi igazság s egyben tanulságos 
példakép. 

Amint a test belsejében gyakorta élet-halálharc dúl: 
úgy a lélek vára is csatatér, melyen élet-halálharc vivatik. 
A lélek várának ajtajai és ablakai az érzékek. A lélek 
várába vezető híd a képzelet. A várba törő ellenség a 
bűnös, tisztátalan gondolat. De nincsen-e a lélek várának 
védőserege? Hála Istennek, a lélek várának is vannak védő 
katonái. Ezek a jó gondolatok. 

Halljad, hogyan folyik le az élet-halálharc a lélek 
várában. 

A szem, a fül vagy más érzék útján csúnya kép, gon¬ 
dolat tér a létek várába. Ezek a csúnya gondolatok a lélek 
rablógyilkosai. Ámde a kapunál ott van a vár őre, a vigyázó 
ész. Ahogy megpillantja a gonosz gyilkost, rögtön riadót 
luj, föllármázza az akaratot. Az akarat rohanva-rohan a 
harctérre s jó gondolattal kiszorítja a csúnya ellenséget. 
Az ember egyszerre csak egy dolgot gondolhat : mihelyt a 

lélek jót gondol, a csúnya gondolat csatái vesztett, elpusztult 
a lélekből. 

De mi fog történni, ha a lélek várának az őre, az ész 
aluszékony vagy a vár védője, az akarat rest legény, ki 
nem akar tűzbe menni ? Jaj akkor a szegény léleknek! 
Ha az ész rögtön nem értesíti az akaratot: itt a gyilkos 
ellenség, a csúnya gondolat nyomban elfoglalja a lélek 
várát s uraskodni kezd benne. Ugyancsak a csúnya gon¬ 
dolat lesz úrrá a lélekben, ha az akarat rest vagy gyönge 
legény. Ilyenkor a csúnya gondolat fölébreszti a vadállatot 
az emberben (rendetlen hajlam). Ennek tetszik a csúnya 
gondolat. S az érzéki, állati hajlam a maga pártjára vonja 
az akaratot: neki is tetszik a csúnya gondolat és meg¬ 
születik a halálos bűn. Amint a gyilkos bacillus győzelme 
a test halálát jelenti, a csúnya gondolat győzelme a lélek 
halálát okozza. Minden tisztátalan gondolat, melybe az 
akarat beleegyezett, melyben az akarat gyönyörködik, meg¬ 
öli a megszentelő malasztot, a lélek isteni ételét. Meglehet, 
hogy a csúnya gondolatból nem születik csúnya elhatározás 
és tisztátalan tett; mihelyt az akarat beleegyezett a csúnya 
gondolatba, a lélek veresége már megvan pecsételve, a lélek 
már halálosan vétkezett. íme, így dől el a lélek várában 
az élet és halál harca. A fertőzés, a szenny okozza a test 
halálát: a csúnya gondolat okozta fertőzés oka a lélek 
halálának. Ami törvény a test világában, ugyanaz törvény 
a lélek világában. 

Élet-halálról, örök üdvösségről s örök kárhozatról van 
itt szó, azért mindennel tisztában kell lenned: itt a tudat¬ 
lanság, a nembánomság az örök üdvösségbe kerül. 

Miből lesz a tűz, mely egész várost elpusztít? A leg¬ 
nagyobb tűz is apró szikrával kezdődik. Ha eloltjuk a 
szikrát, nem lesz tűz belőle. S mily könnyű a szikra el¬ 
oltása, viszont, mily nehéz a pusztító tűz elfojtása! A ve¬ 
szedelem elhárítása csakis kezdetben lehetséges. 

A kezdet, a jó kezdet dönti el a lelki harc győzelmét. 
Ha rögtön neki megy az akarat a csúnya gondolatnak s 
jó gondolattal kiszorítja a lélekből: a tűz szikrája el van 
oltva, a lélek élete megvan mentve. Ha a bűnös gondolat 
szikrája bántatlan marad, összeégeti a lelket, kioltja isteni 
életét. A kezdeten fordul meg a lélek győzelme, üdvössége. 

Halljad csak, mit mond a te lelked számára az élet szer¬ 
zője. «Én pedig mondom nektek, hogy mindaz, ki asszonyra 
néz (vagy férfiúra néz) őt megkívánván, már paráználkodott 
vele szivében.)) (Máté 5. 28.) Az Úr tehát azt mondja tel¬ 
kednek: ha szemed útján bűnös gondolat kel benned s te 
beleegyezel a gondolatba — őt megkívánván — lelked 
külső cselekedet nélkül is a paráznaság bűnét követte el 
s ha így marad, a kárhozat fia. 

Mi nemesebb: a test-e vagy a lélek ? A test magában 
se kis, se nagy bűnt nem követhet el s ha ketten vétkez¬ 
nek, ha a test és lélek együttesen követ el bűnt, mindig 
a lélek a főbünös. A gondolatbeli bűn a lélek bűne s azért 
súlyos bűn. Ne mondd hát: hisz csak gondolom a bűnt, 
de nem teszem, ne vedd kicsibe a gondolatot, mely vesz¬ 
tedet okozza. Ez ép oly oktalanság volna, mint azt mon¬ 
dani : mi bajom lehet a bacillustól, hisz oly kicsi, hogy 
nem is látom. A parázna gondolat lélekölő bacillus. 

Hogyan kell tőle megmenekülnöd ? Lelked királya erre 
is adott szabályt számodra. Ha egy haldokló apának még 
mondanivalója van gyermekei számára, bizonyára nem 
kicsiségről van szó. Mikor lelked királya a halálba ment 
üdvösségedért, eszébe jutott lelked nagy veszedelme s azért 
szerető szive megüzente neked, hogyan fuss a lelki haláltól. 
A vérrel verítékezés órájában, zöldcsütörtökön este mon¬ 
dotta az Úr Jézus apostolainak és minden hívének: ((Vigyáz¬ 
zatok és imádkozzatok, hogy kisértetbe ne essetek. A lélek 
ugyan kész, de a test erőtlen». (Máté 26. 41.) 

Ez a lelki harc isteni szabálya. 

Miért erőtlen a test? x4zért, mert benne lakozik a 
rendetlen hajlam. (Az a bizonyos vadállat.) Azért vigyázz! 
Álljon őrt lelked szeme, az ész, a lélek vára fölött. Ha 
bűnös kép villan meg a lélek várában, ne nézz vele szem¬ 
ben . Ha nem ajándékozod meg figyelmeddel, semmivé lesz, 
lelked számára nem létezik. És ((imádkozzál!)) Gondolj 
élénken a keresztre, Űr Jézusra és ekként kiálts hozzá: 
«Uram segíts! mert elveszek)). A gondolat az Úr Jézusra 
kiszorítja a bűnös gondolatot lelkedből. Aztán írj, olvass, 
játszál, fúrj-faragj, fityülj vagy bármit is csinálj, csak tétlen¬ 
ségben ne hagyd a lelkedet. A bűnös gondolat szemtelen, 
mint a piaci légy, az első visszaverés után visszatér egy¬ 

szer, kétszer, tízszer is. De ha lelked jó gondolattal van 
elfoglalva, ha te az irásra-olvasásra vagy játékra vagy bár¬ 
mire is figyelsz, a csúnya gondolat nem tud lelkedbe be¬ 
surranni. 

Minden okos gyermeknek van valamelyes vesszőpari¬ 
pája: az egyik rajzolni szeret, a másik hegedülni, zongo¬ 
rázni, egy harmadik virágot szeret gyűjteni, tenyészteni. 
Azért a kisértés leverése után fuss kedves gondolatkörödbe, 
foglalkozzál azzal, mi legjobban leköti a figyelmedet. 

Ki követi el a bűnt? Az észtől vezetett akarat. Amiben 
az akaratnak semmi része sincs, abban nincs bűn. Mondjuk, 
hogy se rossz könyvet nem olvastál, se rosszra nem gon¬ 
doltál s éjjel mégis csúnya álmod van. Bíín-e ez az álom ? 
Az alvásban az ész és az akarat alszik, csak a képzelet 
működik; azért álomban se kis, se nagy bűnt nem követ¬ 
hetsz el; még akkor se vétkezel, ha a képzelet képei a 
testben gyönyört keltenek. Mihelyt azonban fölébredsz, a 
csúnya álom kisértéssé lesz. Ha lelked undorral elfordul a 
bűnös képtől, legyőzted a kisértést. Ha lelked csak álmosan 
immel-ámmal küzd a bűnös kép ellen s féligmeddig gyö- 
nyörködöl is benne, bocsánatos bűnt követsz el. De az is 
meglehet, hogy bár egész határozottan elfordulsz a bűnös 
képtől, szóval nem akarsz vétkezni, a bűnös kép mégis 
izgatja, gyönyörködteti a rendetlen hajlamot. Ilyenkor se 
vétkeztél, mert nem akartál vétkezni. Az utálat, a szomorúság 
a kisértés után mindig annak a jele, hogy bele nem egyeztél 
a kisértésbe, súlyosan nem vétkeztél. 

A kisértés még nem bűn. Még az sem bűn, ha az ész 
észreveszi a csúnya képet. Többet mondok, még azzal sem 
vétkezel, hogy a csúnya kép a vadállatnak tetszik. Csak 
lelked akarata utálja meg s vesse el a csúnya gondolatot 
s minden jól van. 

Azért ne bánkódjál, hogy sok-sok kisértés tör lelkedre. 
Minden visszavert kisértés, gyönyörű győzelem. S minden 
ilyen győzelem, melyet a lélek várában arattál, egy-egy 
drágakő örök dicsőséged koronájában. 

Kedves gyermekem! Krisztus harcosa! Egy lelked van 
s csak egyszer élünk. Az ég és a pokol küzd lelked bir¬ 
tokáért. Ki fog győzni ? Az, kihez te szegődöl: tenakaratod 
örök sorsod. Ha talpra állsz, ha ébren s bátran nap- 

nap mellett fölveszed a harcot lelked szentélyében, lel¬ 
ked szabad marad, lelked él Isten s az örök boldogság 
számára. 


12. A test bűnlajstroma. 

Egyszer rézbőrű indián állott fehérszinű bírái előtt. 
Gyilkolt a szerencsétlen, azért került a bíróság elébe. «Ne 
engem vessetek börtönbe mondotta az indián — zár¬ 
játok el pálinkátokat: ez volt a gyilkos!® Furcsa védekezés 
s mégis van benne valami! Mi tüzelte föl a szerencsétlen 
indiánt, mi zavarta meg eszét ? A pálinka; e nélkül bajosan 
gyilkolt volna. Nem ok nélkül nevezi az indián tüzes víz¬ 
nek. Én ma törvénybe idézem a testet s kemény vádat olva¬ 
sok a fejére. Én leszek a vádló, te meg kedves olvasóm 
az itélőbiró leszel. Hallgasd meg hát vádjaimat s aztán jog 
és igazság szerint ítélj. 

Én ezennel ünnepélyesen vádat emelek a test ellen 
s azt mondom: az uralomra törő test gyáva s gyávaságával 
tömérdek bűnbe rántja a lelket. Fő vádamat megerősítem 
magának az Ür Jézusnak a szavával: «A lélek ugyan kész, 
de a test erőtlen®. (Máté 26. 91.) A lélek kész a jóra. de 
az erőtlen, a gyáva test bűnbe rántja. 

Hogy rendet tartsunk, megvizsgáljuk a test lelkiisme¬ 
retét a X. parancsolat szerint, úgy mint ahogy te szoktad 
magadat megvizsgálni a szent gyónás előtt. 

I. parancsolat. Miért mulasztják el a fiúk s lányok az 
imádságot reggel és este? Miért rendetlenkednek imádság 
közben ? 

A test álmos: reggel nem volt neki elég az alvás, este 
meg mennél hamarább ágyba akar kerülni, azért fázik az 
imádságtól. 

Még a térdepelés is nehezére esik. Ha kissé szorítja 
a padló vagy a templom köve, ha valamit megpillant maga, 
körül, mindjárt szórakozásra viszi a lelket; még az Űr 
házában is izeg-mozog, szomszédját taszigálja és csacsog, 
ahol hallgatni kellene. A test gyávasága viszi rendetlenke¬ 
désre az iskolában is; nem tud veszteg ülni és sok kor- 
holást, büntetést hoz a gyermek fejére. 

Most Ítélj! Nem való igaz-e, hogy a test bűnrészes 

ama vétkekben, melyeket a gyermek az 1. parancsolat ellen 
követ el? 

II. parancsolat. A nyelv kis tagocska; úgy járná, hogy 
a nagy fiú, a nagy lány a kis nyelvecskének parancsoljon 
s csúnya dolognak tartom, ha a kis nyelvecske parancsol 
a nagy gyermeknek. Ha valaki követ vagy sértést dob a 



gyermek fejéhez, a testet elönti a méreg, mely majd 
megpukkasztja a gyermeket. A méreg végül kitör a nyelv 
hegyén, mert a nagy gyermek nem fékezi meg a kis nyel- 
vecskét. A káromlásban a test gyengesége, gyávasága a 
főbünös. 

Igaz-e, t. ítélő biró? 

III. parancsolat. Vádolom a testet, hogy rendszerint ő 
az oka a szentmise elmulasztásának. Mikor esik vagy 

havazik, mikor szél zörgeti az ablakot s a test kinéz az 
ablakon, mindjárt összerázkódik s azt mondja: jaj de 
csúnya idő van, ma nem megyünk a templomba. Ügy beszél, 
mintha cukorból volna s félne, hogy elolvad, ha kis vizet 
vagy havat kap. Bezzeg, mikor korcsolyázásról van szó, 
nem így beszél. 

Legcsunvább a test viselkedése, mikor vasárnapi ki¬ 
rándulásról vagy szombati táncmulatságról van szó. A lélek 
azt mondja: szentmise hallgatása nélkül nem szabad a 
zöldbe rándulnod. Isten előbbrevaló minden mulatságnál; 
a lélek figyelmezteti a testet: ha szombat este sokáig 
maradsz mulatságban, elalszod a szentmisét s csúnya, 
roppant csúnya dolog ágyban heverni akkor, mikor a 
tisztességes emberek az Úrnak hódolnak a templomban. 
Ámde a test mulatságra vágyik és a lelket ünneprontóvá 
teszi. 

Bünös-e a test a vasár- és ünnepnap megszentség- 
telenítésében ? 

IV. parancsolat. Nem akarom elősorolni mennyi bosszú¬ 
ságot okoz a szülőknek az engedetlenség, a restség, mire 
a test viszi a gyermeket. Csak egyet olvasok a fejére. 
A szülőknek azt kivánni, hogy meghaljanak, úgy-e nagy 
bűn ? S mi viszi a gyermeket e nagy bűnre ? Keményen 
kikapott, mert makacs, gonosz volt s a büntetés oly zokon 
esik a testnek, hogy ily rettentő kívánságot súg a léleknek. 

Mondd t. ítélő bíró: részes-e a test a IV. parancsolat 
megtörésében ? 

V. parancsolat. Mi tüzeli a gyermeket csúnya vereke¬ 
désre? A test érzékenysége. Mi kapatja az embert pálinka-, 
borivásra? A test, mely inys torokcsiklandozásra áhitozik. 
Bár a mértéktelen szeszélvezet lassú öngyilkosság, a buta 
test mégis megkívánja a szeszt. A test, ha egyszer rászokott 
a szeszre, inkább levágatná a kis ujját, semhogy az ölő 
szeszről lemondana. 

Ártatlan vagy bünös-e a test az V. parancsolat meg¬ 
törésében ? 

VI. parancsolat. Bár szent Alfonz mondása szerint 
száz lélek közül, kik elkárhoznak, 99 a paráznaság miatt 
kerül a pokolba, a buta test ezt nem bánja. Állati csik- 
landozásra vágyik s odaviszi a gyermeket a kirakat elé, 

hol illetlen képek vannak, titokban csúnya játékra ingerli 
a kezet és sok mindenféle latorkodásra viszi, mik miatt 
fülig pirulna, ha ember látná s a buta test nem pirul, 
holott Isten szeme jól látja, mit mível a bűnzugban vagy 
a takaró alatt. 

Vádolom a testet, hogy az ő állati kívánsága taszítja 
a gyermekeket a bűn sarába és a pokolba! 

Igaz-e, szörnyű vádam, t. itélőbiró ? 

VII. parancsolat. A gyermek egyik legbecsesebb kincse a 
jó szem, mely pontosan látja a határvonalat az enyém és a tied 
között. Mi viszi a gyermeket görbe utakra? Miért kacsintgat 
a szem a szomszéd almafájára? A test kívánsága a gonosz 
kisértő, ez az ördögi csábító, ki még arra a becstelenségre 
is ráviszi a gyermeket, hogy másnak erszényébe nyúljon. 
Lopásra mindig a test kívánsága viszi a gyermeket. 

Lehet-e itt tagadásnak helye? 

VIII. parancsolat. Az igazság mindenekelőtt való. Ámde 
a test gyáva, még a szidástól is fél, hát még hogy remeg 
a kis veréstől is. Tagadd el hibádat, tagadj, mert büntetést 
kapok, súgja a léleknek. 

Nem igaz-e, t. itélőbiró? 

A kutyának nincs péntekje: ő pénteki napon is meg¬ 
rágja a csontot, bekapja a húsdarabot, mert neki a gyomra 
a parancsolója. Mi viszi a gyermeket is a gyomor szolga¬ 
ságába, a böjt megszegésébe? A test ehetnékje. 

Lehet itt tagadni, t. itélőbiró? 

Lelkünk királya mondja s amit ő mond, szinarany 
igazság: «Aki bűnt tesz, a bűnnek szolgája®. S kicsoda 
az a gonosztevő, ki minket a bűn csúnya, szolgaságába 
ránt? A test az ő rendetlen kívánságaival. 

Most felelj a következő kérdésekre: a) A gyáva testet 
Jvell-e életünk vezérévé tenni, vagy a lelket? b) Méltó és 
* igazságos-e, hogy a testet megrendszabályozzuk, rendetlen 
kívánságait megtagadjuk? ítélj jog és igazság szerint. 

Szent Medárd a pusztában remetéskedett. Egyedüli 
gondja volt, hogy a testet megrendszabályozza, hogy aztán 
Jelke szabadon szolgálhasson Istenének. Egész vagyona 
egy tehénből állott. Ennek a tejével táplálkozott. Egy go¬ 
nosz ember megkívánta a tehenet s titokban ellopta szent 
Medárd táplálóját. De eszébe jutott, hogy a csengő a tehén 

nyakán még árulója lehet; azért egy marék füvei betömte 
a csengőt. Ámde a csengő így is hallatta a szavát. Várj, 
gondolta a tolvaj, majd elnémítlak s a tarisznyájába tette 
a csengőt. De a csengő a tarisznyában is tovább szólt, 
mintha csak azt mondta volna: «Te tolvaj, te tolvaj!» Erre 
megijedt a gonosz ember; visszavitte a tehenet szent Me- 
dárdhoz és térdre esve bocsánatért könyörgött, hogy egye¬ 
düli birtokától akarta megfosztani. 

Kedves gyermekem! Az Űristen minden embernek 
csengőt akasztott a belsejébe. Ez a lelkiismeret. A lelki¬ 
ismeretben a lélek, az ész szava szólal meg s tudtunkra 
adja, mit kíván tőlünk az Isten. Bármi kívánság kél ben¬ 
ned, bármit is akarsz tenni: vizsgáld meg, honnan jő a 
hang, a testtől-e, vagy a lélektől? Ha észreveszed, hogy 
alulról, a test rendetlen vágyától jő a hang, tagadd meg a 
test rendetlen kívánságát, mely a bűn szolgaságába akarja 
rántani a lelkedet. Hallgass mindenkor a lelkiismeret sza¬ 
vára! Ez sokszor nem csinál akkora zajt, mint a test 
kívánsága; a finom, gyakorlott fül azonban mindig észre¬ 
veszi. Amily gyáva a test, oly ravasz: mindenféle kifogás¬ 
sal áll elő, mondd akkor magadban: hallgass álokoskodá¬ 
saiddal, én lelkiismeretem szavát követem! 

A lelkiismeret útja a kötelesség útja s a kötelesség 
az egyenes út, mely Istenhez vezet. 

A testet nevelni kell, hogy a kötelesség útján való 
járást megtanulja. E nevelő eszköz a test számára az ön¬ 
megtagadás, a harc követelődzéseivel szemben. 

A görögök már jó ideje készültek Trója elfoglalására. 
Achilles anyja féltette a fiát s azért lányruhában, lányok 
között neveltette. A ravasz Odisseus, Itaka királya nem 
akart a hős Achilles nélkül a harcba indulni. Egy napon 
megjelent tehát ama palota előtt, melyben Achilles nevel¬ 
kedett s megfútta a harci kürtöt. A lányok ijedten rebben¬ 
tek szét, mint a csibék, mikor héja csap le közéjük, Achil¬ 
les azonban a falon függő fegyverekhez szaladt s nyom¬ 
ban a palota előtt termett, hogy az ellenségre támadjon. 

Akár fiú, akár lány vagy, kedves olvasóm, Krisztus 
katonája vagy: drága várat kell birtokba venned és min¬ 
den ellenségtől megvédened, telkednek királyi várát. Ha 
tested bármi jogtalan követeléssel lép föl, lelked várának 

őre, a lelkiismeret fújja meg a harci kürtöt s az akarat, 
mint a hős Achilles, harcra készen törjön elő a lélek 
várának védelmére. 

Hogy a testet becsületre tanítsad, jó előre tudtára ad¬ 
hatod, miben nem engedhetsz. 

Felsőbb parancs a test számára: 

1. Akár fáradt s álmos vagy, akár nem, reggel s este 
imádkozunk. Este esetleg megkurtítjuk az imádságot, de a 
lelkiismeret vizsgálatát s a rövid imádságot nem hagyjuk el. 

2. Oly gyávának, gyengének sohasem szabad lenned, 
hogy káromlás törjön ki a nyelved hegyén. 

3. A te kedvedért, mert te mulatságra vágyódol, vagy 
rest vagy, vasár- és ünnepnap a szentmisét sohasem mu¬ 
lasztjuk el. A hűség mennyei királyomhoz előbbre való, 
mint a te kényelmed. 

4. Arról ne is álmodozzál, hogy miattad a becsület 
egyenes útját elhagyjam s a hazugság vagy lopás görbe 
útjain járjak. 

A többiben már tudod a kötelességedet. Ha e felsőbb 
parancsok bármelyike ellen föllázadnál, akkor tudd meg 
jóelőre, hogy merészséged háborút támaszt. Én, a királyi 
lélek mondom neked, hogy becsületre tanítlak. 


13. A test nevelése. 

Mi tartja össze a százezer emberből álló hadsereget? 
A fővezér akarata az, mi a sereget irányítja és össze¬ 
tartja. A fővezér parancsol és százezer ember pontosan 
engedelmeskedik. Ez a fegyelem. 

, Ha minden katona a maga feje után indulna, száz¬ 
ezer irányba szaladnának. Ez nem hadsereg, hanem ren¬ 
detlen tömeg volna. 

A fegyelem a hadsereg összetartó vasabroncsa és irá¬ 
nyítója. De elgyengült vagy beteg katonákkal egy Napóleon 
se pyer csatát: csak egészséges, gyakorlott katonák tudják 
a fővezér parancsolatait végrehajtani. A lélek a test ura. 
A testnek sok a tagja, amint a hadseregben sok a katona. 
Ha a szem, a fül, a nyelv, a kéz, a láb, a gyomor stb. 
mind parancsolni akarna, olyan volna az ember, mint a 

fejetlen hadsereg, melyben minden katona a maga feje 
után indul. A test sok tagjának okos parancsoló, okos fő¬ 
vezér kell s minden tagnak legfőbb kötelessége az enge¬ 
delmesség. így születik meg a fegyelmezett ember. 

A test engedelmességéről immár több fejezetben be¬ 
széltünk. 

Ámde a lélek parancsolatait beteg, béna, gyenge, gya¬ 
korlatlan tagok nem tudják végrehajtani s azért a lélek 
legfőbb érdeke, hogy szolgája, a test, egészséges és gya¬ 
korlott legyen. íme, ezért szükséges a test nevelése s még 
más okból is. 

Láttál-e már beteget? Mi volt beteg rajta? A keze, 
a lába, a feje fájt, vagy tüdeje, gyomra stb. nem volt 
rendben, szóval a teste volt beteg. S lám, a betegnek 
nem volt nevető kedve, az esze is elgyengült, az akarata 
is bágyadt volt. A lélek együtt szomorkodik, együtt szen¬ 
ved a testtel. 

Miért van ez ? Azért, mert test és lélek szorosan 
egyesül egymással, mindennel, örömmel és fájdalommal 
szépen megosztozkodnak. Nem ellenségek ők, hanem benső 
jóbarátok. 

Annyira összenőtt a test és a lélek, hogy a test be¬ 
tegsége a lelket is szomorúvá, bágyadtá teszi. 

Á régi rómaiak azt mondták: mens sana in corpore 
sano, egészséges testben lakik egészséges lélek s igazat 
mondtak: egészséges agyvelő s idegrendszer, egészséges 
szem s fül, egészséges kéz s láb szükséges a lélek szol¬ 
gálatára. 

Agyvelő és idegrendszer! Tudod-e, mi az? Az agy¬ 
velő a fejben — melynek hosszúkás folytatása a gerinc¬ 
oszlopban van — olyan, mint a középponti telegráf- vagy 
telefonállomás. A végállomások az egyes tagok és érzékek. 
S az összekötő drótok a középponti állomás s a végállo¬ 
mások között az idegszálak. 

Ha a szem valamit lát, a fül valamit hall stb., a szem, 
a fül ezt megtelegrafálja az agy velőnek és az agy velő a 
léleknek adja tudtára, mit lát a szem, mit hall a fül. 

Viszont, ha a lélek pl. azt parancsolja: templomba! 
Az agvvelő átveszi a parancsot és nyomban megtelegra¬ 
fálja a lábnak s a láb idegei mozgásba hozzák a lábat. 

Látnivaló, hogy a lélek csak egészséges idegrendszer¬ 
rel boldogulhat. Ha az idegrendszer beteg, rosszul műkö¬ 
dik, hamis képek jutnak a lélekbe s tévedésbe ejtik még 
a lelket is. Ezt aztán lázas állapotnak, vagy őrületnek 
nevezzük. De nemcsak az a baj, ha a beteg idegrendszer 
bolonddá teszi a lelket, de maga az ideggyengeség is nagy 
baj; a lélek ilyenkor úgy van, mint a katona, kinek fűzfa¬ 
vesszővel oroszlánt kell legyőznie. A beteg vagy gyenge 
idegrendszer fűzfavesszős fegyver az élet küzdelmére. Azért 
okos gyermeknek jelszava: egészséges testre, főleg egészsé¬ 
ges idegekre kell szert tennem. 

A fiúk itt valószinűleg erős testre gondolnak. Ez nagy 
tévedés. A cirkuszbeli birkózóknak erős testük van. De 
micsoda erős bennük? Az izmaik erősek, mert nap-nap 
mellett gyakorolják, erősítik izmaikat. De az erős izom 
még nem egészség. A díj birkózók, atléták ellenkezőleg 
többnyire rövidéltűek, mert túlfeszítik a szivet. 

Az erős izom jó, de nem szükséges dolog. Valaha a 
Toldy-, a Kinizsi-féle erő csatákat nyert, mai napság az a 
törvény érvényesül: «Többet ésszel, mint erővel®. Á Mauser- 
fegyver golyója ép úgy megöli az óriást, mint a törpét. 
Az élet küzdelmeiben is nem az erősebb, hanem az oko¬ 
sabb a nyertes. 

Ha okvetetlenül erős izmok kellenének az élet har¬ 
caira, a legtöbb lánynak, de sok fiúnak is le kellene mon- 
daniok arról, hogy jó harcosokká legyenek. Szerencsére 
nem így van a dolog: a gyenge gyermekből is kitűnő 
katona lehet, ha edzi a testét. Nem az erős , az edzett test 
a győzelem kelléke. Csak az edzett test egészséges test s 
edzett testre mindenki szert tehet, ha okos nevelésre fogja 
testét. A régiek mondását: egészséges testben lakik egész¬ 
séges lélek, mi szabatosan így mondjuk: edzett testben 
lakik egészséges lélek. 

Az edzés nem a természet ajándéka, az edzés okos¬ 
ságunknak és önszorgalmunknak a terméke. Ha akarod, 
edzett tested lesz még akkor is, ha eddig pipotya tested 
volt; mert a test hajlékony, nevelésre képes, úgy hogy az 
elpuhult testből is acélos, edzett test lesz okos neveléssel. 

Akarsz-e hát edzett testre szert tenni? A test edzése 
még csak pénzbe sem kerül, mert a napfény, friss víz, 

friss levegő és mozgás ingyen kaphatók. Az Istennek ezen 
ingyenes adományához csak egy porció józan ész és 
ugyanolyan porció jóakarat szükséges — és megszüle¬ 
tik az edzett test, melytől a földi boldogság kilenctized 
része függ. 

Növénynek, állatnak napfény kell. Tedd a pincébe a 
virágot, hová el nem hat a napsugár — és halálra Ítélted 
a virágot. Ne félj hát a napsütötte arctól s kéztől: mo¬ 
zogj sokat a napfényben. Ha túlságos erővel tűz rád a 
nap, akkor még védekezhetel napernyővel ellene, máskép 
a fehér arcot egy porció egészséggel vásárlód meg. 

Az egészség második kelléke a tiszta levegő. Tiszta 
az a levegő, melyben nincs por, melyben sok az éleny. 
Engedd a levegőt a testedhez s mindennap szellőztesd ki 
a testet belülről is. 

Azt már a gyermek is tudja, hogy a szobát minden¬ 
nap ki kell szellőztetni, hogy azonban a testet is, a lélek 
lakását is kell szellőztetni, azt, sajnos, sok nagy ember 
sem tudja. 

Micsoda a test kiszellőztetése? Ha egy óráig labdáz¬ 
tál, vagy lehetőleg hegynek föl sétáltál: a tüdő, a szív 
gyors működésbe jön, a vér élénk keringésnek indul; a 
friss levegővel sok éleny jut a tüdőbe s a tüdőből a vérbe 
s ez az éleny minden romlott üledéket, salakot eléget, ki¬ 
pusztít a testből. Szóval az éleny tisztára söpri a testet. 
Ez a test szellőztetése. Próbáld meg, s a test a séta, a 
játék után kitűnő, jó érzéssel tudtodra adja, hogy nagy 
jót tettél vele. 

Mozgás a szabadban — ez az igazi testedzés. Mily 
kár, hogy úri lánykák ostoba babona miatt sokszor meg¬ 
fosztják magukat e drága kincstől! Ott a kert, a mező, a 
rét. Mily pompásan kiszellőztethetnék a testüket, ha egy-két 
óráig a kertben kapálnának, vagy szénát gyüjtenének, ha 
nem motoszkálna a fejükben a babona: testi munka nem 
illik az úri lányhoz. Igazán nem illik ? Hát tán szűz Mária 
nem volt úri lány, mert minden házi munkát maga vég¬ 
zett? Vagy tán József főherceg nem volt úri ember, mert 
maga fölmászott a fára és saját kezével nyesegette alcsuthi 
parkjának fáit és csemetéit ? Vagy tán maga az Ür Jézus sem 
volt úri ember, mert nevelőatyja házában ácsmunkát végzett? 

Okos úri lány eltiporja a babonát és épen azzal, hogy 
fölszabadítja a lelkét a babonás fölfogástól, mutatja meg, 
hogy szabad, hogy úri lány. 

Mozgás a szabadban — ez az egészség kelléke. Akár 
testi munka, akár játék, séta, csónakázás, korcsolyázás az 
a mozgás, teljesen egyre megy. Ha valamely nap ki nem 
szellőztetted a testedet, mulasztási bűnt követtél el egész¬ 
séged ellen. Akkor ne panaszkodjál rossz étvágy, bágyadt- 
ság, fejfájás, álmatlanság miatt. A magad gondatlansága és 
restsége mindennek az oka. Ha túlságosan csúnya az idő 
s nem tanácsos szabadban végezni a test kiszellőztetését, 
akkor előbb friss levegőt bocsáss a szobába és szoba- 
lornázással szellőztesd ki magad. Ha nem érsz rá hosz- 
szabb tornázásra, 30—40 mély térdhajlítás karkilökéssel 
is megteszi szolgálatát. A mozgás jó étvágyat csinál, pom¬ 
pás álmot hoz, messze elűzi tőled azt a bizonyos valamit, 
mit úri nyelven migrénnek, parasztnyelven fejfájásnak ne¬ 
veznek. 

A játék, séta nem időpocsékolás. Aki minennap el¬ 
végzi játékát, sétáját, nem szorul a patika drága konyhá¬ 
jára, nem lesz a doktor bácsi adózója s a tetejébe még 
munkára képessé tette a testet. 

Mire valók a tanulók tíz percei az órák között? 
A test kiszellőztetésére, de nem ülésre és magolásra. Föl¬ 
frissült fej többet használ a jó felelet dolgában, mint a 
lecke megújított ismétlése. Épen a sok ülést az iskolában 
nyomban mozgással kell jóvátenni. 

Engedd a friss levegőt a testedhez! Azért óvakodjál 
a szoros ruhától, főleg pedig a testnyomorító páncéltól 
melyet fűzőnek neveznek. A kinai lányok szánalomraméltó 
teremtések.' A kis lánykák lábacskáit faformába szorítják, 
hogy a láb ne nőhessen. A fölserdült kinai lánynak aztán 
akkora lába van, mint egy két-hároméves gyermeknek. 
Ilyen lábbal természetesen még biztosan lépni sem tud. 

Miért teszik ezt a kínaiak? Előitéletből: mert az apró 
lábat a női szépség kellékének tartják. 

Ostoba elöitélet... gondolod magadban. Tényleg az. 
Ámde ép oly ostoba, sőt sok tekintetben még veszedel¬ 
mesebb a szoros fűző viselete. Ez nem engedi a testhez 
a levegőt, összeszorítja az altestet, megnyomorítja a tüdőt, 

a gyomrot, a májat, a lépet. — és pocsékká teszi az egész¬ 
séget. A fűző miatt temérdek úri lány egész életére be¬ 
teggé tette magát és nem egy korán sírba szállt. S mindez 
miért? A darázsderékért, melyet némelyek a szépség kel¬ 
lékének tartanak, mint a kinaiak az apró lábat. Ha okos 
vagy, nem engeded testedet páncélba szorítani ostoba elő¬ 
ítéletért és hiúságért. 

Óvakodjál a szoros harisnyakötőtől is. Ez megakadá¬ 
lyozza a vér keringését a lábban s hideg lábat okoz. 
A hideg láb pedig sok bajnak a forrása. 

A fürdés a szabadban is edzi a testet, ha a fürdőző 
mozog, úszik s ha rövid ideig marad a vízben. Telt gyo¬ 
morral azonban árt a fürdő. 

Ha a tisztaság kedvéért időnkint meleg fürdőt veszesz, 
az okosság azt diktálja, hogy a víz ne legyen túlmeleg, a 
fürdőzés ne tartson sokáig s a végén hideg vízzel mosd 
meg testedet. A túlságos meleg nagyon kitágítja a bőr 
likacsait s azért könnyen meghűlést okoz. A hideg mosás 
meleg fürdő után épen a meghűléstől óvja a testet. 

A meleg fürdőben arra is legyen gondod: Isten szeme 
lát engem! Ez kitűnő óvószer holmi illetlenségek ellen. 

Sajátságos jelenség, hogy a déli olaszok jobban győ¬ 
zik a hideget az északi sark körül, mint az északon lakó 
svédek, norvégek. Miért edzettebbek az olaszok? Én azt 
hiszem, főleg azért, mert az olaszok nem ismerik a kály¬ 
hát, télen is fütetlen szobában laknak. Igaz, ott ritkán fagy 
télen, de mégis leszáll a hőmérő 4—5 fokra. Ez edzi a 
testet s egyben nekünk is utat mutat, hogy ne csináljunk 
tüzes poklot a szobánkból. A túlmeleg szoba petyhüdté 
teszi a testet és sok meghűlés oka. A nagyon meleg szo¬ 
bából téli hidegre menni kész veszedelem 16—17 Celsius- 
fok untig elég. A több már bajoknak forrása. Éjszakára 
12 fok is elég. Hidegben pompásan alszik az ember s a 
jó álom ép úgy erősíti a testet, mint a friss levegő. 

Ha egészséges idegeket akarsz, óvakodjál a puha, túl¬ 
meleg ágytól. Dunna lennt, dunna fönnt, puha vánkos a 
fej alatt: ez pompás út az ideggyengeségbe és — a bűnbe. 
Okos gyermek szalmán vagy matracon alszik, kis szalma¬ 
vagy lószőrmatracot tesz a feje alá, nyáron könnyű pok¬ 
róccal, télen dupla pokróccal vagy paplannal takaródzik. 


Enélkül nincs egészséges idegrendszer. Az egészséges test 
halálos ellenségei a sok hús, sok fűszer, erős kávé, tea és 
főleg a szesz. Aki szereti egészségét, legalább 16 éves 
koráig meg sem Ízleli a szeszt, még a bort sem, melyről 
régente azt mesélték, hogy vért csinál. A hires Nothnagel 
doktor nevetséges babonának mondja, hogy a bor vért 
csinál. 

Az egészség megrontója a bálok virrasztása, a báli 
termek rossz levegője. Az okos fiatalok mennél keveseb¬ 
bet kérnek az efajta mulatságból. 

Minden embernek gondját kell viselnie egészségének: 
kétszeres gonddal tartozik az ifjúság egészségének. Ha 
14—18 éves fiú leszesz, vagy 12—16 éves lány, akkor 
abba a korba lépsz, melyet nem valami szép szóval 
kamaszkornak neveznek. Akkor véred forr, belsőd for¬ 
rong, mint a nedvkeringés a fában május havában. Tes¬ 
ted gyors léptekkel siet akkor a kifejlődés felé. Ha a fiú 
álla pelyhedni kezd, a hangja megváltozik, ébren is álmodni 
kezd, ha a lány nyughatatlanná lesz, úgy hogy sokszor 
karmolni szeretne, mint az elkényeztetett cica, akkor tud¬ 
hatod: itt a kamaszkor: kétszeresen vigyázz hát egészsé¬ 
gedre, meg arra, hogy a test izgalma bűnre ne vigyen; 
nemcsak üdvösséggel, egészségeddel is fizetsz a bűn rövid, 
piszkos öröméért. A fejlődő ifjúság bűne olyan, mint a 
májusi fagy, mely a termést tönkreteszi. A test egészsé¬ 
géhez tiszta levegő kell, de még inkább tiszta erkölcs. 
Van eszed, azért a mondottakból jómagad állítsd össze 
az egészséges élet szabályait. 


14. A harci babér. 

Szeretsz-e véres harcokról olvasni? Ha nem is súg¬ 
hatod meg nekem, úgyis tudom, hogy lelkesedve olvasod, 
hogyan verte el a magyar törököt, németet. 

Hát a" háború nagyon szép — a papiroson; de rettentő 
dolog a valóságban. Hónapokon, sőt éveken át éjjel-nappal 
marsolni, sokszor napokon át éhezni, szomjazni, hónapokon 
át még ruhát se váltani, százszor a halállal szembe nézni — 
bizony ez nem tréfa dolog. S mi rendszerint a vége? Hát 

Szuszai: A jellem útja. 



az, hogy egy buta golyóbis kiüti a katona szemét, átfúrja 
a karját, lábát, vagy egy gránátszilánk leszakítja a fejét, 
vagy épenséggel darabokra tépi. 

És néha szegény katona azt se tudja, miért kell hó¬ 
napokon, éveken át az Isten képére teremtett embereket 
ölnie. Nem egyszer úgy támad a háború, mint a testvérek 
között a verekedés: ők egy almáért kapnak össze, a feje¬ 
delmek meg egy országért, vagy tartományért küldenek 
százezreket a mészárszékre. 

Egy nemzet szabadságáért harcolni, az már valami. 
Itt már az utolsó közlegény is tudja, miért küzd, fárad, 
miért kockáztatja életét. A szabadság méltó harci babér. 

Én immár fejezeteken át szólítlak, nógatlak, buzdítlak, 
tüzellek: fiúk, lányok föl a harcra! Igaz, hogy e harcban 
csöpp vér se folyik: ámde a harc házi ellenségünk, saját — 
testünk ellen, semmivel se könnyebb mint a verekedés a 
külső ellenséggel: N. Sándorok, Napóleonok, kik minden 
ellenséget letiportak, nem tudták legyőzni —- önmagukat. 

Méltán kérdezheted azért: miért induljak e nehéz 
harcba, miért győzzem le testemet, mely nagyon is tilta¬ 
kozik ily hódító szándék ellen ? Mit Ígérhetek neked harci 
babérul? 

Kérdezd a katonától, ki a nemzet szabadságáért száll 
a csatatérre, mit nyer babérul! Nemzetem fölszabadításáért, 
a szent szabadságért harcolok! Ugyanazt nyered te győ¬ 
zelmi babérul: lelked szabadságát, mely a szabadság elseje 
s legdrágábbja. Ha legyőzted tested restségét, kényességét — 
ha sorra megfékezted szemedet, füledet, nyelvedet, kezedet — 
ha úrrá lettél a gyomrod, a torkod fölött — ha megfékez¬ 
ted belsőd rendetlen hajlamait: akkor lelked úrrá lett tested 
fölött, akkor lelked szabad. 

Akkor fölszabadult az eszed, mert a rendellen hajla¬ 
mok és szenvedélyek nem fonják be a maguk hazugságai¬ 
val. Aki végig járta az önmegtagadás iskoláját, annak esze 
tisztán lát, az szabadon tud gondolkodni, az magába tudja 
fogadni az igazságot. Vess el búzát egy őserdőbe — s nem 
látod semmi hasznát. Az őserdőt előbb ki kell irtani, szabad 
mezőt kell teremtened, csak akkor tudja a szabad föld a 
búzamagot befogadni és sokszorosítani. Akiben a test az 
úr. annak belseje igazi őserdő, az érzéki hajlamok és 

vágyak, a rendetlen szenvedélyek olyanok, mint a giz-gaz, 
mint a fák az őserdőben. Ebben a giz-gazos süniben meg 
nem fogamzik az igazság tiszta búzája. 

Ha rendet teremtettél belsődben, akkor s csak akkor 
lesz szabaddá az eszed, akkor tud, mint a ketrec fog¬ 
ságából kiszabadult sas az igazság napja, az Isten felé 
szárnyalni. 

Fia végigjárod az önmegtagadás iskoláját, annak bir¬ 
tokába jutottál, mit a régi rómaiak a férfi legszebb díszé¬ 
nek néztek. Animus fortis — erős lélek — ez volt a klasszi¬ 
kus kor emberének szive vágya. Animus fortis, hősi lélek 
ennél nagyobbat nem ismert a világverő rómaiak ifjúsága. 
Pedig a rómaiak nem ismerték az igazi hősiességet: el¬ 
jutottak az edzettségig, a bátorságig, de nem jutottak el 
az állat megfékezéséig az emberben. Az egy Scipióről 
olvasom, hogy idáig jutott el. Meg is bámulták érte. 

Az önmegtagadásnak minden egyes ténye, mely szemre 
még oly kicsinek is látszik, az akarat erőpróbája. Vala¬ 
hányszor megfékezed szemedet, füledet, megtagadod torkod, 
gyomrod kívánságát, valahányszor tisztára söprőd képzele¬ 
tedet — mindannyiszor megfeszül akaratod és a felül- 
kerekedéssel nyer erőben, ruganyosságban. Az animus 
fortis, az erős akarat tölÁet ér tudománynál, többet ér 
hírnél, gazdagságnál, mert az erős akarat a jellem pörölye. 

Az erős akarat egyben szabad akarat, az erős nem 
tűr illetéktelen urat maga fölött. Aki minden téren végig 
gyakorolta akaratát, akinek akarata győztes hősként került 
a harcból, aki az állatot az emberben megzabolázza, annyira, 
hogy még tisztátalan gondolatot sem tűr meg lelkében, az 
kiállotta a legkeményebb megpróbáltatást, az előtt szabad 
a nagyság útja. Aki a világ legnagyobb ellenségével, saját 
testével szemben győztes, az minden nagy dologra alkalmas. 

A szabaddá lett akaratot gúzsba nem köti a rendetlen 
hajlam, a sárba nem húzza a bűn terhe: a szabaddá lett 
akarat szabadon magába tudja fogadni az Isten törvényét. 
A rab akaratnak hiába mutogatja Isten szent törvényét, 
hisz a rendetlen szenvedély kötele megköti, hogy moccanni 
se tud. 

Érted-e már most lelked királyának szavát: «Aki 
utánam akar jönni, tagadja meg önmagát?)) A szabad ész 



84 


Krisztus igazsága felé repül, a szabad akarat vasmarokkal 
ragadja Krisztus törvényét: a szabad lélek követni tudja 
királyát. Istenét, mert lelke nem tapad oda testéhez. Aki 
alaposan végigjárta az önmegtagadás iskoláját, az ember, 
igazi ember, kiben a lélek az űr. S ez az igaz ember a 
fa, melyből a jellemet faragják. 

Ha pontosan követted e fejezetek utasításait, akkor 
végig jártad a jellem előiskoláját, akkor bátran beléphetsz 
immár a jellem iskolájába, hogy igazi keresztény, igazi 
jellem legyen belőled. 

Ámde távolról se gondold, hogyha egyszer végig har¬ 
coltad a szent szabadság harcát, hogy akkor már békében 
nyugodhatsz babéraidon. Tested él, s rendetlen hajlamai, 
szenvedélyei sem haltak meg benne, a test újra s újra neki 
gyürkőzik, hogy úrrá legyen lelked fölölt, szóval tested rád 
kényszeríti a holtig tartó harcot. Ha egy lábaddal már a 
mennyországban volnál, s abba hagynád a harcot, még 
akkor is a bűn fogságába eshetnél. A lélek szent szabad¬ 
ságharca csak akkor ér véget, ha szived utolsót dobban 
s lelked befejezte földi pályafutását. S csak az nyeri el az 
örök babért, ki hősiesen kitartott az utolsó lehelletéig. 

Drága kincs a szabadság, mely senki fiának nem hull 
az ölébe. Harc és küzdelem, állhatatos viaskodás a szent 
szabadság ára. 

Szinte látom, hogy kedvetlenség ül arcodra s azt gon¬ 
dolod magadban: győzöm-e erővel teljes életemen át?... 
Hát ha magadra maradnál e harcban, hidd el én is fél¬ 
tenélek. De emlékszel-e egy rég, de való igaz történetre? 

Egykoron két hegyen farkasszemet nézett egymással 
a zsidók és a filiszteusok serege. A filiszteusok táborából 
előlépett egy óriás, kinek Góliát vala a neve. (Utána az 
óriási erejű embereket Góliátoknak nevezik.) Tizenhárom 
arasznyi volt a magassága, több mint egy mázsát nyomott 
a páncélja. Dárdája akkora volt, mint a szénanyomó rúd. Ez 
az óriás párviadalra hivla Izrael vitézeit. Ámde senkinek 
sem volt kedve a biztos halálra. Végül előállott egy pász¬ 
torfiú s mondá: én elmegyek és megvívok e filiszteussal! 
E pásztorfiú Dávid vala. És vévé botját, mely mindenkor 
kezében vala. És választa magának öt igen sima követ 
a patakból, és azokat pásztortáskájába tévé, mely nála 

vala és a parittyát kezébe vévé, és elindula a filiszteus 
ellen. 

A filiszteus gúnyolódva mondá Dávidnak: Vájjon eb 
vagyok én, hogy bottal jösz rám? Az égi madaraknak és 
a földi vadaknak adom testedet. 

Dávid pedig mondá a filiszteusnak: Te karddal és 
dárdával és pajzszsal jösz rám, én pedig a seregek Urának 
nevében jövök ellened, és az Űr kezembe ad téged, és meg¬ 
verlek és fejedet veszem. — Dávid elővette parittyáját, követ 
tőn bele, megforgatta és homlokon sújtotta a Góliátot, s 
odafutván, a flliszteusra állt, kihúzta a kardját és lecsapta 
a fejét. 

íme, így győzött le egy pásztorfiú egy félelmes óriást. 
Hogyan győzött a pásztorfiú? Isten segítségével . így fogsz 
te is győzedelmeskedni saját tested fölött. Már a pogányok 
is észrevették, hogy a bátrakat az Isten is segíti. Föl hát 
a harcra a szent szabadság birtokáért! 

Franciaország «bölcs» királya, V. Károly, egy nap pró¬ 
bára tette fiát. Az egyik asztalra koronát és királyi pálcát 
tett, a másikra kardot. Aztán behívta fiát és így szólt hozzá: 
Válassz! A királyfi a kard után nyúlt és azt mondta: «Ezzel 
jutok amahhoz !» 

Csak szabad lélek ura önmagának, csak szabad lélek 
tud harcolni az örök dicsőség koronájáért, s csak az ön¬ 
megtagadás kardjával vívhatod ki szabadságodat:... s te nem 
ragadnád kezedbe a szabadság és dicsőség fegyverét? 


III.Rész. A jellem művészetének iskolája. 


15. Az élet nagy egyese. 


Demosztenesz a görögök leghíresebb szónoka. A leg¬ 
nagyobb dicséret, ha valakiről azt. mondják: úgy beszél, 
mint egy Demosztenesz. 

De a beszédnek ez a nagy mestere gyerekkorában 
szörnyen hebegett, dadogott. Egy nap aztán azt kérdezték 
tőle: mi lesz belőled V «Én Görögország legnagyobb szónoka 
leszek» — vágta ki dadogva Demosztenesz. Az emberek 
nagy hahotában törtek ki e szóra: «Dadogó nyelveddel 
akarsz te a leghíresebb szónok lenni? Ezen csak nevetni 
lehet!» 

A kis Demosztenesz ekképpen okoskodott magában: 
«Micsoda? Csekélyke természeti hiba fogja sorsomat el¬ 
dönteni? Hát teszek róla, hogy ne dadogjak s ha törik, 
ha szakad, mégis nagy szónok lesz belőlem.)) 

S Demosztenesz nyomban hozzálátott nyelvének meg¬ 
fékezéséhez. Naponkint kiment a tenger partjára, hol senki 
se látta, senki se hallotta és — versenyt kiabált a zúgó 
tengerrel, gyakorolta magát a szavak sima kiejtésében. 
Még kövecset is tett nyelve alá, hogy a beszédre hajlé¬ 
konnyá tegye. És Demosztenesz elérte célját: tényleg 
Görögország legnagyobb szónoka lett, ki bűvös szavával 
nemzetének sorsát intézte. Mi volt a kezdet ? Egy dadogó, 
hebegő fiú. És mi volt a vég? Egy ékesen szóló nagy 
ember, kire népe csodálattal néz. Hogyan futotta be Demosz¬ 
tenesz a nagy utat a kezdet és a vég között ? Nagy szónok 
leszek — mondotta magában, tehát nagy, magas célt tűzött 
maga elé. Hozzá sokat dolgozott, fáradott, hogy a nagy 

célt elérje — és tényleg elérte. A nagy cél fölemelte öt s 
a sok munka a cél érdekében erőssé, naggyá tette lelkét. 
Tűzz magad elé nagy célt s a magas cél téged is fölemel, 
lelkedet naggyá teszi. 

Aki félve néz a magas hegyre s gyáván azt mondja 
magában: e hegyre sohasem jutok föl, sohasem fogja a 



hegyet megmászni. Aki mer, az nyer; de viszont: aki nem 
mer, az nem nyer. Ha Demosztenesz nem tűzte volna lelke 
elé’e gondolatot;-nagy szónok leszek, tán holta napjáig 
dadogó ember lett volna. 

A fiúk s lányok nagyon szeretnek ébren álmodozni, 
szeretnek ábrándozni, s ábrándozásaikban rendszerint ott 
szerepel a nagy szócska. Hej, ha én «nagy» tudós, «nagy» 
művész, «nagy» hadvezér lehetnék! Akad lányka, ki pörbe 

száll az Úristennel: Miért nem vagyok fiú, hogy én is nagy 
emberré lehetnék! Ez a természet szava s a természet 
szava Isten szava. Te akár nadrágot, akár szoknyát viselsz, 
tényleg nagyra vagy teremtve Isten nem olt hazugságot a 
telkedbe. 

Mi akarsz hát lenni? Elédbe teszem a «szép» embert, 
a «gazdag» embert, a «nagy» tudóst, a «nagy» művészt s 
azt mondom: válassz! — azaz: várj kissé, még ne válassz!... 
Egy híres király neve elé rendszerint ezt a jelzőt tesszük: 
«bölcs», így emlegetjük: a bölcs Salamont. Ezt a királyt 
maga az Isten tette észpróbára; megjelent neki álmában 
és így szólt hozzá: «Kérj, amit akarsz, hogy adjak neked.» 
És Salamon mondá: «Adj szolgádnak értelmes szivet, hogy 
népedet megítélhesse, és választást tehessen a jó és gonosz 
között:» (Kir. III. k. 3 f.) E kérés igazán méltó volt a bölcs 
Salamonhoz, nem kívánt hírt, nem lelkendezett gazdagság 
után, « értelmes szivet* kívánt, hogy népét igazságosan meg¬ 
ítélhesse, hogy választani tudjon a jó és a gonosz között. 
Salamon ember akart lenni Isten gondolata szerint. Válasz¬ 
tása tetszett az Úrnak: értelmes, bölcs szivet adóit neki s 
nagy adományát még gazdagsággal és dicsőséggel is tetézte. 

Jól választani a bölcsesség netovábbja. Aki jól választ, 
eszével a dolgok mélyére néz . Aki ellenben csupán szemével 
néz, látszat után indul s nem okosan választ. 

Mikor még ökölnyi legényke voltál s a mamád szép 
piros almát s mogyorónagyságú gyémántot tett volna 
elédbe, bizonyára a szép piros alma után nyúlt volna a 
kacsód. Akkor még szunnyadozott benned a lélek s csupán 
a szemeddel választottál volna. Most már eszeddel válasz¬ 
tanál, mely tudja, hogy mogyorónagyságú gyémántért nem 
egy szem almát, hanem száz vaggonra való finom gyümöl¬ 
csöt vehetsz. Most már van magadhoz való eszed, nézz 
hát eszeddel a szép, a gazdag, a híres emberre! Menjünk 
ki gondolatban a halál országába, a temetőbe. Ne félj, a 
halál kegyetlen zsarnok, de roppant okos tanító, kitől sokat 
tanulhatunk. 

Nyissuk ki egy szép ember sírját egy évvel a halála 
után! Hát hol van a szépsége ? A halál úgy elcsúfította, 
hogy iszonyat rá nézni. A rothadó holttesten még nagyító¬ 
val sem találsz szépséget: rút ijesztő vigyorog feléd. 


Mit találtunk hát a szépségből a sírban ? Semmit, 
nagy zérót. Nyomban föl is írjuk: szépség = 0. 

Menjünk tovább! Nyissuk ki egy gazdag ember sírját! 

Hol van a gazdagsága? Palotáját, földjeit, pénzét, 
ékszereit mások örökölték, egy öltözék ruhát vitt magával 
a sírba és — ezt is a férgek eszik meg. írjuk föl kutatá¬ 
sunk eredményét: gazdagság = 0. 

Menjünk tovább egy sírral, épen nagy tudós fekvő 
helyéhez értünk. Nézzünk bele a sírjába, s keressük meg 
a halott tudományát. 

De akár hogy is erőiteljük meg szemünket, meg nem 
találjuk a tudományt: a tudós koponyája épen olyan, mint 
a kanász vagy utcaseprő koponyája, kik életükben az abc- 1 
se ismerték. Bizony itt is semmi kutatásunknak az ered¬ 
ménye: a tudomány is = 0. 

S ha híres költő, híres festő, híres hadvezér sírját 
kutatjuk ki, hidd el, mákszemnyit sem találunk a híresség¬ 
ből a sírban — nem- egy évvel, de akár egy-két nappal a 
haláluk után. Bátran fölírhatjuk itt is: híresség = 0. 

Micsoda tehát temetői kutatásunk eredménye ? A szép¬ 
ség = 0; a gazdagság = 0; a tudomány = 0; a híres¬ 
ség = 0. Egymás mellé írva kapunk négy zérót, így ni: 
0000. Nos, mondd ki, mennyi a négy zéró! Biz az nagy 
semmi — s ha száz zérót írunk egy sorba, akkor is csak 
zéró lesz az eredmény. 

Megdöbbent téged kutatásunk eredménye? Hidd el, 
engem is meghat; de hát a számtan nem hazudik. A zéró 
csak úgy kap értéket, ha legalább egyes áll előtte; ha hat 
zéró elé tesszük az egyest, millió kerekedik belőle. 

Itt a hat zéró: 000000, de hol van az élet egyese, 
mely értéket ad e sok zérónak? 

Kell lenni ilyen egyesnek, mert semmiért nem terem¬ 
tett minket Isten e világra. De micsoda az élet nagy 
egyese ? „ , 

Erőltesd meg kissé az eszedet, hátha magad rájösz 
az élet egyesére! 

Minden az égen és a földön múló dolog: még a ragyogó 

napnak is vége lesz pár millió év múlva: örök csak - 

az Isten, s Isten életünk nagy egyese, ez ad értéket a sok 
zérónak. 




Istenen kívül azonban még van valami, minek soha 
sincs vége, mi soha meg nem hal. Ez az Isten képére 
teremtett lelkünk. Azért mi Istent keressük és a lelket! 
Máskép ezt így. mondjuk: mi lelkűnkkel Istenünket keres¬ 
sük. Ha ezt tesszük, igazándi kincskeresők vagyunk. Aki 
aranyat, gyémántot keres, szemétre vadász, de aki Istent 
keresi és a lelket, örök kincset kutat. Halljad annak szavát, 
ki a mennyországból szállott alá, hogy minket bölcseségre 
tanítson: « Keressétek először az Isten országát és az ö igaz¬ 
ságát, és ezek mind hozzáadatnak nektek ». (Máté 6, 33.) 

Tudod-e, hol van az Isten országa ? Abban a lélekben, 
mely megtalálta az Istent, ott s csalcis ott van az Isten 
országa . * Ezt kell «előszőr» keresünk, s ha ezt a nagy 
kincset, ha az élet egyesét megtaláltuk, a többivel: a gaz¬ 
dagsággal, a tudománnyal, a dicsőséggel is törődhetünk, a 
többi, mint zéró hozzáadatik nekünk az élet nagy egyeséhez. 

Gratry világhírű zeneművész volt több mint száz év 
előtt. Mint fiú azt hallotta valakitől, hogy amit első áldo¬ 
zásunk napján kérünk az Istentől, azt biztosan megkapjuk. 
Ö hát így imádkozott lelkének nagy napján: Úristen! Add. 
hogy nagy emberré s nagy zenésszé legyek. 

Délután a toronyba vitte a kíváncsisága. Ott aztán 
egy harangkötél úgy vágta a deszkákhoz, hogy félholtan 
szedték föl. Mikor föllocsolták ájulásából, Gratry nyomban 
térdre rogyott s'ekképen imádkozott: Úristen! most már 
tudom, hogy meghallgatod kérésemet: nagy ember s nagy 
zenész lesz belőlem, mert kezed megóvott a haláltól. Úgy 

is lett. r . 

Lám, Gratry okos fiú volt: előbb mint Salamon, a 
bölcs király az élet egyesét kereste, csak aztán gondolt a 
zéróra, a nagy zeneművészre, melynek csak az egyes 

után van értéke. , 

Mi lesz életed zérója? Most tán még jómagád se tudod, 
vájjon cselédlány, utcaseprő, suszter, tanító, szolgabirQ, 
főispán, avagy épenséggel miniszter lesz-e belőled. Egyet 
azonban biztosan tudsz: nagy emberré kell lenned, emberré, 
ki az örök Istent keresi és a maga halhatatlan lelkét. 

A nagy ember az, ki az Istenkeresésben meg nem 
inog, ki minden akadályt legyőzve, egyenes vonalban halad 
Isten felé — s a nagy ember nagy jellem. Nagy jellemnek 


91 


lenni pedig több, mint milliomosnak lenni, több, mint 
tudósnak lenni, több, mint királynak vagy császárnak lenni. 

Kedves gyermekem ! Ha eljött a kemény tél és szá¬ 
modra az a suszter varrt cipőt, kit senkinek hívnak, ha 
eljött a szép karácsony és te csak az ablakon át láttad 
mások fényes karácsonyfáját és örömét, tán összeszorult 
kis szivecskéd, tán köny szökött szemedbe és olyas gon¬ 
dolatok motoszkáltak kis fejedben: úgy látszik, rólam meg¬ 
feledkezett a mennyei Atya, ki ott fönn a felhők fölött 
trónol. 

Csitt, gyermekem! Ne káromold a nagy Istent. Nézz 
az Úr Jézusra a betlehemi istállóban. Volt-e neki meleg 
szobája? Volt-e puha bölcsője? Ökör és szamár melen¬ 
gették leheletükkel. Hát ő róla is megfeledkezett mennyei 
Atyja? A földön az egyik ember dúsgazdag gróf, a másik 
szegény napszámos. De ez mellékes dolog. A fődolog az 
istent keresni a lelkűnkkel s Istenhez mindenkinek nyitva 
áll az út: az utcaseprő épúgy nagy emberré, nagy jellemmé 
lehet, mint a főispán vagy királyi herceg s a napszámos 
több, mint a hatalmas miniszter, ha a napszámos nagy s 
a miniszter kis ember. 

Érdekes történetet mondok el neked. Riese olasz falucs¬ 
kában ólt egy fiú. Nyolc testvére volt s atyjának egy huszas 
(50 f.) volt a napi keresete. A fiúnak jó esze volt, azért 
gimnáziumba adták. De atyjának nem volt pénze kosztra, 
lakásra, azért a kis Pepi diák otthonról járt iskolába; az 
ebédjét: egy darab kenyeret s egy-két narancsot zsebében 
vitte az iskolába. Mikor kiért a faluból, levetette a cipőjét 
s botocskára akasztva cipelte a városig, hogy megkímélje 
atyját a sok kiadástól. S lám, a szegény fiúból nagy ember 
lett. A nevét bizonyára ismered, úgy hívják: X. Pius pápa. 

De azért nagy-e, mert a világ legmagasabb méltóságát 
viseli? Ha X. Pius követ törne az út mentén és olyan 
volna a lelke, amilyen a pápai trónon, mint kőtörő nap¬ 
számos is nagy ember volna. A nagyság útja mindenkinek 
nyitva áll. 

Most szedd össze eszedet s mondd meg nekem: mi¬ 
csoda nagyobb az Istennél? 

Még csak hozzáfogható,sincs, nemhogy nálánál nagyobb 
volna; minden, ami van az égen és a földön, Isten alatt 


van, Isten a legmagasabb cél. Keresd az Istent teljes szi¬ 
vedből, teljes lelkedből és minden erődből s a nagy cél, 
a felséges Isten nagyságra emeli lelkedet. 

Házatok előtt is látsz egy darabot a világból, de sokkal- 
sokkal többet látsz, ha a toronyba mégy. Hátha a Tátrára 
vagy más magas hegyre mászol! Akkor úgy érzed magad, 
mintha a magas heggyel jómagad is megnőttél volna, mintha 
a hegy a te lábad volna, és százszorta többet látsz róla, 
mint szűk utcátokból. így lelked is nagyra nő, ha magasba, 
a nagy Isten felé tör. Ha Isten álláspontjára emelkedői, 
Isten gondolatait fogadod be elmédbe a hit által, ha Isten 
akaratát teszed a magad akaratává az ő parancsolatainak 
megtartása által: akkor a nagyság útját taposod. Ha a 
barátkozás a nagy írókkal, költőkkel fölemeli, nemesíti 
lelkünket, mennyivel inkább fölemel minket a barátkozás a 
nagy Istennel! 

A jellem művészetének első szabálya így szól tehát: 
Keresd az Istent , a nagy Istent. A világ lég tudományosabb 
könyve, a káté, ezt így mondja: Avégett vagyunk a világon, 
hogy az Istent megismerjük, szeressük, neki szolgáljunk és 
ezáítal üdvözöljünk)). Isten nélkül nincs nagyság; a vallás¬ 
talan, a hitetlen, ki behúnyja szemét Isten előtt, ki hátat 
fordít a nagy Istennek, nem lehet nagy ember. Miért nem 
lehet az ilyen nagy ember? 

Hát hogyan lehetne nagy ember, ki nem is ember? 
A vallástalan kilép a ház eszes lakóinak sorából és az 
udvar oktalan lakói közé lép: ezek a bocitól kezdve az 
utolsó csirkéig mind egy szálig nem ismerik az Istent. 
A vallástalan, a hitetlen féreg, ki irtózik a világosságtól 
és — földet eszik. 


16. A Krisztusinásolás isteni művészete. 


Micsoda az Isten? Az, ki egyszer hallotta az Úr Jézus 
szivének dobbanását, megmondta nekünk: «Isten a sze¬ 
retet)). A tengervíz minden egyes csöppje víz: Isten a 
jóság, a szeretet tengere s Isten minden egyes tette a 
szeretetnek egv-egv ténye. 

Az ember beszél, Isten tesz, teremt; a teremtés az ő 


beszédje. Hogyan teremt? Úgy, hogy merít a jóság ten¬ 
geréből és másoknak osztogat jóságából. A kő merő létet 
kapott a jóság tengeréből, a növény életet is, az állat még 
többet kapott: lát, hall, érez; az ember már egész kincs¬ 
tára a jóságnak: ami az egész világon külön-külön van 
meg, mindaz egy rakáson van az emberben; a kő léte, 
a növény, állat élete mind megvan benne s a jóság kegyét 
megkoronázza az értelmes lélek s a lelket megkoronázza, 
megdicsőíti a megszentelő malaszt. Itt már határa van a 
jóság tengerének: a megszentelő malaszt akkora ajándék, 
hogy csak Istentől telik, akkora kincs, hogy nálánál nagyob¬ 
bat Isten sem adhat. A megszentelő malaszt az örökélet. 
Örökebb életet gondolni se lehet. Állj meg egy pillanatra 
a szeretet csodája, az ember előtt! 

Már a tested is a teremtői művészet remeke. Meny¬ 
nyiért adnád oda kezedet-lábadat? Hát még a szemedet? 
Ha szegény gyermek is vagy, biztosan tudom, hogy négy- 
emeletes palotáért sem adnád el szemedvilágát. S ime, 
Isten ingyen adott neked jó szemet, egészséges testet. 

A test lakója a lélek. Ha már a test a jóság csöpp- 
jeiből van összeállítva: a lélek a jóság koronája, igazi 
istenkép. Ég és föld az Isten bölcsességéről, hatalmáról, 
jóságáról mondott dicsőítő éneket, de mit ért. volna a szép 
ének, ha senki sincs, ki meghallgassa ? Üres teremben nem 
szokás hangversenyt tartani. Állítsunk hallgatót a világ 
nagy hangversenytermébe, mondotta Isten s megteremtette 
a maga képmását, megalkotta az embert. Az egész világ 
az embernek énekel: a csillag neki ragyog, a tenger neki 
zúg, a madár neki fütyül, a virág neki illatozik. A föld 
neki termi gyümölcseit. Az ember nap-nap mellett a sze¬ 
retet isteni harmatában fürdik. A világ a szeretet nagy 
könyve, melynek minden lapjáról azt olvassa ki az ember: 
Isten bölcs, Isten hatalmas, Isten jóságos. «Ég és föld 
elmúlnak)), nem esnek vissza a semmibe, de átalakulnak. 
A lélek, az isteni képmás oly remek, mely el nem pusz¬ 
tulhat: Isten, ki még a követ sem taszítja vissza a semmi¬ 
ségbe, annál kevésbbé fogja a maga képmását megsemmi¬ 
síteni. Éljen a lélek, mondotta Isten, éljen a lélek addig, míg 
én élek, necsak éljen, de isteni életet éljen, — s az ember 
megkapta az isteni élet csiráját; a megszentelő malasztot.’ 

A teremtés a szeretet beszéde, de nem az egész 
beszéd. A teremtés csak a kezdet, a bevezetés a szeretet 
beszédéhez. Az emberi gonoszság megsemmisítette az 
emberben a legszebb, legdrágább isteni ajándékot: a meg¬ 
szentelő malasztot. Most figyelj, hogyan teszi jóvá Isten 
szerete azt, amit Ádám elrontott. Most megmutatom az 
embernek, mennyire tudok szeretni, mondotta Isten s oda¬ 
adta a maga egyszülött Fiát a bűnös emberért. «Űgy sze¬ 
rette Isten a világot, hogy egyszülött Fiát adá, hogy min¬ 
denki, ki ő benne hisz, el ne vesszen, hanem örökélete 
1 egyen ». 

«Isten a szeretet)). Az Űr Jézus egész élete csupa 
szeretet: minden egyes tette, minden szava, szivének min¬ 
den dobbanása a szeretetnek egy-egy édescsöppje, azaz nem 
is csöpp már, hanem egy-egy tenger. Miért lett emberré ? 
Mert szeretett. Miért született idegen istállóban ? Mert sze¬ 
reteti, Miért volt Ő, az Isten Fia szűz Anyjának és nevelő¬ 
atyjának engedelmes? Mert szeretett. Miért tanított három 
évig? Mert szeretett. Miért gyógyította a betegeket? Mert 
szeretett. Miért járta véresre szent lábait a bűnösök kere¬ 
sésében? Mert szeretett. Miért járta végig a Kálvária szen¬ 
vedéseit? Mert szeretett. Miért imádkozott haldoklásában 
gyilkos hóhéraiért? Mert szeretett. Miért engedte, hogy 
holt szivét lándzsával átdöfjék? Mert szeretett. S miért, 
szeretett? Azért, mert Isten s Isten a szeretet. Az Úr 
Jézus élete a szeretet hőskölteménye. Aki megérti e köl¬ 
teményt, az Isten szivének mélyéig néz. 

A teremtés is revelatio, — leleplezés, Isten jóságának 
föltárása, leleplezése; de még inkább revelatio a megvál¬ 
tás: ez Isten szivét egészen leleplezte, föltárta az emberi¬ 
ség előtt. 

Egyszer az Űr maga mondotta el röviden az ő életét. 
«Én vagyok a jó pásztor. A jó pásztor életét adja az ő 
juhai ért. A béres pedig, és aki nem pásztor, kinek a juhok 
nem tulajdonai, látja a farkast jönni és elhagyván a juhokat, 
elfut; és a farkas elragadozza és elszéleszti azokat. A béres 
azért fut, mert béres, és nincs köze a juhokhoz. Én vagyok 
a jó pásztor... és életemet adom az én juhaimért». (Ján. 
10., 11—15.) 

Miért adja oda a jó pásztor életét? Hogy juhai élje¬ 

nek, örökké éljenek! A szeretet énekét megkezdte az Atya, 
folytatta a Fű és — befejezi a Szentlélek. A Szentlélek 
hetér minden egyes lélekbe, mely megnyitja ajtaját és oda¬ 
adja neki az életet, az örökéletet. 

«Isten a szeretet.)) A megváltás isteni tényében oly 
fenségesen hangzott a szeretet éneke, hogy az emberek 
szinte beleszédültek. A kereszt «a zsidóknak botrány, a 
pogányoknak bolondság volt». A kislelkűek azt mondták: 
((Lehetetlen, hogy Isten ennyire tudjon szeretni)). Elfeled¬ 
ték a rövidlátó emberek, hogy Isten végtelen nemcsak 
bölcsességben s hatalomban, de szeretetében is. 

A szeretet isteni hőse, az Űr Jézus Krisztus azt 
mondta: ((Tüzet jöttem bocsátani a földre, és mit akarok, ha 
nem, hogy felgyuladjon ?» (Luk. 12., 49.) Lángba borítani a 
földet, a sziveket a szeretet tüzével, ezt akarta az Űr, semmi 
egyebet. 

Mit jelent a fénykor a képeken az Úr feje körül? 
A földön jártában a szentség, a szeretet tüze áradt ki 
belőle. «Köríiljárt, jót cselekedvén)). De nemcsak kortársai 
érezték szeretetének melegét: az Űr személye a szeretet 
napja, élete, a szeretet isteni könyve a mi számunkra is. 

A nap messze, nagyon messze van tőlünk s mégis 
lejönnek hozzánk világító és melegítő sugarai: az Úr Jézus 
életéből is világosság és melegség árad mindazokra, kik 
lelkűkkel feléje fordulnak; a kereszt világítótorony az egész 
emberiség számára. Körüljár a mi életünkben is «jót cse¬ 
lekedvén)) ; körüljár, mint gyermek, körüljár, mint ifjú, körül¬ 
jár, mint férfiú és elénk adja a maga életét, elénk éli az 
igaz ember mintaképét, Dolgozik nevelőatyja műhelyében, 
imádkozik, templomba jár, bőjtöl, tanít, szenved s meghal: 
emberként, születik, emberként él, emberként hal. 

A jó tanító nemcsak szóval tanít, hanem meg is mu¬ 
tatja a gyermekeknek a betűket. Ha tanítód elédbe nem 
írta volna az abc-t, ha meg nem mutatta volna a betűket, 
sohasem tanultad volna meg az írás-olvasás mesterségét. 
Az Űr Jézus a világ legjobb tanítója, ő nemcsak tanította 
így meg amúgy éljetek, de meg is mutatta nekünk a szép, 
a nemes, a boldogító életet, mikor elénk élte a maga 
gyönyörű életét. S egyszerre fölhangzik ajkairól a nagy 
szó, melyet* emberi száj kiejteni nem mert: ((Legyetek 




tökéletesek, mint a ti mennyei Atyátok is tökéletes)). 
(Máté 5., 48.) 

Lég*y olyan, mint az Isten! 

Nem olybá tünik-e a dolog, mintha valaki azt mon¬ 
daná: Szedd össze magadat és menj föl a napba! 

Légy olyan, mint az Isten! 

De milyen az Isten? 

Egy nap mennyei Atyjáról beszélt az Úr tanítványai¬ 
nak. Fülöp sóvárogva mondotta: «Uram! mulasd meg 
nekünk az Atyát és elég nekünk». Feleié neki Jézus: 
aFülöp, ki engem lát, látja az Atyát is». (Ján. XIV. 8—9.) 
Jézus Krisztus az Isten, láthaló alakban. Az ókor egyik 
nagy bölcse, Plátó azzal vigasztalta tanítványait: ((Várjunk 
hát valakire, legyen az akár maga az Isten, akár Isten¬ 
től ihletett ember, ki megtanít minket vallási köteles¬ 
ségeinkre és a hályogot leveszi szemünkről!)) Ami után 
Plátó sóhajtozott, az ime megtörtént: eljött maga, az Isten. 

De hogyan jött? Nem káprázat az ő emberi formája, 
igazi ember ő: Isten-ember s azért példáját mindenki 
követheti, aki ember. xMenj hát hozzá iskolába, nézz rá, 
másold az ő életét és tökéletes leszesz, miként az Atya 
is tökéletes. 

Pár év előtt végignéztem München városának kép¬ 
tárát. Nem csak embereket találtam ott, kik szemüket s 
lelkűket a híres festők képein legeltették, hanem férfi- s 
nőfestőket is láttam, kik egy-egy teremben fölütötték 
sátorfájukat és szorgalmasan dolgoztak. Mit csináltak? 
Másolták a nagy mesterek képeit. 

A másoló festő odaállt a kép elé; nézte, sokáig 
nézte a kiválasztott képet; a szeme, meg a lelke egészen 
odatapadt a képhez: leikébe vette a kép eszméjét, lelkét s 
minden vonását — s aztán vonásról-vonásra a maga vász¬ 
nára varázsolta. 

Alapjában minden művészet ilyfajta másolás. A mű¬ 
vész az ihlet órájában lelki szemével megpillant egy szép 
dolgot, szép formába öltözött eszmét s aztán ezt a lelke 
előtt lebegő szépséget szóval, hanggal, vászonnal, kővel 
fejezi ki. így születik a költő, a zenész, a festő, a szobrász 
alkotása. 

Mi művésznemzedék vagyunk. Mindenki nem lehet 

Vörösmarty, Arany, Petőfi, Munkácsy, vagy Fadrusz; de 
mindenkinek életművésznek kell lennie. Joggal mondha¬ 
tod : nincs költői tehetségem, nincs hivatásom a festészetre, 
vagv szobrászatra, de nem modhatod: nincs hivatásom a 
szép, a nemes, a szent életre. Isten testet és lelket adott 
neked s azt mondja: élj szép, nemes, szent és boldog 
életet! Az ember életének törvénye magának a felséges 
nagy Istennek fogalmazásában így hangzik: « Legyetek ti 

tökéletesek, mint a ti mennyei Atyátok is tökéletes ». (Máté 5.48.) 

A tökéletesség előmintáját, a maga életét szemünk 
elé teszi lelkünk jóságos királya s azt mondja: Nézzetek 
rám s másoljatok engem, éljetek úgy, mint ahogy én éltem 
a földön! Micsoda Krisztus Egyháza? Nagy művésziskola. 
Mindene, mije csak van az Egyháznak; tanítása, papsága, 
szentségei — mind arra való, hogy minket a Krisztus- 
másolásra segítsenek. Az egyház minden igaz tagja másoló 
művész: Krisztusra függeszti a szemét és vonásról-vonásra 
Krisztus alakját igyekszik magára átvinni, s addig nem 
nyugszik, mig Krisztus-képet nem alakított magából. 

A művészi remekben mindig az alapeszme a fő, 
mi szép formában a lelkekhez beszél. Lássuk hát az Úr 
Jézus életének az alapeszméjét. Egy nap Ő maga mon¬ 
dotta: Az én kenyerem a mennyei Atya akaratának telje¬ 
sítése. íme az Ür életének az alapeszméje. A világba 
léptekor így szólt az Űr Jézus: «Áldozatot és ajándékot 
nem akartál, testet pedig alkottál nekem. íme jövök... 
hogy cselekedjem. Isten, a te akaratodat ». (Zsid. 10. 57.) 
Emberi testet s lelket adtál nekem s ha parancsolod, oda¬ 
fekszem a kereszt oltárára s meghalok testvéreimért. 

Mikor tizenkét éves korában hátramarad a templom¬ 
ban és szűz Mária szent Józseffel három napig keresik, azt 
mondja nekik: «Mi dolog az, hogy engem kerestetek? Nem 
tudtátok-e, hogy amik Atyáméi , azokban kell lennem?)) 
(Luk. 2. 49.) íme, az ifjú Jézus életének zsinórmértéke: 
azt teszem, mit mennyei Atyám parancsol. 

Zöldcsütörtökön este az Olajfák hegyén kezdődött az 
Űr Jézus földi napszámánák legkeservesebb része. Maga 
előtt látja összes kínjait, s e kínok végén a halált a gya¬ 
lázat fáján. Emberi lelke megborzad: «Atyám! — kiáltja — 
Atyám! ha lehetséges, múljék el e pohár tőlem... de 

Szuszai: A jellem útja. 




nyomban eszébe jut, mi az Ő kenyere s hozzá teszi: 
« Mindaz által nem mint én akarom, hanem mint te». (Máté 
26. 39.) S engedelmes volt mindhalálig, a keresztnek halá¬ 
láig. Az LJr Jézus életének alapeszméje: a te akaratod az 
én akaratom, a te akaratodtól hajszálnyira sem térek el. 
«Legyen meg a te akaratod, miképpen mennyben, azon- 
képpen itt a földön is»! 

Mindenkor, mindenben Isten akaratát teljesíteni annyi, 
mint Istent szeretni, annyi, mint tökéletesnek lenni. 

Mi a barátság ? Idem velle, idem nolle est vera 
amicitia — mondja a római Sallusztiusz. Egy akaraton 
lenni —• ez az igazi barátság. Az ember a nagy Isten 
barátja, ha mindig az Isten pártján van, mindig azt akarja, 
mit Isten akar. 

Akarja-e Isten a bűnt? Hamarébb fog a Duna a 
holdba folyni, mintsem Isten a bűnt akarja. Ha te azt 
mondod: ha törik — ha szakad, de készakarva bűnt el 
nem követek: akkor Isten akaratán vagy, Isten barátja vagy. 

Mi az Isten akarata? A tízparancsolat, (ebben benne 
van az Egyház V. parancsolata is). Ha megtartod mind a 
tizet, Isten akaratán vagy, Isten barátja vagy. Mindenben 
Istennel egyezni, úgy a hogy az Úr Jézus egyezett mennyei 
Atyjával — ez a tökéletesség. 

Menj az Űr Jézushoz, tedd szádat oldala szent sebére 
és szívd magad tele szeretettel. A szeretet az Isten lelkü- 
lete. «Isten a szeretet#. Ha ez a lelkűiét lakozik benned, 
akkor szeretni fogod az embereket, mert Isten is szereti 
őket, akkor szereim fogod saját lelkedet, mert Isten is 
szereti lelkedet, akkor keresve-keresni fogod örök üdvössé¬ 
gedet, mert Isten is akarja üdvösségedet, akkor felebará¬ 
todban azt fogod legjobban szeretni, mit Isten szeret benne, 
a lelket, — akkor jót fogsz tenni mindenkivel, kihez karod 
elér, mert Isten is jóságot áraszt az emberekre, akkor a 
bűnösben, az ellenségben is szeretni fogod nem a bűnt, 
hanem a lelket, mert Isten is szereti a lelket, melyért egy¬ 
szülött fiát adta, akkor egyszóval: egyik karoddal átöleled 
az Istent, a másikkal az embert, mert Isten is szereti önmagát 
és szereti az embert. «Isten a szeretet#. Más szóval: a 
szeretet Isten jelleme. Az ember jelleme is a szeretet tű¬ 
dében kovácsolódik. 

Ha igaz lélekkel mered mondani: Inkább meghalok, 
de Istent súlyos bűnnel meg nem bántom, akkor életed 
vászna nagyjában már Isten képét mutatja. Ha meg azt 
mondod: Nemcsak súlyos, de bocsánatos bűnt sem akarok 
elkövetni, még jobban ragyog elő belőle az isteni képmás. 
Most még csak a simítás, a finomítás van hátra: mennél 
több jót tenni Isten kedvéért — s finomul kialakul telked¬ 
ben az isteni képmás, remek lesz belőled. 

Aki nem szeret, abban nincs Isten szelleme; aki nem 
szeret, nem Istennek, hanem az ördögnek a képmása, az 
ördög gyűlöli az Istent s gyűlöli az embert. 

«Aki nem szeret, a halálban marad#. Aki nem szeret, 
abban csipetnyi sincs az Isten lelkületéből, az Isten szelle¬ 
méből, — az holt ember. A holtat eltávolítják az élők 
közül, a lelki holtat is eltávolítják az örök élet lakói közül. 
Mit is csinálna az, ki nem szeret, a mennyek országában ? 
Ott nem találna rokonlelket; nem odavaló, mert ott mind¬ 
nyájan szeretnek. 

Mennél nagyobb benned a szeretet, annál jobban 
hasonlítasz az Istenhez, annál tökéletesebb vagy. S men¬ 
nél tökéletesebb vagy, annál több boldogságot tudsz élvezni 
az örök életben. Saját tökéletességed lesz tehát boldogsá¬ 
god mértéke. 

Egy apának két fia volt; az egyik kis fiú volt, a má¬ 
sik magas termetű, virágzó ifjú. Az apa szeretete jeléül 
mindakettőnek drága aranyszövetből csináltat ruhát. Minda- 
kettő meg van elégedve, mert hisz az egyik is, a másik is 
az apai szeretet jelét nyerte. A nagyobb fiú ruhája termé¬ 
szetesen háromszor akkora s háromszor többet ér, mint 
kis öccse ruhája. De kérdezd meg a fiúcskát, hogy cserélne-e 
a bátyjával? 0 azt mondja: nem cserélek! Mert hisz a 
nagyobb ruhát nem tudná viselni. Neki a maga ruhája kell, 
mely époly szép, mint bátyjának a ruhája. (Szál. sz. Ferenc). 
Aki jobban szeret, több boldogságot nyer, mert több bol¬ 
dogság fér beléje. 

Érted-e most az Űr szavát: «Atyám házában sok 
hajlék vagyon?# 

A szenteket fénykörrel a fejük felett festik. A szen¬ 
tek arca tényleg ragyogott életükben a szeretettől; lelkűk¬ 
ben a szeretet tüze égett és e belső tűz a testen is átve- 

rődött. így ül ki a jóság minden igazán szerető ember 
arcára. 

A fénykör a szent feje fölött azt mondja: ime a szere¬ 
tet hőse! 

Egy hires nevelő könyvében olvastam a következő 
szép történetet: Nemrég dúsgazdag emberrel találkoztam, 
ki az egész világot bejárta, sokat látott, tapasztalt, miről 
magunkféle ember nem is álmodik. Mikor aztán megkér¬ 
deztem : «Mikor érezte magát legboldogabbnak életében ?» — 
akkor így szólt a dúsgazdag milliomos: «Akkor voltam leg¬ 
boldogabb, mikor Münchenben tifuszban feküdtem a kór¬ 
házban!)) «S ez volt életének legszebb ideje ?» — kérdez¬ 
tem nagy csodálkozással. «Valóban az volt életem legszebb 
időszaka Irgalmasnénike ápolt engem s angyali szelíd¬ 
ségét s türelmét soha életemben sem felejtem el. Én ide¬ 
gen voltam rá nézve s rajtam kívül még több betege is 
volt, hozzá éjjel-nappal nehéz szolgátatban állott, de 
nyolc héten keresztül mindenkor egyformán ott ragyogott 
arcán a jóság, soha nyomát sem láttam rajta a türelmet¬ 
lenségnek s izgatottságnak. Valóban akkor a mennyország¬ 
ban éreztem magamat)). 

Hol szerezte az irgalmas nénike jóságos szeretetét? 

Nap-nap mellett lélekben az Űr Jézushoz járt iskolába, 
elgondolta, mily kegyesen bánt a betegekkel és szenvedők¬ 
kel, mily keserves kínokat szenvedett értünk és az Űr Jé¬ 
zus iskolájában az ő lelke is tüzet fogott és irgalmas 
szeretettel telt el. 

A szeretet átalakítja az embert, a nyers, durva em¬ 
berből művészi remeket formál. 


17. A világ legmagasabb művészi intézete. 

Az a hely, hol a festő, a szobrász dolgozik, a művész 
műhelye. Ott minden megvan, mi munkájához szükséges. 

Tudod-e, hol van az a műhely, melyben a legfino¬ 
mabb munkát készítik, melyben a jellemet csiszolják ki? 

E műhely rendszerint fából készül; térdeplője van, 
meg rácsos ablaka. Mivel isteni művészetet űznek benne, 
a templomban, az Isten házában állítják fel. A neve: 

gyóntatószék. A gyónás a legmagasabb művészi iskola a 
világon. Itt minden megvan, mi a jellem kialakításához 
szükséges. 

Mit is Írtak a görögök leghíresebb szentélyük homlo¬ 
kára? «Ismerd meg magadat!)) Ez volt a görögök szerint 
a kapu a bölcsesség életforrásaihoz. Tényleg önmagunk 
megismerése a bölcsesség kezdete és vége. A gyónás mű¬ 
vészi iskolájába csak a bölcsesség kapuján át léphetünk. 

Nézz meg egy térképet Afrikáról, mely 50 év előtt 
készült: aztán hasonlítsd össze újabb térképpel. A régi 
térképen még nagy üres foltokat látsz; 50 év előtt ugyanis 
Afrika még sok tekintetben sötét világrész volt, mert em¬ 
berfia be nem járta, át nem kutatta. Azóta hires utazók: 
Livnigstone, Stanley, a hithirdetők óriási fáradsággal keresz- 
tül-kasul járták Afrikát és a foltok Afrika térképén egyre 
fogytak, mindig több és több hegyet, folyót, várost rajzol¬ 
tak beléje, mig végre az üres foltok egészen eltűntek Afrika 
térképéről. 

A gyónó legelébb nagy fölfedező útra indul, lelké¬ 
nek sötét Afrikájába száll le és a sötét, ismeretlen világ¬ 
részből, ismert, átkutatott világrészt csinál: szemes gonddal 
kikutatja lelkének minden zegét-zugát, feltárja minden 
rejtett hajlamát, rávilágít nemcsak a jótettek, de a bűnök 
hegyeire is, kifürkészi a vágyak forrásait, folyóit egyszóval 
töviről-hegyire mindent megismer, semmiféle büntelep sem 
marad rejtve vizsga szeme előtt, úgy hogy a fotográfia 
hűségével tudna térképet készíteni lelkének országáról. 

A föld sarkait nem látta még emberi szem: a gyónó 
előtt nincs ismeretlen rejtekhely a lelkében. 

Most jön aztán a főkérdés megállapítása: a diagnó¬ 
zis. Tudod-e, mit jelent ez az orvosi szó? Ez az orvosi 
tudománynak az alapja. Az orvos nyelvedet nézi, szived 
verését kutatja, kopogtat, hallgatózik a melleden: tudni 
akarja, hol fészkel a betegség és mifajta az a betegség. 
Csak ha ezt tudja, láthat hozzá a gyógyításhoz. Míg nem 
tudja hol a baj, légi élj eb sötétben tapogatózik. A baj 
megállapítása, ez a diagnózis. A gyónó lelkének kikutatása 
után megállapítja a diagnózist. 

A lélek a test éltetője, a megszentelő malaszt a 
lélek éltetője, A kérdések kérdése: megvan-e lelkem- 

ben az isteni élet, a megszentelő malaszt? Ha megvan, 
a lélek él, megvan benne az örök élet csirája. Ha a 
megszentelő malaszt nincs meg a lélekben, akkor a lélek 
halálosan beteg, azaz nemcsak súlyos beteg, de halott az 
Isten és az örök élet számára. Ami a kolera a testre nézve, 
ugyanaz a tisztátalanság bűne a lélek számára. x4mi a 
sorvasztó tüdő vész a testnek, ugyanaz a vasárnapi szent 
misének, az imádságnak elmulasztása a léleknek, — az 
egyik a test, a másik a lélek életének elsorvasztója. A rest¬ 
ség a jóra olyan, mint az inaszakadtság, mely mozdulat¬ 
lanságra kárhoztatja az embert, a káromkodás, a részeg¬ 
ség, a rágalmazás, mind szervi baja a léleknek. 

Az első tehát e kérdés eldöntése : él-e lelkem Isten 
számára, vagy halálos betegségben szenved-e, s ha súlyos 
bajban sínylik, hol a betegség forrása? 

Aztán jő a szépséghibák kikutatása, a bocsánatos bű¬ 
nök megalapítása. Ez a lélek diagnózisa, 

A másik fontos kérdés: hogyan gyógyulok meg? 

Az orvosi tudománynak nincs szanatóriuma, gyógyító 
intézete minden betegség számára: Krisztus szanatóriuma 
minden lelki bajt meggyógyít. 

A lelki gyógyuláshoz legelőbb az szükséges, hogy a 
lélek elszakadjon a bűntől. Az operáló kés, mely levágja a 
bűnt a lélekről, a bánat. Mihelyt a gyónó leikével elfordul 
a bűntől, hátat fordít a bűnnek, vagyis kitépi szivéből a 
bűn szeretetét, nyomban megindul a gyógyulás folyamata. 
Akkor csak az kell még, hogy a lélek az őszinte vallomás 
csatornáján kivesse a bűn rothadó anyagát — és egyszerre 
nyitva áll az út az isteni művész, a Szentlélek számára, 
ki kegyelmével új életre támasztja a lelket. Őszinte, töre¬ 
delmes gyónás halott-támasztás. 

A bűnös bánata és őszinte vallomása, Krisztus meg- 
bizott szolgájának, a papnak íololdozása, együttesen alkot¬ 
ják meg a bűnbánat szentségét, az életre keltő kegyelem 
csatornáját. E csatornán foly az élet malasztja a lélekbe. 
Halott-támasztáshoz nem elég az emberi erő. Súlyos bűn 
esetében halott-támasztásról van szó, azért föltétlenül szük¬ 
séges az Isten közbelépése, ki a gyónásban megbízott szol¬ 
gája útján működik. 

Jól gyóntál, lelked újra él. Hogyan támadt föl halottaiból ? 

Mi állt közted és Istened előtt a gyónás előtt ? A bűn 
választott el téged Istenedtől. A bűn szembe helyezett téged 
Isteneddel. A barátság törvénye: idem velle, idein nolle, 
azok az igaz barátok, kik egy akaraton vannak. Mikor az 
ember vétkezik, azt akarja, amit Isten nem akar, a bűnnel 
szembe helyezkedik a bűnös Isten akaratával, megszakítja 
a barátságot Istenével, Isten ellenségévé lesz. A bűnbá¬ 
nattal a bűnös eltávolítja a bűnt leikéből és a maga aka¬ 
ratát összhangba hozza a tízparancsolattal, az Isten aka¬ 
ratával. Az Isten és az ember akaratának ez az össze¬ 
egyeztetése a művészetek művészete. 

Van-e időmérőd, melyet órának neveznek? Ha nincs 
a zsebedben, bizonyára van a lakásod falán. Óra nélkül 
nincs rendszeres élet: az embernek tudnia kell, hány óra 
van, hogy idejét beoszthassa. De mondd csak, nincs-e az 
órának valamire szüksége, hogy jól járjon? A legjobb óra 
is igazításra szorul. Ha egy falu háromszáz órája három- 
százféleképen járna, ugyancsak nagyszerű rendetlenség ke¬ 
rekednék. A falu, a város valamennyi óráját a nyilvános 
toronyóra után igazítják. Hát a toronyóra nem szorul iga¬ 
zításra? Biz’ azt is igazítani kell az Isten alkotta égi óra, 
a nap után. Mikor a nap a legmagasabban áll az égen, szó¬ 
val mikor a nap delel, akkor van déli tizenkét óra. Ezt a 
delelést megfigyelik Budapesten és megtelegrafálják az 
egész országba: most van dél s akkor az ország összes 
nyilvános óráit tizenkettőre igazítják. A mértékadó óra 
tehát, melyhez minden órának igazodnia kell, a nap az égen. 

A lelkek órája maga a felséges Isten, az ő akarata a 
lelkek életének törvénye. A gyónó lelke elé teszi Istennek 
mind a tíz parancsolatját és mindenben hozzáigazítja a 
maga akaratát az Isten akaratához. A gyónás lelki óra¬ 
igazítás. A gyónó azt mondja, nem a szájával, hanem a 
leikével: fogadom erősen, hogy többé nem vétkezem; Te 
Istenem azt akarod, hogy mindennap imádkozzam, hát 
imádkozni akarok, Te Istenem azt akarod, hogy minden 
vasár- és ünnepnap szentmisére menjek, hát elmegyek, 
ha csúnya idő is volna; Te Istenem azt akarod, hogy lel- 
kemet tisztán tartsam, hát kivetem belőle még a tisztátalan 
gondolatot is; Te Istenem azt akarod, hogy mindenkor az 
igazság egyenes útján járjak, hát nem fogok a csalás, a 

hazugság girbe-görbe útján csavarogni stb. stb., a te aka¬ 
ratod az én akaratom, a te törvényed az én törvényem! 

Ha lelkeddel végigjárod mind a tíz parancsolatot és 
minden egyes parancsolatnál elvégzed az óraigazítást, össz¬ 
hangba hozod saját akaratodat az Isten akaratával: akkor 
lelked hasonló lesz az örök Istenhez s mennél pontosabb 
lelked órájának igazítása, annál szebb, annál ragyogóbb 
lesz az isteni képmás te benned, szóval annál hasonlóbb 
vagy a felséges Istenhez. 

Az Isten képének kiformálása a lélekben, ajellem meg¬ 
alkotása az emberben. 

Nem tudom, mi vagy kedves olvasóm, annál kevésbbé 
tudom, mi lesz még belőled. Lehet, hogy valamikor jellem¬ 
mel, tudással és hazafisággal miniszteri székbe kapaszkodói 
fel és egy ország sorsát fogod intézni: de egyet biztosan 
tudok, ha világraszóló dolgokat is fogsz mívelni, ha fényes 
betűkkel is irod be nevedet a nemzet életének történetébe, 
nagyobb, fontosabb dolgot sohasem fogsz művelni, mint 
akkor művelsz, mikor lélekben és igazságban belépsz a 
jellemnek krisztusi műhelyébe és igaz bűnbánattal életre 
kelted lelkedet, elszánt akarattal összhangba hozod lelked 
az örök Istennel. Itt nem pár évre, nem pár évszázadra, 
itt az örökkévalóság számára dolgozol. Itt nem csipri-csupri 
munkát végzesz, itt a legremekebb művészetet gyakorolod, 
melyhez képest még a leghíresebb festő, vagy szobrász 
működése is kontárkodás. 

A híres Napóleon hatalmának fénykorában teljes csá¬ 
szári díszben lefestette magát. Grost, a híres arcképfestőt 
érte a szerencse, hogy Napóleon ült neki. 

A kép pompásan sikerült. A császár nagy megelége¬ 
déssel nézegette. Majd hirtelen a művészhez fordult: 

«Mondja csak Gros mester, hány évig fog ez a kép 
eltartani ?» 

A művész zavarba jött e különös kérdésre. Rövid gon¬ 
dolkodás után így válaszolt: 

«Azt hiszem felség, hogy legalább hatszáz évig fog 
eltartani)). 

A császár elkedvetlenedett e feleletre s így szólt: 

«Csak ily rövid ideig fog eltartani? Ezért nem volt 
érdemes az üléssel annyi időt elfecsérelni!» 

A jellem kialakításával szemben minden egyéb idö- 
íecsérlés. A jellembeli remek nem hatszáz évig, nem millió 
évig, hanem egy örökkévalóságon át tart. 

Életednek legjobban fölhasznált órái a gyónásra szánt 
órák voltak. És ezentúl sem fogsz nagyobbat művelni annál, 
mit a krisztusi jellemiskolában művelsz. 

Ha a gyónószékben elvégezted a lelki óraigazítást, ne 
gondold, hogy utána pihenőre térhetsz. Lelked gonosz ma¬ 
nói, a rendetlen hajlamok majd gondoskodnak róla, hogy 
ne nyugodhassál művészi babéraidon. A test úrhatnámsága 
kiirthatatlan: Az érzéki vágyak előbb-utóbb fenyegetik lel¬ 
ked szabadságát. Azért újra s újra végig kell járnod ajel¬ 
lem előiskoláját, végig kell harcolnod a szent szabadság- 
harcot. Ámde harc kell a bátornak, csak a gyáva retteg 
tőle. Harc kell a bátornak, mert csak a harc ára győzelem. 

Félakarattal azonban nem lehet győzni. Szeretnék tiszta¬ 
életű lenni, szeretnék a hanyagságtól szabadulni, szeretnék 
derék, jellemes fiúvá, lánnyá lenni! Ez a szeretnék a béna 
gyermekek beszéde. Ezek mindig óhajtómódban élnek s az 
óhajtómódtól nincs híd a jelentőmódhoz. Ezer szeretnékből 
se születik fia tett. 

Tudod-e mi fán terem a tett? Az akarat fáján. Ne 
mondd: szeretnék a tisztátalanságtól szabadulni, hanem 
mondd bátran: akarok, s ne csak mondd — akarj! — és 
Isten segítségével tiszta leszel, mint a nap. Az elszánt 
akarat a jellem pörölye és vésője. Ne vigy te egyebet a 
jellem iskolájába, csak elszánt akaratot és ez az elszánt 
akarat csodákat fog művelni. 

Mikor 1848. március 14-én Petőfi megírta a «Talpra 
magyart® — a költemény így szólt: Rajta magyar, hí a 
haza. Egy barátja ekkor így szólt: Nem úgy Petőfi bará¬ 
tom ! Előbb talpra kell állítani a magyart, csak úgy tud 
tenni a hazáért s Petőfi nyomban kijavította remek költe¬ 
ményét, mely a szabadság szózata lett. 

Szakíts te is a meddő szeretnék-kel, állítsd talpra aka¬ 
ratodat és széttéped a szolgaság láncait, szabad kezed van 
lelked összeegyeztetéséhez az Istennel. Egy gramm akarat 
többet ér nagy hajórakomány kívánságnál. Nézd az egy¬ 
éves kis legényt! Még azon a testrészén csuszkái, mit ülő¬ 
kének neveznek. Ha mindig csak azt mondja: szeretnék 

lábra állani, holta napjáig csúszni fog a földön. Ám a kis 
legény lelke azt mondja: akarok felállani! —bele kapasz¬ 
kodik a szék lábába — és lábára áll! Igaz, hogy időnkint 
elesik, kék folt meg sirás kiséri hősködését. De hát a 
harc sebekkel jár. Várj csak pár hétig s a kis hős székláb 
nélkül is lábára áll, mert akar a maga lábán járni. 

S amit az egyéves gyermek meg tud tenni, azt ne 
tudná egy 12 éves fiú, egy 12 éves leány végrehajtani? 
Te nem tudnál a bűn sarából felkelni ? Csak akarj! — 
számodra is van segítő székláb: Krisztusod megragadja a 
kezedet — és felkelsz a bünszokás mocsarából. 


18. Az élet kenyere. 

Tudode-e, micsoda az, mi a fővezérnek tömérdek fej¬ 
törést okoz ? A hadseregnek mindennap enni adni, ez sok¬ 
szor a legnagyobb feladat. Öt-hatszázezer harcos gyomrá¬ 
nak sok, nagyon sok kell s ha nem kapnak enni, vagy nem 
kapnak egészséges ételt: a hősök is tehetetlen gyermekekké 
lesznek. Hosszú ideig tartó háborúban sokkal több katonát 
tesznek harcra képtelenné a hiányos élelmezés okozta be¬ 
tegségek, mint a kard s a golyó. 

Az étel az, mi a testet s a lelket összetartja s az élet 
tiizét a kialvástól megóvja. Mindent meg lehet tanulni, még 
a koplalást is, csak azt nem tanulta meg senki, hogyan 
lehet étel nélkül megélni. Nem ok nélkül mondjuk minden 
áldott nap: «Mindennapi kenyerünket adjad nekünk ma». 

Ama naptól kezdve, hogy lelkünk fölébred szendergé- 
séből s különbséget tesz a jó s a rossz között, harcosok 
vagyunk, küzdenünk kell a rossz ellen, mi elvonni akar 
minket az Istentől s harcunknak csak a halál vet véget. 
Vájjon lelkünk királya, az Űr Jézus Krisztus nem gondos¬ 
kodott-e harcosainak élelmezéséről, hogy az élethalál-harc- 
ban el ne gyengüljenek s ki ne dőljenek a kemény harcban? 

Rettenetes áron, saját vére árán megszerezte szá¬ 
munkra a lélek isteni életét, a megszentelő mulasztót, nem 
lesz-e gondja rá, hogy az az isteni élet ki ne aludjék a 
lelkekben ? 

Felütöm az Isten könyvét és örvendezve olvasom : «Én 

vagyok az élő kenyér, ki mennyből szállottam alá. Ha va¬ 
laki e kenyérből eszik, örökké él; és a kenyér, melyet én 
adandó vagyok, az én testem». Ján. 6. 51—52. Amondó 
vagyok, hogy nem akad király, nem akad fővezér, ki eny- 
nyire gondoskodott embereiről. Hogy a maga asztaláról ad 
egy fővezér katonáinak, azt még értem, de hogy saját tes¬ 
té vel-véré vei táplálja katonáit, azt a legjobb fővezér se tudja 
megtenni s az Űr isteni szeretete s hatalma megtette! 

Miből készíti lelkünk eledelét? 

Két étel van a természetben, melyek ezt a nevet: 
étel — teljes mértékben megérdemlik — e két étel: a ke¬ 
nyér meg a tej. A kenyérben és tejben minden megvan, 
ami a test fönntartásához szükséges; a többi ételt kever- 
ten kell élvezni, hogy a testet táplálják s a kenyér egy¬ 
maga táplálja. Ha az emberek kenyéren és tejen élnének, 
legalább száz éves kort érnének el. 

Valamikor nagy becsülete volt a kenyérnek. Miként a 
görögök legrégibb s legnagyobb költője, Homérosz beszéli, 
az ő korában a királyok friss kenyérrel vendégelték meg 
királyi vendégeiket. Az ételek királyát választotta az Űr, 
hogy számunkra titokzatos, isteni ételt készítsen; mintegy 
tudtunkra adta ezzel, hogy az ő isteni étele minden gyen¬ 
geségünkben erőt ad lelkűnknek. 

Hogyan táplálja a kenyér a testet? Hát úgy, miként 
a fa táplálja a tüzet. A kenyér tápláló részei vérré változ¬ 
nak s a vér a test tápláló nedve. Az Űr teste a megszen¬ 
telő malasztot gyarapítja s ez a megszentelő malaszt lel¬ 
künk isteni vére. Mennél több az egészséges testben a vér, 
annál egészségesebb, annál erősebb a test; mennél több a 
megszentelő malaszt a lélekben, annál több benne az isteni 
élet, s annál erősebb a lélek; s az erős lélek keményen 
tud harcolni. 

Voltál-e már nagy kórházban? A szent Rókus vagy 
szent István kórház Budapesten olyan, mint egy nagy csata¬ 
tér, a sok ezer beteget a betegségek golyói terítették le. 
Ha egyszer benézesz ily kórházba, tanító nélkül is meg¬ 
érted, mekkora kincs az egészség. Nem tudom, végig tud¬ 
nál-e menni a négy-ötezer ágyon a nélkül, hogy magad is 
beteggé ne légy. S lám, vannak nők, kik nem egy napra, 
nem egy évre, hanem teljes életükre bezárkóznak a bete- 

gekkel, s éjjel-nappal ápolják őket, a mint egy anya egyet¬ 
len gyermekét ápolja. 

Ha csak egy beteg van a házban s pár napig kell őt 
éjjel-nappal megszakítás nélkül ápolni, az ápoló maga is 
kidől, ha nincs, ki fölváltsa. Egyetlen egy apáca sokszor 
10—15 beteget ápol egyszerre; annyi türelmet és szerete¬ 
ted pazarol rájuk, mint egy anya a gyermekére, — s ő eze¬ 
ket az embereket soha életében sem látta! Fárasztó mun¬ 
káért nagy bért követelnek az emberek: az apáca sovány 
kosztján kívül semmit sem kap, azaz mégis — a mai szociál¬ 
demokrata világban angyali szereteteért nem egyszer vad 
szitkokat, sértéseket arat. S ő hallgat — és mosolyog s lel¬ 
kében az Űr lábaihoz rakja a sértéseket. Ha egyszer ily 
irgalmas nénikével találkozol az ntcán, emeld meg kala¬ 
podat, mert hőssel találkoztál! S ha megkérdezed az irgal¬ 
mas nénikét: honnan veszi az erőt hősies életéhez? a jó 
lélek a szentségházra mutat: a gyakori, a mindennapi áldo¬ 
zás az, mi hősi lelkületűt s erőt önt szivébe. Az irgalmas 
nénike mindenről lemond, de egyről a világért se mond 
le: az Oltáriszentségről, mert akkor erejéről mondana le. 

A vértanúk milliói vérüket ontották lelkűk királyáért, 
az Űr Jézus Krisztusért. Voltak köztük gyenge öregek s 
gyermekek is — s ők is hősi halállal tudtak meghalni. S a 
halált rendszerint hosszú kínzások előzték meg, miket csak 
a pokol gondolhat ki. Mi adott a hit hőseinek erőt a kínok 
elviselésére, a hősi halálra? Az Űr testének a vétele. 

Mivel nem tudták, vájjon pap hozzájuk férhet-e a 
börtönbe, már eleve kis ércedényben ruhájuk alá rejtet¬ 
ték az Űr testét, hogy magukat az utolsó nagy küzdelemre 
megerősítsék. Egy alkalommal pap is volt a börtönben, 
nagynehezen kenyeret és bort is szereztek a keresztény 
foglyok. Ámde a pap oda volt láncolva a padozathoz. Mit 
tettek hát a foglyok? Odatették a kenyeret és bort a pap 
mellére s így fekve mondotta el az átváltozás isteni igéit 
s a keresztények mégis megszerezték a hősök eledelét! 

A hősiesség netovábbja a testet-lelket ezer kisértés 
és veszély közepette tisztán megőrizni. Mikor az Egyház 
a szent szüzek emléknapjait üli meg, kik egyben vértanú¬ 
ságot is szenvedtek, e szenteket nem mint vértanúkat, 
hanem mint szüzeket ünnepli. Ezzel tudtunkra adja az 

Egyház: a tisztaságért vívott harc a vértanúságnál is nagyobb 
hősiesség. De honnan veszik az erény hősei az erőt küz¬ 
delmeikhez? Krisztus oltára az ő asztaluk, az Oltáriszent- 
ség az ő erőforrásuk. A tisztaság drága kincsét holtod nap¬ 
jáig gyakori áldozás nélkül lehetetlen megőrizned, amint 
gyakori evés nélkül lehetetlen egészségben maradnod. 

Te tán azt mondod: gyakorta áldoztam s mégis elbuk¬ 
tam ! Elhiszem, de bukásodnak nem az Oltáriszentség 
gyengesége, hanem saját hibád volt az oka. Itt isteni ele¬ 
delről van szó, melyet nem akárhogy, hanem a kellő módon 
kell magadhoz venned. A legjobb orvosság se használ, ha 
a beteg nem az előírás szerint veszi be. 

Ki adja neked ezt az eledelt? Lelked királya, az Űr 
Jézus Krisztus. De mielőtt odaadja néked szentséges testét, 
próbát kíván tőled, hősi próbát — a hitben. Szemed nem 
fér hozzá az Oltáriszentségben, füled, Ízlésed is tehetetlen 
itt, még az eszed is megáll e titokkal szemben, nem fogja 
föl, hogyan van itt jelen az Űr valóságos élő teste. Egy¬ 
szerre felhangzik lelkedben az Űr szava: «Ez az én tes¬ 
tem, mely értetek adatik». Most válik el, valóban hiszesz-e 
lelked királyának. Ha azt mondod: Uram, Jézusom! Nem 
érzékeimnek, nem eszemnek hiszek, a te isteni becsület¬ 
szavadra vallom: Ez a te tested! — akkor kiálltad a hit 
próbáját, bátran odaléphetsz az Űr asztalához. 

Az Oltáriszentség a katholikus szív próbaköve. 

Nemrég egy lányka azt mondta: hogy a föld kering 
s a nap áll, ezt én nem hihetem. Hisz mindennap látom, 
hogy a nap fölkel s a föld keringéséből még semmit sem 
vettem észre! 

A lányka a látszat után ítélt — és csalódott. Végül 
megkérdezte az apját s mikor tőle hallotta, hogy a föld 
kering a nap körül, csak akkor hitte el a dolgot. 

A katholikus embernek az igazság emberének kell 
lenni. A katholikus léleknek nem szabad a látszat után 
ítélnie. A hitetlen lányka apja elvégre maga is tévedhetett. 
Mikor azonban az Oltáriszentségről van szó, a mindentudó 
és mindenható Istennel állunk szemben. Ki merné itt 
mondani: Te hazudsz, Jézusom; vagy ha mondod is, hogy 
ez a tested, bajosan tudnád azt megtenni, hogy a kis 
ostyában a tested jelen legyen? Itt a józan ész csak egyet 

felel: Istenednek hinned kell, bármennyire is mást mutat 
a látszat. 

Tehát az élő hit az út az Űr asztalához — és a lelki 
éhség. 

Aki étvágy hiúval eszik, csak gyomrát rontja az 
evéssel. Az éhség-okozta étvágy az előkészület a tápláló 
evéshez. Üresítsd ki szivedet a bűnöktől, vigy nagy vágyat, 
éhes lelket az oltárhoz — és erőt nyersz az isteni eledelből. 

Jól értsd! — erőt nyersz! Mihez? Hát a győztes 
küzdelemhez. Az Űr Jézus nem azért erősít meg szentséges 
testével, hogy már most sutba dobhatod eszedet, pihenőre 
küldheted akaratodat, hogy már most bátran barátkozhatol 
a kísértésekkel, — Ö arra ad neked erőt, hogy lelked szeme 
jól lásson, hogy akaratod bátran harcoljon, hogy figyelmes 
légy a kisértésekkel szemben, egyszóval, hogy győzhess; 
de azt ne várd, hogy téged hajadnál fogva megragadjon, 
hogy téged a kisértések tüzéből, melyekbe önként rohansz, 
csodával kiragadjon. Az Űr Jézus nem a restség és gondat¬ 
lanság ápolója. Ha készakarva szennyet veszesz a kezedbe 
s azt kívánod az Űrtói, hogy a szenny be ne piszkítsa 
kezedet, ha készakarva tűzhöz állsz s azt akarod, hogy a 
tűz ne égessen — ez nem hit és bizalom az Űrban, — 
ez Istenkisértés! 

Arról meg jobb nem is szólni, ki súlyos bűnnel ter¬ 
helten mert az Űr asztalához járulni, mert gyáván nem 
merte bűnét megvallani, vagy épenséggel semmi gondja 
arra, hogy súlyos bűnével szakítson. Aki így megy áldozni, 
jobban tenné, ha soha se lépne az Űr asztalához. Bűnében 
elkárhozik, az szent igaz, de szentségtörésekkel terhelve 
még jobban kárhozik el. A holt embernek hiába adsz 
kenyeret a szájába, mi haszna belőle, mikor halott ? A méltat¬ 
lanul áldozó se láthatja hasznát áldozásának, hisz lelke 
halott Isten s a mennyország számára. Az árulás ajellem- 
telenség netovábbja, Júdás, az áruló, örök gyalázattal tetézte 
nevét. A méltatlanul áldozó pedig Júdás pajtásává szegő¬ 
dik. Aki e könyvet olvassa s ezzel azt mutatja, hogy a 
jellem művészi iskolájába akar járni, arról akkora becste¬ 
lenséget, akkora jellemtelenséget föltételezni nem tudok. 

Mástól féltem én kis olvasóimat. Mikor az anya föl¬ 
tálalja az ebédet s azt mondja: egyél gyermekem! — sa 

gyermek kelletlenül mondja: nem kell nekem semmi! — 
ez bajnak, nagy bajnak a jele. Ez a gyermek komolyan beteg. 
Az Úr Jézus ime minden templomban fölállította asztalát 
és szeretettel így szól híveihez: ((Jöjjetek hozzám mind¬ 
nyájan, kik fáradva és terhelve vagytok és én megenvhitiek 
titeket!» Jöjjetek! «Vegyétek és egyétek)). Nem közönséges 
ételről van itt szó: «Ez az én testem!)) S mikor az isteni 
szeretet szava sokaknál süket fülekre talál, mikor az Űr 
oly szeretetettel kopogtat a szivek ajtaján és — sokan, 
nagyon nem nyitnak neki ajtót — ez aggasztó, iszonyúan 
aggasztó dolog. Betegek, kik nem akarnak meggyógyulni, 
gyengék, kik nem akarnak megerősödni — ez őrjítő látvány! 

Vájjon te is azok közé fogsz-e tartozni, kik nem értik 
a szeretet hivó szavát? Ha nincs étvágyad ezen isteni 
eledel gyakori vételére, hát keltsd fel magadban az étvá¬ 
gyat ! Ugyan mit tesznek azok, kiknek kemény munka nem 
csinál étvágyat ? Egy-két óráig sétálnak, hacsak lehet, 
hegynek föl — s pompás étvággyal ülnek az asztalhoz. 
Csinálj te is lelki sétát, rándulj fel a hit magaslataira; 
gondold el, mekkora megtiszteltetése a nyomorult ember¬ 
nek, hogy az Isten fia ily isteni lakomát készít számára; 
fontold meg, hogy «noblesse obiige)) a nagy szeretet viszont- 
szeretetet követel, hogy nyomorúságos lelkíiletre vallana, 
ha a mennyei királynak hivó szózatára mintegy azt felel¬ 
néd : tartsd meg lakomádat, — nekem nem kell! Fon¬ 
told meg, hogy elerőtlenedel az utón az örökkévalóságba, 
ha nem eszel az isteni eledelből — s majd megjön az 
étvágyad. 

A lelkek királya egy alkalommal ekképen rajzolta le 
az emberek csúnya viselkedését: «Egy ember nagy vacso¬ 
rát szerze és sokat meghiva. És elküldé szolgáját a vacsora 
idején megmondani a hivatalosoknak, hogy jöjjenek, mert 
már minden el van készítve. És kezdék együtt mindnyájan 
magokat mentegetni. Az első mondá neki: Majort vettem, 
és szükség kimennem és megnéznem azt; kérlek, ments 
ki engem. És a másik mondá: Öt iga-ökröt vettem és 
és megyek megpróbálni azokat; kérlek, ments ki engem. 
Ismét más monda: Feleséget vettem, és azért nem mehetek. 
És visszatérvén a szolga, megjelenté ezeket urának. Akkor 
megharagudván a családatya, mondá szolgájának: Menj ki 

hamar az utcákra és a szegényeket, bénákat, vakokat és 
sántákat hozd be ide. Beméne pedig a király, hogy lássa 
a letelepülteket; és láta ott egy embert, ki nem volt menyek- 
zős ruhába öltözve. És mondá neki: Barátom! hogy jöttél 
ide be, menyekzős ruhád nem lévén ? Amaz pedig elné- 
mula. Akkor mondá a király a szolgáknak: Megkötözvén 
kezeit és lábait, vessétek őt a külső sötétségre; ott leszen 
sírás és fogak csikorgatása». (Lukács 14. Máté 22.) 

«Kezdék együtt mindnyájan magukat mentegetni.)) 
Vájjon te is a mentegetőzöl* közé fogsz állani? «Nincs 
időm gyakorta áldozni!;) így? — Hát früstökre, ebédre 
van-e időd? Nem hiszem, hogy világéltedben valaha azt 
mondtad volna: ma nem érek rá ebédelni. 

«Nem vagyok méltó arra, hogy gyakorta áldozzam))! 
Hát vájjon kicsoda az, ki egészen méltó az Ür testének 
vételéhez ? Aztán azért eszel-e, mert erős vagy ? Szó sincs 
róla! Te is azért eszel, amiért minden ember fia eszik, 
hogy erőssé légy. Áldozzál gyakorta, s lépésről-lépésre 
méltóbb leszel az áldozásra. 

Csak annak nem szabad az Úr asztalához lépnie, 
kinek nincs menyekzői ruhája: aki súlyos bűnben van, 
mosakodjék meg a bűnbánat isteni fürdőjében, csak akkor 
elletik az Űr asztaláról. De aztán mennél gyakrabban 
egyék: súlyos betegség után igazi szükséglet a finom táp¬ 
láló étel. 

Ha teheted, menj el mindennap az Űr vendégségére. 

Ha nem lehetsz az Úrnak mindennapi vendége, leg¬ 
alább havonkint mosakodjál meg a bünbánat isteni fürdőjé¬ 
ben és utána háromszor-négyszer járulj asztalához. 



19. Egy varázsgoiulolat, mely a gyermeket is 
bölccsé teszi. 

Száz év előtt élt a hires Napóleon császár, az újkor 
legnagyobb hadvezére. Azt mondják róla, hogy minden 
katonáját nevén tudta szólítani. Katonái roppantul lelkesed¬ 
tek érte s az a gondolat: a nagy Napóleon lát engem, 
tanúja vitézségemnek, csodálatos vitézséget öntött a nagy 
hadvezér embereibe. 

Nagy erő van e gondolatban: mások látják, mit csinálsz. 

Még nemrégen úgy volt, hogy az a fiú, ki valamely 
mesterséget tanult, inasévei végén próbamunkát csinált. 
Ha jól sikerült a munka, akkor fölszabadult, legénnyé lett. 
Aztán vándorútra kelt, hogy még jobban megtanulja mester¬ 
ségét s pár évi legénykedés után megint próbamunkát, 
mesterremeket csinált. Ha ez is jól sikerült, mesterré avat¬ 
ták. A legény, ki mesterré akart lenni, remekbe dolgozott. 
Mi késztette őt arra, hogy minden tudását, ügyességét össze¬ 
szedje és remeket készítsen? Az a gondolat ösztönözte 
őt: ettől a munkától függ a jövőd; a mesterek pedig szigo- 

rúan fogják megítélni kezed munkáját. Ha nem sikerül 
próbamunkád, szégyenben maradsz! 

Van egy magyar közmondás, mely látszatra lehetetlent 
mond s mégis nagy igazság rejlik benne. Ez a közmondás 
így szól: A gazda szeme hizlalja a marhát Hogyan? A gazda 
nézésétől hízik, meg a tehén, az ökör? Attól hát. Ha a 
béres tudja, hogy gazdája utánanéz dolgának: tisztán- 
tartja az istállót, rendesen megeteti, megitatja a marhát, 
s ettől csakugyan meghízik a tehén, az ökör. 

A szem nagy hatalom! 

Még a legvásottabb gyermek se mer latorkodni, mikor 
tudja, hogy apja-anyja, vagy a tanítója látja, mit csinál. 

A tolvaj az éjtszaka leple alatt űzi gonosz mesterségét, 
mikor se rendőr, se zsandár, se más szeme nem látja. Az, 
aki alávaló, csúnya dolgot akar elkövetni, rejtekhelyét keres 
föl s csak az a gondolat: no most senki se lát téged — 
ad neki bátorságot a latorkodásra. Az ember érzi, hogy a 
bűn csúnya, dolog, mely megfosztja őt becsületétől, s azért 
titkon űzi a gonoszságot, hogy megmentse a becsület lát¬ 
szatát. Aztán a gonosz a büntetéstől is fél, azért rejti el 
gonoszságát az emberek szeme elől. 

De vájjon beválik-e a gonosz számítása: megmenti-e 
a becsületét, ha titokban, rejtekben latorkodik? 

Becsület és becsület között óriási különbség van. Van 
igazi becsület, s van talmi becsület, amint van igazi és 
talmi arany, igazi s hamis drágakő. A színarany gyűrű 
legalább 20 koronát ér, a talmi arany gyűrű meg 4 fillért. 
A gyémántos gyűrű 500, sokszor ötvenezer koronát ér, a 
hamiskő vés, vagyis üveges gyűrű egy koronába kerül. 

Mi a talmi becsület? Mikor valaki titokban lop, csal, 
hazudik, csúnyákat tesz, de az emberek nem tudnak gonosz¬ 
ságáról s jónak, becsületesnek tartják — ez a talmi becsület. 
A fegyliáz, a börtön lakói sokszor becsületesebb emberek, 
mint a talmi becsület birtokosai, kiket uton-útfélen meg- 
süvegelnek. 

Tudod-e, mi fán terem az igazi becsület ? Ez a becsület 
egyetlen egy fán terem: az Isten mindentudóságának a 
fáján. Isten szeme mindent lát, az Istent nem lehet meg¬ 
csalni. 

Nemrég hatéves fiúcska járt künn a mezőn. Épen 

kenderföld szélén állt: jó volna egy kenderszál gon¬ 
dolta magában — ostort csinálhatnék belőle. Már kinyúj¬ 
tottak kezét, hogy kitépje a megkívánt kenderszálat; ekkor 
eszébe jutott: Isten szeme mindent lát — és visszarántotta 
kezét, mintha kigyó ült volna a kenderszálon. 

Nemsokára a pappal találkozott Jancsika. «Mit csinálsz 
fiacskám ?» — kérdezte a pap. A Jancsika őszintén elmondta: 
«Kenderszálat akartam tépni, hogy ostort csináljak belőle. 
De eszembe jutott: Isten szeme mindent lát s otthagytam 
a kendert!® A pap megveregette a Jancsika vállát s azt 
mondta: «Derék fiú vagy Jancsikám,becsületes ember lesz 
belőled!» 

Igaz-e, hogy Jancsika a becsület, az igazi becsület 
útjára lépett?... 

Ha a Jancsika Jánossá lesz s minden kisértésben e 
gondolatba kopaszkodik a lelke: Isten szeme mindent lát — 
sohasem fog letérni a becsület útjáról. Tán kedve lesz 
hazudni, mert fél, hogy az apja megveri, de eszébe jut 
majd: ha apád nem is tudja, hogy hazudsz, mennyei 
Atyádat el nem ámíthatod, s Jancsika kiállja a verést; de 
nem fog hazudni. Tán csúnya gondolatok ganéjbogarai 
másznak a lelkére, de eszébe jut majd: Isten szeme lel- 
kedbe lát — s undorral kilöki a csúnya bogarakat leikéből, 
hogy lelke Isten színe előtt tisztán maradjon. Ha meg¬ 
marad Jancsika a megkezdett utón, becsületes János lesz 
belőle. Aki mindenkor és mindenütt eszében tartja: Isten 
szeme előtt forgok, a becsület útját tapossa. Szent igaz, 
hogy ezen igazság: Isten lát engem — a fa, melynek becsület 
a gyümölcse. 

Aki ezt az igazságot : Isten mindenkor lát engem, a 
maga lelkének kincsévé teszi, különb tudománya van, mintha 
ezer könyvet elejétől végig megtanult volna, mert ebből 
az igazságból fakad az életnél is drágább kincs: az igazi 
becsület. 

A munkához világosság kell: sötétben nem tudsz írni- 
olvasni. Főleg a finom, a művészi munkához kell világos¬ 
ság; hogyan tudna a szobrász sötét pincében remeket 
formálni ? 

Tudod-e, mi adja ajellem kialakításához az igazi világí¬ 
tást? Isteni művészet a jellem kialakítása s isteni világos- 

ság kell e finom munkához. Ez az isteni fény ebből az 
igazságból árad rád: Isten szeme mindenkor lát engem. 

Két szolga dolgozott a mezőn: egy pogány meg egy 
keresztény. Délig ott volt a gazda is a mezőn. Ebédre 
hazament a gazda, mert nagyon forrón sütött a nap. Ekkor 
így szólt a pogány szolga: «Heveredjünk le az árnyékba, 
hisz nem lát a gazdánk!® A keresztény szolga erre így 
felelt: «Az én gazdám nem ment el® — s tovább dolgo¬ 
zott. íme, az isteni fény hatása, mely ezen igazságból fakad: 
Isten mindenütt ott van, mindent lát! _ _ .... A 

A pogány görögök gyönyörű szobrokkal ékesítettek 
templomaikat. Á homlokzatra is tettek szobrokat s ott a 
magasban emberi szem sohasem látta meg a szobrok hátát. 
A görög szobrászok mégis a magasba szánt szobrok hátsó 
részét is ép oly gonddal dolgozták ki, mint a szembetűnő 
elülső részüket. Miért tették ezt? A templom szobrai az 
istenek számára készültek — mondották — s az istenek 
mindent látnak. 

A görögök nagyot tévedtek abban, hogy sok istent 
hittek, de nem tévedtek abban, hogy Isten mindent lát s 
azért becsülettel kell az Isten számára dolgozni. 

Hát te kinek szeme előtt s kinek számára készíted 
jellemed szoborművét ?... 

Reméllem, jól tanultad meg a kátédat, mely több böl¬ 
csességre tanítja a gyermeket, mint a világ összes könyvei 
együttvéve. Ha nemcsak szemeddel és szájaddal, hanem 
eszeddel is tanultál az isteni igazság könyvében, akkor 
tudod, hogy Isten nem öreg királyként valahol a felhők 
fölött ül aranyos trónon, akkor tudod, hogy Isten szellem, 
végtelen szellem, ki mindenütt van, úgyannyira, hogy 
szent Pál szava szerint: Őbenne vagyunk, élünk és moz¬ 
gunk, s ép azért lát mindent az Isten, mert mindenütt 
ott van. 

Ne légy hát ostoba struccmadár. Mikor ezt a madarat 
nagyon szorongatják a vadászok, gyorsan a homokba dugja 
a fejét s azt hiszi, mivel ő nem látja a vadászt, a vadász 
sem látja őt. Látod, ilyen ostoba struccmadár minden kis 
és nagy gyermek, ki azt hiszi: nem látok embert a közel¬ 
ben, tehát engem sem lát senki és így bátran lophatok, 
bátran tehetek csúnya dolgot. Szegény bolond! Hát hiszen 

igaz, hogy ember szeme nem lát téged, de van-e bűn¬ 
zugocska a földkerekségen, hol Isten szeme elől elrejtőz¬ 
hetnél ?... 

Láttál már fotografálni ? A fotográfus megigazítja a 
gépét s aztán azt mondja: tessék mosolyogni! — egy-kettő¬ 
három — s egy pillanatra leveszi az üveglencséről a fedőt. 
Nyomban rá így szól: köszönöm! Ekkor már elmehetsz, 
mert képed már ott van a gépben, a foncsorozott üvegen. 
A fotografáláshoz voltakép nem is kell egy pillant, elég 
egy pillanatnak a tizedrésze. 

A világ igazi réme volna az a fotográfus, ki értené a 
módját, hogyan kell az emberek belsejét, a lelket gondo¬ 
lataival s kívánságaival lefotografálni. Ha volna ily ezer¬ 
mester s pillanatnyi fölvételeket csinálna a fiúk és lányok 
leikéről, s a legtitkosabb gondolatok és kívánságok, a rejtek- 
ben űzött dolgokkal együtt odakerülnének a gépébe s hozzá 
ez az ezermester kidoboltatná: holnap a nagyvendéglőben 
szép sorjában (kinematográfban) bemutatom Nagy József 
ineg Kis Juliska gondolatait, kívánságait és minden titkos 
dolgát... jaj Istenem! micsoda rémület szállná meg Nagy 
Józsefet meg Kis Juliskát! Jó, hogy nincsen ilyen ezer¬ 
mester fotográfus ... Hát tévedsz, kedves gyermekem, való¬ 
ban van ily fotográfus, a neve: mindentudó Isten. 

Minden imádságod, szived rövidke sóhajtása: Uram 
segíts! — de minden hazugságod, csalásod-lopásod, min¬ 
den csúnya gondolatod is nyomban lefényképeztetik az Isten 
mindentudó elméjében. Isten életednek tanúja és történet 
írója a bölcsőtől a sírig. Mikor szived utolsót dobban, 
akkor kerül a pont életed könyvébe. S Isten elteszi e 
könyvet az Ítélet napjára. Ez az a könyv, «melyben minden 
foglaltatik®. S az Ítélet nagy napján föltárja e könyvet az 
egész világ előtt. Isten előre megüzeni neked s minden 
embernek: «Semmi sincs elrejtve, mi föl nem födöztetnék®. 
Oly rémület szállja meg a bűnükben meghalt embereket e 
könyv megnyitásakor, hogy szégyenükben a föld alá szeret¬ 
nének bújni, rimánkodva kérik a hegyeket: boruljatok ránk, 
takarjátok el szégyenünket! De a hegyek meg nem könyö¬ 
rülnek rajtok. Ott állanak szégyenükkel az egész világ előtt! 
Mit írtál eddig életed könyvébe?... Mit fogsz ezentúl bele¬ 
írni az Isten könyvébe? Szép, nemes gondolatok s tettek 

vanna.k-e könyvedbe jegyezve, vagy tán folt-folt mellett 
éktelenkedik benne ?... Ne olvass tovább, míg ezzel tisz¬ 
tába nem jöttél... A gondolatok, kívánságok, elhatározások, 
tettek adnak formát lelkednek. Mit mutat lelked formája: 
angyalt-e, avagy ördögöt? 

Napiparancs lelked számára . 

Nincs lelkednek ici-pici gondolata, rejtett vágya, melyet 
Isten nyomban észre ne venne: hasonlóan neked is min¬ 
denről kell tudnod, mi lelkedben történik, s amit teszesz, 
azt figyelemmel kell tenned. Az a gyermek, ki hazugságra 
vetemedik s a következő órában már elfelejtette, hogy 
hazudott, világba él, mintha nem is volna eszes lelke. Este 
aztán a keresztvetés után állj lelkeddel mindentudó Istened 
színe elé és vizsgáld meg lelkiismeretedet. Miként a had¬ 
vezér szemlét tart katonái fölött, vagyis sorban ellépteti 
a csapatokat szeme előtt s még azt is észreveszi, hogy 
egy katonának leszakadt a kabátgombja: úgy te is tarts 
szemlét az elmúlt nap felett; léptesd el lelked előtt mind¬ 
azt, amit reggeltől estig gondoltál, akartál, beszéltél, tettél. 
S ha bűnös dolgot találsz, törüld ki gyorsan életed könyvé¬ 
ből — igaz bánattal. Ha úgy találod, hogy napközbe 
hazudtál, mondd lelkedben: Uram, Jézusom! Gyáva voltam 
hazudtam, de bánom hazugságomat, mely utálat előtted. 
Holnap jobban ügyelek magamra; ha meg is vernek, akkor 
se hazudok. Járhat-e az ember, kinek nincsen lába? Repül¬ 
het-e a madár, melynek nincsen szárnya? Amint láb nélkül 
nem lehet járni, amint szárny nélkül nem repülhet a 
madár: épúgy nem lehetsz jellemmé, ha lelkiismeretedet 
gonddal mindennap meg nem vizsgálod. 


20. Egy igazi varázsige. 

A görög rege szerint Midász király ajándékul azt az 
adományt nyerte az egyik istentől, hogy minden, amihez 
hozzányúlt, nyomban arannyá változott. 

Jaj, de remek dolog! — gondolod tán magadban. Hát 
a jó Midász király is azt hitte, hogy jól járt; csak mikor 
a kenyér is arannyá változott kezében, mikor szájába akarta 

vinni, akkor látta, mily veszedelmes az ő adománya, s 
ijedten kérte a bőkezű istent, hogy vegye el tőle adományát, 
mert különben éhen hal. 

A középkorban számos alkimista — titkon dolgozó 
vegyész — törte az eszét, hogy a mesebeli dolgot való¬ 
sággá tegye. Eddig azonban még senki sem találta föl az 
aranycsinálás mesterségét — azaz mégis! — én tudók 
varázsigét, mely az értéktelen követ is arannyá varázsolja. 
Megsúgjam neked azt a becses varázsigét? Ez a hatalmas 
varázsige: a jószándék. 

A mesében csak úgy hat a varázsige, ha birtokosa 
tudja a kiejtés módját: «a jószándék» igéje is csak annak 
használ, ki ismeri titkos erőit s azért élni is tud vele. 
Figyelj hát jól az ige titkos erőire! 

Voltál-e már színházban? Ez olyfajta dolog, mint 
amikor a gyermekek katonásdit s más effélét játszanak. Az 
egyik fiú úgy tesz, mintha vezér volna, a többiek pedig a 
katonát adják; a botot puskának, kardnak léptetik elő, 
ujságpapirosból csákó lesz, a szájból trombita; néha még 
valóságos dob is kerül, s hajrá! — megindul az ekzercirozás, 
a menetelés s a végén a csattanója a játéknak — a csata. 
S néha oly tüzessé lesz a csata, hogy igazi sírással vég¬ 
ződik. 

Hát ilyfajta játék a színjáték. Csakhogy ebben nagy 
gyermekek, férfiak, asszonyok játszanak, s a játék pénzbe 
is kerül, nem úgy, mint a gyermekek katonásdija s egyéb 
játéka. 

A színpadon az egyik királyt játszik pompás aranyos 
ruhában, a másik orvost, a harmadik katonát ad, a negye¬ 
dik közönséges paraszt szerepét játssza. Mind úgy visel¬ 
kedik, mintha valóságos király, orvos, katona, paraszt volna. 
S tudod-e, kinek tapsolnak legtöbbet? Tán bizony a király¬ 
nak? Nem a, sokszor épen azt tapsolják meg legjobban, 
ki a parasztot adja, mert jól adja a szerepét. Jól adni 
a szerepet ez a művészet , erre törekszik a színész és szí¬ 
nésznő. Egyre megy, aztán vájjon király- vagy paraszt 
alakot formál-e a színész, a fődolog, hogy művésziesen 
alakít. 

A világ nagy szintér. Az emberek egvtől-egyik színé¬ 
szek. Az egyik király szerepét adja, a másik katonatiszt, 

a harmadik suszter, a negyedik földmíves. A gyermekek 
meg nekik való tanuló-, inas- szerepet adnak. A színház 
meg a nagy világ között csak az a különbség, hogy a világ 
színpadán nem egy-két óráig, hanem reggeltől-estig ját¬ 
szanak az emberek egész életükön át. 

De hát kinek játszanak az emberek a világ nagy szín¬ 
padán? A gazdának, magának a felséges nagy Istennek. 
S ugyan mire néz az Isten az emberek játékában? 

Isten szemében teljesen egyre megy, vájjon király, 
napszámos vagy tanuló szerepét adja-e valaki, az ő szemé¬ 
ben is a ((hogyan®, a művészet a fő. Aki jól adja szerepét, 
azt királyi módon jutalmazza, aki rosszul játszik, üres 
kézzel marad, sőt a mennyei király neheztelését vonja 
magára. 

Kedves gyermekem! Nem igével, hanem igehatározó¬ 
val üdvözölünk. Nem azon fordul meg a dolog, hogy mit 
csinálunk a földön, hanem azon, hogyan csináljuk; mert 
ebben a hogyan-ban van az élet művészete. Nem az a fő, 
vájjon Isten földbirtokos, pap, tanító, avagy mesterember, 
vagy szolgáló szerepét szánta-e neked, a fődolog minden¬ 
kor az, hogy művészetet vigy életedbe, mert egyedül a 
művészet érdemel jutalmat. 

Nemrég egy jézustársasági fráter, magyarán testvér 
feküdt a halálos ágyán. A szerzeteseknél a papokat atyák¬ 
nak, pátereknek, a nem papokat testvéreknek hívják. E frá¬ 
terek közül az egyik szakács, a másik kertész, a harma¬ 
dik szabó, a negyedik kapus stb. Ez a fráter, kiről beszé¬ 
lünk, szabó volt: teljes életében ruhát varrt a szerzetes 
atyáknak, meg a testvéreknek. Mikor érezte, hogy földi 
szerepének immár vége, azt mondta testvéreinek: ((Hozzá¬ 
tok el még egyszer a tűmet®. A testvérek egyike teljesí¬ 
tette kívánságát s a haldokló fráter nagy tisztelettel kezébe 
vette a tűjét, megcsókolta és így szólt: «Ime, a kulcs, mely 
megnyitja nekem a mennyország kapuját!)) 

Lám, ez a szerzetes fráter művész volt a javából, 
igazi életművész; egész életében szorgalmasan varrta a 
ruhát a testvéreinek, mert azt gondolta: Isten a szabó¬ 
mesterség szerepét szánta nekem, hát varrók — az Isten 
kedvéért! 

Az Isten kedvéért, az Isten dicsőségére élni — ez az 

életművészet titka. Aki elleste e titkot, minden tudomány¬ 
nál, fölfedezésnél becsesebb kincs birtokába jutott. 

Isten kedvéért tenni valamit — ez a jószándék, ez a 
varázsige, mely a követ szinarannyá változtatja. 

Kisebb korodban téli napokon valószínűleg te is mu¬ 
lattál a színes szappanbuborék hívásával. Nem sok kellett 



a mulatsághoz: kevéske szappanos habarék, meg egy 
szalmaszál s a szép színes golyók ott röpködtek a fejed 
fölött. Egy ideig ide-oda repültek a színes golyók, aztán 
szétpukkadtak s legföljebb egy csepp habarék maradt utá¬ 
nuk. Az örök Isten szemében ilyformán festhet az embe¬ 
rek munkája, lótása-futása. Mi nagy dolog lehet Isten sze¬ 
mében, hogy az emberek hajót, vasutat építenek, vagy 
követ törnek az út szélén ? Értéktelen kő az ember tevése- 
vevése. Ámde a követ is megbecsüljük, hogyha aranysze- 

mek vannak benne. A bányászok mélyen a föld méhébe 
fúrják magukat, hogy a kőben rejlő aranyat felszínre hoz¬ 
zák. Már most az értéktelen kőbe az ember nem vará¬ 
zsolhat aranyat, de igenis belevarázsolhatja cselekedetei¬ 
nek köveibe a szeretet aranyát. Ezt akkor teszi, mikor 
cselekedeteit jó szándékkal teszi. Ez a jó szándék az 
aranyszem a cselekedeteknek máskép értéktelen köveiben. 
S az a csodálatos, hogy a jó szándék aranya a másvilá¬ 
gon is érvényes, sőt ott csakis a jó szándék aranya érvé¬ 
nyes. Isten mindent a maga kedvéért, a maga dicsőségére 
teremtett. Más valakinek kedvéért nem is teremthetett — 
mert hisz nem is volt más a világon az Istenen kívül. De 
nem is járta, hogy a nagy Isten magánál alább való ked¬ 
véért teremtsen. 

Az embert is a maga dicsőségére teremtette az Isten, 
vagyis az embernek Isten kedvére kell élnie, az Istent kell 
szeretnie. 

Isten a világ centruma, középpontja. Minden egyes 
cselekedetünk egy-egy lövés. Amely lövés a középpontba 
jő, az talál, amely a középpont mellett halad el, az üres 
lövés, mert. nem találta el a célt. A cselekedet azonban 
csak akkor ér célt, csak akkor talál, ha szeretet tapad 
hozzá, ha Isten kedvéért történik. Minden egyéb munkánk, 
melyben nincs jó szándék, üres lövés, a cél mellett halad el. 

A jó szándék tehát az, ami cselekedeteinket a közép¬ 
pontba, az Istenhez viszi, vagyis a jó szándék az, ami 
örök értéket ad cselekedeteinknek. 

Hát nem igaz-e, hogy a jó szándék igazi varázsigé ? 

Mennyire vitted te már a céllövészetben? Mennyire 
haladtál már az élet művészetében? 

Hogy kedvvel játszad szerepedet a földön, az Úristen 
rád hagyja a szerep választását, vagyis teneked is szavad 
van ahhoz, vájjon pap, tanító, asztalos, apáca, varrónő, 
szolgáló stb. akarsz-e lenni. Kutasd ki hajlamodat, tanács¬ 
kozzál Istenadta tanácsadóiddal, lelkiatyáddal, szüléiddel s 
aztán határozd el magad valamely életpályára. Minden 
tisztességes foglalkozás életpályád lehet. S minden élet¬ 
pálya Istenhez vezet, ha Isten kedvéért dolgozol. Nem 
vetted még észre, hogy a szentek között nemcsak pápák, 
püspökök, apácák, királyok s királynők, de pásztorok, szol¬ 


gálók, diákok is vannak? Szent Paszkál is pásztor volt, 
szent Germana, szent Zita egyszerű szolgálók voltak. Az 
ifjúság liliomos előképei: szent Alajos, szent Szaniszló, 
szent Berchmann voltakép még csak diákok voltak. 

Bármily foglalkozásra, életpályára szánod el magad, a 
fődolog, hogy művészetet vigy életedbe, hogy Isten kedvé¬ 
ért dolgozzál, Hisz úgyis mindennap elmondod a Miatyánk¬ 
ban: ((Szenteltessék meg a te neved)), legyen hát a te 
életed dicsőítő ének a nagy Istenre. 

Miféle mesterfogással tanulod meg az életnek ezt a 
művészetét ? 

Mikor reggeli imádságodat végzed, gondold el rövi¬ 
den, mi vár rád e napon, aztán lelked mélyéből mond¬ 
jad: Mennyei Atyám! Neked ajánlom testemet-lelkemet, 
Neked ajánlom szememet, fülemet, nyelvemet, kezemet, 
lábamat. Neked adom minden gondolatomat, szavamat, 
tanulásomat, munkámat, örömömet, bánatomat, szóval tes- 
testül-lelkestül mindenemet! Mindent a Te kedvedért, a 
Te dicsőségedre akarok tenni, a kellemetlenséget a Te 
kedvedért akarom elviselni! Mindent Istennek ajánlhatsz, 
csak egyet nem: a bűnt. Ezt semmiféle jó szándék sem 
varázsolja arannyá. Ily módon egész napi munkád meg- 
szentelődik, mintegy Istent dicsőítő imádsággá lesz. 

21. Az élet nagy áldása. 

Egy fiúcska koporsóban kiterítve látta az öccsét. Le¬ 
fekvéskor aztán odaszólt a mamájának: «De sokáig csukva 
tartja a szemét a Jóska. Ezt én nem tudnám megtenni!» 

A gyermek valóra váltja az igazságot, hogy mozgás 
az élet. Nyugodtan ülni és semmit se tenni — ez szá¬ 
mára a legreltenetesebb dolog a világon. A kis legény 
reggeltől-estig dolgozik a fejével, hisz egy nap ezerfelé 
nyargalásznak a gondolatai, dolgozik kezével, lábával s 
minden tagocskájával. S ha beáll az est s fáradt testét az 
álom környékezi, kis hősként bírókra kel vele: «Feri nem 
álmos lenni!» — míg ültében valahol el nem nyomja az 
álom. A rendesnél tovább fönn lenni — a gyönyörűségek 
gyönyörűsége, ellenben a parancsszó: aludni menni! — 
olybá tűnik föl szemében, mint a halálos Ítélet, mert az alvás 
véget vet izgésének-mozgásának, az álom a halál tükörképe. 

Ha valaki, a gyermek érti a Szentírás szavát: «A ma¬ 
dár repülésre, az ember munkára van teremtve». 

Igaz, hogy a kis gyermek munkája többnyire csak 
játék, de mégsem csupa játék. A diák nyolc éven át küz- 
ködik a latinnal s a végén — nem tud latinul beszélni. 
A gyermek ellenben alaposan megtanulja anyanyelvét — s a 
tetejébe néha még idegen nyelvet is. Tessék ezt utána csinálni! 

A reggeltől-estig tevékeny gyermek az élet képe. Min¬ 
den tagocskája mozog, dolgozik s épen azért a gyermek 
fejlődik. Egyszerre aztán egy kő röpül mozgásának orszá¬ 
gába, mely megriasztja kis lelkét, az előítéletnek, a babo¬ 
nának köve: «Testi munka nem illik úri gyermekhez!» 

Hol fejtették ezt a követ, mely oly sok gyermeknek 
egészséges fejlődését megakasztja? A régi pogány világ 
bányájából való ócskaság a babona e botrányköve. A régi 
rómaiak életbölcsesége, vagy inkább életölő butasága volt 
e fölfogás: a testi munka szégyen a szabad ember szá¬ 
mára, a testi munka csak a rabszolgának való, ki nem is 
ember. Ha egy római polgár józan eszét követte s keze- 
munkájával kereste mindennapi kenyerét, megfosztották őt 
polgári jogaitól. íme, a babona ereje. 

Ismered — hogyne ismernéd — az udvar szárnya¬ 
sait: a gágogó ludat, a tas-tas esetlenül cammogó kacsát, 
a kodkodácsoló tyúkot? Szárnyasoknak nevezik őket, tény¬ 
leg van is szárnyuk. De nézd csak, mily esetlen a röpü- 
lésük! Még a háztetőn se tudnak átrepülni; pár lépésnyi 
erőlködés után a földre pottyannak. Mennyire lefőzik a 
házi szárnyasokat vad rokonaik! Nemcsak pompásan re¬ 
pülnek, de még messze vidékre is vándorolnak. Honnan e 
nagy különbség? A házi szárnyasokat az ember táplálja, 
nem kényszerülnek betevő falatjukat fáradsággal meg¬ 
keresni, nem használják szárnyukat s a kényelem el¬ 
puhítja őket. A vadkacsának, vadlúdnak, vadtyúknak 
senki sem tálal früstököt, ebédet, meg vacsorát, ők saját 
vadászatuk zsákmányából élnek, használják szárnyukat s 
azért pompásan értik a repülés mesterségét. Ök igazi ma¬ 
darak. A természet törvénye, hogy amely tagot, érzéket 
nem használunk, az lassankint elgyöngül, elkorcsosodik. 
Amely gyermek hisz a babonának s maga is azt tartja, 
hogy a testi munka szégyen, nem egészséges emberré lesz, 


hanem amolyan műemberré, mint amilyen műmadarak a 
házi szárnyasok. Ha aztán tömérdek aja-baja. lesz idegei¬ 
vel, ha az orvos piluláira, a patikus drága kosztjára szo¬ 
rul, ha nyomorék emberré lesz, ne panaszkodjék, önmaga 
nyomorának oka, minek hitt a babonában. 

A testi munka az egészség kelléke. Gladstone min¬ 
dennap két óráig fát fűrészelt és ez a testi munka, melyet 
orvosi rendeletre végzett, adta meg neki az erőt ahhoz, 
hogy mint az angolok miniszterelnöke sok éven át intéz¬ 
hesse a félvilágra terjedő angol birodalom sorsát. 

A ccpalatinus Jóska», ki Magyarország nádorának, ki¬ 
rályi hercegnek a fia volt, gyermekkorában parasztgyerme¬ 
kekkel hancurozott, mert azt tartotta, hogy a parasztgyer¬ 
mek ép olyan, mint a nádor fia. S a palatínus Jóska öreg 
korában sem tagadta meg józan eszét. Egy nap nagyobb 
úri társaság jött a híres alcsuthi park megtekintésére. Egy 
fa tetején ott látnak egy öreg embert, aki szorgalmasan 
fűrészeli, tisztogatja a fát. «Bácsi — szóhtja a társaság 
egyik tagja — nem mutatná meg nekünk a parkot?® 
«Szivesen — mondja az öreg — rögtön lemászom!® Az 
«öreg» mindenüvé elkalauzolta a társaságot, mindent meg¬ 
magyarázott. «Ejnye, de művelt emberei vannak a főher¬ 
cegnek®, jegyezte meg a társaság egyik tagja. A végén 
három forint borravalót adtak a kalauznak; csak azt saj¬ 
nálták, hogy nem látták a főherceget. «Kár, hogy a park 
gazdáját nem láthattuk®, mondotta egyikük kimenőben. 
«Hisz ott megy®, felelte egy arra menő paraszt. A társa¬ 
ság visszanéz s a maga «művelt» kalauzát látja. Délben 
eldicsekedett a főherceg a feleségének: ((Asszony, a mai 
ebéd árát én kerestem!® Végy górcsövet és keresd meg 
e történetben, mi az, ami egy főherceg szégyenére válnék? 
Én azt tartom, nem a testi munka, hanem inkább az os¬ 
toba babona az, mi az embernek szégyenére válik. 

Rudolf császárról olvastam, hogy maga foltozgatta 
köpönyegét s még sokkal későbbi korból olvassuk, hogy 
Mária főhercegnő (II. Ferdinánd anyja), ki nagyon művelt 
asszony volt, nagymosáskor a gráci Klarisszák zárdájába 
vitte lányait, hogy résztvegyenek a mosásban. S e ruha¬ 
mosás nem volt akadék abban, hogy e főhercegnők egyike 
lengyel, másika meg spanyol királynő lett. 


A munka, minden munka nemesít. A harcban kifejtett 
munkáért kutyabőrre írt nemesi levelet adtak, a napszámos, 
a mesterember maga írja nemesi levelét kérges tenyerére. 

Hamarjában nem tudom, melyik nemesi levél ér többet. 

A kényelem — szolgaság, mert a kényelmes ember 
mindig másokra szorul, kik kiszolgálják. Nem mondom, 
hogy te mindenkitől függetlenítsd magad, hogy kiflidet a 
reggelihez magad süssed, cipődet, ruhádat magad varrjad, 
de annyi bizonyos, hogy mennél kevésbbé szorulsz másra, 
annál függetlenebb ember lesz belőled. Az az úri lányka, 
ki szomjúságában addig vár, míg a cseléd előkerül és be¬ 
hozza a vizet, a szolgaság képe. A szabadságra vágyó 
lányka maga tisztogatja ruháit, maga veti meg ágyát s 
büszke rá, ha a maga főztjéből ebédelhet. 

A maga emberségéből megélni — ez a szabadságra 
törő fiú s leány szive vágya. Vagy nem úgy van? Tán 
azt súgja önérzeted, hogy te holtod napjáig szüleidnek 
ingyenes kosztosa légy? Te ingyenélő akarnál lenni? Ilye¬ 
nek számára nincs hely a világban. Régen meg vagyon 
írva s pedig Isten parancsára vagyon megírva: «Aki nem 
dolgozik, ne is egyék». A becsületes ember mind dolgo¬ 
zik, akár a fejével, akár a kezével, akár mind a kettővel. 
Aki nagy vagyonba csöppent s nem szorul munkára, az 
másokért tartozik dolgozni, különben haszontalan ingyen¬ 
élő az Isten szemében s a becsület dolgában Isten Ítélete 
dönt. Ha tanuló vagy, a tanulás a munkád. De aztán érde¬ 
meld ki a tanuló tisztes nevét, ne legyen hazugság a kezed 
írása, mikor azt irod neved alá: N. N. I., II., III., IV. osz¬ 
tályú tanuló. Hánynak kellene jog és igazság szerint így 
írnia a nevét: N. N. I., II., III., IV. osztályú wmtanuló? 
Rgy nemzetnek ezerféle munkásra van szüksége s mindenki 
hazáját szolgálja, aki tisztességes munkát végez. A hazát 
öblös szájjal éltetni, vagy nagyokat inni a haza javára — 
talmi hazafiság. 

Hogy te miféle munkára termettéi, azt kérdezd meg 
magadtól. Minden egyébben becses az öregek, a tapasztal¬ 
tak, az okosak tanácsa: a pályaválasztás dolgában magad 
légy magadnak főtanácsadója. Senki se nézhet úgy bel¬ 
sődbe, senki sem ismerheti úgy hajlamodat, mint jómagad. 
Szüleid, nevelőid is ismernek téged, az ő szavuk is nyom 

valamit a latban, de jómagadnak is van szavad a pálya- 
választás dolgában. Válaszd azt a munkakört, amire haj¬ 
lamod vonz, mert így fogsz kedvvel dolgozni, így lesz 
számodra a munka sok nemes örömnek forrása. Az a 
lányka, ki nem szereti a kis gyermekeket s mégis házas¬ 
ságra lép, boldogtalan teremtéssé lesz a házasságban; az 
a fiú, ki nem kedvére való pályát választ, az elégedetle¬ 
nek számát szaporítja. 

A kedvvel végzett munka foglalkoztatja a testet, le¬ 
köti a lélek figyelmét s a dolgozó embertől elsomfordál 
az ördög, mert a dolgozó embernek nincs íigyelme sug- 
dosásaira, csábításaira. Az ördög a resteket szereti, akik¬ 
nek nincs munkájuk, ezeknek az ördög ő felsége ad mun¬ 
kát. A restség a rés, melyen át a kisértet a lélekhez fér¬ 
kőzik. Szinarany igazság, hogy a restség az ördög párnája. 
A heverde órák az ördög kedves órái. Légy hát okos és 
szabj ki magadnak munkát, hogy a pokoli kisértő zsák¬ 
mányává ne légy. De egyről meg ne feledkezzél! 

Akár a fejeddel dolgozol majd, mint pap, orvos, 
tanító, akár fejjel és kézzel keresed meg kenyeredet, mint 
mesterember, háziasszony, vagy mint cseléd: mindenkor 
Isten gyermeke vagy s az Istent ismerni minden ember¬ 
nek legfőbb kötelessége. Azért tanuld alaposan vallásodat. 
A bölcselet, a fizika, a kémia, a nyelvészet nem minden 
embernek a szaktudománya, az asztal-, a cipőcsinálás, a 
ruhavarrás, a sütés-főzés sem mindenkinek a szakja: a 
vallás mindenkinek kivétel nélkül szaktárgya. Ebből meg¬ 
bukni örök kárhozatot jelent. A vak, a sánta nyomorék 
ember; de ha türelemmel viseli nyomorát, épen ez lehet 
számára az aranylétra a mennyekbe. A vallástalan azon¬ 
ban igazi nyomorék, mert a legfőbbet, az Istent nem is¬ 
meri, a legdrágábbat, a lelket nem becsüli, lelke a leg¬ 
főbb igazságok hijjával marad. A nap világosságát nem 
látni baj, de százszorta, ezerszerte nagyobb baj az igaz¬ 
ságot, és az igazság forrását, Istent nem ismerni. 

Bár nem mutat nagy önérzetre, ha más tárgyakból 
megelégszel az elégséges jeggyel: a vallásból kitűnőre kell 
törekedned, de oly kitűnőre, melyet nem a vallástanár 
jegyez noteszébe, hanem olyanra, melyet az Isten jegyez 
az élet könyvébe. 



Mindenre figyelj, de legjobban a vallásoktatásra figyelj 
úgy az iskolában, mint a templomban. Ne érd be a vallás¬ 
könyveddel, saját szorgalmadból is olvass vallásos köny¬ 
veket. 

Göthe ismerte a világot s ő nyiltan bevallotta: «Ön¬ 
zetlen jellemeket csak a mélyen vallásos emberek között 
találtam». Tényleg úgy van, hogy csak a szívből vallásos 
emberek egész emberek, igazán művelt emberek. 

Hogy neked is legyen munkád, az életelvek megala¬ 
pítását e fejezetből egészen rád bízom. 


22. Kirándulás a szeretet birodalmába. 

Mai napság már diákéknál is divatba jöttek a tudo¬ 
mányos s nemtudományos kirándulások: gyerünk hát mi 
is ma kis tanulmányútra a szeretet csodás birodalmába. 

Egy nap öreges ember ült a sétatér egyik padján. Ar¬ 
cába mély barázdákat vésett a gond és a szenvedés, sze¬ 
méből szomorú lélek nézett a világba; úgy ült ott, minta 
megtestesült fájdalom. 

Egyszerre kedves fiúcska terem a szomorú ember előtt. 
A fiúcska soha se látta ezt az embert, de szomorúsága 

szivébe nyilait s úgy szerette volna megvigasztalni... Pom¬ 
pás ibolyacsokrocska volt a kezében, kedvesen rámosoly- 
gott a szomorú emberre s odaadta neki a csokrot... 

S ime, egyszerre könyek tolultak a szomorú ember 
szemébe, sírt, de nem fájdalmában, örömében sírt, úgy 
érezte magát, mintha valaki gyengéden megsimogatta volna 
szomorú lelkét. 

Mit gondolsz, az ibolyacsokor kellemes illata esett-e 
oly jól a szomorú embernek? Az illaton kívül még más 
valami is áradt ki e virágcsokrocskából: a szeretet titkos 
varázsa, melyet a fiúcska tett a csokorba, s ez bűvölte el 
a szomorú ember lelkét. Csak rajtad múlik, hogy te is bár¬ 
mikor a szeretet bűvésze légy s boldogságot varázsolj fele¬ 
barátaid leikébe. 

Ha a szeretet bűvésze akarsz lenni, legelőbb is jó 
szemre van szükséged, mely olvasni tud az emberek éle¬ 
tében. Az arc olyan, mint a könyv, oda írja a lélek örö¬ 
mét és fájdalmát s a Jó szem nyomban észreveszi azt, mi 
az arcra van írva. 

Ama fiúcska még nem járt iskolába, még nem küzdött 
meg az abc tudományával, de mint láttuk, máris olvasni 
tudott az élet könyvében. 

Nemrég kétéves leányka jött hozzám; csak egy-kétjó 
szót adtam neki s ime a kis Anna szivecskéje nyomban 
megnyílt, hozzám jött és megölelt, mintha azt mondta 
volna: bácsi, én szeretlek téged! Ám a kis Anna még 
ügyetlen volt az olvasásban az életkönyvében s azért azt 
gondoltam: megnyitom a szemét, hogy egészen lásson. 
A nagyapja ott feküdt súlyos betegen az ágyban s a kis 
Anna ugrándozása és túlhangos lármája bántotta a beteget. 
«Anna — mondtam neki — tudod-e, hogy az fáj a nagy¬ 
apónak, haté nagyon lármázol?)) «Ezt nem tudni Anna — 
felelte a kis leányka — Anna ezentúl nem lármázni)). íme, 
ez az, mit a jó szemnek meg kell látnia: aki a szeretet 
bűvésze akar lenni, annak föl kell fedeznie, mije fáj a fele¬ 
barátjának, s aztán ehhez kell szabnia a segítséget, miként 
a cipész a lábhoz, a szabó a termethez szabja a cipőt s a 
kabátot. 

A macska csak hét napig vak, sok ember ellenben 
holta napjáig vak: nem tudja meglátni, mije fáj felebarát- 

jának, s annál kevésbbé ért a szabás mesterségéhez, mi¬ 
képpen kell a segítséget a bajra előteremteni. 

Egy iskolás leányka súlyos beteg volt. Már túl volt a 
veszélyen, de a betegség nagyon megviselte s csak lassacs¬ 
kán kapott erőre. ((Gyorsabban menne a gyógyulás, ha hi- 
res vizünkből ihatnék a leányka» — mondotta az orvos. 
Ezt meghallották a leányka iskolatársai s mihelyt fölfedez¬ 
ték, mire van barátnőjüknek szüksége, nyomban elhatároz¬ 
ták, hogy segítenek rajta. Ama hires víz egy órányira volt 
a községtől s a leányok nagy tanácsa elhatározta, hogy 
mindennap egyikök két órával korábban kel, mint máskor 
s az iskolai oktatás megkezdése előtt egy kancsóval hoz 
ama hires vízből a beteg számára. S a víz gyorsan meg¬ 
tette hatását, annál is inkább, mert a szeretet varázsa la¬ 
kozott benne, melyet a beteg leányka pajtásai rejtettek 
beléje. Valahányszor ivott a beteg a vízből, örömkönyek 
tolultak a szemébe: «szeretetetek gyógyít meg engem» — 
mondotta derék pajtásainak. 

íme egy másik tanulság: mennél nagyobb munka és 
önmegtagadás fekszik a szeretet tényében, annál erősebb 
a szeretet varázsa. A betegnek vizet adni szép, de még 
sokszorta szebb a vizet két órai gyaloglással elhozni. 

A szeretet bűvésze, bármennyire is ért a szeretet va¬ 
rázsához, az egész világot szivéhez nem ölelheti: az egész 
világra csak Isten tudja a szeretet varázsát árasztani. Amit 
azonban meg nem tehetsz az egész világnak, azt nagyon 
jól megteheted kis világodban: * otthonodban, községedben 
mindazokkal, akikkel sorsod összehoz téged. 

Ha a szeretet bűvésze akarsz lenni, nem kell az északi 
sarkra fáradnod, vagy Amerikába hajóznod: csak nyisd meg 
szemedet s mindennap lesz alkalmad a szeretet varázsá¬ 
nak kiárasztására. Szüléidről nem is beszélek. Aki nap¬ 
nap mellett elfogadja szülei kezéből a szeretet adományait 
s még viszontszeretetre kell őt nógatni, az érzéketlen s 
vak, mint a kő az út szélén, azzal nem is lehet szeretet- 
ről beszélni. Az ilyen rosszabb az oktalan állatnál. A ku¬ 
tyának nincs értelmes lelke, de nézd, hogy csóválja a far¬ 
kát, hogy nyalogatja a kezedet, ha csontot dobtál neki: 
még neki is van szeme a szeretet meglátására. Akadnak 
gyermekek, kikbe értelmes lélek szorult, s akiknek még 

sincs szemük, hogy nem a csontban, de a sok fáradsággal 
szerzett ruhában, a 12—16 éves mindennapi jótartásban 
meglássák a szeretetnek nagy-nagy tőkéjét. Szegény vakok! 

Még más furcsa dolgok is vannak a világon. Sokszor 
testvérek, kiknek ereiben ugyanaz a vér csergedezik, úgy 
élnek egymással, mint a kutya és a macska: amikor csak 
lehet, összemarakodnak. Sokszor az ilyenekben is varázs 
lakozik, de gonosz varázs. Némely leányka éles-hegyes 
nyelvével szinte dühös, ugató ebbé varázsolja fitestvérét; 
viszont akadnak fiúk, kik csúnya szájukkal, melyből a csúnya 
beszédek árja folyik, malacokká varázsolják lánytestvérei¬ 
ket. Remélem, hogy te nem vágyódol ilyetén ördögi sze¬ 
repre. Ha néha napján össze is porolsz testvéreddel, gon¬ 
dolj nyomban a szeretet varázsára. Menj a kis duzzogó- 
hoz, embereid meg magad s mondd ki a megváltó varázs¬ 
igét: «Az imént tülheves voltam veled szemben, bocsásd 
meg hevességemet!)) Sokszor ott van a testvér, a pajtás 
nyelvén a megváltó szó, szinte erővel kikívánkozik, de a nyelv 
gazdája gyáva s magába fojtja a szeretet megváltó igéjét. 

Az erősnek mindig van valami fölöslege mások szá¬ 
mára. Te szüleid szerető gondjából végigjártad az iskolát, 
jól megtanultad a vallásos élet törvényeit; de ime, ott van 
közeledben egy szegény árva; idegenek közt nő föl, az 
iskolát csak kívülről látta. Nem adhatnál-e neki tudomá¬ 
nyodból ? 

De ne mondd: te csacsi vagy, még imádkozni se 
tudsz; vedd elő a szeretet varázsigéjét s ilyenformán szólj 
hozzá: «Szegény gyermek, még a mennyei Atyával se tudsz 
beszélni, még lelkedet se tudod megtisztítani hibáid szenny- 
jétől, jer hozzám akár mindennap is, én szívesen segítek 
rajtad». Ha szerető türelemmel megtanítod a hit elemeire, 
a lélek megtisztításának isteni művészetére, a szeretet örök 
emlékoszlopát emelted a magad számára. 

Tán oly pajtásod is van, ki szegény, mint a templom¬ 
egere s nem telik neki jó könyvre. Neked birtokodban van 
e könyv, nem kölcsönözhetnéd-e oda egv-két hónapra sze¬ 
gény pajtásodnak? 

Ahol erősek s gyöngék vannak, s ilyenek mindig egy¬ 
más mellett fordulnak elő, olt mindig akad alkalom, hogy 
az erős a szeretet varázsigéjével fölemelje a gyöngét. 

Te például még csak 12 — 13 éves vagy, a cseléd¬ 
leány meg már 18 éves. Testre nézve ő erősebb náladnál, 
s mégis veled szemben a gyengébb fél, mert te a gazda 
gyermeke vagy, ő meg csak cseléd. Ha értesz a szeretet 
beszédéhez, sohasem élsz vissza erőddel, sőt a szeretet 
varázsával fölemeled a cselédet. Cipődet magad tisztítod, 
ruhádat magad keféled, hogy megkönnyítsed sok munkáját. 
Az asztalnál is segítesz rajta a tányérok összeszedésében, 
ajtót nyitsz neki, mikor nagyon meg van rakodva. Ha be¬ 
vásárolni mégy, őt is megkérdezed, nincs-e venni valója, 
mit elhozhatnál neki; ha súlyos kosarat cipel, segítségére 
sietsz; ha a konyhába mégy, udvariasan jó reggelt mon¬ 
dasz neki stb. stb. Ha megbetegszik a cseléd, azt teszed 
vele, ami veled történik betegségedben: odaviszed neki az 
ételt, italt, orvosságot, nyájas szóval tartod jól, jó könyvből 
olvassz föl neki. A kisasszonyka olvas föl nekem! — ó hogy 
simogatja e gondolat a szegény cseléd lelkét! 

Nulla dies sine linea! — szokta mondani Apellesz, a 
régi görögök hires festője, ne múljék el nap festés nélkül. 
Ha a jellem művésze akarsz lenni, nem szabad egyet¬ 
len egy alkalmat sem elmulasztanod a szeretet gyakor¬ 
lására. 

Lincoln volt ama hires ember, ki mint az Északame¬ 
rikai Egyesült Államok elnöke, hosszú háború árán felsza¬ 
badította hazájának néger rabszolgáit. Még e háború előtt 
történt, hogy Lincoln egy sárban fejtrengő sertésre akadt 
útjában. Az elnök leszállt a lováról, megragadta a sertést 
farkánál fogva s kisegítette a mély sárból. E munkában 
természetesen besározta a ruháját s az emberek szinte 
megbotránkoztak rajta; nem járja, hogy az Egyesült-Álla¬ 
mok elnöke egy sertés miatt a sárba gázoljon — mondo¬ 
gatták. «Ncmcsak a sertés, magam miatt is tettem, amit 
tettem» — felelte Lincoln a gáncsolóknak. 

((Magam miatt is tettem”. Mit gondolsz, mit jelent ez 
a szó? 

A hires ember azt akarta mondani: ha hidegen me¬ 
gyek el a vergődő sertés mellett, ha elfojtom magamban 
a részvét szavát, sebet ütök a saját lelkemen. S Lincoln¬ 
nak igaza volt: ha megkeményítette volna szivét a szen¬ 
vedő állattal szemben, később tán a négerrabszolgák szen- 

védéséi se hatották volna meg a lelkét s nem lett volna 
milliók szabadítója. 

Aki kicsiben nem gyakorolja a szeretetet, az bajosan 
lesz a szeretet hőse, ha alkalma van rá, hisz be nem gya¬ 
korolta magát a szeretetben. 

Az élet csupa kicsiségekből áll, nagy tettekre ritkán 
van alkalom. Azért ragadd meg a kis alkalmat, s tán még 
nagyot is művelhetsz. Szinte nevetségesnek tartom, ha egy 
lányka azt mondja: mama, ha kell, véremet-életemet is 
föláldozom érted! — de ez a nagy hős nem tud lemon¬ 
dani egy majálisról, holott beteges mamájának oly nagy 
szüksége volna rá, nem. tud lemondani egy új ruháról, 
vagy újmódi drága kalapról, holott tudja, hogy szüleinek 
százfelé kell a szűkös kereset. 

Á nagy remek festmény is csupa kis ecsetvonásból 
alakul. Ha a mindennapi kis alkalmakat kilesed a szeretet 
gyakorlására, ha tieid életéből nap-nap mellett eltávolítani 
igyekszel azt, mi nekik fájhat s elővarázsolni törekszel azt, 
mi nekik örömet szerez akkor lassankint szeretettel telik 
meg a lelked és a szeretet tíizében széppé *alaku] a jel¬ 
lemed. 

Isten mindenkinek szeretni tudó lelket adott, de a 
szeretet tőkéjét neked kell apránkint összegyüjtögetned 
a milliónyi tőke is csak apró koronákból áll. S hajókora tő¬ 
két gyüjtöttél, lelked Istennek igaz képe, ki nem is tud 
mást, mint szeretni. 

Ha lélekben sokszor ellátogatsz a szeretet isteni hő¬ 
séhez: az Úr Jézus Krisztushoz, ha különösen az örök 
lámpa fényében eszedben forgatod azt a szeretetet, mely 
őt az oltárhoz köti, mert gyönyörűsége az emberek íiaí 
közt lenni: akkor a te szived is tüzet fog s még akkor is 
szeretni fogsz, ha hideg közönnyel fizetnek az emberek sze¬ 
reteted szép áldozataiért. 

Mit fogsz hát tenni? 

Ha végigolvastad a kirándulást a szeretet varázslatos 
birodalmába s egyszerűen azt mondod: szép, szép, de mi 
közöm hozzá, akkor kár volt veled szóba is állanom. Jó¬ 
magadhoz csak van valamelyes közöd? Nos hát, jó ma¬ 
gadért csapj föl fölfedezőnek a szeretet nagy birodalmá¬ 
ban. E birodalom nagy, nagyon nagy és sok még benne 

az ismeretlen rész, mit föl lehet fedezni. S ha ilyen sze¬ 
retet gyakorlására való alkalmat fedeztél föl: nagyobb föl¬ 
fedezést tettél, mint a tudós, ki új öblöt rajzol a map¬ 
pába, vagy új bogárfajjal gyarapítja a bogarak hosszú 
listáját. Szép a tudás, de százszorta szebb a szeretet, 
mely lelkeket szépít. 


23. «A magad lábán járj.» 

Miféle iskolát végeztél eddig ? Elemit ? polgárit ? három- 
négy reál- vagy gimnáziumi osztályt? Mit fogsz még ez¬ 
után végezni? A legmagasabb iskola az egyetem, az emberek 
legalább azt hiszik, hogy ennél nincs magasabb iskola, 
pedig akármely falusi templom szószékén nagyobb, fon¬ 
tosabb, magasztosabb tudományt hirdetnek, mint a tudo¬ 
mányegyetem katedráin. 

Hol, melyik iskolában tanultad eddig a legnagyobb 
tudományt ? 

Mivel úgyis tudom, hogy ezt magadtól el nem találod, 
magam súgom meg neked: a legnagyobb tudományt eddig 
a szülői házban, édesanyád ölén tanultad; ott tanultad 
meg az emberi beszédet. Ha száz évig is járnál iskolába, 
ekkora tudományt már nem tanulhatsz. Gondolkodni, gon¬ 
dolataidat az emberekkel és az Istennel közölni — ez a 
tudományok tudománya. Az emberi beszédnek ezt az utóbbi 
részét imádkozásnak is nevezzük. Aki csak emberekkel 
tud beszélni, de az Istennel nem tud szóba állani, csak 
félig tanulta meg az emberi beszédet, vagyis az ilyen csak 
félember, nyomorék ember. 

Még más nagy dolgot is tanultál a gyermekszobában: 
a saját lábadon való járást. Ez mindjárt a beszéd nagy 
tudománya után következik. 

A csirke, a borjú mindjárt az első nap talpra áll. Te 
sokáig még ülni se tudtál. Ha Isten okos, szerető anyát 
nem adott volna neked, százszor is elpusztultál volna. 
Először ülni tanultál. Ez könnyen ment. De aztán, úgy a 
második év elején jött a hadd-el-hadd. Kis lelkedben nagy 
vágy kelt. az a vágy: talpra állok, járni akarok, mint a 
többiek. Ám kövér, gömbölyded lábaid nem fogadtak szót 

neked, sehogyse ment a talpraállás, míg csak a szék lába 
vagy édesanyád keze nem segített rajtad. Az első lépés 
nagyon bizonytalan s ingadozó volt; sokszor édesanyád 
tartott téged hátulról ruhádnál fogva. S még így is elég¬ 
szer volt csetlés-botlás, földreesés, kék folt meg sírás. De 
hősi lélekkel elfeledted az ütéseket, nap-nap mellett neki 
gyürkőztél — és utoljára is győztél: megtanultad a saját 
lábadon való járást. S ha most akarna téged édesanyád 
ruhádnál fogva tartani, roppantul restelnéd a dolgot s azt 
mondanád: «De mama, hisz én tudok a magam lábán 
járni, nem kell nekem vezeték®. 

De halljad csak! Immár 12 éves, vagy még idősebb 
vagy, tud-e már a lelked is a maga lábán járni ? Ez még 
jóval fontosabb a saját lábadon való járásnál és sajnos, 
sokan meg is őszülnek anélkül, hogy lelkűk saját lábán 
tudna járni. 

Láttál-e már kötéltáncost? Toronymagasságban feszí¬ 
tenek ki vékony kötelet s a kötéltáncos végigmegy rajta. 
Hogyan tudja ezt megcsinálni? Tudományának veleje az, 
hogy megtanulta az egyensúly megtartását, nem inog, nem 
hajlik se jobbra, se balra, se előre, se hátra. Mindig úgy 
jár, hogy testének súlypontja a kötél fölött marad, azért 
tud a vékony kötélen is végigmenni. Mihelyt elveszti az 
egyensúlyt, lezuhan a magasból. 

Aki mindenkor, mindenben és mindenütt az igazság 
útján marad s az igazságtól se jobbra, se balra, se előre, 
se hátra el nem tér, annak a lelke tud a saját lábán járni. 

Hogy az ember kőbe ne botoljék, ahhoz jó szem kell: 
az igazság meglátásához is jó szem kell. S ha az ember 
jól szemügyre vette az igazságot és semmi áron sem 
engedi magát attól eltéríteni, akkor lelke egyenest jár. 
Tehát jó szem, az igazság megismerése és erős akarat 
szükséges ahhoz, hogy lelked saját lábán tudjon járni. 
Az igazságot megismerni, az igazságtól, ha törik, ha sza¬ 
kad, nem tágítani — ez a jellem, a legnagyobb, mit ember 
elérhet. 

Példából majd jobban érted a dolgot. 

Pár év előtt Tirolban kápolnát építettek egy hegy¬ 
oldalba. Mikor a kápolnát fölszentelték, tömérdek ember 
jelent meg az ünnepen, még öreg királyunk is odaküldte 

családjának egyik tagját. A kápolnán ez a fölirat áll: 
«Az igazság vértanújának)). 

Ki volt az igazságnak ez a vértanúja? Mayr Péternek 
hívták, amolyan kis Hunyadi János volt, ki azonban nem 
a törökök, hanem a franciák ellen védte hazáját. Nagy 
hősiességgel küzdött, pedig nem is katona, hanem vendég¬ 
lős volt. Többször ki is verték a tiroliak a franciákat 
hegyes hazájukból. Ám sok lúd disznót győz: Napóleon 
sok katonája végre is legyőzte a hős tiroliakat. Mayr Péter 
is fogságba került. A francia haditörvényszék halálra Ítélte. 

A haditörvényszék elnökének a felesége megszánta 
Mayrt: javakorabeli, gyönyörű hős volt, öt gyermek atyja; 
aztán micsoda a bűne? Áz, hogy szerette hazáját és küz¬ 
dött hazája szabadságáért. Ily gondolatok fordultak meg a 
derék asszony fejében és addig rimánkodott férjének, míg 
így szólt: «Jó, holnap még egyszer a törvényszék elé 
állíttatom Mayrt; ha azt mondja, hogy nem olvasta a Napó¬ 
leon császár proklamációját (kiáltvány), melyben fölszólítja 
a tiroliakat, hogy ne merjenek emberei ellen fegyvert fogni, 
akkor nem kell meghalnia. 

A derék asszony nyomban megüzente a dolgot Mayr- 
nak a börtönbe. 

Másnap aztán megint a haditörvényszék elé került a 
hős. «01vasta-e a császárnak proklamációját? — kérdi 
tőle az elnök. — «01vastam a rongy papirost — felelte a 
hős — de semmit sem adtam rá!» 

Az emberek megdöbbentek: ez eljátszotta életét, gon¬ 
dolták. A hős Mayr észrevette az emberek rémületét és 
így szólt: «Katholikus tiroli férfiú vagyok s katholikus 
tiroli sohasem fogja életét hazugság árán megvásárolni!)) 
Másnap agyonlőtték a hőst. 

Lám, ez jellem! 

Mayr tudta az igazságot: nem szabad hazudni! És 
ettől az igazságtól el nem tért, bár ragaszkodása az igaz¬ 
sághoz életébe került. Mily nyomorultak ily hőssel szem¬ 
ben, kik pár fillérért, vagy azért, hogy szidástól, veréstől 
megmeneküljenek, kicsavarják az igazság nyakát. Vagy mit 
mondjak ama gyáva lelkekről, kik még a gyónásban is 
hamiskodnak, hololt tudják, hogy a súlyos bűn elhallgatása 
lelkűkbe kerül! 

A jellemes fiú, a jellemes leány tévedhet, de nem 
hazudik, szavában úgy meg lehet bizni, mint abban, hogy 
holnap ismét fölkel a nap az égen. 

Majd ha felnősz, az élet nagy iskolájába kerülsz; itt 
aztán sokszor lesz alkalmad megmutatni, vájjon tudja-e 
lelked egyensúlyát megőrizni. 

Társak közé kerülsz, kik olyanokat beszélnek, minőket 
az ebek az utcán mondanának, ha az Űristen nem tett 
volna lakatot a szájukra. A piszkos viccekre a többiek 
nevetnek s maguk is versenyt turkálnak a szennyben a 
szájukkal, hogy megmutassák, hogy ők is mernek hempe¬ 
regni a sárban. Mit fogsz te tenni? Jól ismered az igaz¬ 
ságot: csúnyákat beszélni aljas dolog, súlyos bűn. Ha te 
komolyan hallgatsz, bár valamennyien nevetnek, ha te 
odaszólsz a legnagyobb szájhősnek: hallod-e, ha ilyeneket 
mondasz, büdös lesz a szád! — ha elmégy abban az 
esetben, ha társaid a piszkos beszéddel föl nem hagynak: 
akkor megálltál saját lábadon. Ha ellenben gyáván meg- 
hunyászkodol a többiek előtt és velük tartasz a piszkos 
beszédben és nevetésben: akkor elvesztetted lelked egyen¬ 
súlyát, odakerültél a sárba, hol a többiek hemperegnek. 

A lelke tisztaságára kényes és erős fiú vagy leány 
sövényt von lelke körül s nem engedi, hogy tisztátalan 
állatok lelke sövényét áttörjék. 

A leányokat gyöngéknek nézik, ám a gyönge leány, 
kinek a tisztasága legfőbb kincse, nyomban hőssé lesz, ki 
egy darab fától, egészséges pofonütéstől se riad vissza, 
vagy épenséggel a vasalót ragadja kezébe, ha még oly nagy 
s előkelő állat is sóvár szemmel vagy illetlen érintéssel 
közeledik feléje. A gorombaság máskor hiba, ez esetben 
nagy erény! 

A mézes-mázos szó az ördög lépesvesszeje, a csillogó 
ajándék az ördög előpénze. Okos leány föl nem ül az 
efajta mesterkedéseknek. 

Ha fiú vagy, máshol is lesz alkalmad megmutatni, 
tud-e a lelked inogás nélkül a saját lábán megállani. Víg 
cimborák közé kerülsz, kik addig mulatnak a szesszel, míg 
le nem veri őket a lábukról, kik hősiességet látnak abban, 
hogy a szesz a földhöz vágja őket. Ha okos vagy, azt 
mondod magadban: belőlem ugyan senki fia se csinál 

bolondot, se malacot. Ha iszol is majd egy pohár bort 
vagy sört, azután azt mondod: több nem kell nekem. Ám 
társaid nógatnak: igyál pajtás! S ha a nógatás nem tud 
téged megingatni, a szájhős kolompos előveszi az öreg agyút: 
«A gyerek nem mer inni; gyáva, aki nem tart velünk!» — 
Mi lesz most ? — Ha gyáva a lelked, akkor megretten a 
gyávaság szavának hallatára, szépen beadod a derekadat, 
igazán gyávává leszel, hogy elkerüljed a gyávaság látsza¬ 
tát. Ha erős a lelked s meg tud állani a lábán, akkor azt 
fogod mondani: leinni magát nem nagy mesterség; ezt 
minden lump meg tudja tenni. Engem le nem vesztek a 
lábamról, s ha nem hagytok békében — alászolgája! s 
faképnél hagyod a derék pajtásokat. Az a fiatalember, kit 
se tessékelés, se gúny le nem vesz a lábáról, igazi férfiú, 
ki előtt kalapot emelek. 

Az erős megáll a lábán, a gyenge a szájhős kölom- 
posok járószalagán kullog. 

Láttál-e már halálfejet? Nem az igazit értem, hanem 
olyat, minőt a gyermekek csinálnak maguknak. Úgy ősz 
utója felé megkaparítanak a mezőn felejtett s már romlás¬ 
nak indult tököt; kivájják a belét, szemet-szájat meg orrot 
metszenek rajta, gyertyavéget tesznek beléje — s megvan 
az ijesztő halálfej! Mikor aztán az est beálltakor végig¬ 
hordozzák az utcán a «rémes ijesztőt», a kis gyermekek 
szörnyen megijednek az ijesztőtől, a nagyobbak legföljebb 
nevetnek, hisz tudják, hogy csak üres tökről van szó. 

A fiúk és leányok, sőt még a meglett emberek között 
is sokan, nagyon sokan akadnak, kiknek külső formája 
nagy embert mutat, de a lelkűk félős gyermeki lélek. Ha 
találó nevet keresek számukra, a gyáva fiúkat Remegő 
Jánosoknak, a gyáva leányokat Remegő Julcsáknak nevez¬ 
hetem. A világ hemzseg e remegő alakoktól. S ugyan mi¬ 
től remegnek e furcsa alakok, kikben gyermeki félős lélek 
lakozik? Jaj, még kimondani is borzasztó! Ők nemcsak 
éjjel, de még világos nappal is rettenetes rémet látnák s 
ha csak rágondolnak, már is inukba száll a bátorságuk, 
a Remegő Jánosok és Julcsák ijesztő réme ez a gondolat: 
«jaj, mit mond majd a világ, hátha még ki is nevetnek!)) 
Igazán borzasztó! A világ nagyhatalmasságai Japántól 
Angliáig egyebet se tesznek, minthogy szünet nélkül messze- 

látón téged lesnek, hogy mit csinálsz, merre fordulsz, mit 
mondasz! Igazán nevetséges nagyzási hóbort! Kicsoda a 
valóságban az a világ, kitől annyira remegsz? Hát rende¬ 
sen három-négy pajtás vagy ismerős, vagy legföljebb 50—60 
ember; a többi azt se tudja, hogy a világon vagy s bizony 
édeskeveset törődik veled. Nos, ez a «világ» igazán csak 
olyan ijesztő, mint az üres tök s csak olyanok remeghetnek 
tőle, kik lelkileg még mindig félős gyermekek. A mama 
beteg, a leányának kellene bevásárolnia a heti piacon, jaj, 
de mit mondanak az emberek, ha kosárral látnak ? — gon¬ 
dolja a Remegő Julcsa. Oly nehéz az apának mindig új 
ruhát vennie gyermekeinek, a kisebbik leányka húga ruhá¬ 
jából is csinálhatna magának jó ruhát; de nyomban előtte 
áll az ijesztő rém: hátha kinevetnek a barátnőim, hogy 
ruhám nem divatos! Vasárnap reggel kirándulásra készül, 
a lelke azt súgja: ne tedd előbbre mulatságodat az Isten¬ 
nél; de nyomban ott terem az ijesztő: jaj, mit mondanak 
a pajtások, még bigottnak tartanak! 

Piszkos szájból csak úgy ömlik a szenny, a lelki¬ 
ismeret oldalba rúgja a Remegő Jánost s azt súgja: «ne 
tűrd ezt a disznóságot!» De ott terem lelke előtt az ijesztő 
rém: «még szenteskedőnek csúfolnak)) s a rém befogja a 
száját. 

A belső kisbiró noszogatja a diákot: «tanulj, hisz 
azért vagy tanuló, legalább jó bizonyítvánnyal háláld meg 
szüleid tömérdek áldozatait)); ám elősompolyog az ijesztő: 
«még biflázó ökörnek csúfolnak)), s csak azért se tanul 
a Remegő János. Részeg legényke mindenáron beléje akar 
kötni, a lelkiismerete óva inti: «csak nem fogsz olyannal 
kikezdeni, ki elitta az eszét». Ám elébe áll az ijesztő s 
azt súgja neki: «hátha még gyávának csúfolnak)) s fölveszi 
az ostoba kihívást, melynek nem egyszer halál a vége. 
Oly jó volna gyakran gyónni, gyakorta az Űr asztalához 
járulni, úgy esnék ez nekik, mint a májusi eső a mező¬ 
nek; igen ám, ha nem volnának Remegő Jánosok, Remegő 
Julcsák, elmennének ők, ha senki se látná őket: mert 
hátha még olyan is akad, ki megszólja, kineveti őket. 

Nézd a nádast! Ha északról fúj a szél, délfelé hajol¬ 
nak a nádszálak; ha délről fúj a szél, északra hajlanak. 
Még a szellőre is remeg a nád. Ilyen ide-oda hajló s rész- 

kető náclszálak ezek a nagytestű, de kislekű Remegő Jánosok 
és Julcsák. 

Egy szó elég, hogy a helyes útról jobbra vagy balra 
elhajoljanak, még szó se kell, e gondolatra is meginognak: 
«jaj, mit mondanak az emberek)). Ők szennyben turkálnak 
a nyelvükkel, mert mások is azt teszik; káromkodnak, 
mert mások is káromkodnak; megrágják mások becsü¬ 
letét, mert a többiek is így tesznek; lerészegednek, mert 
a többiek is berúgnak; igazi csordaemberek, kik mindig 



kolompos után kullognak. Ila táblát kellene mellükre tenni, 
mely megmutatná igazi képüket, e táblára ezt a feliratot 
kellene nagy betűkkel odaírni: «Én nádszálember, Remegő 
János, Remegő Julcsa vagyok, mert nem merek saját 
lábamon járni, saját fejem után indulni, én az emberek 
engedelmes rabszolgája vagyok, mindig mások füttyére 
táncolok!» 

A kis porontyban hősi lelkidet lakozik: bármily nehe¬ 
zére esik, talpra áll, akárhány ütés és kék folt kiséri járási 
gyakorlatait, megtanulja saját lábán való járást. Kár, nagy 
kár, hogy e hősi lelkidet elvész sok serdülő ifjúból s 

leányból. Te ne dobd ki telkedből a hőst, állj talpra s 
járj a magad lábán, különben holtod napjáig félős, tehe¬ 
tetlen gyermek lesz a lelked, ki üres rémektől remeg s 
mások kommandójára ugrál. 


24. Még egyszer: A magad lábán járj! 

Egy fuvaros, kit magam is ismerek, egy ízben vegyes 
társaságba került. A társaság tagjait megszállta a dicsekvés 
láza: az egyik úr nagy önérzettel mondotta: «Én lutherá¬ 
nus vagyok!» — a másik úr még nagyobb hangon foly¬ 
tatta: «Én meg kálvinista vagyok.)) Ez szörnyen bántotta 
a fuvarost: «Mit dicsekedtek ti emberek faragta vallástok¬ 
kal!)) — gondolta magában. Majd odalépett a társaság kö¬ 
zepére, ráütött a mellére úgy, hogy a szoba is rengett s 
még nagyobb önérzettel mondá: «Én meg katholikus va¬ 
gyok s az Úristen is katholikus!» Csakugyan katholikus-e 
az Isten? A történelem tényleg azt igazolja, hogy az em¬ 
berré lett Istenfia csak egy Egyházat, egy vallást alapított 
s ez az egy isteni vallás a katholikus vallás. Isten valóban 
katholikus, mert a katholikus Egyházban tette le az ő 
igazságát és kegyelmét az emberiség számára. Minden más 
vallást emberek gondoltak ki, minden más vallásban az 
isteni igazságnak csak töredékei vannak még emberi téve¬ 
désekkel keverve. 

Az Űr Jézus idejében majdnem az egész akkor ismert 
világ a római birodalomhoz tartozott. Palesztina is Róma 
tartománya volt s Pilátus, mint a római császár helytartója, 
mondotta ki a világ legigazságtalanabb Ítéletét, mikor az 
Űr Jézust igaznak, ártatlannak ismerte el s mégis kereszt¬ 
halálra ítélte. 

Mivel az egész világ Rómát uralta, a római polgárok 
roppant büszkék voltak. «Civis romanus sum -— római 
polgár vagyok» — ez akkorát jelentett, mintha csak a ró¬ 
mai polgár azt mondta volna: «Én király vagyok! — én 
ahhoz a néphez tartozom, mely az egész világot meg¬ 
hódította!)) 

Ám én a római polgárságnál nagyobb méltóságot 
ismerek. Ugyan micsoda ez a méltóság? 

Kedves gyermekem! ha te nem csupán szájaddal, 
de lelkeddel, méltóságodnak teljes tudatában azt mondod: 
«Én katholikus vagyok!» akkor a világ legnagyobb méltó¬ 
ságát mondtad ki. Törd az eszedet, amennyire csak tudod, 
ennél nagyobb méltóságot nem találsz. 

Katholikusnak lenni annyi, mint Isten gyermekének 
lenni. Katholikusnak lenni annyi, mint Isten legnagyobb 
kincseinek: az Ő igazságának és kegyelmének birtokában 
lenni. 

Ha királyi herceg volna a játszópajtásod, ugyancsak 
büszke volnál rá. Nos, ha igazán katholikus vagy, a mennyei 
Atya a te atyád, Krisztus a te testvéred s magának a 
mennyei királynak, a felséges Istennek az országa a te 
hazád. Ha szegényes is a ruhád, a valóságban álruhában 
járó királyi herceg vagy hercegnő vagy. Igazán nagy dolog 
katholikusnak lenni! Ha valaki megkérdezi tőled: Ki vagy ? 
A világért se mondjad: «Én katholikus vagyok!» Ez kevés ! 
Ekkora szerencséről mindig hálálkodva kell beszélnünk, 
azért mindenkor így mondjad: «Én — hála Istennek — 
katholikus vagyok!» 

Ámde noblesse obiige, a méltóság kötelességekkel jár. 
Ha Isten gyermeke vagy, akkor becsüld meg magadat, és 
soha se tégy olyasmit, mi Isten gyermekéhez nem illik, 
nehogy szégyent hozz előkelő Atyádra, ki mennyekben 
vagyon. 

Ha Isten gyermeke vagy. akkor ne térj a bűnösök, 
az ördög fiainak útjára, járj mindenkor az egyenes úton, 
mely mennyei Atyádhoz vezet. Tudod-e, mi ez az út? Ez 
a kötelesség királyi országútja, csak ez az egy út végző¬ 
dik mennyei Atyád országában, a pokolba azonban sok 
ösvény és mellékutacska vezet. Minden egyes parancsolat 
egy-egy útmutató a kötelesség királyi országútján. Erről 
az útról mondotta az Úr Jézus: Én vagyok az út, az igaz¬ 
ság és az élet.» Ezen az utón meginogás nélkül járni 
annyi, mint nagy embernek, nagy jellemnek lenni. 

De mit látnak szemeim ? Furcsa, roppant furcsa dol¬ 
got látok .. . 

Láttál-e már dúsgazdag embert, ki szégyelte azt, hogy 
gazdag? Láttál-e már tudós embert, ki restelte tudós voltát? 
S lám, én a világban látok katholikusokat, kik restelik, hogy 

Krisztus igazságának birtokában tudósok, kik szégyenük, hogy 
Krisztus kegyelem forrásának birtokában dúsgazdagok. Hát 
nem furcsa látvány ez? Ha bejárod az egész földkereksé¬ 
get, ilyen csodabogarat nem találsz, mint amilyen a katho¬ 
likus ember, ki katholikus voltát szégyenli. Aazaz meg¬ 
állj csak! 

Lelki szemeim előtt még furcsább dolog tűnik fel. 
Egyszer megesett a régi időben, hogy Ézsau egy tál len¬ 
cséért eladta elsőszülöttségi jogát testvérének, Jákobnak. 
Ez annyit jelentett, hogy apjának óriási vagyonát, mely 
örökségkép rájutott volna, eladta — egy tál lencséért. 
S ime ott látom a világban Ézsau rokonait, kik jó hivata¬ 
locska, gazdag házasság reményében eladják szent hitüket, 
megtagadják katholikus voltukat. Igazán nem akad ember 
a föld hátán, ki rosszabb vásárt csinálna. 

A vértanúk milliói azt mondták ellenségeiknek: elve- 
hetitek vagyonúnkat, elrabolhatjátok szabadságunkat, ha 
kell, odaadjuk életünket is; — de szent hitünket, azt oda 
nem adjuk. A vértanuk odaadták mindenüket, de megmen¬ 
tették hitüket s lelkűket; a gyáva hittagadók ellenben oda¬ 
adják hitüket és lelkűket — egy tál lencséért, földi ha¬ 
szonért ! 

S még egy furcsa dolgot látok a világban; embere¬ 
ket, kik katholikusoknak nevezik magukat, de saját gyer¬ 
mekeiket kitaszítják Krisztus Egyházából, saját gyermekei¬ 
ket megfosztják Krisztus kincseitől: az ő igazságától és 
szentségeitől. Kik e kegyetlen emberek ? Ezek a vegyes 
házasságra lépő katholikusok, kik elvakultságukban gyer¬ 
mekeiket más hitben nevelik. Igazán kegyetlen mostohák. 

Ha te testestül-lelkestül Krisztus híve vagy, akkor azt 
mondod: Uram-Jézusom! ha törik, ha szakad, árulód soha 
sem leszek, se harminc ezüst pénzért, se a világ minden 
kincséért hitem el nem adom, soha senkit a te Egyházad¬ 
ból ki nem taszítok! 

De lesz-e bátorságod, hogy mindenkor meggyőződé¬ 
sed útján haladj? 

Kedves gyermekem! A te lelked királya azt üzeni 
neked:«Nem békét jöttem hozni, hanem fegyvert,)) s aki 
nem ragadja meg a fegyvert, melyet királya kínál neki, 
az nem lehet Krisztus igaz katonája. 

Nem vetted-e észre, hogy a világban nem bántják a 
zsidót azért, mert vallását tartja, nem bántják a lutherá¬ 
nust, a kálvinistát azért, mert hitéhez ragaszkodik. A világ 
fiai miatt lehet valaki mohamedán, vagy pogány, ám kerül¬ 
jön csak igazi katholikus ember a szemük elé. s rögtön 
megvadulnak, mint a bika, mikor vörös posztót mutatnak 
neki és nyomban a gúnyolódás, csúfolás nyilait röpítik 
feléje. Miért van ez? Hol e titok nyitja? 

Mit gondolsz, összebarátkozik-e valaha az éjszaka a 
nappallal, a sötétség a világossággal? Sötétség és világosság 
között nincs barátság; épugy nincs barátság a világ fia s 
Krisztus igaz hive között. Az igaz katholikus emberben 
Krisztus szelleme él, mely teljes ellentéte a világ szelle¬ 
mének, s ezért gyűlöli a világ Krisztus igaz híveit. Lám, 
az Úr Jézus az Isten fia volt, soha senkit se bántott, s a 
világ fiai nem nyugodtak, mig keresztre nem feszítették, s 
a sötétség e fiai mindenkor és mindenütt gyűlölik most is 
Krisztus igaz hiveit. Egészen úgy történik, amint az Úr 
Jézus előre megjövendölte: «Ha e világból volnátok, a 
világ azt, ami övé, szeretné; de mivel e világból nem 
vagytok, hanem én választottalak titeket e világból, azért 
gyűlöl titeket e világ. Nem nagyobb a szolga uránál. 
Ha engem üldöztek, titeket is üldözni fognak.® (Ján. 15. 
19. 20.) 

«Ki ez a világ?® «Aki nincs velem, ellenem. van» — 
mondotta az Űr. A rossz katholikusok, a hitetlenek, a 
maguk faragta hiten levők — ezek mind a világ fiai. 
Igazán sokan vannak, világot alkotnak. E világgal az 
igaz katholikusnak szembe kell szállnia, győzedelmesen 
meg kell küzdenie. Érted-e már most, mire való a Krisz¬ 
tus kinálta fegyver? 

Micsoda ez a fegyver? Ez a te hited. Ha minden 
hazudozás, rágalmazás, gúnyolás, csúfolás közepette meg- 
inogás nélkül megállsz hited mellett, ha a világ fiai miatt 
se az imádságot, se a vasárnapi szentmisét se a gyónást, 
se a tiszta erkölcsöt, se a józanságot el nem hagyod: 
akkor legyőzted a világot. 

Októberben berukkoltak az újoncok a kaszárnyába. 
János este azt tette, mit gyermek kora óta otthon tett: 
keresztény módon, imádkozva tért nyugalomra, felült az 


ágyban és keresztet vetve elmondta esti imádságát. Lett 
erre hadd el hadd. Vagy harminc pajtás neki esett: az 
egyik a gúny nyilait röpítette feléje, a másik kefét, bak- 
kancsot hajított beléje. Jánosunk azonban úgy tett, mintha 
vak és süket lett volna. Elvégezte imádságát és nyugodtan 
lefeküdt. Másik este már előre lesték a jómadarak, lesz-e 
még Jánosnak mersze, fog-e még imádkozni. S János 
másnap is imádkozott, oda se hederített a lármázóknak. 
S ime, mi történt ? Az igaz bátorság a félősbe is lelket 
önt: másnap már kevesebben lármáztak, sőt egyik-másik már 
maga is imádkozott, úgy suttyomban, a takaró alatt. S egy 
hét múlva senki se lármázott, János példájára a többiben is 
felegyenesedett a lélek, s két-három jómadár kivételével mind 
imádkozott esténként. S Jánosunknak nagy lett a becsülete 
századában, ha róla esett szó, rendesen hozzá tették paj¬ 
tásai: «Ez az igazi!® János valóban igazi férfiú volt, ki 
meg tudott állani a lábán. Az ilyen megingathatatlan jel¬ 
lem igazi támasza félős környezetének. Észrevetted-e, mi 
fán terem a jellem ? Egy, egyetlen egy fán terem a jellem 
drága gyümölcse: az igazság fáján. Mikor eszed fölismeri 
az igazságot s akaratod azt mondja : ettől az igazságtól 
nem tágítok se jobbra, se balra, akkor az igazság elveddé, 
életed zsinórmértékévé lesz. 

Elvből cselekedni annyi, mint jellemnek lenni; az 
elvet megtagadni annyi, mint Júdás pajtásává szegődni. 

Szinte látom, hogy méltatlankodói a gaz áruló nevé¬ 
nek említésére, szinte hallom szavadat: Júdás soha életem¬ 
ben se leszek! S én mégis féltelek. Előtted már sokan 
gondolkodtak így gyermekkorukban s felnőve az igazság 
árulói lettek, megtagadták szent hitüket, saját gyermekeiket 
kilökték Krisztus Egyházából. Pedig mit jelent e rettentő 
szó : hittagadás ? Az igaz katholikus hitet megtagadni annyi, 
mint az igazságtól elpártolni, annyi, mint jellemtelenné 
lenni. (A protestáns, ki fölismeri, hogy az ő hite téves s a 
kath. hit az igazi s azért katholikussá lesz, eddigi hite 
elhagyásával az igazság s azért a jellem útjára lép.) 
A kath. hitet megtagadni annyi, mint a mennyország kulcsát 
magától eldobni. Más hitű, ki jóhiszemüleg él tévedésben, 
mert azt hiszi, hogy hite igaz, ha máskép erkölcsösen él, 
még üdvözölhet: nem a téves hit, hanem a jó lelki ismeret 

üdvözíti. De katholikus ember, ki jól ismeri az igazságot s 
mégis elpártol tőle, soha nem lehet jóhiszemű tévedésben, 
s azért hitét megtagadva, nem üdvözülhet. 


25. A test méltóságáról s becsületéről. 

Láttál-e már temetést? Hogyne láttál volna. A halál 
serény hírnök, ki minduntalan kiragad valakit az élők sorá¬ 
ból, mintha azt mondaná: ma ezt viszem, holnap vagy 
holnapután meg érted jövök! De az emberek, főleg az 
ifjú emberek nem törődnek vele, nem akarják érteni inté¬ 
sét... Hogy is megy végbe a temetés ? A halottat szépen 
megmossák, megrésülik. Tiszta ruhát adnak rá, mintha 
ünnep előtt volna. Gyertyát gyújtanak mellette, viaszgyer- 
tyát, minő az oltáron ég. Másnap szépen beleteszik az aszta¬ 
los csinálta ünnneplőbe, meghintik szenteltvízzel, s harmad¬ 
nap eljön a pap, meg a kántor, összegyülekeznek a roko¬ 
nok, ismerősök. Sok köny és sirás közepette imádkoznak, 
énekelnek felette, még tömjénnel is megfüstölik, mintha 
csak szent dologról volna szó. Végül hosszú ünnepi menet¬ 
ben kikisérik a temetőbe és szép tisztességgel szentelt 
földbe helyezik. 

Ugyan minek ez a nagy parádé? Hisz holttestről van 
szó, melyből elröpült az isteni szikra, a lélek, holttestről, 
mely rövidesen elrothad, úgy hogy 2—3 marék föld marad 
belőle! Hát hisz igaz, porlandó testről van szó, csakhogy 
emberi testről, s ép azért még a vad pogány is tisztes¬ 
séggel temeti el halottjait. 

Könyvemben elég rosszat beszéltem már a testről, 
lelepleztem úrhatnámságát, gonosz hajlamait, hadd szóljak 
még röviden a test méltóságáról és becsületéről. 

Isten világában gyönyörű fokozatosság van: ásvány, 
növény, állat, ember, tiszta szellem, ime a teremtmények 
fokozatos sorrendje. 

Az ember az anyagi és szellemi világ határán áll: 
lelke a tiszta szellemek, teste az állatok rokona. Az 
emberben benne van az ásvány, a növény, az állat és a 
szellem, azért az ember egymaga egy kis világ. 

A növény magába veszi az ásványt s így az ásvány 

fölemelkedik. Az állat magába veszi a növényt, s ily módon 
ásvány és növény magasabb létet nyer. Az ember magába 
vesz állatot, növényt, s ekként az egész, az ember alatt 
álló világ felemelkedik az emberben, kiben isteni képmás, 
szellemi lélek lakozik. Ez az isteni képmás az emberben 
magasra emeli az anyagot. A test nemcsak lakása a lélek¬ 
nek, mint a csigaház lakása a csigának, test és lélek szoro¬ 
san egyesül, úgy hogy egyesülésükből új lény támad, ki se 
nem állat, se nem szellem, hanem ember. Az ember alig 
tehet valamit, amiben a testnek része nem volna. A test 
nem függeléke az embernek, test nélkül az ember nem 
volna ember. 

Eredetileg a test jó volt; utóbb úrhatnamság szállta 
meg, rendetlen hajlamok fészkelték meg magukat beléje. 
De hogy az igazat meghalljuk, ez a romlás nem a testtől 
származik, hanem a lélek engedetlenségéből, ez a romlás 
a lélek bűnének büntetése. Az állati természetű test az 
emberben nemesi rangra jutott, mivel isteni képmásnak 
a' teste. De a legnagyobb becsület akkor érte a testet, 
mikor az örök Isten egyszülött fia a tiszta Szűztől emberi 
testet öltött magára. Nagyobb emelkedést nem is gondol¬ 
hatunk a test számára: az Isten fia emberi testben jár- 
kel a földön! 

Istennek ez a leereszkedése az élet törvénye szerint 
végtelen magasságba emelte az embert. 

Láttuk, hogy az ásvány úgy emelkedik, ha a növény 
alkotó része lesz, a növény úgy nyer nagyobb rangot, ha 
az állat magába veszi stb. Micsoda emelkedés volt még 
csak az, mikor maga az Isten leereszkedett a földre! 
E leereszkedés eredménye, hogy az Isten fiából, mint nemes 
ojtóvesszőből új, isteni élet árad az emberbe, melyet meg¬ 
szentelő malasztnak nevezünk, s mely az örök élet csirája. 

Van-e a testnek is része az isteni nemesítésben? 
Rendszerint a lélek megváltásáról beszélünk, mivel a lélek 
a fő; ám az igazság az, hogy az Isten fia nemcsupán 
lelkét váltotta meg s emelte isteni nemességre, hanem az 
embert, az egész embert tette a föld s a mennyország 
nemesévé, a lélek révén a test is isteni becsületet, méltó¬ 
ságot nyer. 

A krisztusi élet első s fő forrása a keresztség szent- 

sége. Mit szentel meg a keresztség? Csupán a lelket-e V 
Elsősorban a lelket, de a lélek révén a testet is. A meg¬ 
keresztelt emberben maga a Szentlélek Isten lakozik malaszl- 
jával, természetesen csak addig, míg az ember súlyos bűn¬ 
nel ki nem űzi őt; s mivel a lélek ott van az egész test¬ 
ben, azt kell mondanunk, hogy a megkeresztelt ember a 
Szentlélek Isten szent temploma. Azért intette a nemzetek 
apostola, szent Pál a korintusbeli híveket: «Nem tudjátok-e, 
hogy az Isten temploma vagytok, és az Isten Lelke lakik 
bennetek? Ha pedig valaki az Isten templomát megfertőz¬ 
ted, elveszti az Isten; mert az Isten temploma szent, mely 
ti vagytok)). (I Kor. 3. 16—17.) 

Szent a te tested s azért úgy leéli vele bánnod, mint 
szent dologgal szokás bánni! 

Aki a kőből emelt templomban vétkezik, szentségtörést 
követ el: a ki saját teste ellen vétkezik, a Szentlélek élő 
templomát fertőzteti meg s az ilyet «elveszti az Isten», hacsak 
idején le nem törli magáról a fertőzést, a szennyet. 

Roppantul téved az a gyermek, ki azt hiszi, hogy 
testével azt telieti, ami épen eszébe jön. 

A bérmálásban Krisztus katonájává lesz az ember, az 
ember mondom nem csupán a lélek. S Krisztus vitézének 
harcából, miként a II. részben láttuk, ugyancsak jókora 
rész jut a testnek. 

Az Úr teste a lélek eledele, de nyelvünkkel, szánkkal 
fogadjuk magunkba. Járja-e hát, hogy katholikus ifjú, katho- 
likus lány azzal a nyelvvel, mellyel az Úr szentséges testét 
vette magához, piszokban, szennyben turkáljon! Járja-e, 
hogy az ily becsületben részes test a bűn sarában hem¬ 
peregjen? Mikor az Úr megteremtette Ádámot és Évát, 
megáldd őket és monda: Növekedjetek és sokasodjatok, 
és töltsétek be a földet*. (I. Móz. 1. 28.) 

Mi ez ? A házasság alapító levele, mely házasságot 
utóbb az Isten fia szentség méltóságára emelt. 

Isten akarata szerint a házasság az emberi élet fája. 
E fa gyümölcsei istenfélő gyermekek, kik benépesítik a 
földet és a mennyországot. 

A Teremtő szent akarata szerint a gyermek teste a 
szülők testi csiráiból származik, a lelket meg Önmaga önti 
a csirába, ép azért Isten szent akarata szerint csak a 

házasság az élet fája; akik nem házasok s mégis házasság- 
dit játszanak, Isten rendjét zavarják, az emberiség élet¬ 
fáját szentségtelenítik meg, mintegy kényszerítik az Istent, 
hogy olyankor teremtsen emberi lelket, mikor teremteni 
nem akar: Isten nem tér el a maga alkotta rendtől, meg¬ 
teremti a lelket a házasságon kívül, mert különben szabad¬ 
jára engedné a bűnt, ha a bűn következményeit meg¬ 
semmisítené, de jaj annak, ki megfertőztette az élet fáját 
a maga rendetlen akaratával, állati vágyával! 

A néplélek az egész kerek világon a házasságdi ját¬ 
szót egyszerűen erkölcstelennek nevezi. S a nép lelkének 
igaza van: a parázna holt Isten számára, a paráznaság 
megölte az egész erkölcsöt, miként a kolera megöli az 
embert. 

A keresztény becsülete csak két tisztességes dolgot 
ismer: tiszta testet, tiszta lelket vinni a házasság szenté-, 
lyébe, s aki nem lép házasságra, annak tiszta testet kell 
átadnia az anyaföldnek, tiszta lelket kell letennie Ura s 
Teremtője kezébe. Aki máskép tesz, meggyalázza a házas¬ 
ságot, az emberi élet fáját s az élet mindenható Urával 
gyűlik meg a baja. 

Nem oktalan állat vagy, ember a neved, Isten gyer¬ 
mekének nemesi rangjára emelt léged Istened kegyelme, 
élj hát úgy, mint Isten gyermekéhez illik! Isten gyermeke! 

Tudod-e, hol a gyermek helye? Atyja házában van 
az ő helye s neked mennyei Atyád házában van örök lakó¬ 
helyed. Nemcsak a lélek hivatalos oda, de a test is, az 
egész ember. Embert teremtett az Atya, embert váltott meg 
a Fiú, embert szentelt meg a Szentlélek, embernek, az 
egész embernek kell örökké élnie. «Aki eszi az én teste¬ 
met, örök élete vagyon: és én feltámasztom őt az utolsó 
napon.» (Ján. 6. .55.) Isteni becsületszó kezeskedik róla, 
hogy tested nem lesz a férgek martaléka, maga az isteni 
Mindenhatóság visszaköveteli a sírtól zsákmányát, ugyanaz 
az Isten, ki az embert teremtette, a feltámadásban új életre 
kelti az embert; lelked visszatér testébe, hogy az ember, 
az egész ember elvegye jutalmát s élvezze a boldogságot, 
melyet az Atya szeretető készített gyermekei számára. 

Ám a mennyországnak szent törvénye vagyon, melyet 
senki fia meg nem másíthat. E törvény így szól: «Semmi 

tisztátlan Isten országába be nem mehet.» Semmi tisztá¬ 
talan: se beszennyezett test, se beszennyezett lélek! 

Ha a mennyország kapuja tárva-nyitva volna s te 
bünfolttal beszennyezve állanái ott, s az angyalok nagy- 
szivesen nógatnának téged: Jöjj be! lásd, nyitva van a 
kapu, — te bűnfoltoddal ugyan nem mernél bemenni a 
nyitott mennyországba: bűnfoltod miatt a végtelenül szent 
Isten nézése úgy égetne téged, mint a pokol tüze; a bűnös 
számára még a mennyország is pokollá változnék. 

A feltámadás a test méltóságának betetőzése. Állati 
testet vetünk el, átszellemült test lámad fel, mert az Úr 
«megujítja ami alázatos testünket, hasonlóvá tévén az ő 
dicsőséges testéhez.)) (Fii. 8. 21.) 

A lélek vágya, mely társa, a test után kívánkozott, 
beteljesedik. De hogyan kapja vissza testét? Megújítva, 
átszellemülve, átnemesítve. A feltámadt test nem szenved¬ 
het, meg nem halhat. S miként a lélek boldogságban úszik, 
a test minden érzéki nemes élvezettel telik el. 

Szép-e az arcod, formás-e a tesded? 

Nem rajtad múlt, milyen testtel jöttél a világra. Ha 
hatalmadban volna, szinte biztosra veszem, hogy ugyancsak 
széppé csípnéd ki magad. A test mostani szépsége azonban 
csak olyan, mint a virág, ma díszben pompázik, holnap 
elhervad. Sőt, ha a szép testben csúnya lélek lakik, a test 
szépsége, cifra skatulya, mely szeméttel van tele, s a szép 
arc rendszerint lélekfogó horog az ördög kezében. Ha szép 
az arcod és szegény leányka vagy, vigyázz magadra: sok 
pénzeszsák azt hiszi, hogy pénzért a szegény becsülete is 
eladó. 

Sokan nem is elégszenek meg Isten adta képükkel, 
szépítő szereket használnak — és idő előtt elhervadnak. 
Ha okos vagy, megelégszel egy szépítő szerrel, mely pénzbe 
se kerül, e szépítő a tisztaság: tiszta test, tiszta ruha az 
ifjúság legszebb testi ékessége. 

De ha már szépítő szerre áhítozol, sokkal okosabb 
dolgot ajánlok neked. Oly szépítőt ismerek, melynek biztos 
a hatása s hozzá egyszer s mindenkorra remek szépséggé 
varázsol téged. E szépítő szer millió koronáért sem kap¬ 
ható, — s mégis, ha akarod, megszerezheted. Ugyan mi 
lehet as? 

Ez a lélek szépsége, tisztasága. A szép lélek már 
ebben az életben is megszépíti a testet, vonzóvá teszi az 
egész embert. Vannak ráncosképű fogatlan öregek, kiket 
mégis mindenki szeret, mert jóság ragyog arcukból. De a 
lélek szépsége még csak a feltámadásban fog csodákat 
mívelni: akkor ugyanis a lélekről veszi Isten a mértéket 
s a lélek szépsége szerint osztogatja a test szépségét. Ha 
most sánta, vagy púpos vagy és sokan csúfolnak téged 
azért, amiről te nem tehetsz, ne essél kétségbe: csak 
lelked szépségére legyen gondod, a fizetés nagy napján 
hibátlan remek test lesz osztályrészed. Akinek ellenben 
most formás a teste, de csúnya a lelke, annak rossz, nagyon 
rossz kilátása van odaát, oly undorító lesz a teste, hogy 
még az ördög is undorral fordul el tőle. Ez nem üres 
remény s oktalan rémítgetés, ez oly biztos igazság, mint 
ahogy igaz, hogy Isten vagyon a mennyekben. (‘Mindnyájan 
feltámadunk, de nem mindnyájan változunk át», vagyis nem 
mindnyájan változunk át mennyei szépségekké. 

Tedd széppé a lelkedet és örök testi szépség lesz 
osztályrészed. De ne szerénykedjél, ne mondjad: hacsak 
az utolsó helyecskére kerülök a mennyek országában, azzal 
is megelégszem! Nagyon valószínű, hogy Isten magasabb 
helyet szánt neked, azért arra a magasabb helyre kell 
törtetned. Az a hűséges szolga, ki öt talentumot kapott, 
más ötöt szerzett hozzá, aki meg két talentumot kapott, 
kettővel szerezte meg birtokát. De vájjon megállta volna-e 
a helyét az, ki öt talentumot kapott, hacsak kettőt szerzett 

volna hozzá? ... Ki tudja?-Akinek sokat adott az Űr, 

attól sokat követel. 

26. A lélek szárnyai. 

Mi az anyanyelved? 

Ez az a nyelv, melyet édesanyád ölén tanultál, azért 
hívjuk anya- s nem apanyelvnek. 

Édesanyád volt az a tanító, kit maga a fölséges Isten 
rendelt melléd: az ő szeretetének melege ébresztette föl 
benned az alvó lelket, miként a tavaszi nap életre kelti a 
földbe vetett magot. Mennyit bajlódott veled anyád! De 
Örömmel tette, mert szeretett téged. Mekkora türelmetlen- 

seggel várta első szavadat! Mikor úgy 13—14 hónapos vol¬ 
tál és sok üres rikkanás után végre kivágtad e szót «mama», 
vagy «apa», hogy örült anyád lelke. Nemsokára az egész 
ház, sőt még a rokonok és szomszédok is megtudták a 
nagy újságot: a Jóska, a Mariska már beszélni tud! 

Mi a beszéd? A lélek kocsija; e kocsin jönnek ki a 
lélek gondolatai. Az állatnak nincs értelmes lelke, nincse¬ 
nek gondolatai. Azért nem is kell neki kocsi a gondolatai 
számára. De ez a kocsi nem kétkerekű talyiga, se nem 
négykerekű otromba szekér, a lélek kocsija szárnyas kocsi, 
mely a madár könnyűségével röpköd ide-oda. Ha valaki 
ezer emberhez beszél egyszerre, gondolatai a beszéd szár¬ 
nyain nyomban ezer lélekbe röpülnek el. Még a papirosra 
telepedett szó is repülni tud. íme, én fent a Kárpátok 
alján rovom papirosra a szavakat s e szavak elrepülnek 
hozzád le az Alföldre, még a hegyes Székelyföldre is és 
lelkedbe szállítják a gondolatokat, melyek az én lelkemből 
keltek útra! Soha nem láttuk egymást, messze is lakunk 
egymástól és mégis beszélgetünk egymással, hát nem nagy¬ 
szerű dolog a beszéd? 

Ha a gyermek már 15—lő hónapos s még mindig 
nem beszél, az anya már aggódni kezd, lelkét balsejtelmek 
gyötrik. Vár még pár hónapot, végre az aggodalom orvos¬ 
hoz hajtja. Az orvos kikutatja, vájjon hall-e a gyermek. 
Ha az apróságról kitűnik, hogy nem figyel a zajra, hangra, 
az orvos kimondja: a gyermek süket-néma, nincs kocsija 
gondolatai számára. Szegény apróság! Legföljebb arcával, 
szemével, meg a kezével, vagy Írással fogja másoknak tud¬ 
tára adni, mi történik lelkében. 

De még más dolog is lehetséges. Elmúlik öt-hat év is, 
s a gyermek nem beszél, jóllehet van hallása. Ekkor az 
orvos kimondja e rettentő szót: a gyermek hülye s szava 
halálos ítéletként hat a szegény anyára. A gyermek hülye... 
Mit jelent ez? Ez annyit jelent, hogy benne a lélek holta 
napjáig aludni fog, mintha halott volna. Meg is siratja a 
szegény anya a boldogtalant, tán keservesebben siratja, 
mintha kiterítve látná a koporsóban. 

Vájjon érhet-e még embert nagyobb szerencsétlenség? 

Még a hülyeségnél is nagyobb baj érheti az embert. 
Ugyan mi lehet az? 


A hülye emberben alszik a lélek s ép azért nem dol¬ 
gozik, nem gondolkodik. A hülye semmi jót sem tehet, de 
rosszat se; nem követhet el bűnt, mint az alvó ember, 
nem vétkezhetik. Ha meghal azonban, nem lesz rossz 
dolga, lelke odaát fölébred, mint a csecsemő lelke, ki ki¬ 
csike korában ment a másvilágra. A hülyeség tehát csak 
ideigvaló baj, mely utóbb jóra fordul. De hátha örökké tart 
a hülyeség? 

Pedig ilyen hülyeség is van a világon s ez a csapá¬ 
sok csapása, melynél nagyobbat még gondolni sem lehet. 
Csak egy dolog vigasztaló, hogy nincs ember, nincs ördög, 
ki ránk e csapást mérhetné: az örök hülyeséget csak maga 
az ember zúdíthatja magára. De hát akad-e bolond ember 
a világon, ki ekkora bajt hozna önmaga fejére? Sajnos, 
nem is egy-két, hanem sok. nagyon sok ilyfajta futó bolond 
szaladgál Isten ege alatt. Ugyan kik ezek a szerencsétlenek ? 

Hülye minden ember, kinek lelke alszik az Isten szá¬ 
mára, ki nem akar szóba állani mennyei Atyjával , szóval 
aki nem imádkozik. Az ilyen ember önmaga kirekeszti ma¬ 
gát az emberek sorából és az ész nélkül szűkölködő álla¬ 
tok sorába áll, melyek egy szálig hülyék az Isten szá¬ 
mára, de legalább nem önmaguk teszik magukat hülyékké. 
A vallástalan hűlve nem akar szóba állani az Úristennel s 
a más világon az Úristen nem fog szóba állani ő vele. 

De hagyjuk e szerencsétleneket... 

Az egészséges gyermek már kicsi korában egyszerre 
tanulja meg a beszédet az emberekkel és az Úristennel, s 
amint nap-nap mellett beszélget szüleivel, úgy mindennap 
elbeszélget mennyei Atyjával. 

Mekkora kitüntetése az embernek, hogy Istenével el¬ 
beszélgethet! 

Szalézi szent Ferenc egy nap a paradicsom elvesz¬ 
téséről beszélt iskolás gyermekeknek. Elmondta a többi 
között, hogy Ádámmal és Évával addig, míg jók voltak, 
úgy beszélt az Isten, mint egy jóságos atya beszélget gyer¬ 
mekeivel. Minden máskép lett a bűn után ... «Jaj be kár» — 
mondta ekkor egy kis leányka. — «Ne busulj gyemekem — 
feleié a szent — a paradicsomot elvesztettük, de az Istent 
el nem vesztettük az Úristennel most is beszélgethetünk — 
az imádságban)), 

Ha nagy hadgyakorlat alkalmával faludba jönne a király 
és szóba állna veled, hogy örülne a lelked, mily leren¬ 
dezéssel újságolnád otthon: «Apa, mama, beszéltem a ki¬ 
rállyal!)) Lám, az ég és föld mindenható ura-királya nem¬ 
csak megengedi, de éppenséggel megköveteli, hogy vele 
szóba állj... Igazán ostoba volnál, ha e nagy kitüntetést 
meg nem értenéd. 

De mit tesz imádkozni ? Imádkozni annyi, mint Isten¬ 
nel beszélgetni. 

A becsülettudó gyermek apja-anvja felé fordul, mikor 
velük beszél. Ha te lelkeddel Isten elé állsz, s nem a test, 
hanem a lélek szemét Istenre függeszted s a gondolatokat, 
melyek lelkedben kelnek, Istenhez küldöd: akkor imádko¬ 
zol. Aki csak a szájával beszél az Istenhez, anélkül, hogy 
leikével Istenre nézne, anélkül, hogy tudná, mit mond, az 
csak úgy imádkozik, mint a papagály. Ezt is meg lehet ta¬ 
nítani a Miatyánk egy-két mondatára. De a papagály csak 
a szavakat ejti ki, melyekben nincs lélek, nincs gondolat. 
A papagálytól nem is várunk többet, mert szegénynek nincs 
értelmes lelke, de tőled többet vár mennyei Atyád, tőled 
megköveteli, hogy szavaidban lélek, gondolat legyen; hisz 
az emberekkel is úgy beszélsz, hogy gondolataidat küldöd 
hozzájuk a szavak szárnyain s Isten felé üres dióhéjat, 
üres szavakat akarnál hajigálni ?... 

Mit tesz imádkozni? Imádkozni annyi, mint az Istenig 
repülni. A repülőgépet, a kormányozható léghajót csak az 
Úrnak 1908-ik évében találta ki a furfangos Zeppelin: a 
lélek számára már Ádám apánknak is voltak szárnyai. Lég¬ 
hajójával azonban csak oda jut el Zeppelin, ahová a sas 
is eljut: az imádság szárnyain ellenben az Istenig jut el a 
lélek. Mit tesz imádkozni ? Imádkozni annyi, mint drót nél¬ 
kül táviratozni. Dróton már több mint félszázad óta tudja 
gondolatait a messzeségbe röpíteni az emberi leleményes¬ 
ség. Nemrég az olasz Marconi azt mondta: nekem nem 
kell drót! Csak toronymagasságú póznákat állított föl: 
egyet Angliában és egyet Amerikában s a villamos szikra 
tényleg a tengeren át elvitte Marconi üzenetét s üdvöz¬ 
letét az angol királynak. Az imádság szava olyan, mint a 
villamos szikra, egy pillanat alatt elviszi gondolatodat a 
felséges Istenhez, 


A beszélgetéshez legalább is kettő kell: te szóba állsz 
az Istennel az imádságban, de vájjon szóba áll-e veled a 
másik, a felséges nagy Isten? 

Ne félj, nem egyszer, de mindennap, nem is egy mó¬ 
don, de sok úton-módon beszél Isten a te lelkeddel; csak¬ 
hogy Isten a maga módja szerint, nem szavakkal, hanem 
tettekkel, nagy tettekkel beszél lelkedhez. 

Ha este tiszta az ég, állj kissé a ház elé; de magad¬ 
ban menj ki, hogy senki se zavarjon. Aztán nézz föl a 
csillagos égre! Egyszerre úgy érzed magad, mintha fensé¬ 
ges nagy templomban volnál, melyet Isten keze emelt. 
A csillagok mindmegannyi lámpások az Úr nagy templo¬ 
mában. Hátha még szemedhez eszedet hívod segítségül! 
Eszed megmondja, hogy e ragyogó pontok az égboltján 
nagy világok, melyekhez képest a mi világunk, a mi föl¬ 
dünk csak ici-pici gyermek. A napból másfél millió föld¬ 
golyóbis telnék, de az óriási nap is törpe más napokkal 
szemben. 

Szemed azt mondja: a csillagok fejünk fölött egy-két 
nap járásnyira vannak tőlünk: eszed ellenben kioktat, hogy 
az ágyúgolyó, mely másodpercenkint nyolcszázméternyire 
repül, csak 24 év múltával érne le a napról földünkre. Ezt 
a rengeteg utat a fény félnegyedóra alatt futja be (másod¬ 
percenkint 42 ezer mértföldet tesz). S lám, más napokról 
a fény két-három évig, sőt 8—-10 ezer évig ulazik hozzánk. 

Szemed azt mondja: a csillagok királyi nyugalommal 
állanak az égen, de eszed arról világosít föl téged, hogy 
kicsi földünk huszonkilenc kilométernyire nyargal a világ¬ 
űrben egyetlen másodperc alatt; de vannak csillagok, me¬ 
lyek háromszáz kilométernyire is rohannak egy pilla¬ 
nat alatt. 

Ha a szabadég alatt állva megfontolod mindazt, amit 
szemed és eszed mond neked, szinte félelem szállja meg 
lelkedet s az a gondolat kel benned: Jaj, mily rengeteg a 
világ s mily kicsi az ember! Lám, az a ragyogó égbolt az 
Istennek felütött könyve; minden egyes csillag egy-egy betű 
az Isten könyvében. E könyv az Isten szócsöve a te lel¬ 
kedhez. A nagyvilág minden szónál ékesebben hirdeti : 
Isten bölcs, Isten hatalmas, Isten nagy. S ha lelked a világ 
láttára leborulva azt mondja: Valóban úgy van; Isten 

bölcs, Isten hatalmas, Isten nagy — akkor imádkozol, di¬ 
csőíted az Istent. 

De nemcsak a nagy égitestek, minden bogárka, minden 
fűszál egy-egy betű a természet csodálatos könyvében. S az 
apró-cseprő dolgokban is akkora tudomány rejlik, hogy a 
legnagyobb tudósok a mai napig se tudtak mindent kiol¬ 
vasni. A nagy természet olyan, mint egy óriási létra tömér¬ 
dek lókkal, melyeken lelkünk Istenhez kapaszkodik. 

A magas hegyekre való kirándulás mindig háladatos: 
ott mintegy kitágul a szem határa, ott tiszta a levegő. De 
százszorta háladatosabb még a kirándulás az Isten nagy 
tetteinek hegyére. A teremtés, a megváltás, a megszen¬ 
telés egy nagy csodavilág. E hármas hegységről túlvilági 
fény ragyog felénk: az isteni szeretet csodálatos fénye. 
Ha az evangélium kalauzolása mellett kirándulsz a meg¬ 
váltás hegyére, ha szemügyre veszed az Úr életének nagy 
tetteit, az isteni szeretet szavát hallod s ha érző szív la¬ 
kozik benned, lelkedből a csodálat, az imádás, a hódolat 
szava tör elő. 

A hegymászók nem össze-vissza járnak-kelnek a he¬ 
gyekben, hogy egyet-mást kikapva élvezzenek, az igazi 
hegymászók tervszerűen, bizonyos rendben rándulnak újhe¬ 
gyekbe s aztán a természet egyes csodáit félnapokon át 
is megbámulják. Miként a szépséges természetben, a lelkek 
országában is kiemelkedő pontjai vannak a szeretet he¬ 
gyeinek s itt is jó rendet tartani. Pompás útikalauz a 
szeretet hegyei közé a rózsafüzér tizenöt titka; ez mind¬ 
megannyi kirándulóhely a lélek számára. 

Nemrég olvastam/ hogy egy leányka a Montblank lát¬ 
tára térdre esett és sírva imádkozott. Még többen indulnak 
meg, ha a Tátra vagy az Alpok valamely csúcsáról a nap 
fölkeltét bámulják meg: a természet fensége mintegy azt 
mondja: térdre ember a nagy Isten előtt! Hátha még a 
szeretet hegyeibe rándulsz ki. Ha pl. odaállsz lelkedben a 
Kálváriára, a kereszttövébe s elvonul szemed előtt az is¬ 
teni szeretet nagypénteki drámája: akkor inegeshetik veled, 
mi szent Pállal történt, hogy nem akarsz többé tudni sem¬ 
miről, mint az Űr Jézus Krisztusról. 

Pár év előtt egy anglikán lelkész kis leánykájával el¬ 
ment egy katholikus templomba, A leányka gyermeki kí¬ 


váncsisággal nézett körül a templomban s szeme csakha¬ 
mar megakadt az öröklámpán. «Apa, mi ez? Nappal van 
és lámpa ég. Miért ég a lámpa?» Az apa feleié: «Ez az 
öröklámpa, mely azt jelzi, hogy az oltáron az Úr Jézus 
lakik az ültáriszentségben.® A dolog nagyon tetszett a 
leánykának. Röviddel rá anglikán templomba ment az apa 
és leánykája, A gyermek itt is legelőbb az örök lámpát 
kereste, de hiába kereste. Csalódva mondotta a leányka: 
«Apa, itt nincs öröklámpa; miért nincs?® Az apa feleié: 
«Mert itt nem lakik Jézus!® «Ü, apa, menjünk akkor a 
katholikus templomba, hol Jézus lakik®. Gyermekének 
szava szeget ütött az anglikán lelkész fejébe. «Miért nem 
mégy oda, hol Jézus lakik ?*> — kérdezte magától, s nem¬ 
sokára odament: családjával együtt katholikussá lett. 

Akarsz e jól imádkozni? Menj, gyakran menj oda, hol 
Jézus lakik. Az öröklámpa fényében jól lehet imádkozni, 
mert a szentségházból a szeretet tüze árad feléd. Nem baj, 
hogy szemed nem látja lelked királyát, mikor ő isteni becsület¬ 
szavára mondja: Ne félj, itt vagyok; ez az én testem, élő 
testem! Térdelj eléje, miként szent Imre szokta tenni a 
templom titokzatos félhomályában s Istennel való társal¬ 
gásodból fölvilágosodva, megvigasztalva, megerősödve térsz 
otthonodba. 

Micsoda az imádság? Fény, mely erőt, életet önt a 
lélekbe, friss túlvilági levegő, mely felpezsdíti a lélek vérét, 
mennyei harmat, mely fölüdíti tikkadt lelkedet. Mikor 
imádkozol, isteni napfény elé teszed lelkedet s ha jól imád¬ 
koztál, Isten kegyelme száll lelkedbe: imádságodra isteni 
világosság és erő a felelet. 

Nem is katholikus nevelő írta nemrég: «Igazi önmeg¬ 
tartóztatás a testiség bűnétől, nagy kisértések igazi távol¬ 
tartása és legyőzése — ritka esetek kivételével — vallá¬ 
sos nevelés és fölemelkedés nélkül nem lehetséges®. 
(Förster.) 

S amit a tudós bölcselő lát, ugyanazt fedezi föl az 
ártatlan gyermek értelme. 

Pár év előtt történt. Egy porosz őrnagy fiacskája fe¬ 
szülten figyelt a takarodóra. Egyszerre elhallgat a kürt. 
«Miért hallgatott el a kürtös?® — kérdi a fiúcska. «Ez azt 
jelenti, hogy most imádkozni kell® — feleli az apa. Mikor 

újra fölhangzik a kürt, a fiúcska azt mondja: <«Nem tud¬ 
tam eddig, hogy a katonák is imádkoznak. Ez nagyon 
szép; de nem gondolod apa, hogy kissé röviden imádkoz 
nak a katonák ?» Rövid vártatva a fiúcska ismét megszó¬ 
lal: «Apa, most már tudom, miért verték meg (1870.) a 
németek a franciákat)). «No, ugyan miért ?» —kérdi kíván¬ 
csian az apa. «Hát azért, mert a német katonák imádkoz¬ 
nak.)) S a fiúcska igazat mondott: a harcban az győz, kit 
Isten segít s Isten azt segíti, ki imádkozik. 

Győzni akarsz a nagy lelki harcban ? Imádkozzál! 
Nagy ember, nagy jellem akarsz lenni? Imádkozzál! Az 
imádság erősít, magasra emel. Az imádság nagy gondola¬ 
tokat, nagy erőt ad lelkednek. Minden nagy ember imád¬ 
kozik. 

27. Vezérlő csillagok sötét, viharos éjszakában. 

Régente nehéz volt a hajósok sorsa. A tengeren nin¬ 
csenek utak, sem útmutatók: a hajósok nappal az ég ra¬ 
gyogó ura, a nap után igazodtak, éjjel pedig a csillagok 
voltak útmutatóik. De hátha beborult az ég, viharok tom¬ 
boltak s fia csillagocskát sem lehetett látni az égen? Ak¬ 
kor a szegény hajósok tájékozás nélkül maradtak s leg¬ 
jobban tették, ha horgonyt vetettek; csak úgy bizonytalan¬ 
ban a szelekre s hullámokra bízni a hajót, annyit jelentett 
volna, mint a halál torkába rohanni; a hajó, mely szik¬ 
lába, szirtbe ütközik, sokszor pár pillanat alatt a tenger 
mélységes fenekére merül. 

Most már jóval kedvezőbb a hajósok helyzete; akár 
nappal, akár éjjel borul sötétség a hajóra, az az ici-pici 
szerszámocska, melynek iránytű a neve, mindenkor biztos 
irányt mutat a hajósoknak. Az iránytű kicsike mágnes, a 
föld meg nagy mágnes s a föld nagy mágnese mindenkor 
északi sarka, félé tereli az iránytű kicsi mágnesét. A hajó¬ 
sok az iránytűről mindig leolvashatják, merre van észak s 
ha ezt tudják, csak kevéske józan ész kell, hogy megálla¬ 
pítsák a többi égtájat s kiszámítsák, hol, merre járnak. 

Te eddig a szülői ház biztos kikötőjében éltél, tán 
édes-keveset éreztél az élet viharaiból. Előbb-utóbb ki kell 
lépned az élet tengerére: mit fogsz tenni, ha beborul fö- 

lőtted az ég, ha körülötted vihar tombol, vagy lelked kis 
országában forrongás támad, mikor lelked őrszeme, az ész 
semmit sem lát? 

Van-e számodra iránytű, mely biztos irányt mutat ne¬ 
ked a sötétségben, hogy életed hajócskája sziklába ne 
ütődjék? Van-e mentőcsillag lelked számára, mely a leg¬ 
rémesebb sötétségben is fényével tájékoztat téged? 

Életed vezérlő csillagai az életelvek. Ezek olyanok, 
mint az iránytű, mely egyik sarkával mindig északra mu¬ 
tat: az életelvek is mindenkor Isten felé mutatnak s aki 
hűségesen követi őket, soha el nem téveszti a helyes utat. 

Egy asztalos előkelő úr házában dolgozik. Az asztal 
fiókja nyitva s ahogy az asztalos odanéz, hatalmas cso¬ 
mag százkoronásra esik lekintete. Az asztalos szorult hely¬ 
zetben van: hat gyermekének alig tud ennivalót adni, pár 
nap előtt meg árverést tűztek ki kis házára, mert nem 
tudta 500 koronányi adósságát megfizetni. A sok száz¬ 
koronás láttára nagy vihar kerekedik lelkében. Ha vagy 
tíz darabot zsebrevágok, egy csapásra kimászom a bajból 
s az úr tán észre sem veszi a dolgot; gondolj felesé¬ 
gedre és síró gyermekeidre — így szónokolt a kisértő 
hánykolódó leikéhez. De nyomban fölhangzott a vihar kö¬ 
zepette a szózat: Ne lopj! Becsületes ember soha nem nyúl 
a máséhoz és e szó irányt mutatott a szegény asztalos 
lelkének. — Nem nyúlok a máséhoz — mondotta magá¬ 
ban bármi is történjék velem! Gyorsan elment az úrért 
é s figyelmeztette: Tessék bezárni az asztalt, nehogy va¬ 
laki hozzáférkőzzék a pénzhez s én bajba kerüljek. 

Mi mutatta meg az asztalosnak az utat a kisértés 
viharának közepette? Ez az elv: becsületes ember sohasem 
nyúl a máséhoz, ez volt vezérlő csillaga, mikor a kisértés 
rémséges vihart támasztott lelkében. 

m ásik mentő elv: becsületes ember nem tér el az 
igazságtól, az ő szavára úgy lehet építeni, mint arra, hogy 
holnap ismét fölkel a nap s este ismét lenyugszik. Gon¬ 
dolj a tiroli Mayr Péterre és a sok millió vértanúra: nekik 
az az elv világított az üldöztetés viharaiban: az igazság 
mindenek előtt való, az igazságtól elpártolni sohasem 
szabad! 

Miként a nagy természetben időnkint viharok dúlnak, 

mintha csak attól kellene tartani, hogy a világ kiemelke¬ 
dik sarkaiból és minden rakásra dől: úgy az ember kicsike 
világa is néha napján viharos kavarodásnak a színhelye. 
S tudod-e, mi szokta a legnagyobb kavarodást csinálni? 
A legnagyobb s legveszedelmesebb viharok az úgynevezett 
szerelem odújából kelnek. Amint a gyermekbetegségeken 
úgyszólván mindenkinek át kell esnie: úgy az ifjúkor 
gyermekbetegségeivel is majdnem mindenkinek meggyűlik 
a baja, azért szükségesnek tartom, hogy e furcsa beteg¬ 
séggel kissé megismerkedjél. 

Láttál-e már orbáncot? Az orbánc lángba borítja az 
arcot s hatalmas lázat kelt az egész testben. A tüdőgyul¬ 
ladás a tüdő orbánca s a szerelem a szív, a kedély or- 
bánca. A szerelem sokszor hatalmas lázat kelt a szerel¬ 
mesben, úgy hogy a szerelmes, mint a tifuszos beteg, 
vagy mint a részeg ember, eszét veszítve, bolondokat mi¬ 
vel: az egyik megszökik a szülői háztól s lábbal tapodja 
becsületét, a másik vízbe ugrik, vagy mérget vesz, a har¬ 
madik meg gyilkol, mikor szerelmese nem lehet az övé. 
Annyira megy néha a szerelmesek bolondulása, hogy a 
nyitott pokolba is készek beleugrani, ha egymáséi nem 
lehetnek. Teljesen igaza van a régi magyar költőnek: 
«A szerelem sötét verem)). 

Hogyan kell e bódulás ellen védekezni ? Mondssza 
csak, mit kell tenni az embernek, hogy részeggé ne le¬ 
gyen? Az ilyennek azt mondjuk: ne igyál mérték nélkül 
s nem esel részegségbe: az ifjúságnak ugyanazt az óvó¬ 
rendszabályt kell követnie. 

Először is, miként a szesz, úgy a szerelem minden¬ 
kor méreg az éretlen gyermekek számára. Nincs nevetsé¬ 
gesebb dolog a világon, mint a szerelemben epekedő gim- 
názista fiú vagy polgárista lányka. Roppant könnyű s hit¬ 
vány portéka lehet az ő szivük, hogy idő előtt fűnek- 
fának kínálják. Gyerekjátéknak nézik azt, ami sokszor még 
a meglett embereknek is bajt okoz, nem csoda aztán, 
hogy elégtelen bizonyítvány s néha még sokkal rosszabb 
is: hajótörés az erkölcsben a veszedelmes játéknak a vége. 

A szerelmeskedés nem gyerekjáték , Ez legyen élelednek 
vezérlő csillaga. Ha játszani akarsz, keress magadnak más 
játékszert: a szív nem gyerekjáték tárgya. 

Ha a legény s a lány annyira nőttek, hogy komolyan 
gondolhatnak házasságra: akkor helyén való köztük a ko¬ 
moly ismerkedés. Ez arra való, hogy egymást töviről- 
hegyire megismerjék, hogy aztán megfontolhassák: vájjon 
tudom-e választottam lelkét becsülni és szeretni. A kelle¬ 
mes arc, kecses termet, szép bajusz nem elégséges a 
házastársak boldogítására. Ilyfajta szerelem az állatok közt 
is járja: csupán a lélek szeretete s becsülése a házasság 
biztos alapja. Legyen hát életednek elve: ha Isten a há¬ 
zasságot szánta nekem, csak olyanhoz kötöm életemnek 
sorsát, kinek lelkét szeretni s becsülni tudom. 

Mikor a katholikus ember szent áldozásra készül, 
ugyancsak vigyáz magára, nehogy lelkét bűnnel terhelje s 
beszennyezett lélekkel álljon az Űr oltára elé. A jegyesek 
is útban vannak az oltár felé, szentséget akarnak fölvenni, 
a házasság titokzatos szentségét: azért rajta vannak, hogy 
tiszta testtel, tiszta lélekkel lépjenek az Űr oltára elé. 
A test és lélek tisztasága a legdrágább hozomány, mit tíz 
vaggoma való bútor s millió korona se pótolhat. Az ifjú¬ 
ság életelve azért így szól: ha törik , ha szakad, tiszta tes¬ 
tet, Úszta lelket akarok egykoron a házasság szentélyéke 
vinni 

Jó lérjnek, jó feleségnek lenni tán még nehezebb, 
mint jó szerzetesnek, jó apácának lenni: nagy sor az, mi¬ 
kor a házastárs így kénytelen magához szólni: ez az em¬ 
ber életednek sorsa, csak a halál választhat el téged tőle! 

Ép azért az Isten akarata, hogy a házastársak a 
lehető legjobb barátok legyenek a világon, mert ez a belső 
barátság könnyíti meg számukra a házasság igáját. 

Micsoda a barátság? 

Mi már ismerjük e lelki kincset: egy akaraton lenni — 
ez az igazi barátság. De lehetnek-e egy akaraton, kik nin¬ 
csenek egy valláson? A protestáns lelke soha össze nem 
barátkozik a katholikus leikével: amit te hiszesz, azt ő 
nem hiszi, ami neked a legdrágább, azt ő semmibe sem 
veszi, a te eszményeid nem az ő eszményei, a te szent¬ 
ségeid nem az ő szentségei, ő protestáns s ép azért pro¬ 
testál minden ellen, ami katholikus. A protestáns nem érti 
a katholikus lélek beszédét, miként a kinai ember nem 
érti a magyar ember beszédét s hamarébb fog a kinai 

Szuszai: A jellem útja. 


ember a magyarral összebarátkozni, mintsem a protestáns 
lelke összebarátkoznék a katholikus lélekkel. 

íme, elsősorban ezért mondja az Egyház: gyerme¬ 
keim, én javatokat akarom s ép azért mondom: a vegyes¬ 
házasság tiltott fa a ti számotokra. 

A vegyesházasok előbb-utóbb arra a fölfedezésre jut¬ 
nak : bár sohase találkoztunk volna az életben! 

Egy katholikus árvalány nyugodtan élt kis divatáru¬ 
üzletében, melyet nénjétől kapott. Egy protestáns keres¬ 
kedő megkérte a lány kezét. A nénje ellenezte a házas¬ 
ságot; a lánynak is eszébe jutott: a vegyesházasság tiltott 
fa számomra. Végtére azonban mind a ketten beadták 
derekukat, mert a protestáns vőlegény írásban adta, hogy 
az összes születendő gyermekeket a katholikus hitben fog¬ 
ják nevelni. 

Kezdetben minden jól ment. 

Pár év múlva a protestáns férj elhidegült feleségével 
szemben s időnkint ki is csúfolta vallását. Egy nap a sze¬ 
gény asszonykának, mikor a templomból hazajött, azt kel¬ 
lett látnia, hogy kedves ura a feszületet, a szentképeket, 
a rózsafüzért — mind a padlásra dobatta. 

Nemsokára gyermekük született. A protestáns férj a 
protestáns imaházban kereszteltette meg. Az asszony lelke 
fölsírt keservében: «De hiszen ünnepiesen megígérted, 
hogy összes gyermekeink katholikusok lesznek)) — mon¬ 
dotta férjének. «A gyermekek vallását megszabni az én 
dolgom!» — volt a felelet. 

Az asszony pár hétre nénjéhez utazott, hogy legalább 
kipanaszolja, kisírja lelke nagy bánatát. Ezalatt a férj váló¬ 
pert indított felesége ellen s gazdag protestáns özvegyet 
vett el; a szegény megcsalt asszonyt félredobta, mint a 
kifacsart citromot. A szegény asszony pedig nem volt 
lány, sem feleség, sem özvegy, hanem szerencsétlen terem¬ 
tés. Miért? Mert vegyesházasságra lépett. (L. Wetzel: Recept 
für Heiratslustige 40. 1.) íme, egyike ama boldogtalanok¬ 
nak, kikre gyűlölettel néz saját gyermekük, saját férjük, ha 
vele találkoznak. 

Azért az okos katholikus fiatalember, az okos katho¬ 
likus lány legelébb is arról szerez bizonyosságot, micsoda 
vallásit az, kivel ismerkedni akar s ha meggyőződött róla, 

hogy más vallásával áll szemben, magát megemberelve, 
teljesen szakít vele, még akkor is, ha szive máris tüzet 
fogott, mert százszorta jobb dolog , ha a szív pár hétig sír, 
semhogy egy életen át legyen Icénytelen keseregni. Bölcs 
életelv: más vallásúval nem kezdek ismeretséget! 

Lehet, hogy e sorok olvasásakor ilyetén gondolatod 
támad: én még gyermek vagyok, mi közöm nekem ily 
komoly dolgokhoz, én még nem gondolok házasságra. He¬ 
lyes, magam se akarom, hogy te 14—15 éves korodban 
máris házasságra gondolj. De mondd csak, akkor kell-e 
házunkat tűzkár ellen biztosítani, mikor már a szomszéd 
háza ég? 

Egy ember recsegésre-ropogásra s rémes fényre ébred 
föl. Kiugrik ágyából s rémülten látja, hogy már a harma¬ 
dik szomszédja ég; egyben eszébe jut, hogy háza nincsen 
biztosítva. Nosza, magára kapja kabátját s rohanva-rohan 
a biztosítási ügynökhöz. «Uram — kiáltja — gyorsan biz¬ 
tosítsa a házamat!)) «Most, mikor tán már ég a háza? 
Elkésett jó ember.» Mire visszatér, már az ő háza is lán¬ 
gokban áll és semmije sincs biztosítva! 

Mondd, bölcs ember volt-e ez a szerencsétlen? Gyer¬ 
mekem, az életelvek életünk, boldogságunk biztosítására 
valók; ezeket az életelveket idején kell megalkotnunk, 
hogy akkor, mikor szükségünk van rá, már készen, kezünk¬ 
nél legyenek. 

Tudod-e, mit jelent e szó: narkózis? 

Ez görög szó s mérgezést, bódulást, részegséget jelent. 

Mikor a kényelemszeretet lesz úrrá a kegyetlen anya 
szivében, pálinkába mártott rongyot tesz síró gyermeke 
szájába. A szesz elhódítja a gyermeket s a gyermek el¬ 
hallgat, elalszik. Lám, ez a narkózis! Aki sok szeszt szed 
magába, lerészegszik, megmérgezi, elhódítja magát. A ke¬ 
leti ember a mákfej szárított nedvét, melyet ópiumnak 
neveznek, eszi vagy szívja, mint a dohányt s az eredmény 
narkózis, bódultság. 

A szerelem a lélek narkózisa, elbódítása. A részegség 
első fokán a szeszívó vagy ópiumszívó rózsaszínben látja 
a világot: ilyenkor a szegény gazdagnak tartja magát, a 
gyenge meg igazi hős stb. A szerelem is rózsaszínű szem¬ 
üveget tesz a szerelmes orrára: az ő számára az ég 

telisdedteli csupa bőgővel, ő azt hiszi, hogy csupa szere¬ 
lemből is meg lehet élni. A hímnemű «ő» az ő szemében 
igazi lovag, ha szárnyai volnának, egész angyal volna. 
A nőnemű «ő» meg valóságos arkangyal; csak később 
veszik észre, hogy az angyalnak és az arkangyalnak is 
igazi körmei vannak, hogy mind a kettő csak gyarló em¬ 
ber. De nemcsak ilyetén csendes változást teremt a sze¬ 
relem a lelkekben, sokszor viharokat, tomboló viharokat 
támaszt: a szerelmes süket is, vak is, olyan, mint a szesz 
vagy ópium elhódított áldozata, ki tombol részegségében. 
Ha egyszer bevonul a lélekbe a szenvedély, a lélek szeme 
elborul, az ész nem lát tisztán, a szenvedély rabbá teszi 
az akaratot; akkor bajos dolog, sőt merő lehetetlenség az 
okos elvek megalkotása. Azért már most, mikor eszed 
tisztán lát, mikor akaratod szabad, kell megalkotnod éle¬ 
tednek irányító s mentő elveit, hogy a vihar idején, mely 
lelkedben kél, irányt mutassanak lelkednek, hogy akkor, 
mikor minden inog körülötted és saját lelked házában, 
ezek az életelvek mentő horgonyaid legyenek lelked szá¬ 
mára és megvédjenek téged saját gyengeséged ellen. 

De ha hű akarsz lenni életed elveihez, egyről meg 
ne feledkezzél: ha szivednek titkos vágyai beleütköznek 
életed elveibe, e vágyak nem egykönnyen hódolnak meg 
az ész elvei előtt; e vágyak segítségül hívják majd a kép¬ 
zeletet és százféle nehézséget és kifogást támasztanak, 
hol nagyítanak, hol meg kicsinyítenek, hol meg a feketét 
fehérnek, a fehéret meg feketének mondják, hogy az észt 
elámítsák, az akaratot engedékenységre bírják. Az, ki pl. 
vegyesházasság előtt áll, százféle mentő gondolatba ka¬ 
paszkodik: hisz én katholikus maradok, az én választot¬ 
tam nem olyan, mint a többi, ha ehhez nem megyek, 
hoppon maradok stb. stb. Mindez merő önámítás! Ha 
Isten a házasságot rendelte számodra, akkor a neked való 
házastársat is megteremtette; csak várj, míg az igazira 
akadsz. De arról biztos lehetsz, hogy Isten akarata szerint 
a máshitű nem az igazi. 

Aki biztos életelvek nélkül indul az élet tengerére, 
hasonló ama hajóskapitányhoz, ki otthon felejti az irány¬ 
tűt, mely biztos irányt mutat hajójának. 

28. A világ «elvei». 

Miskát félkegyelműnek hittak s néha valóban úgy lát¬ 
szott, mintha felső emeletében nem volna minden rendben, 
így a Miska gyerek egy ízben fejébe vette, hogy halászni 
fog. Horgot kerített és kiállott a tó partjára. Már harmadik 
napja állta a halászást, de bizony fia halacskát se fogott. 
Egyik pajtása megfigyelte, hogyan ráncigálja ki időről-időre 
a horgot s rászólt: «Mit csinálsz Miska?» «Halászok.» 
«Halászhatol te akár Ítélet napig is — mondotta pajtása — 
de alig akadsz bolond halra, mely az üres horogba harap. 
Tégy rá gilisztát, vagy bogarat, e nélkül nem lehet halat 
fogni.» 

A giliszta, ez kikerülte Miska figyelmét, mikor leste, 
hogyan halászik az apja. Végül ráaggatta a csaló étket 
horgára s nemsokára nagy örömmel kirántotta Miska az 
első halat. Nagyot ugrott örömében, nemcsak azért, hogy 
meg volt az első hal, de főleg azért, mert immár tudta a 
halfogás mesterségét. 

E kis történet roppant tanulságos példabeszéd. Azok, 
kik lelkekre halásznak, hiába vetnék ki üres horgukat, mint 
a félkegyelmű Miska. Ha a világ azt mondaná: hemperegj 
a bűn sarában! — e csábító szóra alig hallgatna valaki. 
Mit tesz hát a világ ? Gilisztát tesz a csábító szó horgára: 
igazsággal kendőzi a hazugságot — és mindjárt akadnak 
rövidlátók, kik bekapják a hazugság horgát. E helyett: 
«hempereg a bűn sarában® — a világ azt a nótát fújja: 
«A mustnak forrnia kell®. «az ifjúságnak ki kell tombolnia 
magát®, «a jellemnek szabadon kell kifejlődnie® — és e 
nótára hallgat az ifjúság és sokan belefekszenek — a 
sárba. 

Ha a hal tudná, hogy a gilisztával együtt acél-horgot 
kap be, dehogy is kapna a horog után: reméllem, hogy 
neked is lesz eszed s nem mégy a hazugság horgára csu¬ 
pán azért, mert a hazugságot igazság takarja. 

«A mustnak forrnia kell.® Valóban igaz, a szőlőből 
kipréselt mustnak forrnia kell, hogy színarany bor legyen 
belőle. Még az is igaz, hogy a kamaszkor némileg a must¬ 
hoz hasonló, mert a fejlődő ifjúban, lányban pezseg a vér 

s új érzések forrnak. De hát a világ nem ezt érti csábító 
szavával, a világ nyelvén e szó annyit jelent: az ifjúság¬ 
nak szabadon ennie kell az élvezetek asztaláról, túl kell 
•tennie magát a korlátokon, melyeket a vallás s erkölcs állít 
fel. Szóval a világ úgy állítja oda a dolgot, mintha a törvény 
szemmeltartása gyáva szolgaság s a szabados vétkezés az 
igazi szabadság volna. S ugyan kicsoda az, ki nem akarna 
szabad lenni? Sok ifjú, sok lány bekapja a világ horgát: 
lábbal tiporja e törvényt, mert szabad akar lenni. 

Egy ifjút elfogott a szabadság láza: olyasmit teszek, 
gondolta magában, miről az egész világ megtudhatja, hogy 
szabad vagyok. Mit tett hát a szabadság hőse? 

Volt egy drága gyémántja, elment vele a tenger part¬ 
jára és beledopta a tengerbe kincset érő gyémántját. Ezzel 
tudtára adta a világnak: «ime én szabad vagyok,- azt teszem, 
mi nekem tetszik.)) 

Mit mondasz ezen ifjúnak hősködésére ? Szinte hallom 
ítéletedet: nagy bolond volt, hogy drága kincsét a tengerbe 
dobta. Én is azt mondom: bolond volt; de ennek az iíjú- 
nak temérdek pajtása van Magyarország ifjai és lányai 
között is. 

Monddsza csak, mivel szokta az elemiből kikerült 
gyerek bebizonyítani, hogy ő immár nem gyerek, hogy 
neki immár nem parancsolnak ? Elmegy a trafikba, cigarettát 
vesz és valahol a kert végén füstöl, mint a kémény és 
hite szerint megmutatja, hogy ő immár nem gyerek, hogy 
ő túlteszi magát e tilalmon: gyermekeknek tilos a dohány¬ 
zás! Nem úgy van-e? 

Hát nézzünk a dolog fenekére! 
s Mondd, mi nehezebb dohányozni, vagy nem dohányozni ? 
En amondó vagyok, hogy nem dohányozni sokkal nehezebb, 
mint dohányozni; aki dohányzik, az enged szája, orra 
kívánságának a csiklandozás után, abban az érzéki kíván¬ 
ság a győztes, — aki nem dohányzik, az legyűri testének 
áhítozását a csiklandozás után, abban a józan ész és az 
akarat a győztes. Kicsoda tehát az erős gyermek, az aki 
cigarettázik, vagy az, aki nem cigarettázik? 

Az első dohányzásnak rendszerint hatalmas következ¬ 
ményei is vannnak; nem a botra, vagy kemény dorgálásra 
gondolok e helyütt. A dohányfüst nikotin mérge erős izga¬ 

lomba hozza a cigarettázó hős belsejét, feje szédül s nem¬ 
sokára sáppadozva félre kell vonulnia, mert a früstök, vagy 
ebéd erősen ki kívánkozik belőle. Ez a természet szava, 
mely ugyancsak érthetően adja tudtára hősünknek: most 
bolondul cselekedtél, mert bolondul éltél, azaz visszaéltél 
szabadságoddal. 

Kicsoda a szabad gyerek? Én úgy tartom, hogy sza¬ 
bad az, ki fejét gondolkodásra használja és azt mondja: 
a dohányzás árt a fejletlen gyermeknek, azért nem dohá¬ 
nyozom, a szabad gyermek az, ki maga tiltja meg magá¬ 
nak az ártalmas dohányzást. Minden törvény korlát, a 
szabadság korlátja, de nem a szabadság elnyomására, 
hanem a szabadság biztosítására. A törvény megmutatja 
az utat, hogyan kell a szabadsággal okosan élni. 

A Tátrában veszedelmes meredek helyek és tátongó 
mélységek vannak: nem egy ember halálát lelte már a 
Tátra szakadékaiban. Már most egy okos ember azt mondja: 
korlátokat állíttatok a legveszedelmesebb helyeken, hogy 
a hegymászóknak legyen mibe belekapaszkodniok, hogy 
egyensúlyt vesztve halálra ne zúzzák magukat. Vájjon okos 
dolog-e a védőkorlátok emelése? Ilyetén védőkorlátokat 
állított föl az Űristen a földi vándorok védelmére az ő 
tízparancsolatjában, s minden okos ember hálát ad az Úr¬ 
istennek, hogy utat mutat nekünk arra, hogyan kell a szabad¬ 
sággal helyesen élni, hogyan kell a halálrazúzástól óvakodni. 

Amint a kamaszkor elején a cigarettázás, a végén a 
lerészegedés járja. 

Mikor a diák letette az érettségit, vagy tanítói képe¬ 
sítőt, egyszerre olyformán érzi magát, mint az oroszlán, ki 
kiszabadult a ketrecéből. Az ő szemében az iskola az ő 
szabályaival és törvényeivel a ketrec, a tanár meg mind¬ 
megannyi börtönőr és kegyetlen zsarnok. No de most 
nyolc évi fogság után végre-valahára megszabadult az ő 
zsarnokaitól, most már az igazgató se parancsol neki. 
Nézzétek most a szabadság hősét! Első útja a korcsmába 
vezet, hová eddig tilos volt belépnie, s mivel mutatja meg, 
hogy szabad? Azzal, hogy iszik, azzal, hogy lerészegszik. 
A berúgás az érettségi, a képesítő pecsétje,... sőt a be- 
rúgás után nem egyszer még más is következik, a lefekvés 
egy más bűn csúnya sarába. 


Szegény szabadsághős! Érettnek nyilvánította a vizs- 
gáló bizottság s első lépése az életbe arról tesz tanúbizony- 
ságot, hogy éretlen a szabadságra. Nem érte fel ésszel 
hogy törvény nélkül nincs rend és rend nélkül nincs igazi 
szabadság. Nyolc évig nyomta az iskola padját és e hosszú 
idő alatt meg nem értette, hogy 400-500 diákot nem 
lehet tanítani, nevelni, ha négy-ötszáz fej kívánsága telje¬ 
sül, hogy rend a dolog veleje. Most szabadság mámorá¬ 
éin megpróbálja erejét a szeszen. És az eredmény? Az 
eredmény az, hogy a szabadság hőse rendszerint lekerül a 
földre, legyőzte a rendetlen kívánság, legyőzte a szesz. 

«A mustnak forrnia kell,* «az ifjúságnak ki kell tom¬ 
bolnia magat* — ő szót fogadott és lefeküdt a sárba. 
Keresd benne a szabadságot. Se górcsővel, se nagyítóval 
nem találod fel benne, hisz még nyelvének, még lábának 
se tud parancsolni, csak úgy dülöng és hebeg... Látod, 
•így jár mindaz, ki a világ hamis nótájára hallgatva, a szabad¬ 
ságot összetéveszti a függetlenséggel s azt hiszi, hogy csak 
akkor szabad, ha a törvényt lábbal tiporja! A szabad em¬ 
ber azt mondja: a részegség csúnya szolgaság: én ma¬ 
gamévá teszem a törvényt: ne légy mértéktelen az italban, 
mert szabad akarok lenni! 

Miié való az ész? A szem látásra, az ész az igazság 
látására való. Ha az ész nem jól lát, téved. Vájjon a té¬ 
vedés az ész erejének a jele? Ki merné ezt állítani? 
A tévedés ellenkezőleg arról tesz tanúságot, hogy az ész 
gyenge! Minden bűn az észnek és akaratnak a tévedése, 
minden bűn a gyengeségnek a jele. A cigarettázó gyermek, 
a lereszegedő ifjú egyformán téved, mikor azt hiszik, hogy 
a törvény áthágásában van a szabadság. A szabadság tör¬ 
vény nélkül már nem szabadság, hanem szabadosság. Bo¬ 
londokat tenni az őrültek kiváltsága, szabadsága: a józan 
eszű ember szabadon a törvény útján jár éppen azért 
mert józaneszű s nem bolond. 

... n y/fjta törvény: Az ifjúságnak ki kell tombolnia ma¬ 
gát, legieljebb bolondok házában járhatná: az eszeveszet- 
tok dolga a tombolás, józaneszű ember nem kér belőle. 

Ha ki akarod próbálni a szabadságodat, ott vannak a 
jó, jobb és legjobb dolgok: válogass köztük tetszésed sze¬ 
rint. A jo dolgok között, szabadon választani — ez az 

igazi szabadság... Mi igaz tehát a világ elvéből: «a must¬ 
nak forrnia kell, az ifjúságnak ki kell tombolnia magát?* 
A must forr és az ifjúság vére is forr — ennyi az igaz¬ 
ság. Ez a giliszta a vüág horgán. Hát a horog micsoda? 
ez a tombolás, a törvénynek lábbal tiprása. Ez, miként 
láttak, hazug ámítás. Vájjon bekapod-e a horgot? Vájjon 
a betegség az egészségnek a kelléke-e ? A betegség annak 
a jele, hogy az ember még él; de a betegség nem tarto¬ 
zik hozzá az egészséghez, ellenkezőleg, a betegség az 
egészség hiánya. 

így a törvénynek áthágása annak a jele, hogy az em¬ 
ber szabad; de a törvény áthágása a szabadság "betegsége 
s nem a kelléke. Ha éppen tetszik, beléfekhetel a sárba, 
hogy megmutassad, hogy azt teszed, mi neked tetszik ;de ha a 
sárban gázolsz, bolondul cselekszel, mint ama ifjú, ki gyémánt¬ 
ját a tengerbe dobta. A világ legnagyobb bolondja, ki ártat¬ 
lansága drága kincsét dobja a bűn sarába, mert a világra 
hallgatva, azt tartja: az ifjúságnak ki kell tombolnia magát. 

«A jellemnek szabadon kell kifejlődnie.* 

Itt ugyancsak kövér a giliszta, úgy hogy csak gyakor¬ 
lott szem látja meg a horgot alatta. A jellem kincs, a 
kincsek kincse: szép jellemre szert tenni isteni munka. 

A jellemnek nőnie kell, hogy megerősödjék: csak az 
erős, a megingathatatlan jellem az igazi jellem. 

A jellemhez csak egy út vezet, a szabadság útja: 
azért lesz az ember jellemmé, mert az igazságot szaba¬ 
don választja, az igazsághoz szabadon ragaszkodik és a 
szabadságából hajszálnyit se enged. 

Hát akkor hol az hazugság horga, ha e mondásnak: 
a jellemnek szabadon kell kifejlődnie — ha mondom, e 
mondásnak minden szava szinarany igazság? A horog e 
szóban van elrejtve: «szabadon.» 

Hogyan értik e szót a világ fiai ? Az ő szavukjárása 
szerint a szabadfejlődés szigorúan megköveteli, hogy az 
ember nebántsvirág legyen: «nem szabad erőszakosan 
belenyúlni a természetbe; az önmegtagadásról meg szó se 
essék, mert az önmegtagadás a természet ellen való vétek; 
az önmegtagadás lemondás az életről, sőt az életnek 
egyenes megtagadása*, szóval az embernek úgy kell nőnie, 
mint a vadkörtefának az erdőben. 

Lám, ez a szabadfejlődés a világ szája íze szerint! 
A fáról szabad levágni a száraz, vagy beteges gallyat; a 
rózsa tövéből szabad eltávolítani a vadhajtásokat, a palán¬ 
ták közül szabad kigyomlálni a dudvát; ha kezed-lábad 
sebes és a seb üszkösödni kezd, az orvos levág egy tagot 
testedről, hogy az egész embert megmentse: — csak a 
lélek betegségeihez nem szabad hozzányúlni, csak a lélek¬ 
ből nem szabad a gizt-gazt kiirtani. 

Nem furcsa-e a világ fiainak bölcsessége ? A világ fiai 
betegek s miként a betegek, ők is érzékenyek, fáznak min¬ 
dentől, ami fáj, ami megerőltetéssel jár; de roppant csú¬ 
nyául festene, ha a világ fiai azt mondanák: betegek, 
gyengék s gyávák vagyunk, azért inkább az orvosságot, 
az önmegtagadást ócsárolják, mintha csak azt mondanák: 
nem kell nekünk az önmegtagadás, mert ez veszedelmes 
egy portéka. 

Pedig az orvosság kitűnő, az önmegtagadás semmi 
egészséges, jó, nemes tulajdonságot sem öl meg bennünk, 
csupán a rendetlen beteges, durva vadhajtást és dudvát irtja, 
nyesi. 

Ha az önmegtagadás krisztusi gyomláló szerszámával 
kiirtottad a dudvát telkedből, ha lenyested a rendetlen vá¬ 
gyak vadhajtásait magadról: akkor aztán szabadon fejlőd- 
hetel, amennyire csak szived kívánja: így nemes csemete 
lesz belőled. 


29. A világ egyéb «clvei». 

Értesz a számtanhoz? Mondd meg hát: mennyi két¬ 
szer kettő? Szinte látom mosolyodat, mellyel e kérdésre 
felelsz: no hát kétszer kettő — négy! Helyes. De most 
hallgass ide! 

Holt bizonyos az, hogy kétszer kettő — négy és se 
nem három, se nem öt? Aztán szent István idejében is csak 
négy volt a kétszer kettő ? S ezer év múlva nem lesz-e 
Budapesten kétszer kettő öt? Aztán Kínában is négy a 
kétszer kettő, vagy csak Magyarországon ? Végül az angolok 
számára is négy-e a kétszer kettő? S az Úristen nem 
csinálhatna hármat vagy ötöt belőle? Nos, mit gondolsz: 
mi az igazság? 

Hát biz az igazság az, hogy kétszer ketiő — négy az 
égen és a földön, ember, angyal s Isten számára. Ha mégis 
akad ember, ki azt mondja: kétszer kettő — három, vagy: 
kétszer kettő öt, a kétszer kettő akkor is négy marad, 
benne akkor se esik baj, de igenis baj van annak a fejé¬ 
ben, ki a kétszer kettőn erőszakot akart tenni. 

Kétszer kettő — négy, ez számtani igazság. S miként 
ez a számtani igazság, úgy más igazság sem enged a 
jogából: ha ezren, ha milliók csűrik-csavarják vagy kereken 
megtagadják, az igazság mindig igazság marad. Az igazság 
nagy úr, roppant nagy úr; az igazság akkora ur, mint 
maga a fölséges Isten, mert hisz az Isten minden igaz¬ 
ságnak a forrása. 

Egy az Isten! Ez is igazság, s amint kétszer kettő 
nem három, se nem öt: úgy nem igaz, hogy nincs Isten, 
vagy hogy több Isten van. 

Az Isten Fia emberré lett, meghalt a keresztfán s 
harmadnap föltámadt sírjából. Ez is igazság, s amint két¬ 
szer kettő nem három, se nem öt: úgy nem igaz, hogy 
az Úr Jézus nem járt a földön, nem halt meg a kereszt¬ 
fán s nem támadt föl a sírjából; nem igaz, hogy Krisztus 
nem volt az Isten Fia. 

Az Úr Jézus Egyházat alapított, melynek átadta a 
maga igazságait és szentségeit, hogy e drága isteni kincset 
az egész emberiség számára a világ végezetéig megőrizze. 
Ez is igazság. S amint kétszer kettő nem három, se nem 
öt: úgy nem igaz az, hogy az Űr Jézus nem alapított 
Egyházat, valamint az se igaz, hogy több Egyházat alapított. 

Az Űr Jézus azt mondta az Oltáriszentségről: «Ez az 
én testem, mely értetek adatik)). Ez is igazság. S amint 
kétszer kettő nem három, se nem öt: úgy nem igaz, hogy 
az Oltáriszentség merő kenyér, puszta jel. 

Ami igaz, az igaz égen és földön, s az igazság úr, 
nagy úr, az igazság sohasem alkuszik meg a hazugsággal 
és tévedéssel. Aki az igazságon tesz erőszakot, a józan 
észnek ássa meg a sírját. 

A híres Leibnitz azt írta valamikor: «Amint csak egy 
geometria (mértan) van: úgy csak egyfajta bölcseleti igaz¬ 
ság van». Hozzátehetjük: Amint csak egy igaz egyszeregy 
van: úgy csak egyfajta vallási igazság van; s ha az em- 



berek hamissággal, tévedéssel keverik a vallás igazságát, 
az igazság igazság marad s nem teszi a hamisságot és 
tévedést is igazsággá. Acélhorogból sohasem lesz giliszta 
s a hamisság és tévedés sohasem vedlik át igazsággá. 

Most halljad a világ elveit! 

1. «Minden vallás jó. Hisz utoljára is egy Istent 
imádunk.)) 2. «Udvözüljön löki a maga módja szerint.)) 3. «A fő¬ 
dolog az, hogy az ember becsületes legyen, a vallás nem 
sokat számit» 4. «Maradjon meg mindenki abban a hitben, 
amelyben született.)) 5. «Becsületes ember nem változtatia a 
vallását,)) J 

Ezeket a mondásokat sokan, nagyon sokan készpénz¬ 
nek veszik, mintha csak arról volna szó, hogy kétszer 
kettő négy. Miért? Azért, mert mindegyik mondásra 
iá van aggatva az igazság látszatának a csillogó köpenykéje. 

Mikor az orvos nagyon keserű orvosságot rendel a 
betegnek, ostyába rejti a keserű dolgot, vagy cukorban 
adja be a keserű pilulát, hogy a beteg el ne undorodjék 
a keserű orvosságtól. A világ is igazságban hempergeti 
meg a hazugságot, hogy az emberek észre ne vegyék s 
gyanútlanul bevegyék a keserű hamisságot. 

A kémikus tíz vagy többféle elemből álló keveréket 
is elemeire tud bontani. E műveletet elemzésnek hívják. 

Elemezzük mi is a világ elveit, vagyis válasszuk el 
az igazságot a hazugságtól. 

1. «Minden vallás jó; hisz utóljára is egy Istent imádunk.)) 

Egy szociáldemokrata cipészlegénynek ez volt a szava- 
járása: «Vallás hát vallás, mindegyik vallás egyforma». 

Fecsegése nagyon bántotta mesterét, ki derék katholikus 
ember volt. A mester föltette magában, hogy végre meg¬ 
leckézteti szájas legényét s a következő szombaton csupa 
hamis pénzben fizette ki a legény heti bérét. 

A legény tágra nyílt szemmel kérdezte: «Hát ez mi¬ 
csoda!)) — «Pénz hát pénz!» — felelte a mester. — Te 
azt mondod: «Vallás hát vallás®, épen olyan joggal mon¬ 
dom én: «Pénz hát pénz; minden pénz egyformán jó.» 

«De nem oda Buda! — kiáltotta dühösen a legény. — 
Ezért a pénzért semmit se kapok, sőt még hűvösre tesz¬ 
nek érte, ha rajta csípnek, hogy hamis pénzért akarok 
valamit vásárolni®. 

— Igazad van, barátom! — felelte a mester. — De 
elhidd, nekem is igazam van, mikor azt mondom: «Amint 
csak igazi pénzen lehet árút vásárolni, úgy csak az igaz 
valláson lehet a mennyországot megvásárolni.® 

«Minden vallás jó.» Ép oly joggal mondhatnék: ((Min¬ 
den pénz jó®. Pedig a pénzhamisító banda pénze igazán 
nem jó. Ha minden vallás jó, akkor az igazság meg a 
hamisság egyforma jó, akkor a fehér egyenlő a feketével, 
a hideg a meleggel. E mondással: «Minden vallás jó® — 
csak azokat lehet elámítani, kik eszüket a csizmájuk szárá¬ 
ban tartogatják. 

A való az, hogy minden vallásban van valami jó; így 
pl. a mohamedán vallásban jó dolog a hit az Istenben, 
az imádság, a böjtölés, a szeszes italok tilalma. De bizony 
nem jó a mohamedán vallásban, hogy az Úr Jézust merő 
embernek, Mohamednél kisebb prófétának tartja, a sok- 
nejűséget tanítja, a keresztényeket gyauroknak — kutyák¬ 
nak nézi stb. Még a bálványimádó hottentották vallásában 
is van valami jó, de azért a bálványimádás nem jó. 

Hisz az volt az emberiség nagy betegsége, hogy az 
emberek-faragta vallásokban az igazság szemcséi a téve¬ 
dések vastag sara közé voltak keverve s ép azért fáradt 
le hozzánk az Isten Fia, hogy nekünk a teljes vallási 
igazságot minden tévedéstől menten meghozza. 

Mikor a nap fölkel, szépen elkotródnak előle az összes 
csillagok: mikor leszállt hozzánk az igazság napja, az Úr 
Jézus Krisztus, pusztulnia kell előle minden emberi vallás- 
csinálónak. Ha maga az Isten tanít vallást, az emberek¬ 
nek egy szálig földre borulva kell hallgatniok az isteni 
oktatást. 

Az Úr Jézus Krisztus a vallás isteni szakértője. Vele 
szemben minden ember kontár a vallás dolgában. Három 
évig maga szólt a zsidó néphez, aztán az ő Egyházának 
szája által szól az egész emberiséghez. Maga mondja, isteni 
becsületszavára mondja: «Ime, én veletek (Egyházának 
elöljáróival) vagyok mindennap a világ végezetéig®. (Máté 
28., 20.) Amit még senki se mert mondani magáról, azt 
ő ki meri mondani: «Minden hatalom nekem adatott menny¬ 
ben és a földön. Elmenvén az egész világra, hirdessétek 
az evangéliumot minden teremtménynek. Aki hiszen és 

megkereszteltetik, üdvözül; aki pedig nem hiszen, elkár- 
hozik.» (Máté 28., 18. Márk 16., 15—16.) 

Lám, az Űr Jézus nem mondja, majd elküldöm 
Luthert vagy Kálvint, vagy Erzsébet angol királynét hozzá¬ 
tok, kik megtanítanak titeket az igazságra; az Úr a maga 
katholikus Egyházának elüljáróit küldi a vHágba, hogy hir¬ 
dessék az Ő evangéliumát s nem a magukcsinálta tanítást. 
Aki elfogadja mind, mit az Űr tanít, aki hisz, üdvözül. 
Aki bármit is elvet az Űr tanításából, aki. nem hiszen, 
elkárhozik. 

A vallás isteni szakértője szerint tehát csak egy val¬ 
lás jó, az ő vallása, melyet a maga Egyháza által kínál 
az emberiségnek. 

Mit akar hát az emberi szószátyárkodás az isteni szak¬ 
értővel szemben? 

Hidd el. más dolgokban az emberek elég okosak: a 
cipőt nem a pékhez, hanem a cipészhez viszik javításra, 
mert a cipő dolgában a cipész a szakértő. A bomlott órát 
nem a cigánykovácshoz, hanem az óráshoz viszik, mert 
az óra dolgában az órás a szakértő. Romlott egészségük¬ 
kel nem a szatócshoz, hanem az orvoshoz fordulnak, mert 
az egészségügy dolgában az orvos a szakértő. A templom 
építését nem a kanászra vagy tehénpásztorra bízzák, hanem 
szakértő építészre. Mikor vasutat akarnak építeni, nem a 
heutest vagy mészárost hívják elő, kik nagyon jól érthet¬ 
nek a marhaöléshez meg a virstli-kolbászgyártáshoz, de a 
vasútépítéshez annyit konyítanak, mint a hajdú a harang¬ 
öntéshez. A vasútépítést szakértő mérnökökre szokták 
bízni. Mikor azonban a valláshoz érnek az emberek, nagyon 
sok fejben vége szakad az okosságnak: itt mindenki szak¬ 
értő akar lenni s azt tartja, hogy a vallási igazságok között 
kedve szerint válogathal, mint a tót a vadköriében, s ha 
egy két vallási igazságból összetákolja a maga hitét, akkor 
már mennybe viszik az angyalok. Ha akadna boltos, ki válo¬ 
gatás nélkül a jó és hamis pénzt egyformán elfogadja: az 
egész országból csak úgy özön lenének hozzá a hamis pénz 
birtokosai; de az együgyű boltos egyben az egész ország 
bolondja volna. Ám ily boltos nem akad az országban, 
csak a mindentudó s végtelenül szent Istent gondolják 
sokan ilyen együgyű boltosnak, ki gyermekeinek az igazság 

és hamisság pénzéért egyformán mennyországgal fizet. Hol 
itt az ész? 

2. «Üdvözüljön kiki a maga módja szerint.)) Hát biz’ 
ez kontár beszéd, mert senki sem üdvözülhet a maga 
módja szerint. Az üdvözülés útját megmutatta az isteni 
Szakértő s «aki nem hiszen, elkárhozik». Akinek módjá¬ 
ban volt a katholikus igazságot megismerni s még se lett 
katholikussá, annak üdvösségéért kár volna egy lyukas mo¬ 
gyorót is adni. 

3. «A fődolog az, hogy az ember becsületes legyen, 
a vallás nem sokat számít.» Kicsoda a becsületes ember 
a világ szemében ? Mindaz becsületes a világ előtt, ki nem 
ült börtönben. Aki a paráznaság fertőjében hempereg, aki 
hitvestársát megcsalja, aki keresetét elissza s feleségét, 
gyermekeit nyomorogni hagyja, aki titokban lop, csal, 
embert gyilkol — mindaz becsületes a világ szemében, 
A «becsület» olyan ruha, melyet az emberek, a rövidlátó 
emberek aggatnak ránk. Nem is becsület az, hanem jó 
hírnév. Becsület, igazi becsület csak egy van, mely nem 
egyéb, mint az, hogy mennyit érünk az Isten szemében 
s az Isten szemében egyedül a vallás számít, vallás nélkül 
semmit sem ér az ember. 

4. «Maradjon meg mindenki abban a hitben, melyben 
született.)) 5. ((Becsületes ember nem változtatja a val¬ 
lását.)) 

Hát milyen hitű voltál te, mikor a világra születtél? 
Hát biz’ te semmi hitű, pogány voltál s minden ember 
pogánynak születik. Hozzá még járni se tudtál s még 
kevésbbé beszélni, mikor a világra bevonultál. A világ- 
bölcsessége szerint abban kell maradnod, amiben születtél; 
tehát nagyot hibáztál, mikor a beszédet, a járást meg¬ 
tanultad és szüleid is hibáztak, mikor keresztségre vittek. 
Már most, ha valaki észre kapva azt találja, hogy őt hamis 
hitben nevelték, ne gondoljon arra, hogy a hamisságot 
igazsággal cserélje föl? A világ szerint az ilyen egyszer 
s mindenkorra a hamisság követésére van kárhoztatva, 
mert hát «becsületes ember nem változtatja a vallását))... 

Ha valakit az igaz krisztusi hitben, a katholikus Egy¬ 
házban neveltek: akkor valóban nem szabad a vallását 
elhagynia, ha üdvözölni akar; de nem azért kell vallásában 

megmaradnia, mert abban nevelték, hanem azért, mert az 
igazság birtokában van s az igazság mindenek fölött való, 
az igazságtól sohasem szabad elpártolnunk. 

De mihelyt valaki észreveszi, hogy az ő hite hamis, 
szent kötelessége az igazi, katholikus hit után kutatni, s 
ha megtalálta az igazságot, a becsület 
megköveteli, hogy az igazság előtt meg¬ 
hajoljon, hogy katholikussá legyen. 

íme, így fest a világ bölcsessége, 
ha a józan ész boncolókése alá vész- 
szűk. Hogyan is tudják magukat az 
emberek ily hazug szólásokkal ámítani ? 
Megmondom neked a nagy titkot. 

A krisztusi igazság nagy úr, nagy 
követelésekkel lép föl az emberekkel 
szemben. Aki mindazt meg akarja tenni, 
amit a katholikus igazság tőle követel, 
amit röviden e könyvben adtam eléd: 
az ember legyen a talpán, a krisztusi 
igazság holta napjáig kemény munkát 
szab rá. Ehhez a kemény munkához 
sok embernek nincs kedve, s hogy a 
maga gyávaságát kendőzze s a lelki¬ 

ismeretét elaltassa, azért ámítja magát a világ hazug 
szólásaival. 

E hazugságok nem elvek, szilárd igazságok, hanem 
kötelek az igazság oszlopainak ledöntésére. 

Ha elveket, megingathatatlan igazságot akarsz, fordulj 
az igazság isteni Szakértőjéhez. Ö maga mondja: «Minden, 
ki az igéimet hallja és azokat teljesíti, hasonló a bölcs 
emberhez, ki házát kősziklára építette. És szakadt az eső, 
jött az árvíz, a szelek fútták és ama házra rohantak; de 
nem dőlt össze, mert kősziklára volt alapítva)). (Máté 7., 
24—25.) 

A jellem a krisztusi igazság talaján terem. 

S csakis ott! 

Aki a világ ámító hazugságaira hallgat, homokra épít. 

«És minden, aki ez igéimet hallja, de azokat nem 
teljesíti, hasonló leszen a bolond emberhez, ki házát 
fövényre építette. És szakadt az eső, jött az árvíz, a szelek 
fútták és ama házra rohantak; és összedőlt az, és nagy 
volt romlása®. (Máté 7., 26—27.) 


30. Búcsúzó. 

Bevonulásodat a világba épenséggel nem hősként tar¬ 
tottad: fájdalmas kiáltással, mely sirásnak is beillett, jelez¬ 
ted, hogy itt vagy. E sírás kiáltás volt édesanyád után. 
Ha bölcsödhöz odatették volna a legszebb játékokat, ha 
egy halomra odarakták volna a világ összes aranyát-ezüst- 
jét: neked mindez nem kellett volna, édesanyádtól születtél 
s neked a föld összes kincsei közül csak egy kellett: 
szülőanyádnak meleg keble és édes teje. 

Te édesanyádhoz tartoztál, miként a gyümölcs a fához 
tartozik, mert tőle kaptad testedet. De valakihez még jobban 
tartozol, mint saját édesanyádhoz: a felséges nagy Isten¬ 
hez, ki lelkedet teremtette és saját fiának vére árán meg¬ 
váltotta. 

Te anyádnak gyermeke vagy, de még sokkal inkább 
Istennek a gyermeke, s ha száz évet is élsz, Istennel 
szemben még akkor is csak gyermek vagy. 

Születésed után pár napra már is mennyei Atyád 

Szuszai : A jellem útja. 12 

házába vittek, hogy levegye lelkedről az ősszülők bűnének 
átkát s beléd rejtse az örök élet csiráját 

Lelked jóidéig aludt benned: az első mosoly s még 
inkább az első szó jelezte, hogy lelked ébredezni kezd. 
Megtanultad az emberek beszédét — és egyben megtanul¬ 
tad az Istennel való beszédet. Kicsi lelked nagy mohóság¬ 
gal hallgatta a hírt ménnyei Atyádról: miként a nyiló virág 
nagy mohósággal szívja magába a nap világosságát. A nyiló 
virág a nap felé fordul, mert hisz a nap fénye, melege 
csalta ki a földből: a te lelked meg Istenhez fordult, mert 
Isten szeretetének melege teremtette a semmiből. A leg¬ 
könnyebben a mennyei Atyáról szóló tanítást fogta fel 
kis lelked, jóllehet a mennyei Atyádnak csak a műveit 
láthattad. 

Édesanyádhoz a vér köteléke fűz téged: mennyei 
Atyád a vér kötelékénél is erősebb kötelékkel fűzött téged 
magához. 

Mi köti a bolygókat a naphoz? A vonzás nagy tör¬ 
vénye : a naptól származnak a bolygók és a naphoz von¬ 
zódnak, s viszont a nap is vonzza őket. Ilyetén módon 
fűzte Isten lelkedet magához; egy vágyat, erős, nagy, kiolt- 
hatatlan vágyat tett lelkedbe: a boldogság után való vágyat. 
Ez a vágy, ez az éhség Istened felé hajt téged. 

Járd be az egész földkerekséget, keresd fel az ezer- 
hatszáz millió embert, kopogtass minden egyes szív laká¬ 
sán s kérdezd sorra valamennyit: Boldog akarsz-e lenni? 
S az ezerhatszáz millió ember mind egy szálig azt mondja: 
igenis, én boldog akarok lenni! Olyan ember nem akad az 
ég alatt, ki kérdésedre azt felelné: én boldogtalan akarok 
lenni! 

Ha saját lelkedbe pillantasz, ott is megtalálod a síró 
vágyat, a kiolthatatlan éhséget a boldogság után. E vágy¬ 
nál fogva akar téged Isten magához láncolni. Ő jól tudja, 
hogy az ember rövidlátó, majd ehhez, majd ahhoz tapad 
a leikével: azért erős kötelékkel fűzte az embert magához. 
Lelkednek éhsége a boldogság után akkora, hogy a világ 
minden kincse se elégíti ki. Ha pénz hatalom, dicsőség, 
ha minden tied volna, lelked mégis sírna, sírna az Isten 
után. «A lélek mindennel foglalkozhatik, de semmivel jól 
nem lakik.» (Szent Bernárd.) Istentől van lelked. Istenért 

van s mindaddig nyugtalan, míg Isten keblén meg nem 
nyugszik. 

Élt egyszer egy ifjú. Előkelő volt, szép, gazdag s eszes 
volt. Ahol megjelent, ő volt a nap hőse. Bár a tékozló fiú 
moslékvályujához oda nem ült, mégis mohó étvággyal evett 
az élet örömeiből — és soha jól nem lakott velők. 

Egy nap ismét nagy dáridót csapott társaival. Valaki 
szóbahozta a víg lakomán, hogy a város melyik szépsége 
lesz hősünknek a választottja. Az egyik ezt, a másik amazt 
a szép és gazdag lányt emlegette. Végül megkérdezték őt 
magát: Kicsoda lesz szivednek választottja ? S az ifjú társai 
elképedése közepette feleié: «La poverta», — a szegénység 
lesz szivem választottja. És az ifjú tényleg lemondott a 
nagy apai örökségről, lemondott az élet örömeiről, melyek¬ 
kel jóllakni nem tudott, lemondott a szép feleségről és a 
szegénységet jegyezte el magának, hogy minden tehertől 
menten, szabadon kereshesse lelke az Istent, a nagy Istent. 

És Istenkereső élete oly gyönyörű volt, hogy még a 
hitetlen világ is levett kalappal áll meg e szép, e nagy 
élet előtt. Ez az ifjú Assziszi szent Ferenc volt, a ferenc- 
rendi szerzetesek nagy alapítója. 

Kedves gyermekem! Eszemágában sincs neked azt 
mondani: mondj le a világról és zárkózzál a kolostor falai 
közé. A szerzetesség gyönyörű élete oly pálya, melyet nem 
az ember választ, hanem életsors, melyre az ember Isten¬ 
től hivatik. Aki lelkében hallja a hivó szót, kövesse, — 
kövesse még akkor is, ha száz kar akarná visszatartani. 
Isten keveset hív meg ezen életsorsra, a nagy többségnek 
a világban kell keresnie az Istent. 

Bármi is lesz életednek sorsa, egy bizonyos: te is az 
Istenkeresők nagy seregéhez tartozol. Vájjon megállsz-e az 
egyenes úton, mely Istenhez vezet? 

Eddig védelmet adott neked a szülői ház, támogatott 
téged Isten adta nevelőid szeretete: most a világba lépsz, 
mely száz úton-módon hívogat majd: egyél az élet örömei¬ 
ből. S lelkedben vágyak kelnek s noszogatnak: egyél! 

A kamaszkorba léptél s e kornak is vannak beteg¬ 
ségei, mint a gyermekkornak. A gyermekbetegségeken 
szerencsésen átestél: vájjon épen kerülsz-e ki a kamasz¬ 
kor szenvedélyeinek viharából? 


12 * 

A pogány görögök hitregéinek sok szemétje között 
akad egy gyönyörűségesen szép rege. E rege hőse a híres 
Herkules, a férfiasság mintaképe. 

A hitrege szerint Herkules a legfőbb istennek, Zeüsz- 
nek a fia volt. Mikor az ifjúkor határához ért, választania 
kellett a jó és rossz, az erény és a bűn között, — hatá¬ 
roznia kellett, vájjon az erény meredek s nehéz útján a 
mennyország felé, avagy a bűn virágos s kényelmes útján 
a pokol felé akar-e haladni. 

Herkules félrevonult a világ zajától, csendes magány¬ 
ban akarta fontolóra venni, mire szánja el magát. Egy 
nap mély gondolatokba merülve válóúthoz ért; nem 
tudta, jobbra vagy balra tartson-e. Egyszerre két nőalak 
jelenik meg előtte: az egyik szép és csábító, a másik 
szerény és szemérmetes. Az egyik nevetve lejt feléje, tüzes 
szavakkal magasztalja az élvezetek víg örömeit, csábítóan 
festegeti az öröm virágos útjának kellemességeit s híze¬ 
legve hívogatja, hogy az élvezetek útját válassza. De nagy 
ravaszsággal elhallgatja az öröm s élvezetek útjának a 
végét s azt, hogy az öröm virágai között mérges kígyók 
lappanganak. A másik oldalról szűzi tartózkodással köze¬ 
ledik a másik nő Herkules felé és szerényen felszólítja, 
hogy a meredek, nehéz utat válassza, mely eleinte nagyon 
nehézkes, de gyönyörűséges, boldog országba vezet. 

Hősünk nem sokat töprengett. Eszébe vette, hogy ö 
isteneknek a gyermeke és — az erény nehéz és meredek 
útját választotta, felvette a harcot az erényért, küzdött és 
győzött s jutalmul a boldog elizium lakója* lett. 

Kedves gyermekem! Te is válóúthoz értél. Előtted is 
két út van: az egyik az erény, a jellem útja, mely földi s 
örök boldogságba vezet, a másik a bűn széles országútja, 
mely kárhozatban végződik. 

Melyiket fogod választani? 

Bár nem is ismerlek, tudom, hogy Herkulesként az 
erény meredek útját választod. 

Honnam tudom ezt? 

Én ismerem a világot, melybe te lépni készülsz. Én 
tudom, hogy a világ nem is egyszer, de százszor is mint 
ama szemérmetlen kihívó nő, megkörnyékez téged, hogy a 
boldogság vágyánál fogva téged a bűnbe rántson: ép azért 

írtam könyvemet számodra, mely az erény, a jellem útját 
tárja fel előtted s ha te idáig elolvastad ezen út leírását, 
akkor biztos, hogy ezt az utat választottad életed útjául. 
De vájjon nem fogsz-e ezen útról letérni? 

Ha eszembe veszem, hogy a csábító világnak erős 
szövetséges társa van saját testednek rendetlen vágyaiban, 
aggodalom kél lelkemben, de megvigasztal a tudat, hogy 
lelkednek Istened egész mindenhatósága áll rendelkezésére 
s Isten segítségével te minden ellenségedet földhöz vered, 
minden kisértésen győzedelmeskedel. 

Harcban sebet is kaphat a katona: te veled is meg- 
eshetik, hogy lelked harcában életre-halálra pillanatnyira 
elbukhatol, sebet kaphatsz. Ez esetre ismered a gyógyító 
intézetet: a neve gyóntatószék. Ha elbuknál, ne maradj a 
sárban: állj talpra, mosd meg lelkedet és — folytasd a 
harcot. 

Forgasd szorgalmasan az önmegtagadás metszőkését 
és alakító vésőjét. 

Középkori ötvösmesterekről olvastam, hogy egyik-másik 
tizenöt-húsz éven, sőt egész életén át dolgozott egy-egy 
oltáron. De ez az oltár aztán remekbe készült s az ilyen 
mester egyetlen müvével fényesen megörökítette a nevét 
az ötvösművészet történetének lapjain. 

A történelem lapjain többnyire háborúkról olvasunk, 
pedig a vérontás s embermészárlás sötét történeténél száz¬ 
szorta különb az a történet, mely elmondja nekünk, kik 
voltak azok a nagy emberek, kik tudományukkal, talál¬ 
mányaikkal, művészetükkel előbbrevitték az emberiség 
mívelődését. 

De még mívelődéstörténete sem a legmagasabb törté¬ 
net; a legmagasztosabb, a legdicsőbb a szentek élettörté¬ 
nete, mely elénk tárja, hogyan neveltek a szentek jellem¬ 
beli remeket önmagukból. A szentek a jellem hősei, kik 
legtöbbre vitték a Krisztus-másolást. A szentek az embe¬ 
riség dísze-virága, fényes koronája, egyszóval a szentek a 
legnagyobb emberek; az ő nagyságukról maga a minden¬ 
tudó Isten állított ki bizonyítványt, mikor közbenjárásukra 
csodákat mívelt. 

Minden szent az erő, az akarat hőse, a jellem remeke. 
Mindegyik a maga módja szerint másolta Krisztust, de 

egyben valamennyien megegyeznek: egy szálig az önmeg¬ 
tagadás mesterei és a szeretet hősei voltak. 

A keresztségben is, a bérmálásban is valamelyik szent 
nevét kaptad. E név arra int: nézz védőszentedre és ta¬ 
nuld meg tőle a szép, a jellemes, a boldog élet mester¬ 
fogásait. 

Fiúk es lányok, kik a szépért, a jóért, a nemesért 
lelkesedni tudnak, művésztársulatokat alapítanak, melyeket 
Mária-kongregációknak neveznek. A kongregánisták az Isten 
anyját választják művészi mintaképül, mert szűz Mária 
valamennyi embernél jobban tudta az ő szent fia szelle¬ 
mét magába szívni. 

A kongregánisták kettőt igyekszenek szűz Máriától el¬ 
tanulni: a tisztaságot és szeretetet. A testi-lelki tisztaság 
az örök egészség, a szeretet az örök élet. Boldog az az 
ifjú, boldog az a lányka, ki nemcsak névleg. de igazában 
kongreganista. A kongregánisták a szép jellem művészi 
iskolájába járnak s ennél magasabb iskolát még képzelni 
se lehet. Hacsak teheted, csapj fel kongreganistának. Bár 
magányodban külön is gyakorolhatod a jellemművészetet, 
a társak lelkes munkája gyújtó tűzként hat rád, lángra 
gyulasztja benned az eszményi lelkesedés szent tüzét. 

A földi haza élőcsarnoka az örök hazának, a föld a 
mennyország előiskolája. A földi élet az örök élet ára; ne 
pocsékold el életed drága idejét haszontalanságokra; ameny- 
nyire viszed a jellem dolgában, annyira jutsz a boldogság¬ 
ban. Micsoda mértékét a boldogságnak készíted önmagad 
számára ? 

Eléd adtam a jellemművészet főbb mesterfogásait; e 
nagyszerű művészetnek minden csinjáról-binjáról nem szól¬ 
hattam, mert akkor nagyon megvastagodott volna a köny¬ 
vem, tán meg is ijedtél volna tőle. 

Most úgy érzem magam, mint az anya, ki világgá bo¬ 
csátja gyermekét; az anyai szeretet jó tanáccsal látja el 
gyermekét, mert boldognak szeretné látni. 

Én is minden tollvonással boldogságodat akartam mun¬ 
kálni. Most búcsúzóul még pár jótanáccsal látlak el az 
élet nagy útjára. 

1. Életed világító fáklyája katholikus hited, melyet 
Krisztusod hozott az égből és Egyháza által ad eléd. Min¬ 

denről lemondhatsz, de hitedet nem szabad elveszítened, 
mert a hit világossága nélkül eltéveszted az utat mennyei 
Atyádhoz. 

2. Bármi légy az életben, fődolgod önmagad nevelése. 
Mikor szived utolsót dobban, vége szakad önnevelési mun¬ 
kádnak. 

Ha a halál súlyos bűnben talál téged, mindenkorra 
holt vagy Isten és a mennyország számára. A súlyos bűn¬ 
nel önmagad döntőd magad a pokolba... 

3. Csak egy út vezet Istenhez: a kötelesség egyenes 
útja. Az életelvek ezen út ragyogó útmutatói. Ne térj le a 
kötelesség egyenes útjáról, ha mindjárt száz karral akarna 
a csábítás a bűn sötét örvényei felé rántani. 

Esto vir! Légy férfias lélek s haladj bátran mennyei 
Atyád felé: az ő keble a te örök pihenő helyed! 

Oly sok veszedelmen kell átmenned, mintha a világ 
egy nagy rablófészek volna. 

Újabb időben főleg egy gonoszság áradt el: a papi¬ 
rosnak megmérgezése a hitetlenség és erkölcstelenség 
bacillusaival. Azért vigyázz, gyermekem! Ha még oly érde¬ 
kes is valamely könyv vagy újság, mihelyt észre veszed, 
hogy a hitetlenség, vagy a bűn bacillusaival van telítve, győzd 
le kíváncsiságodat, dobd el a mérgező könyvet vagy újsá¬ 
got, hogy a gonosz varázs erőt ne vegyen rajtad. 

Teremts magad körül tiszta levegőt. Ez az örök egész¬ 
ségnek az eleme. 

Te neked élned, örökké élned kell! 

E könyv szerzőjétől megjelentek: 

1. Apologetika, vagyis a katholikus hit alapjainak rend¬ 
szeres védelme. 8°, 410 1. Kapható Győrött, a Borromens 
kiadóhivatalában. Ára kötve 4.50 K, fűzve 3.50 K, diákoknak 
1 koronával olcsóbb. 

Görcsöni így szól e munkáról: «Pázmány Péter Hodoegusa, a 
kath. vallás első magyar nyelven írt apológiája óta sok hitvédelmi 
munka látott nálunk napvilágot, de ezek között, merem állítani, egyet¬ 
lenegy sem akadt, amely olyan sok tekintetben volna rokon a hires 
Kalauzzal, mint Szuszai Antal Apologetikája. Mint amaz, ez is föl 
van szerelve a tudás és az ismeretek szokatlanul gazdag fegyverze¬ 
tével. Az Egyházra rontó természettudományi és filozófiai rendszerek 
argumentumai közül egyetlenegyet sem hagy válasz nélkül.' Bármily 
irányban támadjanak kétségeink, ez a könyv eloszlatja... Mindezt 
pedig azzal a könnyed biztossággal, azzal az átlátszó világossággal 
és szellemes sokoldalúsággal teszi, melyet eddig inkább csak ellensé¬ 
geink müveiben láttunk s amely a theológiaí írók közül csak a legnagyob¬ 
baknak : a Prohászkáknak s Bougaudknak volt csodált tulajdona...» 

Dr. Strommer Viktorin szerint: «Ezt a könyvet az ihlet óráiban 
írták. Óriási apparátussal, a modern tudományos élet minden kész¬ 
letével, lobogó lelkesedéssel, magával ragadó hévvel, szigorú logiká¬ 
val, szinte ellenállhatatlan meggyőző erővel, nem fáradtan, unottan, 
hanem tele életkedvvel vezeti végig az olvasót az életbevágó kérdé¬ 
sek beláthatatlan tömkelegén. És hogyan tud írni! Micsoda rutin, 
mekkora rátermettség !... Szellemes, sziporkázó, eleven, fordulatos. 
Munkája, mint valami izgató regény, nem hagyja pihenni az olvasót. 
Nyelvünkön jobbat, sőt még hozzáfoghatót sem Írtak még ...» 

2. Előkészület a nagy napokra, lvatekezisek az 
először gyónók és áldozok, valamint a bérmálkozók előkészí¬ 
tésére. 8°, 519 1. Ára kötve 6.50, fűzve 5.30 korona. Kapható 
Győrött, a Borromeus kiadóhivatalában. 

Dr. Mihályi! egyetemi tanár szerint e katekezisek jog¬ 
gal tehetők Mey világhírű katekezisei mellé. 

Bár e könyv elsősorban a hitoktatóknak szól minden 
szülő és nevelő is haszonnal forgathatja, mert a krisztusi 
pedagógia főelvéit adja elő. P. grófnő nemrég azt írta a 
szerzőnek: «Ezt. a könyvet minden anyának meg kellene 
szereznie...» 




